
מברא 


המאמרים שקיבצתי כאן נולדו תוך כדי הכנה של ספר השוואתי על 
הפוליטיקה של החינוך בישראל ובארצות-הברית, האמור להתפרסם 
באנגלית, בארצות-הברית. הנסיון להשוות, ועוד יותר מכך, לבאר, 
לקהל קוראים לא ישראלי, תהליכים אשר ישראלים נוטים להתבונן 
בהם דרך עדשות המשובצות בפיסות ידע העומדות לכאורה מעבר 
לכל פקפוק או שאלה, הוביל לפיתוח המאמרים שלהלן. הדבר נוגע 
כעיקר למאמר על בית-הספר והצבא ולמאמר על תחילת ההקבצות, 
שבהם אני מתייחם במפורש לנתונים הנוגעים לארצות־הברית. אך הוא 
נכון גם לגבי המאמר על העלאת יהודי עיראק, שכן, מרגע שמנסים 
להתבונן בדברים במבט מן החוץ, כביכול, אין זה ברור מאליו מדוע 
בארץ שבה כמעט כל היהודים הם "עולים", היו, אם יותר לי לשאול את 
מונחיו של סמי מיכאל, עולים שווים ועולים שווים יותר, אל שלושה 
מאמרים אלה החלטתי להוסיף מאמר קצר שהתפרסם בעבר, על 
האללתה של האינטליגנציה בחברה הישראלית בת ימינו: האללה זו 
מקבילה למה שהתרחש בארצות-הברית בנסיבות היסטוריות דומות, 
והיא מקשרת בין התקופה בה דנים שלושת המאמרים הראשונים ובין 
התקופה שלנו. 

ברצוני להודות לאנשים שסייעו לי בעבודתי: ברברה סבירסקי 
סייעה בדיון בכל אחר מן המאמרים; אורי רם קרא את כל הספר 
וסייע בהערותיו; יגיל לוי תרם בהערותיו על המאמר על בית־הספר 
והצבא; יוסף מאיר וירון צור תרמו בהערותיהם על המאמר על 
ההעלאה. האחריות על הנאמר כאן היא כמובן שלי בלבד. 

ברצוני להורות לאמיר פלד על עבודתו בגנזכים ובספריות. 

את המאמר על תחילת ההקבצות הצגתי בפני הקורס להכשרת 
מורים של עמותת קרמה. את המאמר על הצבא ובית־הספר הצגתי 
בפני הקולוקוויום המחלקתי של ביתיהספר לחינוך באוניברסיטת 
בן־גוריון בנגב. 

העלאה המונית 


על בואם של יהודי עיראק בשנות ה- 50 

בתוך שנים ספורות, מייד לאחר מלחמת 1948 וכינונה של מדינת 
ישראל, נעקרו, התפרקו והתפזרו מרבית קהילות היהודים בארצות 
ערב. יהודי ערב עקרו ברובם לישראל, כולל מספר קהילות שהגיעו 
כמעט בשלמותן; אלה שלא פנו לישראל, התפזרו ברחבי תבל, ובעיקר 
במעצמות־ האם הקולוניאליות לשעבר - צרפת ואנגליה - ובארצות 
אמריקה. 

העקירה לבשה במקרים רבים אופי של פינוי בהול, שהתנהל 
בתנאים של חשאיות ובתוך פרקי-זמן קצרים: יהודי עיראק, לדוגמא, 
למעלה מ- 100,000 במספר, הוטסו לישראל בתוך שנה. ההעברה 
נשאה אופי של מבצעים כעין־צבאיים, והיתה כשליטה של מוסדות 
מדינתיים ישראליים, בראשם המוסד לעלייה ב/ המבצעים זכו לשמות 
ציוריים, דוגמת "עזרא ונחמיה" (מעיראק) או "על כנפי נשרים" 
(מתימן). 

העקירה היתה מלווה בהתערערות של הארגון הקהילתי היהודי. 
קיבוצים יהודיים שהיו בעלי מנגנוני הנהגה, רשתות חברתיות 
מגובשות, דפוסי פעילות כלכליים ממוסדים, מערכות חינוך, רשתות 
תקשורת ודפוסי ייצוג פוליטיים, מצאו עצמם נתונים להשפעתם של 
כוחות חדשים, שלעתים התחרו באלה הישנים, ולעתים פעלו במקביל 
להם, תוך ערעורם של קווי הסמכות, ההזדהות והנאמנות הישנים. 

בישראל, תהליכי התערערות המבנה הקהילתי של יהודי ערב לא 
זכו להתעניינות מיוחדת. המבנים הקהילתיים הללו, כמוהם כמרכיבים 
אחרים של החיים היהודיים בארצות ערב - נתפסו כשייכים לעולם ישן 
ומיושן, ואשר על כן, אך "טבעי" היה כי יפנו את הזירה עם המעבר 
לחברה "מודרנית". 

תשומת הלב הציבורית, ובמידה רבה גם זר המחקרית, היתה נתתה 
לקורותיהם של יהודי ערב החל מרגע הגעתם לישראל. התמקדות 
זאת ניזונה במידה רבה מן התחושה, האופיינית לחברות הנתונות 
בעיצומו של פרוייקט חדש, של "ספירה חדשה". זו החלה, מנקודת 
הראות של האליטה היישובית, עם הקמתו של היישוב הציוני בארץ 
ישראל. בהתאם לראייה וו, ההיסטוריה המשמעותית של יהודי ערב 
היא זו שמתחילה עם הגעתם לישראל. "הספירה הישנה" נחשבה 
פחות מעניינת ואולי אף לא רלוואנטית להווייה הישראלית. 

כיון שכך, נקודת ההתחלה של "הספירה החדשה" של יהודי ערב 
היא ההתרחשות הידועה בשם "העלייה ההמונית". צמד מלים זה 
מעורר שתי אסוציאציות: האחת, נהירה של יהודים למדינה החדשה, 
נהירה שהיא לכאורה מובנת מאליה, לאור ההגדרה הציונית של המדינה 
כמדינתם של היהודים באשר הם. האסוציאציה השנייה נובעת ממלת 
התואר "המונית": במקורה באה מלה זו, קרוב לוודאי, להדגיש את 
הכמות הגדולה של הבאים באותן שנים ראשונות שלאחר כינון 
המדינה; ואולם במקביל לכך היא מעוררת השתמעות של "המוניות", 
דהיינו, של אוסף פרטים בלתי מאורגנים ובלתי קשורים זה בזה, מלכד 
עוברת השתייכותם לאותו גל גדול של "העלייה ההמונית". 

השתמעות זו של המילה "המונית" מעלה את הדימוי שטבע קרל 
מרקס, בבואו להבחין בין מעמד למען עצמו, דהיינו, מעמד המסוגל 
לפעול בהיותו בעל מודעות, ובין מעמד כשלעצמו, דהיינו, קיבוץ של 
אנשים חסרי מודעות, שכל המקשר בין פרטיו הוא היותם נתונים 
במצב דומה. את המעמד כשלעצמו המשיל מרקס לשק של תפוחי 
אדמה, שכל המקשר ביניהם הוא השק, ולא מאפיין כלשהו של פעילות 
משותפת. 

"המוניות" של קבוצה אנושית, דהיינו, העדר או חולשה של קשר 
תודעתי וארגוני בין חבריה, היא גורם המקל על שליטה והכוונה שלה 
בידי אחרים. מרקם, בבואו להסביר את הפרולטריזציה של האיכרים 
בתקופת המהפכה התעשייתית, תאר את הפועל המתייצב חסר-כל 
ובודד, מנותק משותפיו לגורל, אל מול התעשיין, כשהוא נאלץ להציע 
לו את הדבר היחיד העומד לרשותו - כוח העבודה שלו. מבודדות זו, 
שאיננה אלא הביטוי המוחשי של ההמוניות, של העדר קשר וארגון, 

היתה בעיני מרקס מרכיב מרכזי כהסבר של יכולת כעל ההון לשלוט 
בפועליו ולהעסיקם בתנאים אשר מונעים מה□ יציאה מן המעגל 
הסגור של פועליותם. 

ההמוניות והמבודדות אינן מצב אנושי היולי, אלא תוצר של 
נסיבות היסטוריות. נישול של איכרים מאדמותיהם, תבוסה של אומה 
במלחמה, פינוי המוני בעקבות אסון טבע, הם דוגמאות לתהליכים 
אשר יוצרים המוניות, דהיינו, מצב כד קבוצות גדולות של בני אדם 
מוצאות עצמן בלא הארגון המשפחתי, הקהילתי, או המדינתי 
שבמסגרתו תיפקדו בעבר, וחבריהץ נאלצים עתה להתמודד מול 
כוחות חדשים, לבדם, אחד אחד, בלא אפשרות ליהנות מץ היתרונות 
שמעניקים הארגון, ההנהגה ותחושת ההשתייכות הקיבוצית. 

בישראל היו יהודי ערב נתונים לתהליכים של פרולטריזציה 
ופריפריאליזציה חברתית ותרבותית. ההסברים שניתנו לתהליכים אלה 
התמקדו לרוב בשני גורמים חלופיים: יש מי שייחסו את מיקומם 
הנמוך של יהודי ערב בחברה הישראלית למוצאם מארצות שתוארו 
כלא-מודרניות וכבעלות תרבות רוויית־עכבות המקשה על שינוי 
והסתגלות. הסבר זה, שהיה נפוץ במיוחד בשנות החמישים והששים, 
קיבל ביטוי מרכזי בעבודותיהם של אנשי החוג לסוציולוגיה 
באוניברסיטה העברית, בראשותו של ש.נ. אייזנשטאדט (ר׳ לדוגמא 
אייזנשטאדט, 1954 ; בר יוסף, 1969 ). לעומתם, יש מי שיצאו בביקורת 
על עצם ההתייחסות לתרבות המוצא והעדיפו במקום זאת להדגיש 
את המדיניות החברתית-כלכלית של מנגנון המדינה בישראל, כגורם 
מרכזי בפרולטריזציה ובפריפריאליזציה של יהודי ערב בישראל 
(סמוחה, 1978 ; ברנשטיין, 1978 ; סבירסקי, 1978 ). ואולם, גם כאשר 
מבקשים לשים את הדגש על מדיניות המוסדות השליטים, עדיין 
נותרת בעינה השאלה מה איפשר את החלתה של מדיניות זו - וזאת 
במיוחד אם אנו מניחים שהיא לא ביטאה בהכרת את מאווייהם של 
מרבית המזרחים. השאלה מקבלת חשיבות-יתר לאור חולשתה 
היחסית של ההתנגדות המזרחית, בשנות החמישים והששים. 

במאמר זה ברצוני להפנות את תשומת הלב אל כמה תהליכים 
אשר התרחשו עוד בארצות המוצא ואשר להערכתי מילאו תפקיד מרכזי 
בהתהוות ה״המוניות" של ה״עלייה ההמונית" מארצות ערב. עקב כך 

יש בהם כדי לתרום להבנת הדינמיקה של תהליכי הפרולטריזציה 
והפריפריאליזציה שהתרחשו בישראל. כמוקד הדברים אעמיד את 
התערערות הארגון הקהילתי של היהודים בארצות ערב השונות. 
נראה לי כי התערערות זו, שהתרחשה עוד לפני היציאה, יש בה כדי 
לסייע לנו להבין כיצד זה שדווקא במהלך השינוי הגדול והדרמאטי 
ביותר שעבר על קהילות אלה במאות השנים האחרונות, מצאו עצמם 
חבריהן ללא יד מארגנת ומכוונת אחידה וללא גוף מייצג אפקטיבי 
אשר יישא וייתן בשמם על תנאים בכל שלב משלבי השינוי. על רקע 
זה מצטיירים אירועי שנות ה- 50 וה- 60 כחלק משרשרת אירועים 
ארוכה ורחבה יותר, הנה כי כן, מתברר פעם נוספת כי סוציולוגיה 
ישראלית אינה יכולה להצטמצם בגבולותיה הגיאוגרפיים של ישראל 
(סבירסקי, 1979 ). 

לצורך עבודה זאת אסתייע במספר עבודות מחקר היסטוריות 
שראו אור לאחרונה: התנועה הציונית ויהודי עיראק, 1941-1950 , 
מאת אסתר מאיר; בעיקר במחתרת, מאת יוסף מאיר; היהודים בעיראק 
במאה העשרים, מאת נסים קזז; והמאבק על העלייה המרוקאית, 
מאת ירון צור. שלושת העבודות הראשונות עוסקות כקהילת עיראק, 
ועל כן יתמקדו הדברים שלי גם הם בקהילה זאת. עבודתו של ירון 
צור, העוסקת כקהילת מרוקו, תשמש בעיקר כדי לתת פרספקטיבה 
רחבה יותר לדברים. ספרים אלה מתווספים אל פירסומים קודמים 
בעניין זה, וביניהם ספרו של יוסף מאיר מעבר למדבר ( 1973 ), ספרו 
של החוקר הפלסטיני עבאס שיבלק, 21011 / 0 1111-2 7112 ( 1986 ) 
וקובץ המאמרים בעריכתו של צבי יהודה, מבבל לירושלים( 1980 ). 

העבודות הללו אינן ניתוחים סוציולוגיים של המבנה הקהילתי 
היהודי. שלוש מתוך ארבע העבודות הנ״ל עוסקות בקורותיה של 
התנועה הציונית בעיראק ובמרוקו, ובניתוח הרקע לעלייה לישראל. 
עבודתו של קזז יוצאת דופן, מכיוון שהיא עוסקת באיפיון רעיוני של 
זרם מרכזי בהנהגה היהודית העיראקית, הלא הוא הזרם שביקש 
להכליל את יהודי עיראק בתהליך ההבנייה של אומה עיראקית 
מודרנית. ובלשונו של קזז, הזרם בעל "האוריינטציה העיראקית". עם 
זאת, גם ספרו של קזז, כמוהו כשלושת האחרים, אינו יכול להיחשב 
ניתוח סוציולוגי של המבנה הארגוני הקהילתי היהודי. הדברים 

שאציג להלן מבוססים על אותן התייחסויות של המחברים לעניין 
המעסיק אותנו, המועלות במהלך הדיון שלהם בעניין המרכזי של כל 
אחד ואחד מהם. מבחינה זאת, יש לראות את הדברים שלהלן בגדר 
השערה הממתינה למחקר חברתי־היסטורי הולם, מן הראוי לומר עוד 
כי דברים אלה משקפים את הקריאה שלי את העבודות הנ״ל, ואין הם 
מייצגים בהכרח את הפרשנות שהמחברים עצמם מעניקים לתהליכים 
ההיסטוריים המעסיקים אותם. 

בהמשך המאמר נתמקד בקהילה היהודית של עיראק, שבה עוסקים 
שלושה מן הספרים שהזכרנו לעיל. מעת לעת נעמוד על הקבלות בין 
קורותיה של קהילה זו ובין אלה של יהודי מרוקו. גם בכמה ארצות 
ערביות אחרות מהן הגיעו יהודים לישראל בשנות ה- 50 וה- 60 
התרחשו תהליכים דומים לאלה שיתוארו להלן. 

הברירה הציונית ויהודי ערב 

המחקרים שלפנינו מעלים בבירור כי הברירה הציונית הפכה לברירה 
קולקטיבית רלבאנטית עבור יהודי ערב רק לאחר מלחמת העולם 
השנייה, וביתר שאת לאחר הקמתה של מדינת ישראל. יתרה מזאת, 
מן המחקרים עולה כי ברירה זו לא היתה בעיקרה פרי התפתחות 
פנימית בתוך הקהילות היהודיות, אלא תוצר של נסיכות חיצוניות, 
שבראשן ההדים הכלל־ערבייס של המאבק בין התנועה הציונית ובין 
התנועה הלאומית הפלסטינית בארץ ישראל/פלסטינה, ובד בכד 
ההחלטה של ההנהגה הציונית בארץ־ישראל להכליל את יהודי ערב 
בתכניות הגיוס לעלייה, לאתר שהתברר היקף ההשמדה של יהודי 
אירופה במלחמת העולם השנייה, כדי להבין את העיתוי המאוחר הזה, 
מן הראוי לעמוד בקצרה על כמה נקודות ציון בהתהוות התנועה הציונית 
והתפתחותה. 

הציונות, כפרוייקט לאומי יהודי, התהוותה באירופה של שלהי 
המאה התשע-עשרה, בשיאו של עידן שבו שליטה על מנגנון מדינתי 
מודרני ועצמאי, במסגרת של טריטוריה ריבונית, נתפסה כדרך ראשית 
להשתלבות מוצלחת של קולקטיב בשוק הקפיטליסטי העולמי 
המתהווה. 

התנועה הציונית צמחה על רקע התערערות כסיס הקיום הכלכלי 
והקהילתי של יהודי מזרח אירופה." התערערות זו היתה תוצר של 
שינויים במעמדן של ארצות מזרח אירופה כתוך מערכת קשרי הגומלין 
הכלכליים בינן ובין המעצמות הקפיטליסטיות המערב אירופיות. 
הפעילות הכלכלית אשר בעבר איפשדה את פריחתם של המרכזים 
היהודיים בפולין - ייצור חקלאי לצורך ייצוא למערב אירופה - 
הגיעה למשבר עם חלוקתה של פולין ועם גיוון מקורות חומרי הגלם 
והמזון של מרעות מערב אירופה. יהודים, שעסקו בתפקידי ניהול 
ותיווך בתהליך הייצור החקלאי ושיווק מוצריו, החלו פונים לעיירות 
ולערים בחיפוש אחר תעסוקה. שם מצאו עצמם בתעסוקות מכניסות 
פחות מאלה של העבר - מסחר זעיר, מלאכה ואומנויות. שם גם עמדו 
בתחרות עם הנוצרים, תחילה במסחר ובמלאכה ומאוחר יותר גם 
כתעשייה. פריפריאליזציה כלכלית, מלווה בשיעור גבוה של ריבוי 
טבעי, גרמו לעוני, להסתגרות בגיטאות עירוניים ולמעמד של "בעייה 
חברתית". 

במחצית השנייה של המאה ה- 19 החלו ארצות מזרח אירופה 
מאמצות דפוסי פעילות כלכלית־מדינית קפיטליסטית, לנוכח התעצמותן 
התעשייתית והצבאית של מעצמות מערב אירופה. על רקע זה צמחו 
שם תנועות לאומיות, שחתרו לפתח מוסדות מדינתיים עצמאיים וחזקים 
בנסיון להשיג מעמר בינלאומי מכובד. עצמאות לאומית, מוסדות ממשל 
ריבוניים, שוק פנימי מתוחם וסגור, מערכת פיננסית עצמאית, עידוד 
היצירה התרבותית הלאומית, צבא ומשטרה, רשתות חינוך והכשרה, 
מסגרות מפלגתיות לגיוס המונים - כל אלה נתפסו כאמצעים הכרחיים 
להשתלבות מוצלחת בשוק העולמי ולצורך השגת דפוסי החיים ורמת 
החיים שהלכו והתגבשו במערב אירופה. 

תהליכים אלו החריפו את המשבר בו היו נתונים היהודים. עליית 
הלאומיות האקסקלוסיביסטית הקשתה על השתלבותם בתהליכי הפיתוח 
החדשים. כמו אצל בני לאומים אחרים, גם אצל היהודים התגבשו 
אופציות שונות, החל מהשתלבות במאמץ הפיתוח הקפיטליסטי של 


* את הדברים שבשני העמודים שלהלן פירסמתי לראשונה במאמר על ספרו של 
אליהו אלישר, לחיות עם יהודים. שראה אור בעיתון מעריב, ב- 3.7.81 . 

הקבוצה הלאומית הדומיננטית(הרוסים באימפריה הרוסית, הגרמנים 
באימפריה האוסטרו־הונגרית), שפירושו ויתור על אפשרות של ביטוי 
פוליטי ותרבותי לאומי עצמאי, ולעתים אף הסכנה עם התבוללות 
ו/או דיכוי, דרך הגירה לארצות המערב שכלכלתן מתפתחת, וכלה 
בהצטרפות לתנועות מהפכניות שביקשו להקים חברה על-מדינתית 
שוויונית ואוניברסליסטית. אופציה נוספת, של חתירה לריבונות 
לאומית, הובנתה על־ידי הציונים, שהיו ברובם אינטלקטואלים ואנשי 
עסקים מקרב הבורגנות הזעירה העירונית היהודית, 

הציונות דגלה בכניסתם של יהודים לעולם הקפיטליסטי המתהווה 
דרך מה שנתפס באותה תקופה כדלת הראשית, דהיינו, באמצעות 
מנגנון מדינתי עצמאי שישלוט בטריטוריה ריבונית. לשם כך עשתה 
התנועה הציונית את הצעדים המתבקשים: היא הקימה מוסדות פרוטו־ 
מדינתיים, ניהלה משא ומתן דיפלומטי על טריטוריה, ייסדה מנגנונים 
פיננסיים לאומיים, ופיתחה אירגוני הכשרה ועלייה, רשתות חינוך 
והשכלה, מסגרות מפלגתיות של פעילות ציבורית, רשתות תקשורת, 
וכיו״ב. הפעילים במסגרות הציוניות ראו עצמם כנושאי "פרוייקט 
לאומי" שמטרתו להעניק ליהודים לא רק מקלט פיזי אלא, בעיקר, 
בסיס לסיום מצב הדיכוי והאפלייה באמצעות השתתפות קולקטיבית 
עצמאית וריבונית בהתפתחות הכלכלית, ההכרתית והתרבותית המרכזית 
של העת החדשה. 

אצל היהודים שחיו בארצות ערב הדברים היו שונים. באותה 
תקופה בה החלו הלאומים השונים במזרח אירופה להאבק על ריבונות 
לאומית וכלכלית, באו מרבית ארצות ערב תחת השליטה - תחילה 
עקיפה ומאוחר יותר ישירה - של מעצמות מערב אירופה, אשר הלכו 
ודחקו את רגלי האימפריה העות׳מאנית המתערערת והמתפוררת. 
צרפת השתלטה על צפון אפריקה: אלג׳יריה נכבשה עוד ב־ 1830 , 
תוניסיה הפכה לפרוטקטוראט צרפתי ב- 1881 ומרוקו 19120 . במלחמת 
העולם הראשונה כבשה צרפת את לבנון. בריטניה כבשה את מצרים 
18820 , את עיראק 19140 , את ארץ ישראל 19170 ואת סוריה 
19180 . לוב נכבשה על-ידי איטליה 19120 . במרבית הארצות הללו 
קדמה לכיבוש חדירה, כלכלית בעיקרה, של מעצמות מערסאירופה. 

עבור יהודי הארצות הללו, ובייחוד עבור העירוניים שבקרבם, 
ההשתלטות האירופית בישרה אפשרויות חדשות: השתלבות במנגנוני 
השלטון הקולוניאלי ובמנגנוני השוק של המעצמות האירופיות. התלוו 
לכך אפשרויות חינוך והכשרה חדשות, כניסה למקצועות חופשיים 
והשתתפות בתכניות פיתות. בכמה ארצות היה תהליך זה מלווה 
בהתקרבות מעמדית ובהזדהות פוליטית־תרבותית של חלקים מץ 
האליטה היהודית עם האירופים. בכמה מקרים אף השיגו היהודים 
מעמד אזרחי מועדף, של אזרתי המעצמה הקולוניאלית; באלג׳יריה 
קיבלו זאת כל היהודים, ובארצות אחרות חלק מץ היהודים. 

במלים אחרות, בעוד שעבור יהודי מזרת אירופה בישרו ההתפת¬ 
חויות הפוליטיות־כלכליות של שלהי המאה ה־ 19 משבר קיומי, עבור 
יהודי ארצות ערב הן פתחו פתח לשיפור עמדות פוליטיות-חברתיות 
ולפריחה כלכלית. מכאן יובן מרוע לא נוצר אצל יהודי ערב הצורך 
לפתח חלופה רעיונית וארגונית שעיקרה קיום קולקטיבי־לאומי ריבוני. 
מכאן יובן גם מדוע לא מיהרו יהודי ערב - כמוהם כיהודי ארצות־■ 
הברית, למשל - "לקפוץ" על העגלה הציונית, ומדוע לא התפתחה 
בקרבם תנועה עממית רחבה של הצטרפות למסגרות ציוניות, 

התפוררותה של האימפריה העות׳מאנית והחדירה הקולוניאלית 
של מעצמות אירופה היו מלוות בהתעוררות של לאומיות ערבית, 
שבאה לידי ביטוי בהתנגדות להשתלטות האירופית ובנסיונות לפתח 
מסגרות מדיניות, כלכליות ותרבותיות עצמאיות, בין אם כלל-ערביות 
ובין אם ערביות־מקומיות. לאומיות מתהווה דו העמידה את היהודים, 
ובמיוחד את אלה שהפכו לחלק ממערך השליטה האירופית, בפני 
דילמות חדשות. תחת השלטון הקולוניאלי, עצם השיפור במעמדם 
האזרחי של היהודים - שמעמדם הקבוצתי המסורתי כבני חסות (ר׳ימי) 
תחת שלטון האיסלאם היה נחות מזה של המוסלמים - יצר גם הוא 
מתחים חדשים. 

אלא שבשלב שבו לבשה ההתנגדות הלאומית הערבית אופי של 
תנועות שחרור לאומיות הנאבקות כאירופים - בעיקר בתקופה שבין 
שתי מלחמות העולם - היו כבר היחסים בין יהודים לערבים באזור 
מוגדרים על-ידי גורם חדש נוסף, הלא הוא כניסתה של התנועה הציונית 
לזירה, בדמות ההתיישבות בארץ־ישראל/פלסטינה, והעימות שנוצר 

עקב כך בין יהודים ציונים לבין ערכים פלסטינים. עימות זה העניק 
ממד חדש ורב-עוצמה להגדרה המתהווה של לאומיות ערבית. היהודים 
בארצות ערב מצאו עצמם מוגדרים עד מהרה בעל־כורחם על־ידי 
גורם שבהיווצרותו ובניהולו לא היה להם חלק. הם היו נתונים בתווך 
בין שתי תנועות לאומיות שחתרו לאקסלוסיביזם ודרשו הזדהות חד־ 
משמעית. המתחים שנוצרו היה בהם כדי להוות איום על המשך 
הדפוס הישן של דו-קיום יהודי־ערבי בארצות ערב. "יהודי בארץ 
אירופית׳/ כותב יוסף מאיר, "יכול להיות נאמץ לציונות, והארץ המארחת 
לא תראה בו בוגד או תחשוד בנאמנותו לה, מכיוון שהציונות 
ומטרותיה רתוקות ממנה ומתרחשות מחוץ למסגרת עולמה. לא כץ 
בארץ ערבית הרואה בציונות תנועה זרה, שבאה לפעול בתוך העולם 
הערבי הגדול ולגזול חלק ממנו. להיות ציוני בארץ ערבית כלשהי 
פירושו בגידה בעולם הערבי ובשאיפותיו הלאומיות" (יוסף מאיר, 
1989:456 ). ביטוי בהיר לכך ניתץ למצוא בדברים שכתב בשנת 1922 
מנחם צאלח דניאל, מנהיג יהודי וחבר כסנאט העיראקי, כתשובה 
לבקשת ההסתדרות הציונית בלונדון כי יסייע לפעילות הציונית 
בעיראק: "אין ספק אתם יודעים, התנועה הציונית נחשבת בכל 
הארצות הערביות כאיום על החיים הלאומיים הערביים... הרגשתו 
של כל ערבי היא, שזו מהווה פגיעה בזכויותיו החוקיות וכי מחובתו 
לעשות כמיטב יכולתו לגנות אותה ולהילחם בה... במצב העדיץ הזה, 
היהודי לא יכול להגן על עצמו אלא אם יציג הוכחה על נאמנות, 
שהיא למעלה מכל ספק, לארץ הזאת (עיראק; ש.ס.) ולהימנע היטב 
מכל מעשה שיכול להתפרש בצורה בלתי נכונה. הארץ הזאת מנסה 
כעת לבנות עתיד משלה ומצפה מהיהודי שיטול חלק נכבד בזה... 
כשלון כלשהו מצירו של היהודי עלול להזיק מאד לעתידו... (אם לא 
ינהגו היהודים כך) אין לי ספק שהם יצליחו להפוך את עצמם 
לאלמנט זר לגמרי בארץ הזאת״(מצוטט אצל יוסף מאיר, שם: 457 ). 

בשנות ה־ 40 החל הסכסוך בארץ־ישראל/פלסטינה לובש אופי 
של מאבק כללי בין הלאומיות הערבית ובין הציונות. כ- 1948 , כאשר 
הסכסוך הציוני-פלסטיני הפך למלחמה גלויה, נהיה מעמדם של 
היהודים לבעייתי יותר, בייחוד באותן ארצות שהיו מעורבות באופן 
ישיר בעימות הצבאי, אז לראשונה נוצרה "סיטואציה ציונית" עבור 

יהודי ערב - דהיינו, נסיבות פוליטיות וחברתיות שהיה בהן כדי לעורר 
ספקות באשר לעצם אפשרות המשכיות הקיום האישי ו/או הקיבוצי 
בארצות ערב, או באשר לאיכות הקיום שם. 

עלייה כסוף ידוע מראש 

מוקדו של מאמר זה הוא הנסיבות שהולידו את ה״המוניות" של 
"העלייה ההמונית" של יהודי ערב. ואולם בתחילת הדברים מן הראוי 
לעמוד בקצרה גם על המלה הראשונה בצמד, הלא היא "עלייה". 

התנועה הציונית פיתחה מודל היסטוריוגרפי שבמרכזו ביקורת 
הקיום הקהילתי בגלות. השואה והקמתה של מדינה יהודית בישראל 
הגבירו את עוצמתה של היסטוריוגרפיה זו משהוסיפו לה את יכולת 
ההנגדה בין גלות וגאולה - בדמות עלייה לישראל, ובין גאולה וחורבן 
- בנוסח השואה שפקדה את יהודי אירופה. אחת מהנחות היסוד של 
היסטוריוגרפיה זו היא שהגלות, תהליך היסטורי שיש לו התחלה 
ידועה, הוא תהליך שיש לו גם סוף בלתי־נמנע - גאולה או גירוש 
והשמדה. ההתנסות של יהודי אירופה, המתאפיינת בגירושים רבים, 
סיפקה חיזוקים רכים להנחה זאת. הנחת ה״סוף" הצפוי מובילה 
לניתוח הגורס עלייה לישראל כמעין "גאולה לנצח", ויפה שעה אחת 
קודם, בבחינת טובה התרופה המקדימה את המכה הצפויה. 

הנחה נלווית שנייה היא זו המאפשרת את האבחנה בין גלויות 
עליהן מיושם מודל הגלות וגאולה/או חורבן, ובין אלה המיוחסות, 
עליהן הוא אינו מיושם. אבחנה זו, כפי שהיא התגבשה במהלך 
המאה ה- 20 , נשענת במידה רבה על החלוקה בין עולם ראשון ובין 
עולם שלישי: הקהילות היהודיות של ארצות-הברית, קנדה, אנגליה 
וצרפת מצויות מחוץ לתחומי החלות של המודל ההיסטוריוגרפי 
הציוני, בהיותן ממוקמות בלב חברות עשירות השליטות בחלק גדול 
מן העושר העולמי ונהנות ממשטרים יציבים. הבטחון במעמדם של 
היהודים במדינות אלה קיבל חיזוק בעקבות מלחמת העולם השנייה, 
בה הצליחו ארצות המערב לגבור על גרמניה (ארץ עשירה נוספת 
שבה התקיימה קהילה יהודית עשירה ובטוחה במעמדה, עד שהפכה 
ל״מטורפת" וחיסלה את יהודיה) ומאוחר יותר להתחרות בהצלחה 

ככרית המועצות. לעומת זאת, הקיום היהודי כארצות הגוש הקומוניסטי 
לשעבר ובארצות העולם השלישי של אסיה ואפריקה - ומעת לעת גם 
אמריקה הלטינית - נתפס כרעוע וכצפוי בכל רגע ל״סוף", העלול 
ללבוש אופי של "חורבן". 

התפיסה של גלות החייבת להגיע אלי סוף - חורבן או גאולה - 
הוחלה באורח כוללני גם על ארצות שבהן לא ידעו היהודים בעבר 
גירוש המוני או השמדה, וכוונתי בראש ובראשונה לארצות האיסלאם. 
בכמה מן הארצות הללו השתרע הקיום היהודי למן תקופת גלות בית 
ראשון ועד לשנות החמישים של המאה שלנו. החלתו של המודל 
ההיסטוריוגרפי הציוני על קהילות יהודיות אלה התאפשרה בעיקר 
מרגע שהסכסוך על ארץ ישראל הפך לסכסוך בין הציונות ובין 
חלקים גדולים של העולם הערבי שכתוצאה ממנו מצאו עצמם יהודי 
ערב ב״מצב יהודי אירופי", דהיינו, סכנת דחיקה, דיכוי ונישול על ידי 
רוב לאומי עויין. ואכן, יש עבודות היסטוריות למכביר המנסות להחיל 
עולם מושגים שהוא אירופי-יהודי במקורו על התפתחויות ביחסים 
בין יהודים לערבים בארצות ערב. למרבה האירוניה, הציונות - שבעיני 
עצמה היא מייצגת, כאמור, את הגאולה - היתה כאן אחד המחוללים 
הראשיים, אם לא הראשי שבהם, של משבר הקיום היהודי בארצות 
ערב. 

הצגה ביקורתית קצרצרה זו של ההיסטוריוגרפיה הציונית היא 
הקדמה הכרחית לדיון שלפנינו, שכן היא מאלצת אותנו לחשוב על 
האפשרות של קיום יהודי בארצות ערב, דהיינו, להתנתק מחשיבה 
בנוסח "סוף ידוע מראש", חשיבה הפוגעת בעצם האפשרות של ניתוח 
היסטורי. 

מנקודת התצפית של חברה ישראלית עצמאית הרואה עצמה כחלק 
מן "העולם המערבי", והנתונה מזה עשרות שנים בעימות צבאי עם 
חלק מארצות ערב, חיים קהילתיים יהודיים בארץ ערבית נתפסים 
בוודאי בעיני רבים כדבר בלתי אפשרי, כרעיון הלוקה בסתירה פנימית. 
חיים אלה "חייבים היו" להגיע אל קצם, מרגע שהוצגה אלטרנטיבה 
קוסמת יותר, הלא היא האלטרנטיבה הציונית. ראייה זו מושפעת ללא 
ספק גם מן הפיתוחים האידיאולוגיים שהתלוו לסכסוך הציוני-ערבי, 
אשר נשענו, בצד היהודי, על משקעים עמוקים מן ההיסטוריה של 

היהודים בארצות הנצרות, ובצד הערבי, על משקעים ממאבקי 
השיחרור המתמשכים של עמי העולם השלישי נגד מעצמות אירופה 
ואמריקה. 

על רקע זה חשוב לציין כי העולם הערבי-מוסלמי בתוכו חיו 
יהודים היה מסגרת תרבותית, פוליטית וכלכלית בעלת ייחוד היסטורי 
משלה, ממש כמו העולם האירופי-נוצרי שבקרבו התפתחו קהילות 
יהודיות גדולות. הדבר נכון הן לגבי תקופת ההתהוות והצמיחה של 
הציביליזציה האיסלאמית תחת שלטון ערבי, והן לגבי התקופה בת 
מאות השנים של האימפריה העות׳מאנית. למרות השינויים שתלו עם 
הזמן במאזן הכוחות הפוליטיים־כלכליים העולמיים, היוותה האימפריה 
העות׳מאנית, שהשתלטה על חלקים גדולים של העולם הערבי-מוסלמי, 
מערכת תרבותית, פוליטית וכלכלית מאחדת עמוקת שורשים, שאף 
היוותה יריב רב עוצמה לארצות הנצרות. בתקופת השיא של האימפריה 
האיסלאמית חי בקרבה הרוב המוחלט של יהודי העולם; גס מאוחר 
יותר, בתקופת האימפריה העות׳מאנית, ראו באו יהודים במשך דורות 
זירת פעולה אלטרנטיבית לזו האירופית-נוצרית. 

העקירה ההמונית לישראל והסכסוך הישראלי-ערבי המתמשך, 
שאתרי 1948 החל לובש אופי של סכסוך יהודי-מוסלמי, מקשים 
כיום על הדיון בעבר, ופועלים כמעין משקולת הלוחצת לראות את 
התנתקותם של יהודים מסביבתם הערבית-מוסלמית כסוף טבעי, מובן 
מאליו וצפוי בדיעבד. עולם הדימויים שחדר לשיח הקולקטיבי 
היהודי בעקבות השואה של יהודי אירופה מקשה אף הוא על המשגה 
אלטרנטיבית של הקיום היהודי בארצות האיסלס. ואולם המשגה 
שכזאת היא אפשרית: למשל, אפשר לחשוב על יהודי ערב מתוך הקבלה 
אנכרוניסטית למעמדם של היהודים בארצות-הברית של ימינו - 
ואולי תוך הנגדה למעמדם של היהודים בפולין או ברוסיה של המאה 
התשע-עשרה. יהודי ארצות-הברית משולבים במגוון רחב של פעילויות 
כלכליות; הם דוברים את שפת הרוב, ולא שפה ייחודית משל עצמם; 
הם מתגוררים בשכונות שהן אמנם אופייניות, אך לא מסוגרות כגיטאות; 
הס שותפים לערכים התרבותיים־חברתיים המרכזיים של קהילת 
הרוב הנוצרית-אנגלו-סכסית בתחום חיי הפרט, המשפחה, הקהילה 
ואף הדת; והם רואים את עצמם כחלק מן הפרוייקט הלאומי-המעצמתי 

של קהילת הרוב. יהודי פולין, לעומת זאת, היו במשך תקופות ארוכות 
בעמדות תיווך כלכליות בין קבוצות לאומיות/דתיות־ מעמדיות העוינות 
זו את זו, דיברו שפה משלהם, היו מנוכרים לערכים החברתיים 
והתרבותיים המרכזיים של קהילות הבוצרים השונות סביבם, וכמאה 
ה- 19 לא ראו עוד את עצמם חלק מן הפרוייקט הלאומי של הקהילה 
הדומיננטית. 

ניסוח זה, בהיותו, כאמור, אנכרוניסטי, לא נועד לצייר את הקיום 
היהודי בארצות האיסלם באור חיובי או באור שלילי, ואף לא לשמש 
צד זה או אחר בוויכוח המתנהל לעתים בישראל, סביב השאלה האם 
ליהודים בארצות ערב היה "טוב" או "רע", או האם מצבם היה "טוב 
מזה של יהודי אירופה" אם לאו. הניסוח אף לא נועד לשמש כקביעה 
בתחום הניתוח הסוציולוגי המשווה בין חברות, כל מטרתו של דיון 
זה הוא להעמיד את הקיום היהודי בארצות ערב כאפשרות ריאלית. 
אפשרות זו - כפי שנראה להלן לגבי עיראק - לא זו בלבד שהיתה 
סבירה, אלא שבפועל היא אף היתה האפשרות המרכזית שהובאה 
בחשבון על-ידי מרבית היהודים. 

חשיבותה של נקודה זו טמונה לא רק בכך שהיא מהווה 
אלטרנטיבה להיסטוריוגרפיה בנוסח "סוף ידוע מראש", אלא גם בכך 
שהיא מאפשרת לבחון באור שונה את תהליך התערערותה של ההנהגה 
הקהילתית היהודית במהלך אותן שנים ספורות שבהן מצאו עצמם 
היהודים עוקרים ממקום מושבם ועוברים "בהמוניהם" לישראל. אם 
יוצאים מן ההנחה שהעקירה היא בבחינת "סוף ידוע מראש", הארגון 
הקהילתי וההנהגה הקהילתית הם גורמים בעלי חשיבות משנית, שכן 
מעמדה של הקהילה כולה, כקהילה עצמאית, הוא זמני. אם, לעומת 
זאת, יוצאים מן ההנחה שהעקירה היתה בבחינת שבר, או תפנית לא 
צפוייה ולא מתוכננת, במסלול של קיום קהילתי מתמשך, אזי שאלת 
הארגון הקהילתי הופכת למרכזית: שהרי אז סביר להניח כי השבר 
הכללי, שבא לידי ביטוי ברמה של כל פרט ופרט, פקד גם את המבנה 
הקהילתי ואת הארגון הקהילתי. 

אופציות חדשות ומתחים חדשים 


אם לשאול את ניסוחו של האנתרופולוג הארווי גולדברג, בדונו 
ביחסים בין יהודים ומוסלמים בלוב, הרי שהחלטת הרוב המכריע של 
היהודים לעזוב את לוב לא היתה בהכרח האפשרות היחידה שניתן 
היה להעלותה על הדעת - אם כי היא היתה אחת ההתפתחויות 
האפשריות שהיו ׳בנויות לתוך הפרדיגמה התרבותית ההיסטורית 
(גולדברג, 1990:136 ), גולדברג מתאר את חיי היהודים בלוב, גם לאתר 
ההשתלטות הקולוניאלית האיטלקית, כשזורים באופן אינטנסיבי 
באלה של המוסלמים הלובים: "ממש כשם שהיה בתקופות קודמות, 
בחיי היוס״יום היו שתי הקהילות קשורות זו בזו באורח אינטנסיבי, 
הגם שבאותה מידה המשיכו להתקיים סימנים של ייחוד ושל שוני" 
(שם: 16 ). "אינני מכיר", כותב גולדברג, "יהודי לובי שלא ירע ערכית 
כשפת אם, הגם שהיא או הוא עשויים היו לדבר גם איטלקית (ובדור 
האחרון שלפני היציאה, היו עשויים לדבר איטלקית עם בני גילם 
וערבית עם ההורים)" (שם:שם). כל זאת תוך המשכיות במעמדם 
הקיבוצי הנחות של היהודים בעיני המוסלמים - אך תוך שמירה על 
מעמדם כחלק מן החברה והמולדת הלובית הערבית-מוסלמית 
(שם: 130 ). 

ההיסטוריון יליד אלג׳יריה אנדרה שוראקי הציג את היחסים בין 
יהודים לערבים בארצות המאגרב כ״שותפות בלשון, בפסיכולוגיה, 
באורח המחשבה והחיים״(שוראקי, 1975:245 ). ירון צור, היסטוריון 
החוקר את קהילות היהודים בצפון אפריקה, מתאר במלים אלה את 
יהדות מרוקו - הגדולה בקהילות היהודיות בארצות האיסלם במאה 
העשרים( 240,0000 נפש 19480 ) - ערב בואם של הצרפתים: "יהודי 
מרוקו כללו... שלוש חטיבות לשוניות-תרבותיות: ערבית, ברברית 
וספרדית-יהודית... (אך) חלוקה זו, התרכותית־פנימית, אינה מכרעת. 
שכן, לאורך דורות רבים לא נבדלו אנשי החטיבות השונות הללו אלו 
מאלו לא מבחינת זיקותיהם הכלכליות, לא מבחינת רמתם הרוחנית- 
תרבותית ולא מבחינת מעמדם המשפטי. כולם, למעט בודדים, היו 
קשורים בטבורם לשווקים המקומיים, התאימו מבחינת התפתחותם 

התרבותית לזו של בני הארץ כולה, מוסלמים ויהודים, וכולם היו 
נתיני השולטאן״(צור, 1992:43 ). 

על מעמדם של יהודי עיראק בהקשר זה ניתן למצוא ביטוי בראיון 
שהעניק ששון אפנדי לעיתון ההסתדרות הציונית "העולם" בשנת 
1909 . ששון אפנדי, הלא הוא יחזקאל ששון, היה ממנהיגי הקהילה 
היהודית העיראקית בראשית המאה, שימש כציר יהודי לבית־הנכחרים 
התורכי בתקופת השלטון העות׳מאני, וכשר האוצר בממשלת עיראק 
העצמאית בשנות ה- 20 . נציג העיתון הציוני "העולם" ביקש מששון 
לספר לו על יהודי בגדאד. וכך דיווח העיתונאי לאחר ששמע את 
דברי ששון: "המה חושבים את עצמם... לגולי בבל שלא עלו לארץ־ 
ישראל. טיפוס היהודי הבגדאדי הנהו טיפוס ערבי לכל פרטיו. 
ההשפעה הערבית גדולה עד מאד על יהודי בגדאד. היהודים קבלו 
מהערבים את תנועותיהם, הרגליהם, אופן דבורם, והעקר - שפתם. 
בינם לבין עצמם מדברים יהודי בגדאד ערבית״ (קזז, 1991 :נספח א׳, 
עמ ׳ 319 ). בהמשך השיחה שאל הכתב את ששון על יחסו לציונות. 
"החלק הזה של השיחה", מדווח הכתב, "לא היה מענין ביותר. מר 
ששון אינו יודע את התנועה הלאומית שלנו... הציונות זרה לו 
לגמרי... עם אנשים כאלה צריך להתחיל מא״ב״ (שם: 321 ). לעומת 
זאת, "האדון ששון רוצה להתבולל... (ו)היה מסכים גם בהתבוללות 
עם הערבים"(שם:שם). 

תהליך כניסתם של יהודי ערב תחת השפעת המעצמות האירופיות 
היה שונה בפרטים ממקום למקום, אך היו לו גם קווים רבים משותפים. 
בדברו על יהורי עיראק מצביע נסים קזז על שלושה אירועים ששינו 
את מעמדם הפוליטי-כלכלי: פתיחת בית־הספר הראשון של רשת 
"אליאנס" היהודית־צרפתית ב- 1864 , פתיחת תעלת סואץ על-ידי 
הבריטים ב- 1869 , והנהגת התנט׳ימאת - הרפורמה המודרניסטית של 
השולטן העות׳מאני שנועדה ״להשיג״ את האירוסים - באותה שנה 
עצמה (שם: 25 ). בית-הספר הראשון של "אליאנס", שנוסד בשנת 
1864 , "...יצר פער ממשי ברמת ההשכלה ובהיקפה בין בני הנוער 
היהודים בבגדאד לבין שאר בני הנוער בעיראק" (שם:שם). פתיחת 

תעלת סואץ הגדילה את נפח הסחר הבינלאומי של עיראק, הרחיבה 
את עיר הנמל הדרומית בצרה וחיזקה את הקשר בין עיראק לאירופה. 

התנט׳ימאת תרם לשיפור מעמדם החוקי של היהודים. "הם נעשו 
שווי זכויות, להלכה, חדלו לשלם את מס הגולגולת... שבוטל בשנת 
1855 , ושילמו תחתיו כופר תמורת שירות בצבא. בשנת 1909 , 
בעקבות המהפכה של ׳התורכים הצעירים/ בוטל גם מס זה והיהודים 
חוייבו לשרת בצבא כשאר אזרחי האימפריה. השיפור במצבם ניכר גם 
בדרכים אחרות. יהודים נתמנו לשופטים, למרצים באוניברסיטאות, 
לפקידים בדרגות שונות במשרדי החוץ, החינוך, האוצר והדואר, 
ולקציני משטרה. יהודים נתמנו גם למועצות עירוניות ומחוזיות וזכו 
לייצוג בבית הנבחרים העות׳מאני קצר הימים, שהתכנס לראשונה 
באיסטנבול בשנת 1877 ״ (שם: 35 >. 

כניסתם של הבריטים לעיראק הפיחה תקוות גדולות עוד יותר 
בקרב היהודים והאיצה את ההתקדמות הכלכלית שלהם (ר׳ יוסף מאיד, 
411 ־ 1989:406 ; שיבלק, 36 ־ 1986:28 ). לדברי אסתר מאיר, היהודים 
אהדו את הכובשים הבריטים, ציפו שתחת שלטונם יוגבר הביטחון 
ברחבי עיראק ויוכשרו התנאים לפריחת המסחר, שיביא בעקבותיו 
לשפע כלכלי. הם גם האמינו כי יזכו בשוויון זכויות אזרחי ופוליטי 
כמו קיבוצים יהודיים אחרים ברחבי האימפריה הבריטית. מעמדם 
של היהודים התחזק במיוחד לאחר המרד העממי נגד הבריטים שפרץ 
ב- 1920 ואשר הקיף את האוכלוסייה המוסלמית, סונים ושיעים גם 
יחד. לאחר דיכויו, נאלצו הבריטים להשתית את שלטונם על אהדתן 
וסיועץ של קבוצות המיעוטים בעיראק, בהבטיחם להן יחס מועדף. 
על הקבוצות אלה נימנו הכורדים בצפון, האשורים שעל גבול סוריה, 
הנוצרים והיהודים בערים הגדולות וכמו כן קבוצות של נכבדים ועשירים 
סונים בערים והשייכים הבדווים השיעים באזורי הכפר (אסתר מאיר, 
1993:2 ). האנגלים בחרו בנוצרים וביהודים בשל נאמנותם ובשל 
כישוריהם המתאימים: השכלה וידיעת אנגלית (שם: 3 ). הסוחרים 
היהודים סיפקו לצבא מזון וציוד והרחיבו את קשרי המסחר עם 
ארצות הקיסרות הבריטית(שם: 3 ). 

הנסיבות החדשות איפשרו ליהודים לבחור בין אופציות שונות, 
ומתוך התיאור של קזז נראה שהם אכן עשו בהן שימוש. כאשר 

הודיעו הבריטים על כוונתם להעניק שלטון עצמי לעיראקים, ביקשו 
מהם נציגים יהודיים לקבל אזרחות בריטית. בקשות דומות, אגב, 
הופנו גם על-ידי משלחות של נכבדים נוצרים ומוסלמים (שיבלק, 
38 ־ 1986:37 ). הבריטים דחו את הבקשה, והציעו במקום זאת כי 
היהודים יתמכו בהמשך השלטון הישיר הבריטי(קזז, 1991:45 ; ר׳ גם 
התיאור אצל יוסף מאיר, 1989:411-414 ). אלא שבתוך דמן קצר 
נטשו היהודים את "הקו הבדלני שאימצו ביוב תקופת הכיבוש 
הבריטי" ודבקו "באוריינטציה של שיתוף פעולה עם הרוב המוסלמי, 
החותר לעצמאות״(קזז, 1991:49 ). "הנלהבים שביניהם" בעניין זה, 
כותב קזז, "יראו עצמם כשותפים מלאים למאמץ הלאומי וכחלוץ 
ההולך לפני המחנה המניח את היסודות למינהל תקין ולכלכלה 
בריאה. הם ביקשו להשיב אל הארץ, שאותה ראו כמולדתם וכארץ 
אבותיהם, את זוהרה ואת תפארתה מן העבר הרחוק. מניחי היסודות 
לקו זה היו יחזקאל ששון ומנחם צאלח דניאל. השניים הטביעו את 
חותמם, יותר מאחרים, על קורות היהודים בעיראק בתחילת המאה 
העשרים, ובמיוחד בעשור השלישי שלה, עם ראשית גיבושו של שלטון 
לאומי תחת המנדט הבריטי. הם וחבריהם, חסידי האוריינטציה 
העיראקית, אף פיתחו ממכת אידיאולוגית שלמה שנועדה לעודד את 
ה׳עיראקיזציה׳ של יהודי בבל״(שם: 52 ). 

בצפון אפריקה, ההתקרבות בין יהודים לאירופים הרחיקה לכת 
יותר. באלג׳יריה, לדוגמא, היהודים הוכרו עוד במאה הקודמת 
כאזרחי צרפת ועקב כך עברו אל מחנה האירופים, לא דו בלבד, אלא 
שהנוכחות הקולוניאלית היתה ממושכת ומקיפה יותר מאשר בעיראק, 
והתמשכה עד לשנות ה- 60 , למעלה מעשור לאחר המלחמה בין יהודים 
לפלסטינים והקמתה של מדיבת ישראל. עקב כך, האופציה הציונית 
היתה רחוקה עד מאוד מליבות היהודים שם: "היהודים המוגרבים", 
כותב שוראקי, ״לא שיערו כי יחזרו לישראל״ (שוראקי, 1975:273 ). 
יהודי אלג׳יריה לא באו בהמוניהם לישראל: הם עקרו לצרפת יחד עם 
הצרפתים האירופים, בעקבות הצלחת המרד האלגי׳רי. 

במרוקו, לדברי ירון צור, יצרה החדירה הקולוניאלית בידול מעמדי־ 
תרבותי בתוך הקהילה היהודית, בין שלוש שכבות, אותן הוא מכנה 
"מגזרים": מגזר מסורתי של יהודים ערכים, "ילידים", נתיני השולטן 

המקיימים זיקה כלכלית לשוק המקומי; מגזר מתמערב, של יהודים 
"ילידים" המפתחים זיקה תרבותית למערב, אך מבלי שהדבר ילווה 
בזכויות יתר כלשהן; ומגזר אירופי, של יהודים בעלי נתינות 
אירופית, או שהשיגו נתינות אירופית, ויצרו זיקה למערכת הכלכלית 
העולמית. המגזר האירופי הקיף אך מעטים מבין יהודי מרוקו(צור, 
1992:44 ; ר׳ גם צור, ללא תאריך: 29 ), והיה מרוכז ברובו בקזבלנקה, 
עיר שהפכה, בעקבות חדירת צרפת, מנמל קטן ונידח למרכז תעשייתי 
ומסחרי משגשג (הגר הלל, 1993:8 ). מרבית היהודים השתייכו 
למגזרים ה״ילידים", והמשיכו להיות מרכיב מן המרכיבים של החברה 
המרוקאית ה״ילידית". יהודי מרוקו עקרו ברובם לאחר שמרוקו קיבלה 
עצמאותה מצרפת: לישראל הגיעו בעיקר אנשי המגזר ה"ילידי" 
והמגזר המתמערב; מרבית אנשי המגזר האירופי עקרו לצרפת. 

בעוד שבצפון אפריקה נוצרה שכבה של יהודים שהזדהו עם 
השליטים האירופיים, ששלטונם נמשך עשרות שנים, הרי שבעיראק, 
שהשלטון הבריטי הישיר בה היה קצר ימים, יחסית, ונסתיים ב- 1931 , 
התהוותה, כאמור, שכבה של יהודים שפיתחה מה שקזז מכנה בשם 
"אוריינטציה עיראקית": על שכבה זו נמנו כמעט כל מנהיגיה של 
הקהילה. אנשים אלה ראו עצמם עיראקים אמיתיים, שמקורותיהם 
בעיראק קדומים מאלה של הערבים. בשנות ה־ 40 המשיכו מנהיגים 
בולטים של הקהילה, ובראשם הסנאטור היהודי עזרא דניאל ועורך הדין 
יוסוף אל־כביר, בקו זה: "אנחנו נמצאים בעיראק אלפיים שנה, ונשב בה 
עוד אלפיים שנה. אולי עד לימות המשיח״ (קזז, 228 ־ 1991:227 ). 
מנהיגים אלה הסתייגו מן הציונות, ומרביתם - כולל הרב הראשי של 
הקהילה - בחרו שלא לעקור לישראל בגל הגדול של 1951 : חלקם 
היגרו לארצות המערב, ובעיקר לאנגליה, וחלקם בחרו להישאר בעיראק. 
האחרון שבהם יצא את עיראק לבריטניה כ- 1974 (שם: 308 ). 

כאשר עיראק קיבלה עצמאות, החלו להסתמן שינויים לרעה, בראש 
ובראשונה במעמדה של הבורגנות היהודית. התנועה הלאומית הערבית 
ביקשה לדחוק את רגליהם של היהודים ממשרות בשירות הממשלתי, 
ולהגביל את מספר התלמידים היהודים במוסדות השכלה ממשלתיים, 
ואולם יש לציין כי התנועה הלאומית העיראקית היתה חצוייה בין שני 
זרמים מרכזיים: הזרם הדמוקרטי, שעמו חשו היהודים בנוח, והזרם 

הפאן־ערבי, שהיה יותר אקסלוסיביסטי בגישתו(שיבלק. 1986:49 ). 
התנודות ביחס ליהודים במהלך התקופה הנדונה נבעו בין השאר מן 
התנודות במעמדם של שני זרמים אלה במערכת קבלת ההחלטות. 

ב- 1941 תפס את השלטון רשיד עלי אל־כילאני, בראש קבוצת 
קצינים שהתנגדה לקשרים של המשטר המלוכני העיראקי עם הבריטים, 
וקיימה מגעים עם נציגי המשטר הנאצי בגרמניה. התערבות בריטית 
החזירה כעבור זמן קצר לשלטון את העוצר המלכותי. ביתי 1941 , 
בימי□ שבין יציאת רשיד עלי את בגדאד ובין כניסת אנשיו של העוצר 
המלכותי, ארעו ההתפרעויות החמורות שנודעו בשם פרהוד (בערבית, 
אובדן החוק והסדר) שבמהלכן נרצחו למעלה מ- 150 יהודים. לאחר מכן 
באה תקופה של רגיעה יחסית, עד לפריצת המלחמה בארץ ישראל. 

הסכסוך הציוני-פלסטיני החל נותן את אותותיו בעיראק עוד זמן 
רב קודם לכן. הדי הסכסוך הגיעו כבר בשנות העשרים של המאה, 
באמצעות מורים סורים ופלסטינים. שליחים פלסטיניים יצאו לכל 
ארצות ערב לגייס אהדה ותמיכה במאבקם. בשנות השלושים הגיעו 
לעיראק פעילים ולוחמים שברחו מארץ־ישראל/פלסטינה בתקופת 
המרד הערבי( 1939 י 1936 ). הבולט שבהם היה המופתי הירושלמי 
האג׳ אמין אל-חוסייני, גולים אלה "פעלו לחיזוק התנועה הפאן־ 
ערבית והפאן־מוסלמית, הגבירו את ההתעניינות והמעורבות בבעיית 
ארץ־ישראל, והציגו את הציונים בארץ־ישראל, בעיראק ובמזרח 
התיכון בכלל כמשתפי פעולה עם השלטון הקולוניאלי של הבריטים 
והצרפתים. הם קראו לצאת למאבק נגד הציונים והושיטו אצבע 
מאשימה כלפי יהודי עיראק בטענה, שהם בוגדים בארצם, אוהדים 
את הציונות ומסייעים לה״(אסתר מאיר, 1993:5 ). 

עם תחילת הקרבות בארץ־ישראל, 19470 , גבר המתח. ממשלת 
עיראק שלחה מתנדבים לצבאו של קאוקג׳י, שעמד בראש כוחות 
בלתי-סדירים שלחמו ביהודים. עם ההכרזה על הקמת המדינה 
היהודית, שלחה ממשלת עיראק יחידות של הצבא הסדיר שהצטרפו 
ליחידות של צבאות ערביים אחרים שתקפו את ישראל. ממשלת 
עיראק החרימה דואר שנשלח מישראל ליהודים בעיראק ועצרה חלק 
מהנמענים. ביולי 1948 הוחל החוק הפלילי על פעילות ציונית. כמו 
כן, החל גל של פיטורים בקרב עובדי מדינה יהודים. רשימות ייבוא 

וייצוא של יהודים נשללה נאסרה יציאת יהודים לחו״ל, או שהיא 
הותנתה בפיקדון כספי גדול. איש עסקי□ יהודי ידוע, שפיק עדס, 
נתלה באשמת ציונות. בראשית 1949 , בעקבות תבוסתו של הצבא 
העיראקי בקרבות נגד ישראל, הזמין ראש ממשלת עיראק, נורי אל 
סעיד את מפלגת אל-איסתיקלאל הלאומנית להצטרף אל ממשלתו. 
לראשונה, החלו עתה יהודים לחוש כי אפשרויות הקיום הכלכליות 
שלהם הולכות ומצטמצמות (יוסף מאיר, 1989 : 468:463-464 ־ 467 ; 
שיבלק, 1986:68 ). 

עם כל זאת, העקירה ההמונית שהתרחשה מעט פחות משנתיים 
מאוחר יותר היתה עדיין בלתי צפוייה במידה רבה. מרבית הכותבים 
טורחים לייחס את המתיחויות וההגבלות למלחמה בארץ־ישראל, 
ומבליטים כי הן לא נגעו ליהודים בתור שכאלה. חיים כהן, למשל, 
מציין כי ממשלת עיראק לא חוקקה חוק אנטי-יהודי כלשהו - עד לחוק 
שהקפיא את רכושם, בעת ההרשמה ההמונית ליציאה, בשנת 1950 
(כהן, 1973:40 ). הצד השני של המטבע הוא שמרבית היהודים, כפי 
שנראה להלן, המשיכו לראות את עצמם אף בתקופה זאת כעיראקים 
לכל דבר; משקיפים שונים דיווחו כי מרבית היהודים אינם שוקלים 
יציאה, מתוך תקווה שהמתח יחלוף והמצב יחזור לקדמותו. כה בלתי 
צפוייה היתה היציאה ההמונית שהחלה באפריל 1950 , עד כי כמעט כל 
העוסקים בתקופה זאת טורחים ומנסים למצוא הסבר להיקף היציאה, 
בהדגישם כי לא היתה זאת תופעה מובנת מאליה. 

כמה מן ההסברים יוצאים מחוך הנחה כי בסופו של דבר, היתה 
עקירתם של יהודי עיראק מארצם בלתי-נמנעת. קזז, האיש שפיתח את 
התיזה בדבר קיומה של "אוריינטציה עיראקית" בקרב השכבה המנהיגה 
של יהודי עיראק, קובע כי אוריינטציה זו נדונה מראש לכשלון, מרגע 
שהתהוותה תנועה לאומית ערבית בעיראק, אשר ציפתה כי תושבי 
הארץ יגלו גם הזדהות לאומית ערבית. לדבריו, דבר זה הציב את בני 
המיעוטים הלא־ערביס מחוץ למחנה השליט (קזז, 1991:313 ). קזז 
גורס כי לאוריינטציה העיראקית מעולם לא היו לה סיכויים רבים 
להצליח: "ראשי הדוגלים באוריינטציה העיראקית בקרב ההנהגה 
היהודית ניסו אמנם להפגין הזדהות לאומית ערבית ואף הצהירו בפומבי 
על תמיכתם כעניין הערבי ועל התנגדות לציונות, אך מחוותיהם אלו 


28 


ץק 00 1131 ()!□ 1 > 111110 ; 1 


התקבלו בספקנות ובאי-אמון. דבקותם ב׳מולדת העיראקית׳ 
הושפעה בעיקר ממעמדם הבולט בכלכלת המדינה ונומקה בטיעונים 
היסטוריים וחברתיים. הם לא השכילו להבין כי המעמד האמור לא יוכל 
להישמר בעינו לאורך ימים וכי דור של משכילים ואנשי עסקים ערבים 
עתיד להופיע במהרה בזירה ולדחוק אותם ממישרות ממשלתיות - 
בשנות השלושים - ומעמדות כלכליות - במחצית השניה של שנות 
הארבעים״(שם: 11 ; הדגשות שלי). 

אלא שמותר לנו להטיל ספק בפרשנות פוסט־פקטו ודטרמיניסטית 
זו של קזז. "האוריינטציה העיראקית" היתה אופציה, שאותה יש להעריך 
תוך שקילת האלטרנטיבות, כפי שנתפסו בזמנן בעיני הנפשות 
הפועלות. קזז, מרגע שבחר בשם "עיראקית" לאוריינטציה של גיבורי 
ספרו, מגביל מראש את מרחב הפעולה שלהם, שכן האלטרנטיבה 
המשתמעת היא "אוריינטציה לא עיראקית", ובהקשר ההיסטורי 
הקונקרטי - אלטרנטיבה ציונית. אילו היה נותן לאוריינטציה של 
גיבוריו שם שונה, שתחולתו מוגבלת יותר - למשל, "אוריינטציה 
בורגנית-מסחרית פרו-מערבית", תוך הנגדה ל״אוריינטציה לאומית 
אנטי־קולוניאלית" - יכול היה קזז לדון בהתפתחויות מבלי להיכנע 
ללחץ המשקולת ההיסטוריוגרפית הציונית. 

הדבר בולט במיוחד במובאה הבאה, בה מתאר קזז את מהלך 
הסיום בקיום הקהילתי של היהודים בעיראק, שהתרחש ב- 974 !, 
כאשר מאיר בצרי, ששימש בשנות ה- 70 כממלא מקום ראש העדה, 
היגר מעיראק לבריטניה: "עזיבתו מסמלת את הקץ של קיום יהודי 
בעיראק לאחר 2,500 שבה. מקסם השווא של חסידי האוריינטציה 
העיראקית על עתידה המשגשג והבטוח של העדה היהודית בעיראק, 
תחת שלטון ערבי, תם לגווע. אחרון נאמני ה׳עיראקיזציה׳ יצא את 
הארץ והמתיש בעליל את כשלונה הסופי״ (שם: 308 ; הדגשה שלי). 
התיבה "עיראקית" בצמד "האוריינטציה העיראקית" באה מתוך הנגדה 
לתפנית הקונקרטית המרכזית שחלה במהלך העניינים, דהיינו, העקירה 
לישראל. על רקע זה יכול קזז לעשות שימוש במושג "מקסם השווא", 
ולהחילו על עצם אפשרות הקיום היהודי בעיראק תחת שלטון ערבי. 
השאלה המתבקשת היא האם אכן מדובר כאן באוריינטציה שהיא 
חסרת שחר !זסחק ג, או שמא היא נתגלתה כקשה למימוש, בין 

השאר משום שההנהגה הקהילתית בעיראק הפסיקה להיות אדונית 
בלעדית על קביעת סדר היום שלה. 

"קורבן לציונות" 

באותה מידה בה יהודי ערב לא התעניינו בתנועה הציונית ולא הצטרפו 
אליה בהמוניהם, כך התנועה הציונית לא התעניינה ביהודי ערב ולא 
התאמצה לעשות לעצמה נפשות רבות בקרבם. הפרוייקט הציוני היה 
של יהודי אירופה, נוהל על־ידם וכוון אליהם. יוצא מן הכלל בולט 
היה מסעו של שמואל יבניאלי לתימן בתקופת העלייה השנייה, 
במטרה להעלות יהודים שיסייעו לדחוק את הפועלים הפלסטיניים מן 
העבודה במושבות (ר , יוסף מאיר, 1983 ). 

אין זה אומר שבארצות ערב לא היתה שום פעילות ציונית. פעילות 
ציונית התקיימה, אך בקנה מידה קטן, ללא עידוד רב של המוסדות 
הציוניים המרכזיים באירופה ומאוחר יותר בארץ ישראל. בעיראק, 
לדוגמה, התנהלה בשנות ה־ 20 וה־ 30 של המאה פעילות ציונית במסגרת 
של אגודות תרבותיות, ואולם פעילות זו "לא זכתה כסיוע או בהכוונה 
כלשהי מצד התנועה הציונית העולמית ושלוחותיה בא"י" (יוסף מאיר, 
1993:128 ). הסיבה לכך, לדברי אסתר מאיר, היא שבאותן שנים "לא 
נתפסה יהדות עיראק על-ידי המימסד של התנועה הציונית כפוטנציאל 
ציוני חשוב, והפעילות הציונית התמקדה בקשרים עם יהודי מזרח 
אירופה ומרכזה...״(אסתר מאיר, 1993:6-7 ). 

אי לכך, לא נשלחו אל ארצות ערב שליחים ציוניים; מאידך גיסא, 

לא נוצרה בהן תשתית ארגונית ציונית מקומית רחבה. יהודים שהגיעו 
לארץ ישראל מארצות ערב עשו זאת ללא תיווכה של התנועה הציונית. 
כך, למשל, הגיעו בשנות העשרים והשלושים כמה אלפי יהודים 
מעיראק; הם התיישבו בערים ולא נטלו חלק בפעילות המאורגנת של 
היישוב הציוני. הדבר גרם להיווצרות של "מערכת של דימויים הדדיים 
שליליים בדרך כלל... בעיני המימסד הציוני נתפסה העלייה מעיראק 
כעלייה שאינה פרודוקטיבית, שאינה תורמת את כוח האדם הרצוי 
ואינה משתלבת ביישוב המאורגן״(שם: 7 ). 

חריגה ראשונה כיחסם של המוסרות הציוניים בארץ ישראל ליהודי 
עיראק התרחשה עם היוודע דבר הפרהוד, ההתקפה על הרובע היהודי 
בבגדאד, ביוני 1941 . אז, לראשונה, דובר על אפשרות של העלאה 
מאורגנת של יהודים מעיראק על־ידי המוסדות הציוניים. לצורך כך 
הוצע לדרוש מן הבריטים עשרת אלפים רשיונות כניסה לארץ. כמו 
כן הוצע לשגר לעיראק שליח עלייה ארץ־ישראלי. ראשי היישוב ראו 
בעלייה לא רק משימת הצלה אלא גם אמצעי לשיפור מערכת היחסים 
שלהם עם היהודים בעיראק ועם יוצאי עיראק בארץ. אסתר מאיר 
מוסיפה עם זאת כי זה לא היה השיקול היחידי: המנהיגים הארץ־ 
ישראליים חישבו שעלייה מעיראק עשויה "להקל על המחסור בידיים 
עובדות, מחסור שהיה צפוי לנוכח תיגבור הגיוס לצבא הבריטי ולאור 
תחזית אופטימית להתאוששות המשק מן המשבר הכלכלי של ראשית 
המלחמה״ (שם: 25 ), 

הפרהוד התרחש בתום השנה השנייה למלחמת העולם השנייה, 
שעה שדרכי העלייה מאירופה נחסמו. "חסימת דרכי העלייה מאירופה", 
אומרת אסתר מאיר, "היתה הגורם הדומיננטי בהשפעתו על מדיניות 
העלייה של היישוב בתקופה זו, והיא מילאה תפקיד ראשון במעלה 
גם בעיצוב מדיניות חדשה בשאלת עלייתם של יהודי עיראק - שאלה 
שעלתה על סדר היום בעקבות הפרעות״(שם: 26 ). 

בסופו של דבר לא נעתרו שלטונות המנדט הבריטיים לדרישה 
להנפיק עשרת אלפים רשיונות כניסה עבור יהודים מעיראק, ועקב כך 
החליטו המוסדות הציוניים להקציב ליהודים בעיראק 110 מתוך כלל 
רשיונות הכניסה שעמדו באותה עת לרשותם. ואולם גם מיכסה זו, 
למרות שהיתה פעוטה, העמידה בפני מחלקת העלייה של הסוכנות 
היהודית בעיות ביצוע, שכן בעיראק לא היו, לדברי אסתר מאיר, 
".,.לא תנועה ציונית ולא משרד ארץ־ישראלי ואף לא מנגנון כלשהו 
לניהול העלייה, ולמחלקה לא היו כל קשרים עם יהודי עיראק" 
(שם: 27 ). 

הסוכנות היהודית פנתה בבקשת עזרה למוסד לעלייה ב , , שהוקם 
בזמנו כדי לעקוף את מסגרות העלייה הרשמיות שהתנהלו באישור 
רשויות המנדט הבריטי. המוסד התחיל את דרכו בהעלאת יהודים 
מאירופה, והתמיד בכך עד שנסגרו שערי אירופה בתחילת 1941 . 

שנה לאחר מכן, באביב 1942 , חידש המוסר את פעילותו, לאחר 
שנמצאו עבורו ארצות-יעד חדשות - עיראק ואיראן. אלא שציבור 
היעד לא היה הקהילות היהודיות בארצות אלה, אלא פליטים יהודים 
מפולין שנמלטו משם עם פלישת הצבא הגרמני והגיעו באלפיהם 
לרפובליקות האסייתיות של ברית-המועצות, בקרבת הגבולות עם 
איראן ועיראק. על הפליטים הללו נמנו כמה אלפים מקרב בוגרי תנועת 
"החלוץ", שאותם ביקש המוסד להעביר ארצה, דרך איראן ועיראק 
(שם: 29 ־ 28 ). 

תשעה חודשים לאחר הפרהוד יצא לעיראק איש המוסד שאול 
מאירוב, הלא הוא שאול אביגור. תוך כדי פעילותו להעלאת החלוצים 
פליטי פולין, התוודע אביגור לקהילה היהודית המקומית. הוא התרשם 
- היה דה, כאמור, זמן קצר לאתר הפרהוד - כי יש שם נכונות רבה 
לעלייה. דיווחיו של אביגור לארץ גרמו לתפנית ראשונה: המוסד החליט 
לשלוח לקהילת עיראק שלושה שליחים ראשונים - אנצו סרני, שמריה 
גוטמן ועזרא כדורי - שהיה יליד עיראק (שם: 31 ). במקביל נשלחו 
שליחים של המוסד, לראשונה, גם לאיראן, סוריה ולבנון. שנה לאחר 
מכן יצאו שני שליחים ראשונים כדרכם לצפון־אפריקה (שם: 85 ). 

שלושת השליחים הראשונים הגיעו עד מהרה למסקנה כי בניגוד 
לרושם שקיבל שאול אביגור - שבא לעיראק, כאמור, זמן קצר לאחר 
הפרהוד - פוטנציאל העלייה משם הוא קטן ביותר. יהודי עיראק לא 
תשבו על עלייה לישראל כעל אופציה רלבאנטית. מסקנה נוספת של 
השליחים היתה כי הדרך היחידה להגביר את פוטנציאל העלייה היא 
לייסד בעיראק תנועה ציונית (שם: 36 ). ואכן, ביוזמתם של שליחי 
המוסד ובמימון של הסוכנות היהודית נוסדה בעיראק תנועה ציונית. 
היה זה, לדברי אסתר מאיר, מקרה ראשון בתולדות ההסתדרות הציונית 
של הקמת תנועה ציונית מקומית על-ידי שליחים של המוסדות הציוניים 
בישראל(שם: 39 ). 

גם לאחר שהוקמה התנועה הציונית בעיראק, היה העניין של 
ההנהגה הציונית הארץ־ישראלית נתון בעיקר ליהודי אירופה. דבר זה 
החל להשתנות ב- 1944 : "כאשר התברר שאותם מרכזים יהודיים, אשר 
בהם התמקדה הפעילות הציונית מאז שלהי המאה ה- 19 , הושמדו, 
ומספרם של הניצולים היה קטן לאין שיעור מכפי שניתן היה לקוות, 

הוסקה המסקנה, שהמשך קיומה של התנועה הציונית והגשמת מאווייה 
המדיניים כרוכים במהפך קונספטואלי ואירגוני בתחום העלייה, 
במיוחד בקשר עם עלייתם של יהודי המזרח״(שם: 86 ). 

החוקרת דבורה הכהן מצטטת נאום שנשא אליהו דובקיץ, ראש 
מחלקת העלייה בסוכנות, ביולי 1943 בפני מרכז מפא״י שבו הציג 
את "מפת הפזורה היהודית בארצות המזרח ואת המספר המשוער של 
אוכלוסיהם", דובקין הסביר כי לאור העובדה שרבים מיהודי אירופה 
ייכחדו בשואה, ויהודי רוסיה סגורים על בריח, "עלה ערכם הכמותי 
של שלושת רבעי מיליון יהודים אלה לדרגת פקטור מדיני רב ערך 
במסגרת היהדות העולמית׳/ הוא הוסיף כי העלאתם של יהודי המזרח 
לא תהיה משימה קלה, ומנה שתי סיבות; "חוסר מוטיבציה לעלייה 
הנובע מניכור לתנועה הציונית, וזרות תרבותית בין היישוב הציוני 
בארץ לאותן גלויות״(הכהן, 1994:211 ). 

ההשלכות של השמדת יהודי אירופה על האפשרות לממש את היעד 
הציוני, הלא הוא הקמתה של מדינה יהודית שנה לאחר מכן, נוסחו 
בצורה בהירה ביותר על-ידי בן גוריון: ״עובדה זו, השמדת 6 מיליוני 
יהודים... עלולה להרוס את הציונות מיסודה וגם את התביעה הציונית" 
(למדינה יהודית,* ש.ס.). בישיבה של הנהלת הסוכנות היהודית 
בספטמבר 1944 אמר בן גוריון; "אנחנו עומדים עכשיו על סף גמר 
המלחמה, כאשר רוב היהדות [באירופה] נשמד, עכשיו יש הנימוק 
הכי חשוב והכי מעשי לפתרון לא ציוני, כי אין יהודים. מעולם לא 
היה נשק אנטי-ציוני כזה. כל אחד שואל את עצמו את השאלה; מנין 
ניקח יהודים בשביל ארץ ישראל...״ (אסתר מאיר, 1993:96 ). 

התשובה - החלקית - נמצאה ביהודי ערב. לראשונה ניסחה עתה 
הנהלת הסוכנות היהודית תכנית מדינית אופרטיבית, אשר כללה 
במוצהר את היהודים בארצות המזרח כנדבך הכרחי בבניינה של מדינה 
יהודית (שם: 84 ). התכנית, הקרוייה "תכנית המיליון", קראה להעלאה 
של 500,000 פליטי שואה, שהיו מרוכזים בחלקם במחנות העקורים 
באירופה, וכן - לראשונה, כאמור - להעלאתם של 800,000 היהודים 
שחיו בארצות ערב(שם; 96 ; הכהן, 1994 ). 

בעקבות גיבושה של תכנית זו הגבירו שליחי העלייה בעיראק את 
פעילותם. כך גם בארצות המגרב הצפון־אפריקאי: ״ 19470 , לראשונה 

בתולדותיה", כותב ירון צור, "אישרה התנועה הציונית פעולה לשם 
ארגון של עלייה גדולה מצפון־אפריקה. שליחים ארצישראליים 
נשלחו לאיזור והפעילו את אנשי תנועות הנוער החלוציות - ובמיוחד 
את אלו שבתוניסיה - למטרה זו. זה הרקע ללחץ הראשון לעלייה...״ 
(צור, 18 : 1992 ). 

ההחלטה להכליל את יהודי ערב בפרוייקט הציוני באה, כפי 
שעולה מספרה של אסתר מאיר, על רקע סדרה של אירועים, שתרמו 
להגברת המודעות ל״פוטנציאל הציוני" שלהם. אירוע בולט אחד 
היה, כאמור, הפרהוד של יוני 941 ! בבגדאד. חשש מקביל עלה באשר 
לגורל יהודי הלבאנט, שמעמדם התערער תחת שלטון וישי, ומאוחר 
יותר במהלך כיבוש סוריה על-ידי הבריטים ביולי 1941 . מהלכי 
המלחמה בצפון אפריקה מיקדו את תשומת הלב בקהילות היהודיות 
בלוב, אלג׳יריה ומרוקו, ובמיוחד בזו של תוניסיה תחת הכיבוש הנאצי. 
חיילים ארץ-ישראלים שעשו בארצות אלה במסגרת הצבא הבריטי, 
העבירו לארץ מידע על הקהילות היהודיות. הפעילים שבהם, וביניהם 
יוסף בנקובר ובן־ציון ישראלי, הופיעו בפני המוסדות הלאומיים 
ודיווחו על התרשמויותיהם ממצבן של הקהילות במזרח התיכון, ועל 
היחס לציונות ולעלייה לארץ־ישראל. "אחרים, יצחק בן אהרן, 
שלמה ליפסקי, גדעון ברץ ועוד, שלחו דו״חות, סקירות ומכתבים, 
שבהם תיאור את החיים בצלם של אנטישמיות, דלות כלכלית, ניוון 
תרבותי וכמיהה עזה לארץ־ישראל״(אסתר מאיר, 1993:84-85 ). 

הקריאה להעלאה, כמסגרת הפרוייקט הציוני, של כל יהודי ערב 
לארץ ישראל, נהגתה, ככל הידוע, ללא כל התייעצות עם נציגים של 
הקהילות היהודיות. היתה זו החלטה חד-צדדית, שהסתמכה על הגדרה 
- חד-צדדית גם היא - של יהודי ערב כ״יהדות מצוקה" הזקוקה להצלה. 
בן גוריון, הוגה "תכנית המיליון", הצביע בחדות וביושר על המקור 
הראשי למצוקתם של יהודי ערב - הוא דיבר על "...האסון הצפוי 
ליהודים בארצות המזרח בגלל הציונות. זוהי היהדות היחידה בעולם, 
העלולה להיות קורבן לציונות - לכן יש לנו אחריות מיוחדת כלפיה..." 
(שם: 87 ). בהזדמנות אחרת תיאר את יהודי המזרח כ״בני תערובת 
(הכוונה לבני ערובה) של הציונות", ובהתייחסו במפורש ליהודי עיראק, 

אמר כי ״אם לא נחסל גלות עיראק בדרך ציונית - יש סכנה שהיא 
תחוסל בדרך היטלראית״(הכהן, 1944:212 ). 

הדאגה לגורלם של יהודי ערב לנוכח ההשלכות של העימות האלים 
המתפתח בין התנועה הציונית לבין התנועה הלאומית הפלסטינית 
היתה מניע כבד־משקל לשינוי מדיניות הגיוס הציונית. אולם משה 
שפירא, איש מפלגת המזרחי, שתמך בדרישתו של בן גוריון להעלאה 
מסיבית של יהודי המזרח, ניסח באורח משלו את סדר הקדימויות: 
"נדאג לכך שייכנסו מיליון יהודים, מכיוון שאין זה עניין של הכרח 
להציל, אלא הכרח ליצור רוב עברי בארץ-ישראל...״(שם: 215 ). 

פעילות הגיוס של יהודי ערב על־ידי הנהגת היישוב הארץ־ישראלי 
קשרה בגלוי את גורלם עם גורלה של הציונות. קישור זה העמיד את 
היהודים ברבות מארצות ערב בקו העימות בין הציונות ובין מה 
שהפך באותן שנים לחזית אנטי־ציונית כלל-ערבית. 

העלאה, לא עלייה 

מרגע שההנהגה הציונית בארץ ישראל החליטה לכלול את יהודי ערב 
במאמצי הגיוס שלה, היא הפכה לגורם חשוב ואף מרכזי במערכת 
הכוחות אשר עיצבו את סדר היום של הקהילות היהודיות. כיון 
שעמד לרשותה מנגנון של שליחים וכיון שהיא יכלה להקים ולהפעיל 
רשתות של פעילים ציוניים מקומיים, הפכה ההנהגה הציונית בארץ 
ישראל, ומאוחר יותר מנגנון המדינה כמדינת ישראל, לגורם הפועל 
בקרב היהודים במידה רבה של אוטונומיה, ואף מציב אלטרנטיבה 
להנהגות הקהילתיות המקומיות. היוזמה הציונית העמידה את ההנהגות 
הללו בפני עובדות חדשות, המריצה אותן לשקול שיקולים חדשים, 
ומעל לכל, הציעה דרכי פעולה אשר ער אז או שלא היו כלל חלק 
מסדר היום של קהילות אלה, או שלא עמדו בו במקום גבוה במיוחד. 

דברים אלה נכונים בחלקם, כמובן, גם לגבי הפעילות הציונית 
בקרב קהילות יהודיות באירופה, הציונות, מעצם הגדרתה, ביקשה 
לשים קץ לחיים היהודיים בגולה ולהקים קהילה כל-יהודית בארץ 
ישראל, ופעלה למימוש מטרתה זו באמצעות מנגנוני גיוס שתים, 
וביניהם שליחים, תנועות נוער וכיו״ב, אלא שבאירופה, שלא כמו 

בארצות ערב, הציונות היתה תוצר מקומי, הרצל היה גיבור מקומי, 
ויהודים מקומיים חשו גאווה והזדהות בהביטם בתמונות החלוצים 
החורשים את אדמות ארץ ישראל, גם כאשר רק מיעוט קטן מתוכם 
חישב להתייצב מאחורי המחרשה. יתרה מזאת, אותם חלוצים, שבאו 
מכל ארצות אירופה המזרחית, יכולים היו לשמש נציגים ודוברים של 
קהילות המוצא שלהם בפני מקבלי ההחלטות בארץ ישראל. המעבר 
של יהודים מאירופה לישראל היה מאופיין, גם עבור לא ציונים או 
עכור אנשים שהגיעו לכאן בעל כורתם, במידה גדולה יחסית של 
רציפות והמשכיות. עבור יהודי ערב, המדובר היה בשבר היסטורי - 
ועל כן, היוזמה שנקטה ההנהגה הציונית בארץ ישראל היתה בעלת 
השלכות נרחבות ועמוקות יותר. 

כידוע, בתוך כעשור הועלו לישראל מרבית יהודי ארצות ערב. 
תוצאה ספציפית זו, יש לומר, לא היתה, בהכרח, יעד מוסכם מראש 
של כל מקבלי ההחלטות בהנהגת היישוב, ומאוחר יותר בהנהגת 
המדינה. דבורה הכהן, שחיברה עבודת מחקר מקיפה על "תכנית 
המיליון", התכנית שהניחה את התשתית הרעיונית והארגונית 
ל״עלייה ההמונית" של שנות החמישים, מציגה את בן גוריון לא רק 
כהוגה הרעיון אלא גם כמי שפעל יותר מכל אחד אחר למימושה. היא 
גם מתארת באריכות את ההתנגדויות הרבות בהן נתקל בן־גוריון 
בתקופה שקדמה להקמת המדינה, ומוסיפה כי ההתנגדויות נמשכו גם 
לאחר מכן: "כשהחלה העלייה הגדולה לזרום ארצה, עלו מכל עבר 
קולות בקריאה להגביל את העלייה ולהאט את קצבה. המדינה עמדה 
בעיצומה של מלחמה קשה על קיומה והייתה שרויה במצוקה 
כלכלית ופיננסית נואשת. רבו המזהירים כי העלייה תוסיף נטל קשה 
מנשוא על כתפי היישוב, שהיא ׳עלולה לשבור את חוט השדרה של 
מדינתנו׳. התביעות באו מרוב חוגי הציבור, ממפלגות ומתנועות 
שונות, ממוסדות הקליטה של הסוכנות וממשרדי הממשלה" (הכהן, 
1994:234 ). ירון צור, בעבודתו על התנועה הציונית במרוקו, מצביע 
על צעדים שנקטו שליחי המדינה כדי להגביל בשלבים מסויימים את 
ממדי ההעלאה(צור, 1992 ). שלמה הלל, מי שנשלח לעיראק כדי לארגן 
את ההטסה ההמונית, מזכיר בספרו את ספקנותו של לוי אשכול 
באשר לממדים האפשריים של העלייה מעיראק, ומציג את עצמו 


36 


ץק 00 1131 ()!□ 1 > 111110 ; 1 


כבודד בשאיפה להעלות את כל הקהילה (שלמה הלל, 1985:266 ). 
אסתר מאיר ויוסף מאיר מזכירים בספריהם הנחיות ששלחו הרשויות 
בישראל לשליחים בעיראק להגביל את כמויות היהודים המועמדים 
להעלאה ולווסת את תאריכי יציאתם. 

כל אלה אין בהם כדי לגרוע מן העובדה כי מרגע שההנהגה בארץ 
ישראל החליטה לגייס את היהודים בארצות ערב לפרוייקט הציוני, 
היא הפכה לגורם מרכזי ומוביל בקביעת המהלכים. במקרה אחד, 
לפחות, זה של עיראק, היא יזמה, כפי שראינו לעיל, את עצם הקמתה 
של תנועה ציונית מקומית. במקומות בהם היו התארגנויות ציוניות 
מקומיות, היא שימשה להם מקור משאבים ותמיכה. בכל אתר ואתר, 
היו אלה שליחים ארץ־ישראליים ומאוחר יותר ישראלים אשר ניווטו 
את הפעילות. 

המדינה בישראל, בסיוע גופים יהודיים במעצמות הגדולות, העמידה 
גם את המשאבים העיקריים שהיו דרושים לשם העברת יהודי ערב 
לישראל - פתיחה של צירי יציאה, הקמה של מתנות מעבר, העמדה 
של אמצעי תחבורה, מאמצים דיפלומטיים אצל ראשי מדינות ערב 
השונות, הבטחה ש: , סיוע או הסכמה שבשתיקה מץ המעצמות 
הרלבאנטיות, הכנה של מסגרות הקליטה בישראל עצמה. השליטה 
במשאבים אלה אף סייעה לרשויות המדינה לשלוט בזרם היוצאים 
והבאים בשערי הארץ, לווסת אותו באמצעות קביעת מכסות ולוחות 
זמנים, ובדרך זאת להתאים אותו לצרכים וליכולות שלה. 

השליטה של רשויות המדינה בזרם ההעלאה באה לידי ביטוי מוחשי 
ביותר בתנודות מעלה ומטה במידת התכיפות והקדימות שיוחסה 
להעלאתם של יהודי ערב. כך, למשל, למרות שכבר ב- 1944 קבע בן- 
גוריון כי יש להעלות בהקדם את כל 855,000 יהודי ארצות ערב 
(הכהן, 218:1994 ), מדיניות ההעלאה הציונית לא השתנתה מייד. 
בפועל, יהודי ערב המשיכו לתפוס, מנקודת הראות של המוסדות 
הציוניים, מקום משני יחסית ליהודי אירופה, שרידי השואה. בשנים 
1945-1946 , כאשר התברר כי מספר המועמדים לעלייה מקרב העקורים 
באירופה הוא גדול מאוד, נדחק רעיון העלאתם של יהודי ערב 
לשוליים. היחס האוהד לו זכו ניצולי השואה בתקשורת הבינלאומית, 
והקישור שנעשה בדעת הקהל העולמית, בין הקמת מדינה יהודית 

ובין הצלתם של עקורים אלה, די היה בו כדי להעניק תימוכין 
לתביעה הציונית למעמד ריבוני בארץ ישראל בפני גופים בינלאומיים 
(אסתר מאיר, 1993:123-124 ). אלה היו השנים בהן מבצעי ההעפלה 
מאירופה, משחקי החתול והעכבר בין אניות המלחמה הבריטיות ובין 
ספינות המעפילים, ובראש כולן הסאגה של ספינת העקורים "אקסודוס", 
הם שכבשו את הכותרות. לעומת דה, ההעפלה שהתנהלה באותן שנים 
ממש מארצות המזרח - שהיתה מצומצמת, אמנם, ומנתה במשך שלוש 
השנים 1945-47 לא יותר מ- 4,800 נפש - לא הצליחה למשוך תשומת 
לב תקשורתית דומה(שם: 125 ). 

מעמדם המשני של יהודי ערב בחישוביהם של מנהיגי התנועה 
הציונית בארץ ישראל מצא ביטוי לא רק בתקשורת ובמשא ומתן 
הדיפלומטי, אלא גם בהקף ההשקעה הכספית והארגונית. בשעה 
שבקרב יהודי אירופה פעלו באותן שנים מאות שליחים ציוניים, הרי 
שבעיראק כולה, על 120,000 יהודיה, שהו בכל רגע נתון לא יותר 
משליח אחד עד ארבעה שליחים; ובסך הכל פעלו בה בין השבים 
1946-1948 שמונה שליחים בלבד. המימון הכספי של הפעילות 
הציונית היה ביחס דומה(שם: 127 ). 

לאחר הקמת המדינה, הצורך בגיוס המוני של יהודי ערב נעשה 
דוחק יותר, בעקבות ההשתלטות על שטחים רחבים חדשים וההכרה 
של הנהגת המדינה כי יש לבסס את האחיזה הדמוגראפית של 
היהודים בישות המדינית החדשה. כדברי בן גוריון, "המדינה חסרה 
דבר אחד יסודי, שהוא חסרונה הרציני והחמור ביותר; היא חסרה 
יהודים, וכל זמן שחסרון זה לא יתמלא במידה מינימלית, אין ביטחון 
לקיום המדינה גם לאחר שתקום״ (מצוטט אצל הכהן, 1994:235 ). 
עתה אפשר היה להעמיד לשם כך מנגנון גדול יותר, ואף להשתמש 
בגלוי בכלים ממלכתיים, כולל המערכת הדיפלומטית. ואולם גם עתה 
נמשכו התנודות בקביעת סדרי העדיפויות. דוגמא בולטת לכך היא 
ההחלטה להאט את קצב ההעלאה של יהודי עיראק, ולהעדיף על 
פניהם את יהודי רומניה, לאחר שממשלת רומניה נאותה להתיר 
יציאת יהודים. בחורף 1950 העבירו שלטונות עיראק חוק המאפשר 
ויתור על האזרחות; חוק זה, שבו נדון בהמשך, הוא אשר יצר את 
הפתח ליציאה המונית - היעד אליו חתרו מזה כמה שנים השליחים 

הציוניים בעיראק. אלא שמבחינתה של ישראל, העיתוי היה לא נוח: 
אסתר מאיר כותבת כי הידיעה על "חוק היציאה" נפלה על קברניטי 
המדינה ״כרעם ביום בהיר״ (אסתר מאיר, 1993:240 ). היה זה 
כשנתיים לאתר הקמת המדינה, שנתיים שבמהלכן הגיעו מאות אלפי 
יהודים שיצרו עומס חסר תקדים על מנגנוני הקליטה. כמרץ 1950 
התקיימה ישיבה משותפת של הממשלה ושל הסוכנות היהודית. 
המשתתפים העדיפו שלא לקבל החלטה באשר לעלייה מעיראק: 
הממשלה לא רצתה לתת הוראה לפתוח בהרשמה לעלייה, אבל גם 
נמנעה מלתת הוראה לקיים הרשמה סלקטיבית. אשכול הציע "לחכות 
לנס׳/ דהיינו, לקוות שההרשמה תתנהל באיטיות. חודשיים לאחר מכן 
נפתחו שערי רומניה ליציאה של יהודים: הפעם הממשלה לא היססה, 
ובתוך שנה הועלו משם מעל 62,000 איש. ״במחצית השנייה של 1950 ״, 
כותבת אסתר מאיר, "העדיפה ממשלת ישראל את העלייה מרומניה 
ורק לקראת סיומה, בתחילת 1951 , האיצה את העלייה מעיראק". 
והיא מוסיפה ביובש: "שיקוליה של ממשלת ישראל בסוגיה זו... 
עדיין לא הובהרו״ (שם: 245 ־ 243 ), 

במלים אחרות, המדינה יזמה את מבצעי ההעלאה וויסתה אותם 
לפי צרכיה ולפי סדרי העדיפויות שלה. מבצעי ההעלאה החלו בספטמבר 
1948 , עת יזמה המדינה את העלאתם של שרידי השואה באירופה; 
בתוך פחות משנה הועלו תושבי מחנות העקורים ויושבי מחנות 
המעצר למעפילים בקפריסין (סיקרון, 1969:105 ). גבולות פולין 
ורומניה, בהן ישבו יהודים רבים, היו סגורים - ועל כן התפנתה ישראל 
ליהודי ערב. בראשית הקיץ של 1949 הוחל במבצע "על כנסי 
נשרים״, שבמסגרתו הועלו מרבית יהודי תימן בתוך שנה (שם: 106 ). 
במקביל הועלו ארצה רוב יהודי לוב (שם:שם), במאי 1950 הוחל 
בהעלאתם של יהודי רומניה. בתום מבצע זה נפתחה הדרך להעלאתם 
של יהודי עיראק. 

לולא מעורבותה של המריבה ספק אם היתר מתרחשת התופעה 
שזכתה לשם "העלייה ההמונית". האופציה הציונית, וליתר דיוק 
העקירה לישראל, הפכה, כתוצאה מהתערבות המדינה הישראלית, 
לאופציה מרכזית, ולמעשה אף בלעדית, עבור קהילות יהודיות בכמה 
מארצות ערב. על כן, המונח "העלאה" הולם יותר את התופעה מאשר 

המונח "עלייה". בדברה על העלייה מעיראק אומרת אסתר מאיר כי 
אילולא מעורבותה של מדינת ישראל, "ניתץ היה לצפות לתהליך 
יציאה איטי וממושך הרכה יותר, וליעדי הגירה שונים שישראל רק 
אחת מהם, לאו דווקא העיקרית ולאו דווקא האטרקטיבית ביותר" 
(אסתר מאיר, 1993:254 }. 

הדברים נכונים, כאמור, לא רק לגבי עיראק. בדברו על מרוקו אומר 
ירון צור: "...את הפעילות הציונית במרוקו אין מנהלים פעילים 
ציוניים מקומיים, אלא כל המנגנון האירגוני של העלייה וכל השליטה 
והאחריות על ביצועיו נשלטים על־ידי שליחים ישראליים (ביניהם 
כמה עולים ממרוקו, אך לא בתפקידים מן השורה הראשונה). המגזר 
הילידי אינו מוליד מתוכו את התנועה הלאומית ואינו מנהל את 
ענייניה. הוא מונחה ומובל על ידיה״ (צור, ד! 1992:1 ). שליטתה של 
ישראל באה לידי ביטוי מובהק ביותר בפרשת הסלקציה שהונהגה 
בתקופה מסויימת בקרב המועמדים להעלאה ממרוקו. ראשי המנגנון 
- לוי אשכול, מי שהיה גזבר הסוכנות וראש מחלקת ההתיישבות של 
הסוכנות היהודית, ולימים שר האוצר וראש הממשלה; גיורא יוספטל, 
ראש מחלקת הקליטה של הסוכנות; וד״ר חיים שיבא, מנהל משרד 
הבריאות, ביקשו לברור מקרב המועמדים לעלייה רק את אלה שיוכלו 
לתרום לכלכלת המדינה. "כלנו רוצים", אמר אשכול, "שיבואו 
היהודים בריאים, וכלנו מבינים שאנו כבולים בפסולת אדם, מפני 
שמהארצות הללו מטאטאים את הרחובות ושולחים לנו בשורה 
ראשונה את הנחשלים הללו״(שם: 28 ), בהתאם לכך, יצא בקיץ 1954 
למרוקו "צוות מיון" שכלל נציגים של מחלקת הקליטה ושל מחלקת 
ההתיישבות של הסוכנות; תפקידו של הצוות היה לקבוע מי יהיו 
המועמדים לעליה (שם: 29 ). יהודה בראגינסקי, מי שהיה מנהל מחלקת 
הקליטה של הסוכנות היהודית, מספק בספרו גולה במצוקתה תיאורים 
מרירים של תהליכי הסלקציה (בראגינסקי, 1978 ). מאותו רגע ואילך, 
אומר צור, "שיירות עולים נשלטו לחלוטין על־ידי צוות המיון ואנשי 
(הארגון הציוני) ׳קדימה , ״ (צור, 1992:29 ). 

בעיראק, ההחלטות היו נתונות בידי אנשי המוסד לעלייה ב׳. על 
מעמדם הדומיננטי של שליחי העלייה מישראל ניתן ללמוד מדבריו של 
יוסף מאיר, בבואו לערוך השוואה בין המבנה הארגוני של המחתרת 

הציונית בעיראק ובין זה של המחתרת הקומוניסטית: "בניגוד 
למפלגה הקומוניסטית", כותב מאיר, "במחתרת החלוצית לא היה מזכ״ל 
או מנהיג. את מקום המזכ״ל תפס למעשה השליח הארצישראלי... 
הוא היה הסמכות העליונה, אלא שהוא שאב את סמכותו מהמוסד 
הארצישראלי ששיגר אותו, כלומר, מבחוץ, והיה מעל לכל ביקורת 
בתוך התנועה בעיראק... לחברים המקומיים לא היתה כל סמכות או 
אפשרות לבחור או לקבוע את השליח...״(יוסף מאיר, 1993:153 ). 

שליחי המוסד לעלייה ב׳, שבמרבית המקרים לא נמנו על צמרת 
ההנהגה כישראל, זכו בעיראק למעמד של כמעט כל־יכולים. אומרת 
על כן אסתר מאיר: "השליחים הארץ־ישראלים היו אנשים צעירים, 
רובם באמצע שנות העשרים ומיעוטם בשנות השלושים. הם מילאו 
תפקידים אחראיים בתנועת הנוער בארץ, בהתיישבות העובדת או 
ב׳הגנה׳; תפקידים בעלי היקף סמכויות ותחומי אחריות מוגדרים, 
שהיו בדרך-כלל - מוגבלים. בהגיעם לעיראק קיבלו לידיהם תפקידים 
בעלי היקף פעולה רחב, תחומי אחריות רבים, וסמכויות לפעולה 
יותר ממה שידעו עד כה״(אסתר מאיר, 1993:75 ). 

השליחים הישראליים חשו בוטחים במעמדם ובגיבוי של המדינה 
בישראל. הם ייצגו מדינה אשר רכשה - כתוצאה מן הנצתון ב- 1948 , 
וכתוצאה מהיותה מזוהה עם המערב הכל־יכול - תדמית המשדרת 
עוצמה ויכולת תימרוץ, וזאת בשעה שבפועל היתה קטנה, חלשה 
ופגיעה. רק כך ניתן להבין כיצד זה שקומץ קטן של שליחים - כאמור, 
בעיראק לא עלה מספרם מעולם על בודדים - הצליחו ליטול חלק כה 
חשוב בהפיכתה של עקירה מעיראק לאופציה עבור יהודי עיראק, 
ולהפיכתה של ישראל ליעד מרכזי עבור היוצאים. 

ההנהגה הקהילתית מאבדת שליטה 

אף אחד מן הספרים שלפנינו אינו מציג את השתלשלות האירועים 
שהובילו לעקירה ההמונית מנקודת ראותה של ההנהגה הקהילתית. 
הדגש אצל כולם הוא, כאמור, על פעולות התנועה הציונית המקומית 
והשליחים מישראל. על ההנהגה אנו למדים מתוך התייחסויות אגב, 
או כגורם מן הגורמים שעל התנועה הציונית להתמודד עמם או לבוא 

עמם במשא ומתן. ההנהגה מוצגת כגוף שמרני, מנרתק מן ה״מציאות", 
חסר אומץ להתייצב מול השליטים, נאחז בכל כוחו בעולם הולך 
ונעלם. ההנהגה היא גוף שיש להערים עליו, או לתמרן אותו לעמדות 
הנוחות לפעילים, או לפסוח עליו ולהגיע ישירות אל ראשי הממשל 
העיראקי. דברה של ההנהגה, שנדחקה לשוליים במערבולת העקירה, 
עדיין לא הושמע. למעשה, ייתכן ואף לא יישמע, מאחר שקהילת יהודי 
עיראק לא שמרה על מסמכיה וכמעט כולם אבדו (קזז, 1991:13 ). 
הדברים שלהלן מבוססים, על כן, על קריאה ביקורתית של החומר 
שנכתב על פעילות התנועה הציונית. 

ההעלאה, כיון שהיתה תהליך יזום ומנוהל מן החוץ, פגעה 
במעמדם של מוסדות הקהילה היהודית. מוסדות אלה, שהיו מעוגנים 
במאות שנים של פעילות פנים־קהילתית ושל ייצוג כלפי חוץ, התערערו: 
ראשיהם איבדו את הבלעדיות על השליטה ומצאו עצמם מגיבים 
להחלטות ולפעולות של גורמים חדשים ולעתים אף זרים - מוסדות 
ושליחים ציוניים, צעירים מקומיים שנרתמו לפרוייקט הציוני, נציגים 
דיפלומטיים של מעצמות אירופיות ודוברי קהילות יהודיות בארצות 
אירופה ואמריקה, שגוייסו על-ידי ישראל למסעי לחץ על ממשלותיהם 
על מנת לפעול ליציאת יהודי ערב לישראל. 

הפעילות הציונית היתה מלכתחילה בבחינת קריאת תגר על 
הנהגת הקהילה, מכיוון שהיא הציבה מסלול התפתחות חדש ושונה, 
אם עבור הקהילה כולה ואם עבור חבריה כבודדים. השליחים 
הציונים, בהציגם מסלול זה, שלא היה מוסכם על מנהיגי הקהילה, 
הפכו לגורם המערער על מעמדם כהנהגה קהילתית. בתחרות זו עמדו 
לשליחים מספר יתרונות: הציונות זוהתה עם העולם המודרני, המערבי, 
המתפשט והמשתלט. ההנהגה הקהילתית, לעומת זאת, היתה גורם 
מסורתי שקל היה להציגו כמי שאבד עליו הכלח. השליחים הציונים 
נתפסו כיהודים השולטים בכל רזי החיים המערביים. למעשה, מעמדם 
היה כשל זה של סוכני המעצמות הקולוניאליות השליטות. מאוחר 
יותר, לאחר 1948 , ייצגו השליחים מדינה אשר יצאה כשידה על העליונה 
ממלחמה נגד שבע מדינות ערביות. ההנהגה הקהילתית, לעומת זאת, 
שאבה את מעמדה ועוצמתה מקשריה עם הממשלות הערביות - אלה 
שהוכחו כחדלות-אונים אל מול ישות ציונית דלת-תושבים. הציונות 

ייצגה תנועה לאומית הנהנית מגיבוייץ של מדינות המערב - שיצאו 
ממלחמת העולם השנייה כשליסות ללא מצרים על חלקים גדולים של 
העולם. 

התהליכים ההיסטוריים שתוארו בפרקים הקודמים של מאמר זה 
השפיעו בצורה שונה על הנהגות הקהילות היהודיות השונות בארצות 
ערב. במרוקו, למשל, מעמדה של ההנהגה המסורתית החל משתנה 
עוד עם כניסתם של הצרפתים - זמן רב לפני בואם של השליחים 
הציוניים. שלטונות הפרוטקטוראס הצרפתי העניקו לראשי הקהילה 
מעמד מוכר ורשמי, אך לעומת זאת נטלו מהם את המונופול על 
תחומי המשפט והחינוך בקהילה. כתוצאה מכך הצטמצמו תפקידי 
הרבנים לענייני פולחן ולפעילות סעד (הגר הלל, 993:38 !). תחת 
שלטון הצרפתים עלתה קרנה של השכבה העירונית המתמערבת והפרו- 
צרפתית. ערב היציאה ההמונית ממרוקו לישראל התחוללו שינויים 
נוספים: היה זה מספר שנים לאחר הקמת מדינת ישראל, בתקופה בה 
התנועה הלאומית המרוקאית התעמתה עם השלטון הצרפתי. האגף 
הפרו־צרפתי של האליטה היהודית איבד אז את מעמדו הרם. את 
מקומו תפסו הציונים, שהצטיינו, לדברי ירון צור, באוריינטציה ברורה, 
בתשובות חד-משמעיות לחששות ולפחדים שהתעוררו בקרב היהודים, 
ואף בכלים שאיפשרו להם להוציא את האוריינטציה הזאת מן הכוח 
אל הפועל. "מעולם", כותב ירון צור, "עד לאותה שעה, לא מילאה 
התנועה הציונית תפקיד כה מרכזי בזירה היהודית־מרוקאית" (צור, 
19 ! : 992 !). מעמדם הרם החדש של הציונים נשען במידה רבה על 
״ברית האינטרסים״ שהלכה ונרקמה באותן שנים - לפני מלחמת קדש 
( 1956 ) - בין מדינת ישראל לבין צרפת, המעצמה השליטה במרוקו. 
ברית זו הקרינה על היחסים בין האדמיניסטרציה הקולוניאלית לבין 
נציגי הציונות במרוקו. "כוחה של האליטה הציונית הגיע עד כדי כך 
שהיא הצליחה, באמצעות לחציה, להגביל לא מעט את חרותו של הנציב 
הצרפתי העליון להחליט על המדיניות היהודית הרצוייה לו - תופעה 
שלא נמצא לה מקבילה ברשימת הישגיה של האליטה הרפורמיסטית־ 
מערבית במרוקו״ (שם: 119 ), יכולתה של מדינת ישראל להשפיע על 
הזירה הפנים־מרוקאית באמצעות קשריה עם ממשלת צרפת, היתה 

בין הגורמים שאיפשרו באותה תקופה את ההעלאה של חלקים גדולים 
של הקהילה היהודית במרוקו. 

בעיראק, מעמדם של מוסדות הקהילה היה איתן עד לשנות ה־ 50 : 

הם ניהלו את ענייניהם הדתיים והחינוכיים הפנימיים של היהודים, 
וייצגו כלפי חוץ את האינטרסים האזרחיים והכלכליים שלהם, 
האליטה היהודית לא היתה מפולגת, כפי שהיתה זו של מרוקו, בין 
מזדהים עם השלטון הקולוניאלי ובין בעלי אוריינטציה מקומית. מאן 
שהסתיים השלטון הבריטי הישיר, מצאו ראשי הקהילה דרכי 
הידברות ודפוסי התדיינות עם ראשי המרינה הערבים. 

במישור הפנימי, מי שעמד בראש ההנהגה הקהילתית היה נושא 
התפקיד הרשמי של ראש הקהילה, הלא הוא הרב הראשי - בתקופה 
הנדונה, הרב ששון כדורי. במישור החיצוני, הונהגה הקהילה על־ידי 
קבוצה "...שבעיקרה היתה מורכבת מיהודים המשמשים בתפקידים 
בכירים בממשל או בעלי קשרים הדוקים עם אנשי ממשל" (יוסף 
מאיר, 1989:438 ). "בעוד שהמוסדות של הקהילה... דאגו לצרכים 
היום־יומיים של יהודי בגדאד, היתה קיימת קבוצה בלתי רשמית של 
אנשים שהניחו את היסודות העיקריים של מדיניות הקהילה ובידם 
היתה ההחלטה בכל נקודה יסודית ועיקרית. אותה קבוצה לא קיימה 
מפגשים רשמיים, אלא אסיפות בודדות והתייעצויות..."(מצוטט שם: 
440 ־ 439 ). המנהיגים הללו, כותב יוסף מאיר, "נחשבו כמנהיגים 
אמיתיים של הקהילה והם היו מחליטים וקובעים בכל עניין, ובמיוחד 
בזמנים קשים..." (ש□:שם). הדובר הרשמי של קבוצת הנהגה לא 
רשמית זאת היה הרב הראשי, ששון כדורי, שנשען על חברי הקבוצה 
הזאת כמקור של ייעוץ והכוונה. בכל פעם שנדרש טיפול מעשי 
בבעייה כלשהי עם השלטונות, היו הרב הראשי וחברי הקבוצה 
מטילים את המשימה על אחד מביניהם, "איש מתאים", דהיינו, 
מנהיג יהודי שהיה מקורב לאיש הממשל המתאים(שם:שם). 

הפרהוד של 1941 גרם לזעזוע בקרב היהודים. אחת התוצאות היתה 
התגברות הפעילות הפוליטית של הדור הצעיר היהודי, אם בשורות 
המפלגה הקומוניסטית ואם בשורות התנועה הציונית. ואולם ההנהגה 
הקהילתית המשיכה להנות מתמיכתם השקטה של מרבית היהודים. 

בתלוף ההלם הראשון, המשיכה הנהגה זאת לדבוק במה שקזז מכנה 
בשם "האוריינטציה העיראקית". 

כיון שכך, הפעילות של השליחים הציוניים ושל התנועה הציונית 
אותה הקימו התנהלה לרוב ללא ידיעה של ההנהגה הקהילתית. 
התנועה החדשה, כפי שמתארת אותה אסתר מאיר, חדרה אל הזירה 
המקומית כגורם חיצון: "הפעילות הציונית בעיראק היתה נטע זר, 
שהובא מן החוץ, טופח ונוהל על־ידי שליחים זרים..." (אסתר מאיר, 
1993:47 ). גם כאשר את מקום השליחים הציוניים האירופיים תפסו 
שליחים ישראליים ממוצא עיראקי מקומי, כדוגמת שלמה הלל 
ומרדכי בן־פורת, המשיכה המחתרת הציונית לפעול באפיק נפרד 
ומבודל מזה של הקהילה. שלמה הלל כותב כי בדרך כלל שררה בין 
השניים "התעלמות הדדית ואפילו מכוונת. לא היה כל מגע..."(הלל, 
1985 : 315 ). מרדכי בן-פורת כותב כי מנהיגי הקהילה "...לא היו 
מעורים בפעולתנו בקהילה; הם לא היו מזוהים איתנו, ולא רצו 
להזדהות עם ׳התנועה׳ כלל...״(בן־פורת, 1980:47 ). בן־פורת אף מציין 
במפורש כי המחתרת הציונית ביקשה לערער על מעמדם ההנהגתי 
של ראשי הקהילה: "ליהדות בבל היתה הנהגה, ו׳התנועה׳, אשר 
הוסיפה את המימד הציוני והיישובי ליהדות בבל, ביקשה לגבור על 
הנהגה זו״(שם: 48 ). 

יוסף מאיר מדגיש את ההבדלים באוריינטציות ארוכות-הטווח 
בין ההנהגה הקהילתית ובין המחתרת הציונית והשליחים מישראל: 
"...המחתרת הציונית", הוא כותב, "לא התימרה לטפל בבעיות 
החברתיות של היהודים בעיראק. לכל בעיות היהודים בעיראק, היתה 
למחתרת החלוצית תשובה אחת: עלו לא״י. כל חתירתה היתה 
לכבוש את יהודי עיראק לרעיון הציוני, וכדי לעשות זאת לא היה 
צורך לחדור למוסדות הקהילה ולהתעמת עם חבריהם" (יוסף מאיר, 
1993:216 ). 

המרחק בין שני המחנות היה רב לא רק באוריינטציות ארוכות 
הטווח, אלא גם במישור התרבותי והערכי היום־יומי. אסתר מאיר 
מצביעה על "נתק, ולעתים אפילו ניגוד בין העולם החברתי והתרבותי 
שבו צמתו חניכי התנועה(בני הקהילה; ש. 0 .) לבין הערכים, שהובאו 
אליהם מעולם תרבותי אחר״(אסתר מאיר, 1993:47 ). הנתק בא לידי 

ביטוי מוחשי ביותר בעניין השפה: לתנועה החדשה לא היה כל חומר 
הסברה בערבית, תוצר העובדה שהתנועה הציונית לא נערכה מעולם 
קודם לכן לפעילות בקרב יהודי ערב (שם: 40 ). יוסף מאיר, שהיה 
אחד הפעילים המרכזיים במחתרת הציונית, מספר בספרו כיצד ישב 
ותירגם לראשונה תומר אידיאולוגי ציוני לערבית (יוסף מאיר, 
140 ־ 139 : 1993 ,וכן 178 ־ 177 ), 

המפגש הבין-תרבותי, שהיה מאופיין בהצגתו של עולם הערכים 
והסמלים הציוניים כנושא לחיקוי ולאימוץ, גרר עמו עד מהרה תחושות 
של התנכרות ושל ביטול עצמי אצל הפעילים המקומיים של התנועה: 
"העמדתם של ערכי התנועה באידיאלים, משמע טובים ונעלים יותר, 
יצרה בקרב חברי התנועה כמיהה לעולם תרבותי אחר, ש׳הדולוץ׳ 
איש אירופה, כפי שנתגלם בדמות השליחים, עמד במרכזו וסימל את 
ערכיו״ (אסתר מאיר, 1993:47 ). כל אלה יצרו, ללא ספק, ניכור בין 
הפעילים הציונים המקומיים ובין הנהגת הקהילה, זו בעלת האוריינטציה 
העיראקית. 

התנועה הציונית בעיראק קמה והתהוותה, מבחינה זאת, כנציגה 
מקומית של גורס חיצוני, הלא הוא ההנהגה המדינית הציונית בארץ 
ישראל, ותועלה על-ידו, באמצעות השליחים, לכיוונים הרצויים לו. 
ניתן לומר כי הנהגה זו יצרה בעיראק מוקד אידיאולוגי אלטרנטיבי, 
שפעל בסתירה למגמות של ההנהגה הקהילתית, ואף התחרתה בה על 
אהדתם והזדהותם של חברי הקהילה. 

עם כל זאת, בשנים הספורות בהן פעלה, הצליחה המחתרת 
הציונית להשתרש בסביבתה ואף פיתחה אופי של התארגנות בעלת 
מסרים חברתיים שהיו בעלי משמעות פנים־קהילתית חשובה. מרבית 
פעילי התנועה השתייכו למעמד הבינוני הנמוך, שענייניו לא עמדו 
בראש מעייניהם של ראשי הקהילה, בני המשפחות היהודיות העשירות. 
לדברי אסתר מאיר, התנועה הציונית המקומית הפכה לא רק "תנועה 
רעיונית שפניה לארץ ישראל, אלא גם תנועה חברתית המייצגת דור 
חדש ושכבה חברתית חדשה המבקשים ביטוי פוליטי בתוככי הקהילה, 
התברר שצעירי המעמד הבינוני, אשר המבנה האוליגרכי של הנהגת 
הקהילה מנע מהם סיכוי להגיע למקורות כוח, השפעה ומוביליות 
פוליטית, מצאו בתנועה החלוצית וב׳הגנה׳ אלטרנטיבה. הצטרפותם 

למסגרת הציונית ונטילתם את ההילה של מייצגי ארץ הקודש ומדינת 
ישראל, זיכו אותם בכוח רב ובהשפעה רחבת מימדים״(שם: 208 ). 

התנועה הציונית המחתרתית והשליחים הישראליים שעמדו 
בראשה עמדו בסופו של דבר במרכזם של אירועים אשר השמיטו מידי 
ההנהגה הקהילתית את השליטה על גורל הקהילה, האירוע הראשון 
בסדרה היה באוקטובר 1949 , וידוע בשם "משבר ההלשנה׳/ האירוע 
שם קץ לתקופה של רגיעה יחסית, שהחלה עם שוך המתיחות 
שהתלוותה לקרבות בארץ ישראל. מן הראוי לציין כי במהלכה של 
תקופה זאת, מרבית יהודי עיראק עדיין לא חשבו כלל על עקירה. 
אסתר מאיר מביאה בספרה עדות שמסר יעקב שמעוני, מנהל מחלקת 
אסיה במשרד החוץ, כסוף שנת 1948 , בוועדת החוץ של הכנסת. 
שמעוני סיפר לחברי הוועדה כי מצב היהודים בעיראק אינו רע כלל. 
"מפתיע", אמר, "שלמרות ההתגרות הקיצונית של המאורעות בפלשתין 
נעשה כה מעט, יחסית, להפלות את היהודית בארצות אלה או לפגוע 
בהם״ (שם: 187 ־ 186 ). יתרה מזאת, העלייה מעיראק ממאי 1948 ועד 
ספטמבר 1949 היתה קטנה בהיקפה; בסך הכל עלו 961 איש - רובם 
באביב 1949 . המדובר ביהודים שיצאו דרך הנתיב האיראני, שנפתח 
על־ידי השליח הישראלי שלמה הלל (שם: 198 ). למרות המתח שיצר 
הסכסוך הארץ־ישראלי, ולמרות ההתנכלויות ליהודים מצר חוגים 
לאומניים מקומיים, מרבית היהודים ביקשו להמשיך ולחיות בארץ 
מושבם. אפילו במרץ 1950 , כאשר שלטונות עיראק פתחו את דלתות 
היציאה בפני היהודים, דיווחו חברי משלחת קווייקרית בעיראק "שמתוך 
100,000 יהודי בגדאד רק 20,000 יבקשו להגר, 30,000 ׳עלולים לצאת 
או לא בהתחשב בהתפתחות העניינים/ ו- 50,000 היהודים הבגדאדים 
הנותרים יישארו, אלא אם כן התנאים יחמירו כהרבה׳״ (שם: 234 ). 
חברי המשלחת התרשמו שבעיראק פתוחות בפני היהודים אפשרויות 
רבות יותר מאשר בישראל, וכי היהודים מודעים לכך. בשיחות עם 
סוחרים יהודים נוכחו חברי המשלחת לדעת שגם אלה הרוצים לצאת 
את עיראק אינם חושבים על ישראל דווקא, והם מבכרים לנסוע 
לאירופה או לאמריקה (שם: 234 ). גם בממשלת ישראל העריכו את 
מספר היוצאים הפוטנציאליים כנמוך, יחסית; שלמה הלל, שליח 
המוסד שהצליח להסדיר את היציאה לישראל בדרך האוויר, היה בודד 

בהערכתו כי רוב רובם של יהודי עיראק יצאו לישראל בסופר של דבר 
(שלמה הלל, 1985:265-66 ). 

"משבר ההלשנה" פרץ כאשר פעיל קומוניסטי יהודי שנעצר על־ 

ידי שלטונות הבטחוץ העיראקיים הסגיר לידיהם שמות של חברים 
בתנועה הציונית המחתרתית. הגילוי הוביל למעצרם של 7000 איש, 
רובם ככולם פעילי התנועה או קרוביהם (יוסף מאיר, 1973:184 ). 
המעצרים התמשכו על־פני ימים רבים, וכמה מן העצורים עונו קשות 
בבתי-המעצר. המעצרים זרעו בהלה בשכונות היהודיות, פעילי 
התנועה החליטו להפעיל לחץ על הנהגת הקהילה על מנת שזו תתערב 
אצל השלטונות ותציל את אנשיהם ממאסר ומעינויים (אסתר מאיר, 
1993:200-210 ). אמהות של עצורים הפגינו מול משרד הרב הראשי, 
הרב כדורי. הבחירה ברב הראשי לא היתה מקרית: הוא סימל בעיני 
פעילי המחתרת הציונית את המימסד היהודי אותו הם ראו כסביל 
מדי, פשרני מדי, נסמך יותר מדי על שיטות שלדעתם אבד עליהן 
הכלח. אסתר מאיר מתארת את פעילות הרב כך: "פגישותיו עם ראשי 
השלטון נעשו בהצנע, ולא היה להם הד ברחוב היהודי. פניותיו נעשו 
שלא בפומבי, על רקע מקרים ספציפיים, אך מעולם לא העלה את 
בעייתה הכוללת של הקהילה היהודית. הוא קיווה כי בסופו של דבר 
יחזרו העניינים למצבם הטבעי״(שם: 206 ). ההפגנות מול משרד הרב 
הראשי פגעו בו קשות: "במשך שנים", אומרת אסתר מאיר, "טיפחה 
התנועה (הציונית) תדמית שלילית של דמות הרב: בוגד ומשתף־ 
פעולה, עושה דברם של השלטונות, רודף התנועה ומסכנה; ועתה, 
בעת משבר, הוא היה קרבנה של תדמית זו". המפגינים הורידו לרב 
את המצנפת, ולפי דיווחים אחרים אף היכו אותו(שם: 205 ; שלמה 
הלי 1 , 1985:260 ). הרב נענה לדרישת המפגינים להכריז על תענית 
מחאה של יום אחד, ואף השקיע מאמצים שקטים לשחרור העצורים 
(יוסף מאיר, 1973:183 ). 

אולם עתה פעלה התנועה הציונית להדחתו של הרב כדורי ולהחלפתו 
באחר, יחזקאל שמטוב, שהיה ידוע בנכונותו לשתף פעולה עמם (שם: 
208 ; שלמה הלל, 985:261-2 !). מרדכי בן־־פורת, השליח הישראלי, 
מתאר את יחזקאל שמטוב כ״אדם יקר... (אשר) היה לנו לפה אצל 
ראש ממשלת עיראק״(בץ־פורת, 1980:48 ). פעילי המחתרת הציונית 

קראו להחרים את הבשר שהוכשר על-ידי רבני הקהילה, ואשר המס 
על רכישתו מימן את פעילות הקהילה. החרם, שנמשך שלושה שבועות 
(נובמבר-דצמבר 1949 ) גרם להתפטרותו של הרב כדורי ולהתפזרותו 
של ועד הקהילה (אסתר מאיר, 1993:208-209 ). לדברי אסתר מאיר, 
לא השליחים הישראליים יזמו את החרם, אלא מדריכים מקומיים 
בתנועה הציונית, ואולם עמידתם מן הצד של השליחים באה אל קצה 
מרגע שהתברר כי הממשלה העיראקית וחלק מנכבדי העדה היהודית 
מבקשים להחזיר את הרב כדורי לתפקידו. "איננו מסכימים להחזרתו 
של ראש הקהילה", הבריקו השליחים לארץ; "מהיום אנו נכוון את 
החרס״ (שם: 209 ), ראשי המוסד בישראל התנגדו לצעד זה של 
השליחים, וביקשו מהם שלא להתערב בעניינים הפנימיים של הקהילה. 
אלא שהמדריכים, חברי התנועה הצעירים - "כוח עממי, אנטי-מימסדי", 
אומרת אסתר מאיר - לא שעו לצו המוסד, וביקשו ליטול לידיהם את 
הרסן (שם: 209 ), ב- 10 בדצמבר 1949 אישרה הממשלה העיראקית 
את התפטרות ראש הקהילה, ובמקומו נבחר יחזקאל שמטוב. 

עם התפטרותו של הרב ששון כדורי, דיווח הג׳ואיש כרוניקל 
הלונדוני: "ששון כדורי ואלה מיהודי עיראק שיש להם מה להפסיד, 
אינם אוהבים את הציונות, שכן זו המיטה עליהם צרות. הם מודעים 
לכך שהיו בבגדאד התפרצויות אנטי-יהודיות עוד לפני בוא הציונות, 
ואולם עם כל זאת, הסובלנות האיסלמית איפשרה ליהודי בגדאד 
לפרוח ולבנות מרכז של השכלה ומסחר. הם ודומיהם היו רוצים 
להישאר. הם קשורים לבתיהם, למסורותיהם ולקברי הנביאים. הם 
אינם רוצים לנטוש את כל זה ולהתחיל חיים חדשים במעברה בישראל, 
שם, כך הם חשים, האנשים אינם ידידותיים במיוחד כלפי יהודים 
מזרחים״(מצוטט אצל שיבלק, 1986:77 ). 

במקביל לערעור מבפנים על מעמד מוסדות הקהילה, התרחש גם 
ערעור חיצוני. המוסד הישראלי יזם מסע לחצים בינלאומיים על ממשלת 
עיראק (אסתר מאיר, 1993:212-213 ; שלמה הלל, 1985:251-59 ), 
בטענה שהיא רודפת יהודים - למרות שהמאסרים היו מכוונים רק נגד 
פעילי התנועה הציונית בעיראק, ולא נגד יהודים באשר הם. יוסף 
מאיר כותב כי "ממשלת ישראל ניהלה מערכה בין-לאומית נגד ממשלת 
עיראק. מלבד שידורי קול־ישראל, תביעות העיתונות הישראלית 

והפגנות יוצאי עיראק בחוצות תלי אביב - הפעיל משרד החוץ הישראלי 
גורמים שונים ברחבי העולם. קויימו מגעים עם האמריקנים, 
הבריטים והצרפתים, כדי שיפעילו השפעתם על ממשלת עיראק 
להפסיק את הרדיפות. תזכיר מחאה הוגש לאו״מ, מטעם הקונגרס 
היהודי העולמי. הצלב האדום הביץ־לאומי קיבל על עצמו להגיש 
עזרה לעצורי הרדיפות בעיראק. מסיבת כתבי חוץ נערכה בתל-אביב 
ובפניה הופיע שמואל מוריה כפליט מעיראק. הוא סיפר, כי הצליח 
להימלט מהגיהנום בעיראקי ותיאר לכתבים את הזוועות בעיראק. 
עיתונאית אמריקאית נשלחה לבגדאד, כדי לבדוק את אמיתות 
הידיעות על הרדיפות. התנועה יצרה מגע עמה וסיפקה לה פרטים על 
המצב״ (יוסף מאיר, 1973:184 ). שלמה הלל מוסיף כי "במסגרת 
מאמצים אלה עשינו דבר חסר תקדים: הבאנו לכך שנשיא מדינת 
ישראל דאז, חיים וייצמץ, שלח איגרת לנשיא ארצות־הברית, הארי 
טרומן, בה תיאר את הרדיפות ואת האכזריות של העיראקים כלפי 
אותם יהודים חסרי מגן. איגרת זאת הסתיימה באזהרה שאם הרדיפות 
לא תיפסקנה, יועמד שלום האיזור בסכנה. זה היה איום רב משמעות 
מצידה של ישראל, שזה עתה יצאה מנצחת ממלחמת השחרור" 
(שלמה הלל, 1980:40 ). 

מן הספרים אותם אנו סוקרים עולה כי מסע לחצים בינלאומי זה 
לא ניזום על־ידי הנהגת הקהילה היהודית בעיראק ולא תואם עמה. 
נראה שהמושכים בחוטים היו השליחים הישראליים, וכעיקר שלמה 
הלל ששהה באותה תקופה בישראל. מבחינה זאת, היה בו כדי לתרום 
לערעור מעמדם של הרב ששון כדורי ושל שותפיו הבלתי־רשמיים 
להנהגה כנושאי דברה של יהדות עיראק, והעמיד במקומם את ישראל 
ואת הארגונים היהודיים הגדולים בארצות המערב כפטרונים שלה. 

המעצרים של הפעילים הציוניים נפסקו - אלא שעצם נכונותם של 
שלטונות עיראק לפתוח בגל המעצרים דחפה כנראה יהודים רבים 
לצאת את הארץ. יהודים יצאו את עיראק לכיוון פרס, שם הכינו שליחי 
המוסד לעלייה ב׳ תשתית ארגונית ולוגיסטית להעברת הבורחים 
לישראל. לדברי שלמה הלל, ״בתקופה שבין אוקטובר-דצמבר 1949 
לבין פברואר 1950 העפילו לארץ כאלפיים־שלושת אלפים איש 
בחודש״ (שם: 39 ). דבר זה, אומר הלל, העמיד את העיראקים בפני 

מצוקה גדולה; "אין מדינה היכולה להשלים עם גבול פרוץ" 
(שם:שם). המצוקה הובילה את ממשלת עיראק לחקיקתו, כמרץ 
1950 , של חוק הוויתור על האזרחות, שנועד לפתוח את השערים בפני 
אותם יהודים הרוצים לצאת ואשר יהיו מוכנים לוותר לשם כך על 
נתינותם העיראקית - דהיינו, תוך ויתור על האפשרות לשוב לעיראק. 

הרקע לקבלת החוק עדיין אינו ברור לחלוטין. שלמה הלל מייחס 
את החקיקה לשילוב שבין הקצב הגובר של הבריחה ובין הלחץ 
הבינלאומי שהפעילה ישראל על ממשלת עיראק (ר׳, למשל, הדיון 
בשלמה הלל, 1985 :פרק 7 , ובשלמה הלל, 1980:40 ), שיבלק מזכיר 
לחצים מצד ממשלות ארצות-הברית, בריטניה וישראל (שיבלק, 
1986:79 ). יוסף מאיר מציין גורם נוסף: אמונתו של נורי סעיד, מי 
שכיהן כראש ממשלה בעיראק לפני קבלת החוק ולאחריה, כי עליה 
המונית גדולה לישראל תמוטט אותה מבחינה כלכלית (יוסף מאיר, 
1973:191 ). מרדכי בן־פורת ייחס את החוק לאיום שהעבירה המחתרת 
הציונית לראש ממשלת עיראק באותה עת, תופיק אל סווידי, ולפיו 
"אם עד פורים תש״י לא תוציא ממשלת עיראק היתרי יציאה ליהודים 
המבקשים לצאת את הארץ, נציף את הרכבות לצפון ולדרום ביהודים, 
ונבדוק כיצד תנהג ממשלת עיראק. האם תירה הממשלה באות□ 
פליטים יהודיים בדרכם לגבולות? תיכננו להסיע ארבעת אלפים עד 
חמשת אלפים עולים ברכבות. הדברים הללו הגיעו לתעודתם... ואמנם 
- (שר הפנים העיראקי) העביר את חוק הוויתור על הנתינות בשני בתי- 
המחוקקים״(בן־פורת, 1980:48 ). 

קבלתו של החוק לא הובילה להרשמה המונית מיידית ליציאה. 
יוסף מאיר מספר כי המחתרת הציונית פנתה ליהודים בקריאה שלא 
למהר ולהירשם, עד אשר אפשר יהיה להיווכח האם אין כוונתה של 
הממשלה לשלול את אזרחותם של היהודים מבלי לאפשר להם 
לצאת. רק כעבור חודש החלה ההרשמה. בתוך זמן קצר נרשמו אלפי 
יהודים ליציאה לישראל, הודות לעבודה אינטנסיבית של השליחים 
ושל פעילי המחתרת הציונית. עתה החלה ישראל להפוך, בתוקף 
הנסיבות, לאלטרנטיבה, ולמעשה אלטרנטיבה בלעדית - שכן רק 
ישראל היתה מוכנה להעניק לעשרות אלפי יהודים, שוויתרו על 
נתינותם העיראקית, נתינות חדשה. עם כל זאת, ההרשמה לוויתור על 


51 


ץק 00 1131 ()!□ 1 ) 11111:6 ( 1 


הנתינות וליציאה מעיראק לא אירעה ביום אחד, אלא התמשכה על־ 
פני שנה שלמה. החוקר הפלסטיני עבאס שיבלק מוצא קשר בין 
מועדיהם של גלי ההרשמה לוויתור על האזרחות ובין מועדיהם של 
פיצוצים שאירעו בבתי-כנסת, ומאוחר יותר בבתי־מסחר יהודיים 
(שיכלק, 1986:119-127 ). במהלך השנים שחלפו מאז, יוחסו הפיצוצים 
לעתים קרובות לשליחים ישראליים. בץ־גוריון, ראש ממשלת ישראל, 
הקים ועדת חקירה שבדקה את הנושא ומצאה כי אין מקום להאשים 
סוכנים ישראלים. מרדכי כץ־פורת, השליח הישראלי שעמד בראש 
המחתרת הציונית בעיראק, מכחיש את ההאשמה מכל וכל(בן־יפורת, 
1980:51 ). מכל מקום, ובלא כל קשר לשאלה מי אחראי לפיצוצים, אין 
ספק כי אלה אכן הגבירו את תחושת הפאניקה בקרב היהודים ודחפו 
רבי□ להירשם ליציאה. 

מרגע שנחקק חוק הוויתור על האזרחות, ניטלה השליטה על 
האירועים כמעט לחלוטין מידי הנהגת הקהילה היהודית, ועברה לידי 
ממשלת ישראל ושליחיה. עם היוודע דבר החקיקה נשלח שלמה הלל 
לעיראק כדי לשאת ולתת עם ממשלת עיראק על סדרי הסעתם של 
היהודים. עוד קודם לכן ניהל מרדכי בן-פורת מגעים משל עצמו עם 
תכרות תעופה שפעלו בעיראק (שם: 49 ). בסופו של דבר סיכם שלמה 
הלל עם ראש ממשלת עיראק על הסעתם של היהודים באמצעות 
החברה "ניר איסט". יוסף מאיר כותב: "פרט לשליחים הישראלים, 
לא ידע אז איש כי מטוסי ׳ניר איסט׳ שהגיעו לבגדאד היו למעשה 
קשורים עם ׳אל על/ והוטסו על־ידי טייסים יהודים מצויירים בדרכונים 
זרים. איש לא ידע אז כי תמורת דמי הטיסה ששילמו העולים בדינרים 
הועברה על־ידי ממשלת עיראק במטבע קשה מחשבונה באנגליה 
ומאות אלפי לירות שטרלינג אלה הועברו לזכות ישראל" (יוסף מאיר, 
1973:203 ). 

לא רק היציאה מעיראק אלא גם ההרשמה ליציאה נוהלה על־ידי 
השליחים הישראליים בסיוע אנשי המחתרת הציונית. הדבר היה מלווה 
בעימותים מתמידים עם ראשי הקהילה היהודית. "הממסד הקהילתי", 
כותב יוסף מאיר, "היה אחראי רשמית בפני ממשלת עיראק על מבצע 
העלייה, אלא שבפועל ניהלה אותו המחתרת החלוצית ואף הקימה 
את המנגנון מקרב פעיליה. במהלך המבצע התגלעו חילוקי-דעות בין 

שני הצדדים, בנוגע לניהול רשימות העולים ולתור לעלייה. היחסים 
בין שני הצדדים התחדדו עד כדי כך, שנשיא הקהילה, יחזקאל שמטוב, 
נאלץ להתפטר, וממשלת עיראק הקימה ועדה חדשה לטיפול בכעידת 
הכרוכות בעליית היהודים. רק אז נרגעו הרוחות ושיתוף הפעולה בין 
שני הצדדים התחדש״ (יוסף מאיר, 1993:218 ; הלל, 1985:312 ). 

ממשלת ישראל, לא זו בלבד שהיא שלטה בעקיפין בהרשמה 
ליציאה, באמצעות שליחיה, ואף שלטה באופן ישיר על ההסעה, אלא 
שהיא גם הכתיבה את קצב היציאה. כפי שכבר ציינו לעיל, קצב 
היציאה מעיראק הואט כאשר ממשלת ישראל העדיפה להעניק קדימות 
להעלאתם של יהורי רומניה. עשרות אלפי יהודים עיראקים שככר 
נרשמו ליציאה נאלצו עתה להמתין, "כשהם מובטלים ומתקיימים 
ממכירת רכושם... תופעה זו הגבירה את אי־היציבות הכלכלית, וגרמה 
למתח ברחוב העיראקי ולאנטישמיות גואה. במשך חודשים של 
ציפייה חיו יהודים בחרדה מפני פרוץ מאורעות חדשות. הם נמצאו 
במילכוד. תהליך העלייה המתמשך החריף את מצבם יותר מכפי 
שהיה כעת שנרשמו לעלייה. קצב העלייה ביציאה מעיראק היה איטי 
מאוד וגם לא היתה כל אפשרות להתחרט ולבטל את ההרשמה 
לעלייה. לא היתה דרך חזרה״ (אסתר מאיר, 1993:245 ). 

במרץ 1951 פג תוקפו של חוק הוויתור על הנתינות. אז הודיעה 
ממשלת עיראק על הקפאת "כל רכושם של מי שכבר עלו ושל... 
הממתינים לעלייה, בכללו כסף, דברי ערך ונכסי רלא ניידי, רכוש 
הנאמד במיליוני לי״ש... לאחר חודשים אחדים, ממרס ועד יולי 1951 , 
הגיעו ארצה מרבית יהודי עולי עיראק... עניים וחסרי כל, מרוששים 
מאותם סכומי כסף מזעריים, שהם כל כך משמעותיים בשלביה 
הראשונים של הקליטה, מלווים בתחושת עלבון צורבת, שמדינת 
ישראל שאליה נקראו לעלות, לא רצתה בהם, וכי העלתה אותם 
ככפויית שד. בסופו של דבר התברר שאי־יכולתה של ממשלת ישראל 
לגבש מדיניות ברורה, החלטית ואחראית בתגובה על מדיניות פתיחת 
השערים של עיראק במרס 1950 , היו לה השלכות קשות על נסיבות 
עלייתה של הקהילה היהודית ועל קליטתה״ (שם; 245-246 ; ר׳ גם 
שלמה הלל, 325 ־ 1985:318 ). 

לאור הנסיבות ההיסטוריות המתוארות לעיל, מן הרארי להתייחס 
בביקורתיות לשימוש במושג "עולים" בכל הנוגע ליהודי עיראק 
ויהודים של ארצות ערביות אחרות. יהודי עיראק לא תיכננו, ברובם, 
לצאת את ארצם לישראל. יתרה מזאת, שלא כמו הציונים האירופיים, 
יהודי ערב - שלא הקימו, כאמור, תנועה שתישא פרוייקט ציוני - לא בנו 
את התשתית הארגונית שיכולה היתה לסייע להם במקרה של יציאה. 
היציאה לישראל הפכה לאלטרנטיבה עיקרית רק מתוך המפגש של 
נסיבות חדשות, שבראשן, מחד, המתחים הביץ־דתיים ובין־קהילתיים 
שהולידה מלחמת 1948 בין יהודים לערבים והצעדים של ממשלת 
עיראק שמשמעותם היתה הצרת צעדיהם של היהודים בתחומי 
הפעילות הכלכלית, ומאידך ההחלטה של ממשלת ישראל להעלות את 
יהודי ערב, כשהיא מפעילה לשם כך מנגנון שליחים ומסעי לחצים 
דיפלומטיים. ההנהגה הקהילתית, שלא היתה מעורה במהלכים 
הציוניים, וכל מעייניה היו בהמשך הקיום הקהילתי על־פי דפוסי 
העבר, איבדה בנסיבות אלה את מעמדה. במקום שתנהל משא ומתן 
עם השלטונות המקומיים, מחד גיסא, ועם נציגי מדינת ישראל, מאידך 
גיסא, על תנאים, היקף ולוח זמנים של היציאה, היא מצאה עצמה 
מנסה להשתלט על נסיבות שלא היא יצרה. היהודים, במקום שיצאו 
לישראל במאורגן, תוך שמירה על אלמנטים קהילתיים, יצאו כאוסף 
של בודדים, ששליחים ישראליים ממיינים אותם, רושמים אותם, 
משלחים אותם במטוסים או באניות, ובהגיעם לארץ - קובעים להם 
מקום מגורים ותעסוקה. 

יהודים שיצאו את עיראק, וכמה מארצות ערב האחרות, לישראל, 
יותר משהיו "עולים" במוכן החלוצי-ציוני הקלאסי של המלה, דמו 
לפליטים חסרי בית וקהילה, המשוכנים במחנות מעבר, במחנות קליטה, 
במחנות עולים או במעברות, כשהם נתונים לחסדי המעלים - ממש 
כמו ניצולי השואה שהועלו באותן שנים ממחנות העקורים באירופה. 
אלא שניצולי השואה אכן באו מקהילות חרבות - בעוד שיהודי ערב 
הגיעו מקהילות שפעלו כתקנן עד לערב העקירה לישראל. 

המעמד של פליטים היה, בין השאר, גם תוצר של תדמית שטיפחו 
שליחים ישראליים והתקשורת הישראלית באותן שנים. אסתר מאיר 
טוענת כי בעקבות מסע הלחצים הבינלאומי שיזמה ממשלת ישראל 

כנגד ממשלת עיראק, כעת שזו חקרה ועצרה את פעילי המחתרת 
הציונית, "יהדות עיראק, שגם קודם נתפסה כיהדות נרדפת, תוארה 
עתה כיהדות במצוקה קיומית קשה, על סף השמדה, שאנשיה בורחים 
על נפשם ושישראל היא מקום המקלט היחיד. תיאורים אלה באו 
לשרת את המאבק הפוליטי נגד עיראק, אך כה בעת הם עיצבו את 
תדמיתה של יהדות עיראק בציבוריות הישראלית. בפני יהדות כזו 
מוכן, ששערי ישראל חייבים להיות פתוחים, אך במחיר כבד. יהודים 
אלה לא יתקבלו כעולים גאים אלא כפליטים נידחים וחייבי תודה 
למציליהם. תדמית זו תאמה היטב את התפיסה הפטרונית המתנשאת 
שאיפיעה את יחסי היישוב עם יהודי עיראק בשנים עברו, והשתלבה 
בה״(אסתר מאיר, 1993:215 ). 

בישראל: משבר הנהגה מתמשך ומעמיק 

בשנות השלושים של המאה התנסה היישוב היהודי בקליטה של גל אחר 
של יהודים שהגיעו לא כתוצאה מאידיאולוגיה ציונית, אלא בעקבות 
הרעת מצבם בארץ מוצאם. הכוונה ליהודי גרמניה שבאו לאחר עליית 
היטלר לשלטון. על השוני בגורלן של שתי קבוצות יהודים אלה ניתן 
ללמוד מדברי הסיכום של יואב גלבר במחקרו על עליית יהודי מרכז 
אירופה וקליטתם בשנים 1948 ־ 1933 : "התמזל מזלם של עולי מרכז 
אירופה ובשנים הראשונות עלה בידם להביא עמם אמצעים משלהם 
ולהשפיע גם על חלוקת המשאבים הלאומיים שגוייסו למענם. זכתה 
עלייה זו והיתה לה הנהגה ציונית שהיתה מקובלת עוד בארץ המוצא. 
בחלקה הקדימה הנהגה זו ועלתה ארצה והקימה בה תשתית של ארגון 
עצמי, שהוכיח את חיוניותו בקליטת ההמונים שהגיעו אחריה. בארץ 
הפכה הנהגה זו גם להנהגתם של רבים מן העולים שלא הכירו בה 
בגרמניה או באוסטריה. בכך נבדלה עלייה זו מגלי העלייה שלאחריה, 
שבאו בלא הנהגה ובלא אמצעים, ולפיכך היו תלויים תלות כמעט 
מוחלטת במימסד הקולט״(גלבר, 1990:616 ). 

בגרמניה, התנועה הציונית פעלה, בגלוי, עוד מן המאה התשע־ 
עשרה. ציוני גרמניה היו שותפים מלאים ומרכזיים בניסוח ובגיבוש 
של הפרוייקט הציוני. עד למלחמת העולם הראשונה היתה גרמניה 

מקום משכנה של ההנהלה הציונית. ספרות ציונית ענפה נכתבה בשפה 
הגרמנית. הרלבנטיות של הציונות הומחשה כאשר, לאחר עליית היטלר 
לשלטון, גדל באורח משמעותי הביקוש מצד יהודים גרמנים לספרות 
ולפעילות ציונית. יהודים גרמנים שבחרו בציונות יכולים היו למצוא 
בקרבת מקום, בשפתם ובתרבותם הם, צינורות להגיע אל מוקדי 
השליטה הציוניים. למרות הריחוק התרבותי בין יהודי גרמניה ובין 
יהודי רוסיה ופולין - ״מלח הארץ״ של הציונות - איש באירופה לא 
היה מפקפק בכך שהציונות נועדה גם ליהודי גרמניה, או בכך שיהודי 
גרמניה נועדו לציונות. הפרובלמטיקה שהצמיחה את הציונות היתה 
קיימת, הגם שבאופנים שונים, הן בגרמניה והן במזרח אירופה. והציונות, 
מצידה, היתה פרוייקט מובן ובר-הזדהות עבור יהודי גרמניה, הגם 
שמרביתם לא ראו את עצמם חלק ממנו. 

יהודי עיראק ומרוקו, לעומת זאת, לא זו בלבד שלא היו שותפים 
בגיבוש הפרוייקט הציוני, אלא שהם גם היו מחוץ למעגל הפעילות 
הציונית המרכזית. הציונות לא דיברה בשפתם, יצירותיה לא הגיעו 
אליהם באופן שוטף, ויצירותיהמ-הם לא הרבו הגיעו לבמות ציוניות. 
הפרובלמטיקה שהצמיחה את הציונות היתה רחוקה מהם. 

יהודי ערב לא היו "עצם מעצמותיו" של הפרוייקט הציוני. כאשר 
הוחלט לגייסם לפרוייקט הציוני, הכללתם נעשתה במעמד של "כוח 
אדם״ - דהיינו, אנשים שתפקידם, בעיני מעצביו של פרוייקט חברתי, 
הוא "להיות שם", להוות מרכיב כמותי חסר ייעוד איכותי מוגדר. 
בפרוייקט הציוני, ה״חלוצים" הם שיצרו את התבניות שהתבקשו מן 
העקרונות של הציונות. עתה היה צורך ב״מילוי" התכניות. שרידי 
השואה כמחנות העקורים היו "כוח אדם" שכזה, לא פחות מיהודי 
מרוקו ועיראק; אלא שהם היו שרידים של קהילות שאליהן היו 
מנגנוני הגיוס הציוניים מכוונים עוד מן התקופה שקדמה למלחמת 
העולם השנייה. עקב כך התנהלה במתנות העקורים פעילות ציונית 
גלויה ואינטנסיבית, בהדרכה של מאות שליחים, אשר כללה יצירת 
מסגרות עלייה, הכשרה רעיונית ואף הדרכה צבאית. היהודים במחנות 
העקורים היו רצויים להנהגה הציונית בישראל, והציונות, מצדה, 
היתה רצוייה לפחות לחלק ניכר מביניהם. בארצות ערב, כפי שראינו, 
הנסיבות ההיסטוריות היו שונות. בהעדר תשתית ומסורת של פעילות 

ציונית, ובהעדר אפשרות לפעילות גלויה רחבת־היקף, פעלו השליחים 
והפעילים הציוניים המקומיים להוציא יהודים "כמות שהם", כדי 
שיוכלו "להיות שם". 

מן הראוי להציג בהקשר זה את הערתה של אסתר מאיר לגבי 
"תכנית המיליון" שהוזכרה לעיל. לדבריה, "תכנית המיליון" בישרה 
תפנית במדיניות העלייה של התנועה הציונית, מגישה שדגלה בעלייה 
סלקטיבית של "חלוצים", לגישה שדגלה כעלייה המונית של יהודים 
באשר הם יהודים: "התפיסה של ׳עלייה סלקטיבית , , אשר מטעמים 
מעשיים ואידיאולוגיים, אך בעיקר מכוח ההכרח לבחור מעטים מתוך 
דורשי עלייה רבים, העדיפה את הצעיר החלוץ על פני יהודי ׳סתם׳, 
תפיסה זו חייבת היתה לפנות את מקומה להשקפה עקרונית מנוגדת 
בתכלית - עלייה המונית של כל יהודי הרוצה בכך, ללא הגבלת גיל, 
מקצוע, מצב בריאותי וכיו״ב״(אסתר מאיר, 1993:99 ). 

"לאחר שעות טיסה אחדות", אומרת אסתר מאיר על יהודי עיראק, 
"הם הפכו למסה של פרטים אנונימיים, נטולי מעמד חברתי וכלכלי, 
שאינם דוברים עברית או שפות אירופאיות שהיו שגורות בקרב 
המימסד הקולט... יתר על כץ, עלייתם נתפסה בציבוריות הישראלית 
כ׳עליית הצלה , , עלייה של יהדות נרדפת, שישראל נענתה לזעקותיה, 
באה לעזרתה והושיעה אותה. לעומת ואת, תפיסתם של יהודי עיראק 
את האירועים היתה שונה כתכלית - הם שנשמעו לקריאתה של ישראל 
לעלות ארצה ושילמו על כך מחיר כלכלי וחברתי כבר. עלייתם היתה 
אמנם ׳עליית הצלה׳ אך מצבם לא היה כזה שנה קודם, כאשר נרשמו 
לעלייה. בעוד הם נתבעים להכיר תודה, ציפו יהודי עיראק מהחברה 
הישראלית להכיר ולהעריך את הקרבן שהקריבו. הפער בין התפיסות 
המנוגדות גרם לכך שיהודי עיראק הרגישו שהונו אותם, וזעם עצור 
הצטבר כלפי המימסד הישראלי...״(שם, 1993:254 ). 

ההגעה לישראל העמיקה את השבר במכנה הקהילתי ואת תהליך 
ההתערערות של מעמד ההנהגה של היהודים שבאו מארצות ערב. 
בישראל עמדו יהודים אלה מול מנגנוני המדינה, שמידת החדירה 
והשליטה שלהם בכל מישורי החיים היו גדולים לאין ערוך מאלה של 
מנגנוני המדינה בארצות המוצא. מנגנונים אלה ביקשו לעצב עבור 

יהודי ערב זהויות חדשות ולהחיל עליהם דפוסים מוסדיים חדשים. 
דבר שני, בישראל מצאו עצמם יוצאי הקהילות השונות -- מרוקו, תימן, 
עיראק, לוב וכיו״ב - מזוהים כמשתייכים לקטיגורית אחת, כוללנית, של 
"עדות המזרח". זהויות ישנות, ערביות־יהודיות, היו נתונות ללחצים 
כבדים, ולעומתן צפו ועלו עתה זהויות חדשות, ועמם צרכים ארגוניים 
וקולקטיביים חדשים. בזירה החדשה פעלו גורמים חדשים: סוכני 
מנגנון המדינה, סוכני התרבות הדומיננטית, דוברים של קולקטיביות 
מזרחית. 

השבר המתמשך התבטא בראש ובראשונה בכך שראשי הקהילות 
עצמם לא הגיעו בדרך כלל לישראל. במרוקו, מרבית אנשי המגזר 
המכונה בפי ירון צור "אירופי" לא הצטרפו ליוצאים לישראל; חלקם 
נותרו במרוקו עצמה, עד ימינו אלה, וחלקם - הגדול - עקרו לצרפת. 
בעיראק, רבים מחסידי "האוריינטאציה העיראקית" נותרו במקום 
מושבם עד לשנות ה- 60 וה-סד. אחרים עקרו לארצות אירופה, ובעיקר 
לאנגליה. המדובר, אמנם, בשכבה קטנה ביותר מתוך כלל יהודי 
עיראק, אולם שכבה משמעותית. 

את מקומם בישראל היו אמורים לתפוס, על פי שורת ההגיון, 
הפעילים הציוניים הצעירים שמילאו תפקיד כה חשוב באירועים 
שהובילו ליציאה. ואולם, אנשים אלה לא הצליחו להפוך להנהגה של 
ממש בישראל לאחר העלייה. "האקטיבה הציונית בעיראק, פעילי 
התנועה הציונית וה׳הגנה׳, אלה שהעפילו ארצה בשנות הארבעים 
ואלה שעלו במסגרת העלייה ההמונית, אמורים היו למלא תפקיד 
חשוב בקליטתם של עולי עיראק בארץ. אך מסתבר שהמנהיגות הזו, 
שגילתה חיוניות בלתי רגילה בעיראק, איברה את כוחה והשפעתה 
עם עלייתה ארצה. התנועה החלוצית התפרקה וחבריה פנו איש איש 
לביתו ולמשפחתו״(שם, 1993:254 ), 

הפעילים הציונים העיראקיים נדחקו בישראל לשוליים. דחיקה 
זאת מבליטה, בדיעבד, את מעמדם התלוש במנגנוני קבלת ההחלטות 
של התנועה הציונית. כיון שלא היתה להם בישראל תשתית ארגונית 
משל עצמם ואף לא נציגות פעילה בקרב מקבלי ההחלטות, הצטמצם 
תפקידם להוצאה של היהודים מעיראק, בלא שיהיה להם משקל 

מקביל בתהליכי הקליטה. גלגוליהם לאחר הגעתם לישראל תואמים 
באורח טראגי את האימרה "הכושי עשה את שלו, הכושי יכול 
ללכת". 

תרמה לדחיקתם לשוליים העובדה שמרבית השליחים הישראלים 
לעיראק נמנו על תנועת אחדות העבודה, שב- 1951 נמנתה על מפלגות 
האופוזיציה בישראל, והיתה נתונה במאבק פוליטי ואידיאולוגי חריף 
עם מפלגת.השלטון, מפא"י. "(הפעילים הציונים העיראקים) המעטים 
שנשארו ביישובי הקיבוץ המאוחד מצאו עצמם בשולי העשייה הגדולה 
של ראשית שנות החמישים, כיוון שרק מעטים מבני עדתם הצטרפו 
לקיבוץ, ומאחר שמעמדה של תנועתם כאופוזיציה והסתגרותה 
האידיאולוגית הותירו אותם רחוקים מציבור היעד שלהם שהסתופף 
במעברות... במהרה התברר להם שמערכת הקליטה, כמו כל המערכות 
הציבוריות, נתונה להשפעתה של מפלגת השלטון, וכי השתלבותם 
במימסד הציבורי כרוכה בהשתייכות למפלגת הרוב. רבים מהם התקשו 
נפשית ורעיונית להתאים עצמם למערכת הפוליטית השלטת במרינה... 
חלקם, שהתבלט בעיראק בפעילות בתחומי ההעפלה או ההגנה, נקלט 
בשירותי הבטחון הישראליים. חשאיותה של עבודתם מנעה מהם 
פעילות ציבורית״(שם: 255 ). 

חברי התנועה החלוצית, מוסיפה אסתר מאיר, "איבדו את עולמם 
לא רק ביחס למימסד הקולט, אלא גם בקרב בני עדתם... מאחר 
שהמימסד לא הכיר בהם כמנהיגות, לא פתח בפניהם את שעריו ולא 
נתן להם סמכויות בקליטת בני עדתם, אבדו להם השפעתם וכושר 
הנהגתם. לעומת זאת, נתפסו אשמים במצב שאליו נקלעו יהודי עיראק. 
אשמת קשיי הקליטה הוטלה על כתפיהם. העובדה שנקלטו מהר יותר 
וטוב יותר, אם בזכות ידיעת העברית או בזכות הקדימות שניתנה להם 
בקבלת דיור ותעסוקה, עוררה תרעומת. התברר שהמימסד הישראלי 
העדיף אותם בכל הנוגע לקליטתם האישית, אך לא נתן בידיהם כלים 
לסייע לקליטת צאן מרעיתם״(שם: 255 ). 

בדומה ליהודי גרמניה, שבתחילה חשו מבודלים ומנוכרים 
מבחינה לשונית, תרבותית ופוליטית מן הזרם המרכזי של היישוב 
היהודי בארץ ישראל, שהיה ציוני, חלוצי ומזרח אירופי במוצאו 
ובלשונותיו, כך גס יהודי עיראק, כמוהם כמרבית יהודי ערב, הפכו 

לציבור מבודל ומובחן, לא רק מן הוותיקים אלא גם מן העולים 
האחרים. ואולם, בניגוד ליהודי גרמניה, יהודי ערב, למרות שבאו 
ממספר ארצות, נתפסו מלכתחילה כמהווים משהו יותר מאשר קהילת 
ארץ מוצא. הם נתפסו כ״עדה", מושג שצמח מתוך הנגדה בין יוצאי 
ארצות ערב ובין "עדה" אחרת, זו האשכנזית. מושגים אלה, של 
"עדות המזרח" ו״אשכנזים" התהוו עוד בתקופת היישוב. ואולם לאחר 
הקמת המדינה הם התעצמו והלכו: התחושה הכללית לפיה המזרחים 
מהווים קולקטיב פוטנציאלי התבססה, הן אצל מזרחים והן אצל 
אשכנזים, בהתנסויות הדומות שלהם במחנות העולים, במעברות, 
בעיירות הפיתוח, בשוק העבודה, בתנאי המגורים - אך גם בהשתייכותם 
לעולם פדליטי-תרבדתי משותף, הלא הוא העולם הערבי-מוסלמי, 
שישראלים ותיקים תפסו עצמם כעומדים גבוה מעליו, ויחד עם זאת 
נלחמים בו בשדה הקרב, 

על רקע אי-הגעתם של המנהיגים הקהילתיים, ועל רקע דחיקתם 
לשוליים של הפעילים הציונים מתוץ־לארץ, החל בתוך זמן קצר 
תהליך של צמיחה של מנהיגות מזרחית־ישראלית, שהרקע להופעתה 
היה מצוקת הקליטה בישראל: למשל, האנשים שהובילו את ההפגנות 
במעברות ובעיירות הפיתוח, הפגנות "לחם, עבודה". ואולם התארגנות 
של כלל יוצאי ארצות ערב - ובמינוח יציר ישראל, התארגנות מזרחית 
- היתה משימה ארגונית ואידיאולוגית לא פשוטה, במיוחד לאור 
העובדה שהתארגנות שכזאת נתפסה בידי המימסד כמסוכנת יותר 
וכבעלת השלכות מרחיקות לכת יותר מאשר, למשל, התארגנות של 
יהודים גרמנים על בסיס מוצאם. נסיונות התארגנות שכאלה נתקלו 
כהתנגדות חריפה מצד הסוכנויות השונות של מנגנון המדינה, ובראשן 
המפלגות. 

המפלגות עצמן הפכו לגורם מרכזי בהתמודדות על השליטה 
וההכוונה של יהודי ערב בישראל. הן אף הפכו לגורם מרכזי בטיפוח 
הקטיגוריה הפוליטית "עדות המזרח", אם בדרך של הקמת "מחלקות 
לעדות המזרח" ואם בדרך של הבניית דרכי פנייה ייחודיות אל יוצאי 
ארצות ערב. המפלגות הן גם אלה שפיתחו את הכלים העמידים 
ביותר של ייצוג עבור מזרחים, בדמות הפוליטיקאים ממוצא מזרחי, 
אשר, מחד גיסא, בתור חברים בפורומים מפלגתיים וממשלתיים יכלו 

לתפקד כ״נציגים" של היהודים מארצות ערב, כמו גם כשליחים 
נאמנים של השלטון בקרב ציבור זה, שאיתו "הם יודעים איך לדבר"; 
ומאידך גיסא, כבלם יעיל של התארגנויות עצמאיות, כנימוק של 
"לשנות אפשר רק מבפנים". 

כך, למשל, ה״נציגיס" של היהודים העיראקים בישראל היו 
דווקא שני השליחים הידועים ביותר, שלמה הלל ומרדכי בן־פורת, 
שניהם ילידי עיראק שבאו לארץ ישראל לפני הקמת המדינה ונשלחו 
לעיראק כשליחי עלייה בשנות הארבעים המאוחרות. שניהם טופחו 
על-ידי מפלגת השלטון (לגבי כניסתו של הלל לחיים הפוליטיים 
בישראל, ר׳ שלמה הלל, 1985:344 ) והגיעו לעמדות פוליטיות מרכזיות. 
ה״בציג״ של יהודי תימן היה ישראל ישעיהו, שעלה מתימן ב־ 1929 , 
ושימש כראש "המחלקה ליוצאי תימן ובני עדות המזרח" בהסתדרות 
בין השנים 1934 ו־ 1948 , ובין מארגני מבצע "מרבד הקסמים" 
שבמסגרתו הועלו ארצה יהודי תימן בין השנים 1948 ו־ 1952 . 

ה״נציגים" הפכו תחליף להנהגה שעשוייה היתה להיות, לולא 
שבר ההנהגה שהתלווה לעקירה לישראל. אלא שתחליף זה היה 
מעוקר מכל עוצמה קהילתית ממשית, בעיקר משום שסבל ממידה 
רבה של אמביוולנטיות: מצד אחד, מי שמצאו עצמם במעמר זה 
ביקשו להיות פוליטיקאים "ישראלים", העוסקים ב"בעיות האומה", 
ונבחרים ומקודמים בתוך המפלגה על־פי כישוריהם ועמדותיהם; 
בתור שכאלה, היה עליהם להיזהר תדיר שלא להיות מזוהים כמייצגים 
של ״אינטרס צר״ - דהיינו, האינטרס של יוצאי ארצות ערב. מצד שני, 
בעיני ראשי המפלגה הם שימשו כ״נציגים של עדות המזרח", ומתו 
לתפקידים טיפוסיים; למשל, משרת שר המשטרה, בה שימש תחילה 
בכור שטרית, איש הרשימה הספרדית לכנסת הראשונה, ומאוחר יותר 
שלמה הלל. אמביוולנטיות זו דחפה אותם לעמדה של מאבק על 
הרחבת "הייצוג העדתי", למרות שבעצמם ביקשו להיחלץ מקטיגוריה 
זאת. בן־פורת והלל, ועמם רבים אחרים, הביטו בקנאה על פעילים 
ציוניים אירופיים שהפכו למנהיגים "לאומיים", בעוד הם עצמם נידונו 
למעמד כמעט נצחי של "נציגי עדות". לאורך השנים נשמרו "נציגי 
עדות" אלה מכל משמר מפני מימוש של הפוטנציאל הפוליטי או 
החברתי-תרבותי החבוי בצמד מושגים זה. הם הדפו כל נסיון 

להתארגנות על בסיס של קהילות מוצא - התארגנות שלא היתד, ללא 
תקדים בתולדות הציונות, כפי שהוכיחה מפלגת "עלייה חדשה" שהקימו 
יוצאי גרמניה ואוסטריה בשנות ה־ 40 (ר׳ גלבר, 1990 :פרק 8 ). 

על האמביוולנטיות של ה״נציגים" ניתן ללמוד מדברים שנאמרו 
בכנס פעילים של מפלגת העבודה בקרב "יוצאי עדות המזרח והספרדים" 
בבית בדל, ב- 9.2.74 . המניע המיידי לכינוס היה ככל הנראה כשלונם 
של ״נציגי העדות״ במפלגת העבודה - כשלון אחד מני רבים - 
להשיג ייצוג הולם סביב שולחן הממשלה, בבחירות שהתקיימו עם 
תום מלחמת יו□ הכיפורים. לכנס הוזמנו כל תברי מרכז המפלגה 
שהיו יוצאי עדות המזרח ( 135 מתוך כ- 610 ) וכן ראשי רשויות מקומיות, 
מזכירי מועצות פועלים ונציגי הפדרציה הספרדית. הכנס התקיים 
תחת הרושם שהותירה הצלחת תנועת הפנתרים השחורים בשנתיים 
הקודמות: מרדכי בן־פורת אמר מעל הדוכן כי "הפנתרים אינם יותר 
אחראים מהציבור היושב פה, אבל הם העלו את זה בצורה פרועה אשר 
השפיעה יותר מאשר שיטתנו השקטה" (מפלגת העבודה הישראלית, 
1974:53 ), 

מנחה הכנס, דוד פתל, יוצא עיראק, פתח את הכינוס באומרו כי 
"אין אנו חושבים שיש מקום ויש צורך להתארגן בצורה נפרדת" 
(שם: 3 ). כוונתם של המארגנים מצאה ביטוי בקריאתה של נוזהת קצב, 
עסקנית הסתדרות יוצאת עיראק, שקראה במהלך הכנס להקמת גוש 
של חברי עדות המזרח. "מוטב", אמרה, "שיקום גוש כזה, שיפעל 
באופן קונסטרוקטיבי במסגרת המפלגה, מאשר שיקומו פנתרים 
ויתארגנו בצורה שתעורר סלידה, דחייה, פירוד ופילוג״ (שם: 5 ). 
שמעון אבי־זמר, יליד תימן שהיה שליח הסוכנות והג׳וינט לתימן 
ב- 1948-49 , ומאוחר יותר ניהל את המחלקה ליוצאי תימן במרכז 
מפא״י, הודה כי "אנחנו (הכוונה לפעילים המזרחים של מפא״י; 
ש.ס.) ורק אנחנו הגורם הבלעדי להחלשתם של ארגונים עדתיים 
ולתיסולן של רשימות עדתיות, כי ראינו במה שקרוי מפלגות כלליות 
מן המוצא האירופי מסד וסדן לפעילות לאומית, חברתית ואידיאית. 
גם זאת - היינו והננו שותפים... בשותפות ישירה ועקיפה בתהליך 
חמור של חיסול תרבותם של יהודי המזרח... מאז ומתמיד, כאשר 
היו נסיונות קלושים ועלובים של התארגנויות על בסיס של אינטרסים 

עדתיים, היו מטיחים כפנינו האשמה נוראה של עדתיות, של פיצול 
העם וכר... כל אימת שמדובר בנו, אנחנו נציגי עדות. אולם כאשר 
מדובר באחרים, הרי הם נציגים של כלל האומה״(שם: 11 יס 1 }. 

שלמה הלל, השליח לעיראק שהרחיק בזמנו לטפס במעלה הסולם 
הפוליטי יותר מכל הפוליטיקאים המזרחים, אמר באותו כינוס: "אם 
ישנו מכנה משותף לכולנו, כל אחד בחטיבתו הקודמת, כל אחד 
במפלגתו הקודמת, זוהי העמידה נגד נסי־וץ ליצירתץ של קבוצות 
פוליטיות נפרדות לפי חתך עדתי... כל פעם שאני מעלה את הבעיה 
הזאת, אז אומרים: הנה כל הרשימות העדתיות נכשלו. האמת היא כי 
הם נכשלו משוס שאנחנו הכשלנו אותם. משום שאנחנו נלחמנו נגד 
הנסיונות של התפלגות עדתית בשצף קצף, בחירוף נפש, ואנחנו 
גורמים בכל פעם לכך שלא תהיה התפלגות עדתית״(שם: 49 ). 

ה"נציגים", יותר משהיו ביטוי של התארגנות קהילתית, דהיינו, 
נציגים של קהילה מזרחית כלפי השלטון, היו נציגים של השלטון 
כלפי יהודי ערב בישראל. את הנסיון לקומם מחדש את הקהילתיות 
הפוליטית המזרחית יש לחפש, אפוא, בתנועות שהרימו את נס המחאה 
החברתית. פעמיים הורם הנס: בוואדי סליב, ב- 1959 , על ידי ליכוד 
יוצאי צפון אפריקה, ובשכונת מוסררה בירושלים, ב־ 1971 , על-ידי 
הפנתרים השחורים. 

תנועות אלה לא היו נסיון לקומם ארגון קהילתי מן העבר. שתיהן 
כאחת קמו על רקע התהליכים החכרתייס-כלכלייס שהתרחשו בישראל, 
וייצגו מחאה מעמדית ותרבותית של מי שעברו בישראל תהליך של 
פרולטריזציה ודחיקה לשוליים. במובן זה, היו אלה תנועות שקראו 
תיגר על הסדר החברתי המתהווה בישראל. המשא והמתן שביקשו 
ליצור לא היה עתה משא ומתן בין שתי קהילות, אלא בין מעמד 
נשלט ובין מעמד שליט המסתייע במנגנון מדינתי. במלים אחרות, הן 
בוואדי סליב והן בירושלים, מנהיגי תנועות המחאה באו בדרישות אל 
מנגנון המדינה שפירושן הרחב ביותר הוא חלוקה מחדש של משאבים 
חברתיים, ופירושן הצר והמיידי הוא הרחבה של שירותי רווחה 
מדינתיים. 

המדינה, מצידה, ידעה להתמודד עם תנועות אלה בדרך של יצירת 
קטיגוריות חדשות, שהיה בהן כדי להגדיר במונחים הנוחים לה את 

הישויות הקולקטיביות הנדונות. במקום לקבל את הטיעון של אנשי 
תנועות המחאה לפיו הם מדברים בשם כל המזרחים, בחרה המדינה 
להסיט את הדיון לתחום מדיניות הרווחה. לאחר הפגנות הפנתרים 
השחורים, לדוגמה, הקימה ראש הממשלה את הוועדה בראשותו של 
ד״ר ישראל כץ, הלא היא "ועדת כץ", אשר הגישה דו״ח עב כרס 
שכותרתו שימשה כהגדרה מימסדית נגדית של הצעירים המזרחים: 
"נוער במצוקה". הגדרות-נגד מימסדיות אלה תפסו מקום של כבוד 
משלהן בבימת השית הפוליטי בישראל, והן משפיעות על עצם 
ההיענות לקריאות חוזרות ונשנות להתארגנות כלל־מזרחית: פרשנים 
ופוליטיקאים למדו לזהות קריאות שכאלה כאורח אוטומטי עם "נוער 
במצוקה", או עם "מובטלים", "עבריינים" או "עיירות פיתוח". עם 
כל זאת, תנועות המחאה יצרו סמל שעדיין לא נס ליחו, של אפשרות 
התלכדות קולקטיבית שבבסיסה בני/ות מעמד פועלים יהודים שרובם 
המכריע מזרחים, התלכדות אשר תעשה שימוש בסמלים תרבותיים 
יהודיים־ערביים. 

הפנתרים השחורים הפכו לנציגים ה״אחרים" של המזרחים, מעין 
לילית המונגדת לחוה, סמל של פוטנציאל קהילתי שעשוי להתממש, 
איום חבוי אך מתמיד על "שלמות העם" בגירסתה הציונית-אירופית, 

ערלים, מהגרים, פליטים 

בשפה שיצר הפרוייקט הציוני, המושג "עלייה" תופס מקום מרכזי. 
המושג הפך מטבע לשון שגורה, שאיש אינו עוצר לחשוב על 
משמעויותיה בבואו להשתמש בה. בניגוד למושגים ציוניים אחרים, 
המשמשים קודים להשקפות הנתונות במחלוקת - "התנחלות", "גאולת 
קרקע״, ואף ״ציונות״ עצמה - הרי שהמושג "עלייה" משמש עדיין 
לכינוי יהודים הבאים לישראל, מעין תחליף "טבעי" למושג "מהגר". 
די בניסוי קטן: ינסו הקורא/ת לכנות את היהודים שבאו לאחרונה 
מרוסיה ומאתיופיה כשם "המהגרים מרוסיה" או "המהגרים מאתיופיה", 
כמקום הכינוי השגור "העולים מרוסיה", או "העולים מאתיופיה". 
אין כמו המושג "עלייה" כדי להצביע על הצלחתה של השקפת 
העולם הציונית להפוך להגמונית, במונחיו של הוגה הדעות האיטלקי 

אבטוניו גראמשי; דהיינו, לתפיסה שלטת שהכל רואים אותה כמובנת 
מאליה. 

המושג "עלייה" משמש לא רק לכינוי היהודים הבאים לישראל, 
אלא גם להבניית התפיסה ההיסטורית והחברתית של הישראלים. על 
פיו נערכת הפריודיזציה (חלוקה לתקופות) של תולדות הציונות - 
"עלייה ראשונה", "עלייה שנייה" וכיו״ב. המושג משמש גם אבן 
יסוד בסוציולוגיה הישראלית: מרגע שמצרפים אליו כינויים לקבוצות 
או תקופות הגירה ספציפיות, כדוגמת "עליית גראכסקי" (של שנות 
ה- 20 מפולין), "העלייה ההמונית" או "עליית הצלה", מתקבלים 
"הסברים" לתהליכים חברתיים רבים ושונים. 

"עלייה" הנה, בראש ובראשונה, הפעולה המעשית המרכזית אותה 
ציפתה התנועה הציונית מחסידיה: לעזוב את מקום מושבם בגולה 
ו״לעלות" לארץ ישראל. מי שאינו עולה, או מי שאין כלל בדעתו 
לעלות, אינו יכול להיות ציוני במלוא מובן המלה. כך, כידוע, טען 
בן־גוריון כלפי יהודי אמריקה אפילו בשנות החמישים(ללא הועיל). 

מושג ה״עלייה" מתייחס למעבר מן הגולה אל ארץ אחת ויחידה, 
ארץ ישראל. כל פעולה אחרת של מעבר מארץ לארץ אינה יכולה 
להחשב כעלייה, אלא כסתם הגירה. הגדרה זו של המושג איפשרה 
לערוך אבחנה בעלת משמעות סמלית רכה כין יהודים ש״עלו" 
ממזרח אירופה לארץ ישראל בתקופת "האבות המייסדים" ובין הזרם 
הגדול לאין שיעור של היהודים שהיגרו ממזרח אירופה למערב, 
ובעיקר לארצות־הברית. 

העלייה נתפסה כפעולה הכרוכה לא רק במעבר פיסי מארץ אחת 
למשנה, אלא בנכונות להשתתף בבנייתה של החברה החדשה, כולל 
הכנה לכך עוד בארץ המוצא. ה״עולה" האב-טיפוסי, מבחינה זאת, 
היה חבר תנועת ״החלוץ״ המזרח אירופית, שעבר ״הכשרה״ - לרוב 
חקלאית - באחד ממרכזי ההכשרה של התנועה כחוץ לארץ, עלה 
לארץ ביחד עם חבריו להכשרה, ובהגיעו העמיד את עצמו לרשות 
התנועה, מוכן להישלח לכל משימה שהיא. 

הנסיבות הדמוגראפיות הארץ־ישראליות העניקו למושג "עלייה" 
מימד נוסף, שבארצות אירופה היה מובן מאליו, אך כאן קיבל משמעות 
מיוחדת נוספת: המושג "עולה" חל אך ורק על יהודים. ערבי שעקר 

מכפרי החורן והגולן לחיפה או ליפו בתקופת המנדט לא נחשב 
ל״עולה", בנים של הורים פלסטינים אזרחי ישראל המבקשים כיום 
לחזור ארצה לאחר דור או שניים של שהות בארצות־הברית, לדוגמא, 
גם הם אינם "עולים". ניתן לשער כי אלמלא היו בישראל תושבים 
ערבים, קל היה יותר לאמץ את הביטוי "מהגרים" לכינוי יהודים 
המגיעים כיום מרוסיה או מארגנטינה; כיון שיש ערבים, הביטוי 
"עולים" משמש ביעילות כדי להבדיל בינם ובין יהודים שזה אך הגיעו. 

מושג ה״עלייה" מאפשר, כמובן, הנגדה עם מושג ה"ירידה". 
יהודי העובר מישראל לארץ אחרת איננו מהגר סתם, אלא "יורד". 
ישראלים שעברו לארצות־הברית - מהגרים לכל דבר ועל פי כל 
הגדרה שגורה - מוגדרים כ״יורדים", דהיינו, כמי שנטשו את מלאכת 
הקמת המדינה היהודית. 

החלתו של מושג ה״עלייה" על כלל היהודים הבאים לישראל, 

ולא רק על אלה שנמנו עם מקימי ההתיישבות הציונית בארץ ישראל, 
יש בה כדי להחיל על כלל היהודים הללו כמה מן ההשתמעויות של 
המושג המקורי. בראש ובראשונה - בחירה רצונית, ובעקבותיה - 
הזדהות עם הפרוייקט הציוני והכרה בצדקתו. השאיפה להעניק מימד 
של רצוניות להימצאותם של יהודים בישראל, אף כאלה שכלל לא 
חשבו על ״פתרון ציוני״ - למשל, רבים מיהודי ארצות ערב בשנות 
החמישים - מסבירה את הדחף לייחס להם מניעים דתיים או "משיחיים" 
לבואם בישראל, כמו היו מאז ומתמיד מעין "ציונים טבעיים", שאך 
המתינו לשעת כושר לממש את מאווייהם. הדחף לייחס הזדהות 
והכרה בצדקת הציונות מסביר את הנטייה הרווחת, בעיקר בקרב 
עיתונאים, לראות את השנים שחלפו על יהודי רוסיה מאז מהפכת 
אוקטובר כ״בזבוז", שמקורו ב״טעות" של ההורים, שבחרו להצטרף 
אל מחנה המהפכה, במקום אל המחנה הציוני, שבצדקתו אמור היה 
כל יהודי בר-דעת - במבט לאחור, כמובן - להיווכח ללא קושי. 

הרצון להחיל מידה של רצוניות ושל הזדהות על כל היהודים 
הבאים לישראל עומד בסתירה לעובדה שחלק גדול מן היהודים שהגיעו 
לארץ - לפני ואחרי 1948 - עשו זאת לא מתוך בחירה ולא מתוך 
הזדהות, אלא מתוך חוסר ברירה. כך יהודי גרמניה שהגיעו בשנות 
ה־ 30 , וכך מפוני מחנות העקורים באירופה בשנות ה- 40 המאוחרות. 

כך יהודי רומניה שעלו ב- 1950-51 , וכך רכים מיהודי ברית-המועצות 
בשנות ה- 80 , שיצאו כשבדרפוניהם אשרת כניסה לארץ אחת בלבד - 
ישראל. הדיון כמצבים שכאלה הוליד ניסוחים מלאי סתירות פנימיות, 
כדוגמת התיאור שלהלן, הלקות מספרם של הסוציולוגים דן הורוביץ 
ומשה ליסק: "בעוד שישראל חתרה להכוונת ההגירה כולה לישראל, 
הרי המוסדות הקהילתיים בארצות־הברית עמדו על זכות הבחירה 
החופשית של העולים ועל מתן סיוע ליציאת יהודים מברית־המועצות 
יהא היעד שלהם אשר יהיה״. (הורוביץ וליסק, 21 ; הדגשות שלי) 
הסתירות נובעות מץ ההשתמעויות של שני המושגים, עלייה והגירה: 
אם מגדירים את יהודי כרית-המועצות לשעבר כמהגרים, אין כל 
צידוק להכוונתם לישראל, ואליה בלבד; ואילו אם מכנים אותם בשם 
"עולים", אין בהכוונה זאת כל פסול. החלת המושג "עולים" על 
יהודים אלה יש בה כדי להפכם לציונים בעל כורחם ובדיעבד, לחלק 
מקולקטיב לאומי שייחודו בכך שחבריו בחרו להיות בארץ ישראל 
ורואים בבניית המדינה היהודית בגבולותיה יעד חיים מרכזי(לביקורת 
השימוש במושג ״עולים״ לגבי עליות מאירופה, ר׳ קלנר, 1983 , עמ׳ 
91-116 ; ולגבי עליות מארצות ערב, ר׳ אלה שוחט, 1992 ; 1988 ). 

המושג "העלאה", שבו נעשה שימוש רב במאמר זה, גם הוא, מן 
הדין לומר, שואב מן השיח שיצרה התנועה הציונית, ועיקר תרומתו 
בכך שהוא ממקד את הדיון בשאלת היוזמה, התכנון והביצוע של 
תהליך העקירה והמעבר לישראל. שני המושגים, כאחד, מצביעים על 
ההקשר הפנים־יהודי של שאלת המעבר לישראל. מונחים בעלי 
השתמעות אוניברסאלית יותר, כגון "הגירה", עשויים לבוא בחשבון 
רק במידה וייחלש הדגש האקסלוסיביסטי בהגדרתה של מדינת ישראל 
כמדינה יהודית. ואולם יש לזכור כי בפועל אין ארצות המאפשרות 
כניסה חופשית לחלוטין; לא זו בלבד, אלא שברוב הארצות הקולטות 
אנשים מן החוץ, יש העדפות של סוגים מסויימים של מהגרים. ובמלים 
אחרות, לכל קולקטיב יש ציבורי־יעד מסויימים מתוכם היה מעדיף 
לראות "עלייה" או "העלאה". 

בהקשר היהודי הספציפי, כיון ש״עלייה" מניחה מידה של רצוניות, 
השימוש שלי במושג "העלאה" עלול להתפרש כאילו הוא מצביע על 
העדר רצוניות, או אולי אף על כפייה. אין זו כוונתי כלל וכלל. נהפוך 

הוא: מקובלת עליי קביעתו של הארווי גולדברג, לפיה העקירה מארץ 
המוצא - ואני מוסיף, בוודאי לארץ יהודית - היתה "אחת ההתפתחויות 
האפשריות שהיו ׳בנויות לתוך הפרדיגמה התרבותית ההיסטורית". 
השימוש במושג "העלאה" בא להדגיש את חשיבותה, מבחינת 
ההשלכות החברתיות מאוחר יותר, של היוזמה שבאה מכיווץ ההנהגה 
הציונית בארץ ישראל, ומאוחר יותר מצד ממשלת ישראל הריבונית, 
לגייס את יהודי ערב - ובתקופות אחרות קיבוצים יהודיים אחרים - 
לפרוייקט הציוני; וכן את ההשלכות של השליטה של מנגנוני העלייה 
והקליטה של הסוכנות היהודית ושל מדינת ישראל, אם באופן ישיר, 
באמצעות שליחים, ואם באמצעות פעילים ציוניים מקומיים, בכל 
שלבי תהליך המעבר מארץ המוצא לישראל. 

השלכה מרכזית של יוזמה ושל שליטה אלו היתה דחיקת רגליה 
של ההנהגה הקהילתית היהודית המקומית. קהילות אשר עד לאותו 
שלב היסטורי פעלו על פי דפוסים קבוצתיים ממוסדים, הפכו לאוסף 
של "מועלים", העומדים בשערי ישראל כשהם בודדים ומבודדים, 
נטולים כלים ארגוניים שיאפשרו להם לעצב עמדה משותפת ולהיכנס 
למשא ומתן כקולקטיב. מצב זה היה בין הגורמים שהקלו על 
הפרולטריזציה והפריפריאליזציה של יהודי ערב בישראל. 

"שם תיפגשו עם המוני ערלים בני גילכם..." 
בית-הספר, הצבא והבנייה ה"ישראליות" 

בעשור הראשון לקיומה קלטה ישראל מספר רב של יהודים שבאר 
מארצות רבות בעולם, במסגרת מה שנודע בשם "העלייה ההמונית׳/ 
פרשנים ומדעני־חברה נוהגים להתבסס על הגירה גדולה זו כדי לערוך 
הקבלה בין ישראל לארצות-הברית, שקלטה בתקופה שבין סיום 
מלחמת האזרחים ובין מלחמת העולם הראשונה מיליוני מהגרים, 
בעיקר מאירופה, ההקבלה מתבססת על איפיונן של שתי החברות 
כ״תברזת מהגרים". איפיון זה והקבלה זו נותנים פתח לשימוש 
במושגים זהים כדי להתייחס לתופעות הקשורות להגירה ולקליטה. 
למשל, השימוש במושג "כור היתוך", מונח אמריקאי במקורו, לתיאור 
תהליכים שהתרחשו בישראל בשנות ה- 50 וה- 60 . 

אנו נתבסס על הקבלה זו כנקודת מוצא לבחינת התפקיד שמילאו 
בקליטת המהגרים בישראל ובארצות־הברית שני מוסדות חברתיים 
מרכזיים, הצבא ובית-הספר. עיון בהיסטוריה החברתית של ארצות- 
הברית מעלה כי המוסד המרכזי אשר שימש כמסגרת כללית של 
אמריקניזציה היה בית־הספר המדינתי. בית־הספר האמריקאי שימש 
כמסגרת ממוסדת לחשיפת המהגרים החדשים לנורמות החברתיות 
הדומיננטיות; שם פגשו רבים מבני המהגרים את בני הוותיקים, רכשו 
את השפה ולמדו להזדהות עם הסמלים הלאומיים האמריקאיים. לא 
כך היה בישראל: בארצו של "עם הספר", בעל המסורת ארוכת היומין 
של מסגרות לימוד מסודרות, לא בית-הספר הוא ששימש כמנגנון של 
"היתוך", אלא דווקא הצבא. השירות הצבאי הוא אשר סיפק את 
חויית ה״ישראליזציה" לישראלים החרשים, ובראש ובראשונה 
לגברים היהודים שביניהם, אשר באמצעות השירות סיגלו לעצמם את 
הנורמות הדומיננטיות, רכשו סממנים ייצוגיים של "ישראליות", ופגשו 
- לעתים קרובות לראשונה - את הישראלים הוותיקים. בית-הספר, 

לעומת זאת, שימש כמסגרת אשר קיבעה ראף העצימה את הבידול 
בין ותיקים לחדשים. 

כשיטה של חקירה, הקבלה בין תהליכים מוגדרים המתרחשים 
בשתי חברות שונות, היא הליך רצוף מכשולים. על כן, נציין כי 
מטרתה המרכזית של ההקבלה שתיערך להלן איננה הניתוח ההשוואתי 
כשלעצמו, אלא היכולת להפיק מן ההקבלה את היתרון של היותה 
מקור עשיר של נקודות מבט על תהליכים שהתרחשו בחברה שלנו, 
החברה הישראלית. ההקבלה תוביל אותנו גם לדיון בכמה מקשרי 
הגומלין בין בית-הספר והצבא בישראל. 


בית־הספר כגורם "מהתך" בארצות־הברית 

תקופת ההגירה הגדולה לארצות־הברית התמשכה, כאמור, מסוף 
מלחמת האזרחים ועד למלחמת העולם הראשונה. היתה זו תקופת 
התיעוש וההתרחבות הכלכלית והגיאוגרפית, שהפכו את ארצות- 
הברית מארץ חקלאית למעצמה תעשייתית ראשונה במעלה, שוות- 
משקל לאנגליה ולגרמניה. המשק האמריקאי, שעד למלחמת האזרחים 
התבסס על ריבוי של יחידות ייצור חקלאיות משפחתיות, עבר שינוי 
בכיוון של ייצור תעשייתי המבוסם על יחידות ייצור גדולות הממוקמות 
בערים. 

ההגירה לארצות-הברית בתקופה זו, שבאה כרובה מאירופה, 
היתה שונה מהגירות גדולות אחרות, מבחינה זאת שיציאת המהגרים 
לא היתה תוצאה של פעולת כפייה כלשהי, כדוגמת כיבוש וגירוש, 
ואילו מדינת היעד לא השתמשה בכות ישיר או עקיף כדי למשוך את 
המהגרים אליה. ההגירה נבעה בעיקרה משינויים לרעה בכלכלת ארצות 
המוצא - כולל, בין השאר, דחיקת חקלאים אירופיים מפרנסתם בעקבות 
ייצוא של מוצרי חקלאות זולים מארצות־הברית - ומכוח המשיכה 
הכלכלית של ארץ היעד, שהיתה נתונה בתקופה של צמיחה וגידול 
(פוטס, 1990:133 ). 

כבואם לארצות-הברית, החלטת המהגרים היכן להתיישב היתה 
החלטה אישית, שנקבעה במידה רבה על-ידי היצע הזדמנויות 
התעסוקה - בתיווך של רשתות מידע וקשרים משפחתיים וקהילתיים. 

ההיצע הגדול ביותר היה במרכזי התעשייה העירוניים, בעיקר אלה של 
צפון מזרח הארץ, והם אשר קלטו את מרבית המהגרים האירופיים - 
אשר בין 1880 ל- 914 ! הגיע מספרם ל- 6 מיליון(פוטס, 1990:132 ). 
בערים אלה נפגשו המהגרים עם בני עיר אמריקאים ותיקים, כמו גם 
עם אמריקאים מאזורי הכפר, שנטשו את המשקים המשפחתיים 
בחיפוש אחר משרות מכניסות ומושכות יותר בערים הצומחות. הבנים 
והבנות של כל אלה נפגשו בבית־הספר השכונתי העירוני, לפחות 
באותן שכונות שקלטו מהגרים. 

בית-הספר המדינתי האמריקאי, מה שקרוי ה- 5011001 תסוחוחסס, 

היה באותה תקופה מוסד בהתהוות. המודל הקלאסי שלו נוצר מעט 
לפני מלחמת האזרחים, בעיירות הטקסטיל של מדינת מסצ׳וסטס. 
המפעלים בעיירות אלה התבססו תחילה על כוח עבורה נשי מן 
המשקים החקלאיים הסובבים, אך עד מהרה הם משכו אליהם גם 
מהגרים, ובעיקר אירים(כץ, 1968 ; בולס וגינטיס, 1976 , פרק 6 ). 

רתי-הספר החדשים, שהיו פרי יוזמתם של אנשי שלטון ואנשי 
עסקים מקרב השכבה הוותיקה השלטת, נועדו לשפר את איכות כוח 
העבודה, אך בעת ובעונה אחת גם "לחנך׳ את המהגרים החדשים 
ולהחיל עליהם נורמות של התנהגות ומשמעת תעשייתית (סייאק, 
1974:47:59 ; כץ, 968 ! ; בולס וגינטיס, 1976 :פרק 6 ). בשנים שלאתר 
מלחמת האזרחים השתרשו בתי־הספר האלה והפכו למוסד של קבע 
בערים הגדולות. המודל של מסצ׳וסטס התפשט למוקדים עירוניים 
רבים של צמיחה תעשייתית(בולס וגינטיס, 1976:174-178 ). 

ה- 15 ססו 501 חסוחוחסס קלטו את בני ובנות המהגרים הרבים. סקר 
ממשלתי שנערך ב- 1909 מצא כי 57.8% מן התלמידים בבתי-הספר 
של שלושים ושבע מן הערים הגדולות כיותר היו בני מהגרים; בניו יורק 
הגיע שיעורם ל־ 71.5% , בשיקגו ל- 67.3% ובבוסטון ל־ 63.5% (קרמיץ, 
1961:72 ). במלים אחרות, בית-הספר הציבורי העירוני האמריקאי 
התגבש, במידה רבה, מתוך ההווייה של מפגש בין אמריקאים ותיקים 
למהגרים, ובין מהגרים מארצות שונות. כיון שכך התהווה בית-הספר 
המדינתי האמריקאי מראשיתו כבית-ספר מעורב, הפתוח לכל - כל עוד 
המדובר במהגרים לבנים אירופיים. 

בתנאים אלה, הפך בית-הספר לסודן מרכזי של אמריקניזציה. 
באומרי אמריקניזציה, כוונתי לחניכה לאותם ערכים ודרכי התנהגות 
אשר נתפסו בידי המעמד השליט בארצות-הברית כחיוניים על מנת 
לרתום את המהגרים החדשים לפרוייקט הלאומי האמריקאי. באותה 
תקופה, עיקרו של הפרוייקט הלאומי היה הפיתוח וההתפשטות 
הכלכלית, שבמרכזן הגידול כייצור התעשייתי, עם כל המתלווה לכך 

- התל בהקמתם של פסי-ייצור והגדלת המנגנון המינהלתי, דרך 
הרחבה והעמקה של אמצעי ההובלה, וכלה ביצירתן של רשתות 
שיווק ענקיות. כאמור, הדבר נעשה תוך כדי יצירה של מסגרות 
חברתיות חדשות של ייצור - קורפורציות גדולות - ותוך קביעת 
דפוסים חדשים של צריכה, מלחמת האזרחים היתה כבר מאחור: 
תהליך הפיכתה של ארצות-הברית למעצמה כלכלית עולמית היה 
מבוסס באותה עת על צבאות של פועלים ולא על צבאות של חיילים. 
בית־הספר הוא שסיפק לצבאות פועלים אלה, מהגרים ובני מהגרים, 
פנימיים וחיצוניים כאחד, את הכלים המינימליים - שפה, הרגלי 
משמעת וסדר, ערכים של הישגיות אישית ומידה סבירה של פטריוטיות 

- שהיו דרושים להשתלבות בקו הייצור התעשייתי, המינהלתי 
והשיווקי, כל זאת, תוך כדי הבהרה של הגבולות הבין־מעמדיים 
במסגרת פרוייקט זה ותוך כדי שמירה על הגדרה ברורה של חלוקת 
התפקידים המעמדית. 

הלחץ על בתי־הספר לתפקד כסוכני אמריקניזציה בא ממהגרים 
ומתעשיינים כאחד. הראשונים חשו צורך למהר ולהתמצא, כדי להיות 
פעילים בשוק העבודה והדיור. האחרונים ביקשו פועלים ממושמעים 
שיוכלו להשתלב במפעל, אך גם בחברה העירונית המתהווה. איש 
חינוך אמריקאי בולט קרא לבתי־הספר "לשבור את הגיטאות של 
(המהגרים), למזג ולשלב את האנשים האלה כחלק מן הגזע האמריקאי" 
(שם: 68 ). 

ג׳ון דניאלס, סוציולוג שנסע בעשור השני של המאה ה- 20 לאורכה 
ולרוחבה של ארצות-הכרית במסגרת מחקר על דו־תרבותיות, כתב כי 
"אם תשאל עשרה מהגרים השוהים באמריקה פרק־זמן ארוך דיו 
לגידול ילדים, איזה מוסד אמריקאי היה האפקטיבי ביותר בהפיכת 
המהגר לחלק בלתי נפרד מן החיים האמריקאיים, תשעה יענו ׳בית־ 

הספר הציבורי"/ המהגר רואה כיצד ילדיו "נכנסים לגן כפולנים או 
איטלקים או פינים", כתב דניאלס, "מפטפטים בשפת הוריהם, וכתום 
חצי תריסר שנים או יותר הוא רואה אותם יוצאים את בית-הספר 
כשה□ נראים, מדברים, חושכים ומתנהגים לרוב כ׳אמריקאים לכל 
דבר״׳(טייאק, 1974:243-244 ). 

תמונה זו תואמת בעיקר, כפי שכבר נרמז, את המהגרים הלבנים 
האירופיים בערי החוף המזרחי. התמונה אינה כוללת את האמריקאים 
השחורים שהשתחררו כאורח פורמאלי מעבדות שנים ספורות קודם 
לכן, במלחמת האזרחים. עד למלחמת העולם הראשונה היו מרבית 
השחורים מרוכזים במדינות הדרום, שכלכלתן המשיכה להיות 
חקלאית, וקצב ההקמה של בתי־הספר החדשים ש□ היה איטי. אלה 
שברחו לפני מלחמת האזרחים לערי□ הגדולות של מרעות הצפון 
התגוררו בשכונות נפרדות ולמדו - במידה ולמדו - בבתי־ספר נפרדים 
(טייאק, 1974 : 109-125 , 217-229 ). 

הילידים האמריקאים, אותם אינדיאנים ששרדו מן המלחמות 
והגירושים, ג□ הם לא שולבו כאותן שנים בבתי-הספר החרשים. הם חיו 
בשמורות מבודלות, רתוק מן הערים הגדולות, ולא נהנו משירותיהם 
של בתי-הספר הציבוריים. כך גם המקסיקנים שחיו בשטחים שנכבשו 
ממקסיקו: אל מחוזות המגורים שלהם הגיעו בתי-הספר המדינתיים 
רק באיטיות. 

מן הראוי לציין כי בית-הספר בו אנו מדברים הוא בית-ספר יסודי. 

עד לשבות ה- 20 של המאה, זו היתה המסגרת הלימודית היחידה שבה 
התנסו מרבית האמריקאים. רק בשנות ה־ 30 הפך הביקור בבית-ספר 
תיכון לתופעה המונית, והביקור באוניברסיטה - רק בשנות ה- 50 
(ג׳נקס וריסמן. 1969 : פרק 3 ). המסרים של בית-הספר היסודי - כל 
עוד היתה זו המסגרת העיקרית המשותפת לכל - היו אוניברסליסטיים 
ובעקבות כך אף שוויוניים במידה רבה. רק כאשר החלה הנהירה של 
המעמד הבינוני למסגרות החינוך הסלקטיביות - התיכון והאוניברסיטה 
- התפתחו גם מסרים שונים למגזרי אוכלוסייה שונים. 

בית-הספר והישראלים החדשים 

בישראל, מקומו של בית־הספר כ״ישראליזטור" היה שונה. הרא לא 
שיתק תפקיד מרכזי בתהליך ״כור ההיתוך׳; נהפוך הוא - בית-הספר 
שימש דווקא כגורם מבדל. 

הבידול, כמאפיין מרכזי של מערכת החינוך הישראלית, בולט 
במיוחד במקרה של אותה קבוצה שהפכה לישראלית בעל כורחה 
ב- 1948 : הפלסטינים שנותרו בשטח ישראל לאחר התבוסה הגדולה 
של עמם במלחמה. פלסטינים אלה התגוררו אז - וברובם, גם היום - 
ביישובים נפרדים, בשלושה ריכוזים עיקריים: בגליל, במשולש 
ובנגב. במהלך שני העשורים הראשונים לאחר הקמת המרינה הם היו 
נתונים למשטר צבאי ותלו עליהם איסורי תנועה. הילדים הפלסטינים־ 
ישראלים למדו בכתי-ספר נפרדים, בשפה הערבית, ועם מורים ערבים 
שפעלו בשוק עבודה נפרד ומבודל מזה של המורים היהודים. בתי־ 
הספר הפלסטיניים־ישראליים היו נתונים לפיקוח של המדינה, במסגרת 
של מחלקה נפרדת במשרד החינוך - "האגף לחינוך הערכי". פיקוח 
זה מיזג בתוכו לא רק מרכיבים פדגוגיים אלא גם מרכיבים של שלטון 
צבאי ושל פיקוח בטחוני(ר׳ אל־חאג׳, 1989:15 ; סבירסקי, 1990:179 ). 

הכידול בין יהודים לערבים במערכת החינוך הישראלית היה המשך 
ישיר לבידול ששרר בתקופת המנדט הבריטי בין מערכת החינוך 
היהודית-ציונית ובין מערכת החינוך של ממשלת המנדט, אשר שירתה 
בעיקר את האוכלוסיה הפלסטינית(סבירסקי, 1990 :פרקים 1 ו־ 2 ). שני 
הצדדים חפצו אז בהתבדלות, שהיתה מובנת על רקע היריבות בין 
התנועות הלאומיות ועל רקע השימוש שעשו שתי התנועות, כאחת, 
בבתי-הספר כמנגנון לטיפוח המסד הרעיוני של הלאומיות ולגיוס 
הנוער למשימות לאומיות. שלטונות המנדט הבריטי לא הצליחו 
לגבור על נטייה זו להתבדלות: בשנות ה־ 30 , לדוגמא, הם הציעו 
להקים אוניברסיטה בריטית שתהיה פתוחה לכל תושבי הארץ, אך 
הרעיון נדחה בתוקף על־ידי שני הצדדים, כאחד(שם, 1990:62 ). 

עם זאת, מרגע שהוקמה המדינה והפלסטינים הפכו להיות בה 
מיעוט, ניתן היה להעלות על הדעת אפשרות של שימת קץ לבידול, 
שכן בתוככי המדינה לא היה עוד מקום ליריבות גלויה על רקע 

לאומי, למיטב ידיעתי, מעולם לא נעשה נסיוץ מצד רשויות המדינה 
למזג בין ערבים ליהודים בבתי־הספר (על נסיונות חלקיים, ועל 
השקפה התומכת באינטגרציה, ר׳ בנטוויץ, 1960:45 ; ר׳ גם הדיון 
אצל צרצור, 1985:493 ). כתוצאה מכך, המוסד הלימודי הראשון בו 
נפגשים יהודים וערבים כישראל היה והננו האוניברסיטה. 

קו ההפרדה בין יהודים לערבים בתוך מערכת החינוך הישראלית הוא 
גם קו הגבול הפנימי של ה״ישראליות". בישראל, "כור ההיתוך" הוא 
מושג המתייחס ליהודים בלבד - ממש כשם ש״כור ההיתוך׳ בארצות- 
הברית של ראשית המאה ה־ 20 התייחס בפועל רק ללבנים אירופים. 

הקו שבין יהודים לערבים לא היה קו ההפרדה היחיד בתוך מערכת 
החינוך הישראלית של שנות ה־ 50 . בתי־הספר שאמורים היו לקלוט 
את הישראלים היהודים החדשים היו, שלא כמו מקביליהם האמריקאיים 
בתקופת ההגירה הגדולה לשם, מוסדות מעוצבים היטב עוד זמן רב 
לפני שניצבו בשעריהם התלמידים והתלמידות החדשים. ראשיתם 
עוד בסוף המאה ה~ 19 , באירופה ובארץ־ישראל, במקביל. כל אחד 
מן הזרמים האידיאולוגיים והמפלגתיים המרכזיים בתנועה הציונית 
פיתח אז מערכת בתי-ספר משלו. כבר בשנות ה- 20 היה כל אחד מן 
ה״זרמים״ הללו - "הזרם הכללי", "זרם העובדים", "זרם המזרחי" 
ו״אגודת ישראל״ - מאורגן היטב, עם תכניות לימודים, סמינרים למורים 
ומוסרות פיקוח משלו. כולם יחד היוו את מערכת החינוך היישובית, 
שהיתה מרכיב מרכזי של התשתית הארגונית של ההסתדרות הציונית. 
מערכת החינוך פעלה במסגרת "ועד החינוך" של הוועד הלאומי, 
הגוף השלטוני היהודי האוטונומי שהיה מוכר על־ידי שלטונות המנדט 
הבריטי. בתי-הספר הללו היו חלק מנוף פוליטי־ארגוני פרטיקולריסטי, 
אשר כלל גם התיישבות תנועתית, מקומות תעסוקה תנועתיים, איגודים 
מקצועיים תנועתיים, עיתונות תנועתית וכיו״ב. בתי־הספר הציוניים 
בתקופת היישוב לא היר מעולם מוסרות אוניברסליסטיים, הפתוחים 
בפני כל החפץ לבוא בשעריהם: הם נועדו לבנים ולבנות של החברים 
כתנועות-האם אליהן השתייכו. בתי־הספר היו נחלות של תנועות 
פוליטיות־ חברתיות מבודלות - ממש כמו קופת התולים המפלגתית 
או העתון התנועתי. 

בית-הספר היהודי הישראלי היה שונה, אם כץ, מן ה־מסמזוחסס 
5011001 האמריקאי. בעוד שזה האחרון נוצר כחלק מתרבות תעשייתית־ 
עירונית פלורליסטית ואוניברסליסטית מתהווה, ונועד מלכתחילה 
לשרת הן את בני ובנות החקלאים המקומיים שהפכו לעובדי קווי-הייצור 
התעשייתיים והן את הפועלים והפועלות שהיגרו מאירופה, הרי 
שבית־הספר היהודי הישראלי היה יורשם של בתי־המפר התנועתיים 
הציוניים, שנועדו לשרת כל אחד את חברי תנועת־האם שלו, נוהלו 
על־ידי חברי התנועה ופעלו, בין השאר, לקידום מטרותיה. שלא כמו 
האמריקאים החדשים, הישראלים היהודים החדשים - ובעיקר אלה 
שהגיעו מארצות ערב, ואשר היו רחוקים וזרים לעולם היהודי והציוני 
של מזרח אירופה - הגיעו אל בית-ספר שלא היה ערוך לקראתם. 

"העליה ההמונית" של שנות ה- 50 , במסגרתה הגיעו הישראלים 
החדשים, נשאה אופי שונה עד מאוד מן ההגירה לארצות-הברית 
בשנים שלפני מלחמת העולם הראשונה. למעשה, ספק אם אפשר 
כלל לקרוא לה הגירה, במובן הרווח של המלה, מרבית הבאים לא 
הגיעו מתוך אקט של בחירה אישית או משפחתית, בחיפוש אחר 
הזדמנויות כלכליות חדשות. חלקם הגדול הגיע במסגרת מבצעי פינוי 
של קהילות שלמות, לאחר שהמשך הקיום הקהילתי היהודי בארצות 
המוצא הועמד בסכנה, כך הגיעו, למשל, מרבית יהודי ארצות ערב 

<ו 

וגם יהודי רומניה (ר׳ הפרק העלאה המונית, בכרך זה). שרידי השואה 
ששהו במחנות העקורים באירופה הועלו לאתר שקהילות המוצא שלהם 
חרבו, ולאחר שאפשרויות אחרות - ארצות־הברית, לדוגמא - נסגרו 
בפניהם. 

בישראל של שנות ה־ 50 לא היו מרכזי תעשייה עירוניים גדולים. 
למעשה, לא היו בה אפשרויות תעסוקה כלשהן מן הסוג המושך 
מהגרים. שנותיה הראשונות של המדינה היו מאופיינות בשיעורי 
אבטלה גבוהים ביותר, בעיקר בקרב העולים החדשים. במידה ונוצרו 
אפשרויות כלכליות, היה זה הודות לעצם בואם של העולים, דבר 
שסיפק בסיס לעבודות בניין, להרחבת אמצעי התחבורה, להרחבת 
החקלאות, ובסופו של דבר - בשנות ה־ 50 המאוחרות - גם לשינוי 
מדיניות הפיתוח בכיוון של תיעוש. התרחבות כלכלית זו יצרה, עם 
הזמן, מספר מוקדי צמיחה כלכליים, בעיקר במרכז הארץ, שהיו 

גדולים דיים כדי להיות מוקדי ביקוש לידיים עובדות. אל מרקדים 
אלה החלו להימשך, החל משנות הששים, אך כעיקר אחרי מלחמת 
ששת הימים, עולים חדשים ועולים של שנות ה־ 50 שביקשו 
הזדמנויות חדשות. 

ואולם בשנות החמישים עצמן הישראלים החדשים הופנו, ברובם, 
למקומות יישוב שהוקמו במיוחד עבורם, או שיושבו בעיקר על ידם, 
ההחלטה על מקום ההשתכנות לא היתה, לרוב, אישית, אלא מדינתית. 
כהעדר מקומות דיור ובהעדר מקורות תעסוקה, ובהיות מרבית הבאים 
החדשים חסרי הון, היתה ההחלטה היכן להתיישב נתונה כמעט 
לחלוטין בידי הסוכנות היהודית ומשרדי הממשלה. יהודים חדשים 
יושבו בערים ובכפרים פלסטיניים נטושים, במחנות עולים ובמעברות, 
וכן במושבים ובעיירות פיתוח. המדינה הים נתח אותם לאתרים ומחוזות 
אותם היא רצתה ליישב, ואשר ותיקים לא ישבו בהם, לפחות לא 
במספרים גדולים - אזורי הספר, הנגב, הגליל, וכאמור, יישובים 
פלסטיניים נטושים. 

כל אלה היו מבודלים ממקומות היישוב של הוותיקים. המעברות, 
לדוגמא, הוקמו מחוץ ליישוב הוותיק, או בשוליו, וכאשר את מקום 
המעברה תפסו שיכונים, הם הפכו לשיכונים מכודלים משכונות 
הוותיקים. ההתיישבות המושבית נעשתה במושבים חדשים ונפרדים. 
עיירות הפיתוח שוכנו, במקרים רבים, בסמוך לקיבוצים ולמושבים 
ותיקים, אך הן היו מבודלות מהם, ואף לא הפכו להיות מרכזי שירות 
עבורם (סבירסקי ושושן, 985 !). 

האמצעי העיקרי לחמוק מן ההכוונה המדינתית היה הסתייעות 
בעזרתם של קרובי משפתה או מכרים מקרב הוותיקים. מעזרה זו נהנו 
בעיקר הבאים החדשים מאירופה, כך קרה שעיירות פיתוח, שאוכלוסייתן 
היה בתחילה מגוונת במידת מה מבחינה עדתית, הפכו להיות בעלות 
אוכלוסייה מזרחית הומוגנית בעיקרה(שם:שם). 

על רקע זה, אין זה מפליא שהתלמידים החדשים למדו, ברובם, 
כבתי-ספר חדשים ונבדלים שהוקמו במיוחד עבורם, במעברותיהם 
וביישוביהם. לפי הערכה של מי שהיה הסטטיסטיקן הממשלתי, 
רוברטו בקי, מתוך 80,000 העולים החדשים שנמנו על תלמידי בתי- 
הספר היסודיים בשנת הלימודים 1951/52 , 60,000 למדו בבתי־ספר 

שכל תלמידיהם היו עולים חדשים, ו־ 9,000 נוספים למדו בכיתות 
נפרדות במסגרת בתי-ספר כלליים קיימים (אידאק, מצוטט אצל באשי, 
1985:316 ), אם נצרף את שני הסכומים, נמצא כי 86% מכלל התלמידים 
החדשים למדו בנפרד מץ התלמידים הוותיקים. סביר להניח כי רובם 
היו מזרחים (סבירסקי, 1990:52 ). בידול על פי קווים מעמדיימ-עדתיים 
המשיך לאפיין את מערכת החינוך היהודית בישראל גם בשנים 
מאוחרות יותר(ר׳ קולמן, 1985:878-879 ). 

בתי־הספר שהוקמו עכור ילדי העולים החדשים, ונקראו "בתי-ספר 
לילדי עולים", הוקמו על-ידי מנגנון המדינה החדש. עקרונית, הם 
יכולים היו להפוך ל- 15 סס 5011 חסות ותסס הישראליים הראשונים, דהיינו, 
בתי-ספר מדינתיים המקבלים את כל (היהודים) הבאים בשעריהם 
ומחנכים כרוח פלורליסטית ואוניברסליסטית. אך לא זה מה שקרה. 
עד לשנת 1953 המשיכו לפעול באורח חוקי ה״זרמים" החינוכיים 
מתקופת היישוב, הללו התחרו בינם לבין עצמם במאמץ לספח את 
בתי-הספר החדשים, על תלמידיהם, לשורותיהם. תחרות זו בין הזרמים 
חוללה עימות פוליטי חריף, שהוביל למשבר ממשלתי. המוצא מן 
המשבר היה פשרה היסטורית, שהושגה בשנת 1953 , הידועה בשם 
"חיסול הזרמים בחינוך", וקיבלה ביטוי פורמאלי בחוק חינוך ממלכתי 
מאותה שנה (קליינברגר, 118-135 : 1977 ; דון־יחיא, 1985 ; סבירסקי, 
1990 :פרק 3 ; צמרת, 1993 ). פשרה זו הותירה על כנה את הזרם של 
"המזרחי", שעתה קיבל את השם "החינוך הממלכתי דתי", ואת הזרם 
של "אגודת ישראל", שקיבל את השם "החינוך העצמאי"; מנגד, "זרם 
העובדים" ו״הזרם הכללי" התפרקו מכליהם האידיאולוגיים, והתמזגו 
במה שקרוי "החינוך הממלכתי", ובפי העם, "החינוך החילוני", 
הזוכות הגדולות באותה פשרה היו מפא״י, שהיתה המפלגה השלטת, 
ובתוקף זאת הפכה לגוף הפוליטי המוביל בזרם הממלכתי, והמפד״ל, 
שזכתה לטריטוריה מוגנת משלה בתוך מנגנון החינוך המדינתי, 
והשתלטה על החינוך הממלכתי־דתי. העולים עצמם שיחקו תפקיד 
סביל בהתחרות זו - נמשכים הבה והנה על-ירי תנועות חינוכיות 
שכולן כאחת היו זרות להם. 

בתי-הספר המדינתיים החדשים, שהפכו עד מהרה ל״זרמיים", 
פעלו על־פי הדגמים השונים שפותחו עוד בתקופת ה־ישוב י־ מבחינת 

מבנה מערכת הלימודים, תכני הלימודים ולשון ההוראה. ראשי 
מערכת החינוך הניחו שהמודל של בית־הספר היישובי הוא בבחינת 
נתון שילדי העולים צריכים להסתגל אליו. התחרות בין ה״זרמים" 
הוותיקים לבין עצמם, על נפשות העולים החרשים, לא יצרה בית־ספר 
אוביברסליסטי ופלורליסטי יותר; היא רק גרמה לכך שנושא הדיון 
החינוכי הציבורי יהיה איזה מבין הזרמים השונים "הולם" יותר את 
העולים - זה החילוני או זה הדתי. הדיון הציבורי לא נסב על השאלה 
שמא יש מקום לשנות את דגם בית-הספר הישראלי כך שהוא ישרת 
גם את הצרכים של העולים - או את הצרכים של חברה שהפכה 
בכורח הנסיבות ההיסטוריות לרב-גונית. 

לא זו בלבד, אלא שבתי־הספר החדשים הוקמו בעיקר ביישובי 
העולים או כשכונות חדשות של עולים. המפגש בין ותיקים לחדשים 
לא היה חלק מן ההווייה שלהם; במידה והיה מפגש, הוא היה בין 
עולים לבין עצמם - יוצאי מרוקו עם יוצאי תימן, יוצאי עיראק עם יוצאי 
רומניה, יוצאי תורכיה עם יוצאי פרס. הדבר בלט במיוחד בבתי־הספר 
הממלכתיים. בבתי-הספר הממלכתיים־דתיים, שמספרם היה קטן יותר 
ומידת הפיזור שלהם גדולה יותר, ועקב כך נאלצו לקבל גם תלמידים 
שמחוץ לאזור הרישום, היה מפגש תכוף יותר בין עולים לוותיקים. 
ואולם עד מהרה הובילה מציאות זו של מפגש לתנועת היפרדות של 
הוותיקים, שביקשו להקים חיץ בינם וכין העולים החדשים, ובייחוד 
אלה המזרחים (ר , סבירסקי, 1990:186-189 ). 

בידולם של בתי-הספר החדשים תרם לכך שהם לא הפכו להיות 
בתי־ספר "זרמיים" טיפוסיים. ה״זרמים" השונים, שידעו להיאבק זה 
בזה בשצף־קצף ובלהט מיסיונרי כדי לזכות בנתח גדול ככל האפשר 
מאוכלוסיית התלמידים החדשים, מרגע שזכו במה שדכו, לא השקיעו 
במוסדות החדשים את מה שהיו מוכנים להשקיע בבתי־הספר 
הוותיקים. המורים שנשלחו ליישובי העולים לא נמנו לרוב עם 
"נושאי הדגל" של התנועות הציוניות הוותיקות. במרבית המקרים, 
מי שנשלחו היו צעירים וצעירות חסרי הכשרה, או כאלה שעברו 
הכשרה מזורזת; רבים מהם בחרו בהוראה בהיותה קריירה של 
צווארון לבן, ולא היו חדורים בהתלהבות האידיאולוגית שאיפיינה 
את המורים בני הדור הוותיק, יתרה מזאת, מקצוע ההוראה עצמו, 

אשר בתקופת היישוב נמנה עם היוקרתיים ביותר, הפך באותן שנים 
עצמן למקצוע שיוקרתו סבלה מירידה חדה. ההתרחבות הפתאומית 
של מערכת החינוך חייבה אספקת כוח הוראה בהיקף רחב מבעבר, 
ובמהירות, וכך מצאו את עצמם בתי־הספר, בייחוד אלה החדשים, 
מעסיקים אנשים שלא קיבלו הכשרה הולמת, בד בבד חלה ירידה יחסית 
ברמת השכר של המורים, בהשוואה לשכר שהחלו מקבלים באותן שנים 
העובדים במשרות בכירות במגזר הממשלתי ובמגזר הפרטי(כן־דוד, 
1966 ). הדבר בא לידי ביטוי, בין השאר, בירידת שיעור הגברים ובעלייה 
של שיעור הנשים בסגל ההוראה. 

מורות ומורים אלה, ולא ילדי ותיקים, הם שהיו המגע המיידי 
המרכזי, ולעתים אף היחיד, של בני העולים החדשים עם החברה 
היישובית, שעתה נטלה לעצמה את השם "החברה הישראלית". בתי־ 
הספר המבודלים של העולים החדשים הפכו לאזורי ספר, אתרים 
רחוקים, זרים ואף עויינים, שמורים ותיקים העדיפו שלא ללכת אליהם. 
בדיון שנערך במשרד החינוך בשנת 1964 התלונן אחד הדוברים על 
אי-רצון של מורים ללמד ביישובי העולים ובשכונות המרותקות 
ממרכזי הערים. "בערים, ברוך השם, יש מורים, אולם אם רק מבקשים 
ממורה המלמד בשדרות רוטשילד לבוא ללמד בשכונת התקווה זה 
כבר סיביר בשבילו...״ (ישיבת ועדת החינוך, 11.5.64 , גנזך המדינה, 
גל/ 1409 ,עמ׳ 10 ). 

המפגש הבית-ספרי הטיפוסי היה רחוק מן הדימוי הנגזר ממיתוס 
"כור ההיתוך". לא ילדים של הוותיקים פגשו ילדי העולים בבית*■ 
הספר, אלא מורה מעדה אחרת ולרוב אף ממעמד אחר, המייצג/ת 
מימסד מדינתי רחוק ומנוכר, היורד/ת מאוטובוס, מלמד/ת את השעות 
הקצובות לה, וממהר/ת לתפוס את האוטובוס חזרה למרכז העיר או 
למרכז הארץ. דו״ת של משרד החינוך משנת 958 ! מוסר כי "(המורים) 
רובם אינם גרים במקום. למעלה מ- 25% מבקשים העברה בכל שנה. 
המורים בבתי-הספר ביישובי־העוליס הן חיילות בעיקר, וגם אלה 
עובדות בבית-הספר רק שנתיים. המורים אינם רוצים להתקשר למקום. 
הם נוסעים בשלושה אוטובוסים ונמצאים 4 שעות בדרכים ובלבד 
שלא לגור במקום. מורים אלה מעדיפים ללכת ברגל מן הכביש הראשי 
לכפר כברת דרך הגונה בקיץ ובימות גשם. מורה, הגרה בחולון ונוסעת 

לקדימה, או מורה הגרה בראשון ונוסעת למשמר אילוץ, מה היא יכולה 
לתרום לביה״ס? כל זה אומר רק בזבוז זמן, כסף וכוחות. במצב זה 
המורות באות לבית־הספר עייפות ולכן הן בורחות עם הצלצול. על 
ישיבת מורים אין לדבר כלל״(מצוטט אצל סבירסקי, 1990:53 ). 

היחס המתנכר של המורות והמורים לתלמידיהם מצא ביטוי גם 
ביחס מתנכר שלהם להורי התלמידים. בדו״ח שחיבר המחנך אברהם 
שטאל ב- 1957 , עת שימש כמורה במושב עולים, הוא כתב: "היחסים 
והקשרים (עם ההורים) מצומצמים. אין שפה משותפת. אין כל 
אפשרות להסביר להורים, אפילו רק במעט, את מטרותינו בבית" 
הספר. לכך חסרה השכלה ורצון להבין... ביקורי ההורים נדירים... ואיני 
מצטער על כך, גם ביקורים בבית ההורים מצד המורים התמעטו, 
מאחר שהתברר שיש בהם אך תועלת מועטה...״ (מצוטט אצל סבירסקי, 
1990:56 ). 

הפועל היוצא של כל אלה היה ש״בתי-הספר לילדי עולים", במקום 
שיהיו לבתי-ספר "זרמיים" טיפוסיים, או בתי-ספר "ישראליים" בנוסח 
ה- 0015 ו 801 חסותוחסס האמריקאיים, הפכו פשוט לכתי-ספר סוג ב׳, 
שתלמידיהם כשלו ברוב היעדים הלימודיים שהוצבו בפניהם (ר׳ 
סמילנסקי, 1957 ). 

בה בעת שהעולים החדשים בודדו בבתי־הספר ביישוביהם המבו־ 
דלים, הוותיקים החלו מסתגרים סביב בתי־הספר בשכונותיהם. בתי- 
הספר של הוותיקים החלו ללבוש מעתה אופי של נחלה ייחודית, 
פרטיקולריסטית, שיש לשמור עליה כשם ששומרים על קשרים 
תעסוקתיים או על איכות דיור שכונתית. בתי-ספר אלה, כמקום שיהוו 
זירה של מפגש ושל מיזוג, הפכו להיות טריטוריה מסומנת ומגודרת, 
מוסד שכונתי-מעמדי-עדתי שיוכי. ככל שהלכו והסתגרו, כך הפכו 
להיות מוקד משיכה לכל מי שביקש להסתפח אל הצד "הוותיק". 

בארץ קטנה מבחינה גיאוגרפית, שאפשרויות התעסוקה בה מעטות, 
ומעטים אלה העוברים דירה בחיפוש אחר משרה טובה יותר, הפכה 
איכות בית-הספר להיות מניע מרכזי בשינוי מקום המגורים. בדיון 
שנערך במשרד החינוך בשנת 1964 , אמרה אחת המשתתפות, "נדידת 
המגורים לא תמיד נעשית כיון שהחדר צר או שהדירה בלתי" 
מתאימה. לעתים קרובות אפשר לראות שנודרים משום שאינם רוצים 

לגור באותה שכונה, משו□ שאינם רוצים לבוא במגע. ואתה שומע 
אותם באוסרם: ׳ילדי שלי לא ילמד איתם׳" (ישיבת ועד החינוך, 
15.6.64 , גנזך המדינה, גל/ 1409 , עמ ׳ 16 ). איש חינוך, עולה חדש 
מארצות-הברית, סיפר באותו דיון על התנגדות של ותיקים לכניסת 
עולים חדשים, ככל הנראה מזרחים, לשכונתם. האיש לא נקב בשם 
השכונה, אך מן ההקשר עולה כי מדובר בשכונה קואופרטיבית של 
ותיקים, מן הסוג של "מעונות עובדים". התושבים התנגדו לפירוק 
הקואופרטיב מפחד שמא חברי הקואופרטיב, מרגע שיעמדו כרשות 
עצמם, ימכרו דירותיהם למזרחים. "אם כל אחד יהיה חופשי למכור 
את דירתו, עלול הוא למכור גם למי שהשכונה אינה רוצה בו, ומיהו 
זה שהשכונה אינה רוצה בו? מי שיש לו הרבה ילדים. בשכונה מעט 
ילדים ואם תבוא משפחה עם הרבה ילדים, יהיה יותר רעש, פחות 
נקיון - זוהי גזירה שאין הציבור יכול לעמוד בה. אך עיקר הרע הוא 
בזה, שהילדים הללו יכנסו לבית-הספר וזה ממש ׳אסון' - הילדים 
׳שלנו׳ יצרכו ללמוד יחד עם הילדים ׳שלהם׳." אותו עולה חדש 
הישווה את המצב שנוצר בארץ לתופעה בה חדה בארץ מוצאו, 
ארצות״הברית, שם יהודים התנגדו להכנסת שחורים לשכונותיהם 
(ישיבת ועד החינוך, 15.6.64 , גנזך המדינה, גל/ 1409 , עמ׳ 13 ), 
בתל-אביב התהווה, כידוע, בידול חריף בין צפון העיר ודרומה, 
ובחיפה בין שכונות הכרמל ובין שכונות העיר התחתית. חנוך רינות, 
מי שהיה מנהל מחלקת החינוך בעיריית חיפה בשנות החמישים 
והששים, סיפר במהלך דיון אתר במשרד החינוך על התנגדות הוותיקים 
למיזוג. בחיפה, אמר, ההפרדה השכונתית בין העדות גדולה: כל 
בתי-הספר הטובים נמצאים בכרמל, בעוד שבעיר התחתית אין כלל 
בתי-ספר טובים. על רקע דה הוא ניסה להקים חטיבת ביניים ממוזגת 
- מספר שנים לפני שהועלה רעיון האינטגרציה בחטיבות הביניים - 
"בית־ספר אשר בו ישנן כיתות ז׳, ח׳ ו־ט׳ חינם, ונרכז כיתות אלה 
מתוך שלושה או ארבעה או חמישה בתי־ספר יסודיים אזוריים. התשובה 
החברתית תהיה בכך שילדים שונים משכונות שונות ילמדו בבית- 
ספר אחד... נסינו בדרך פרטיזנית... ופנינו לשני מנהלים מהדר 
הכרמל, אמרנו: נצרף לכם כיתות ד־ח׳ מהעיר התחתית, שילמדו 
בכפיפה אחת ותחת גג אחד. הם לא הסכימו. הם לא היו מוכנים 

להתמודד עם הקשיים״ (ישיבת ועד החינוך, 15.6.64 , גנזך המדינה, 
גל/ 1409 , עמ , 11 ). 

הבידול בין תלמידים אשכנזים ובין תלמידים מזרחים יצר מצב 
דומה לזה ששרר בין תלמידים יהודים לתלמידים ערבים: דהיינו, 
מפגש משמעותי ראשון כין בני ובנות נוער מן העדות היהודיות 
השונות התקיים רק בגיל מבוגר, יחסית. ההבדל המרכזי בין שני סוגי 
המפגש הוא שבעוד אשר ערבים פגשו יהודים לראשונה רק באוניבר¬ 
סיטה, הרי מזרחים פגשו אשכנזים לראשונה בצבא. 

הבידול החריף, ואי־השוויון שהיה כרוך בו, הם שעמדו ביסוד 
מדיניות האינטגרציה, שתחילתה ב־ 1968 . אימוץ מדיניות האינטגרציה 
היה בבחינת הודאה כי החזון של כור ההיתוך - ״מיזוג גלויות״ - 
אינו מתממש. כור ההיתוך, כאמור, הוא מושג שמקורו בתקופת ההגירה 
ההמונית של אירופים לארצות-הברית. עתה, בסוף שנות ה- 60 , מצאו 
עצמם מעצבי המדיניות החינוכית בישראל מאמצים מודל חדש, זה 
של ״אינטגרציה״ - מושג שנלקח מעולם היחסים בין שחורים ללבנים 
בארצות-הברית. המדיניות החדשה הועלתה כספיח לרפורמה בחינוך 
התיכון, שעיקרה מעבר משיטה של שמונה כיתות יסודי וארבע 
כיתות תיכון, לשיטה של שש כיתות יסודי, שלוש כיתות חטיבת 
ביניים ושלוש כיתות חטיבה עליונה. רפורמה זו, שנועדה להעניק 
לתלמידי התיכון - באותן שנים, רובם ככולם אשכנזים בני ותיקים - 
שש שנות הכנה לאוניברסיטה, במקום ארבע - נתקלה בהתנגדות רכה, 
בטענה שהיא מקדמת את האליטה החברתית. רק לאחר שהוצמד לה 
רעיון האינטגרציה, שלפיו התאפשר לתלמידי שכונות העולים להצטרף 
לתלמידי שכונות הוותיקים לתקופת חטיבת הביניים, זכתה הרפורמה 
בתמיכה ציבורית רחבה ולאישור הכנסת. נזכיר כי רעיון האינטגרציה 
עלה לסדר־היום הציבורי בעקבות מחאה של תושבי שכונת הנחלאות 
בירושלים, שדרשו לשנות את אזורי הרישום לבית־הספר, כך שילדיהם 
יוכלו ללמוד בבתי-הספר של שכונת רחביה שמעבר לרחוב הראשי, 
בתי-ספר שנחשבו למעולים (אמיר ובלס, 1985 : הלפר, ויינגרוד 
ושוקד, 1985 ; סבירסקי, 1990 :פרק 6 ). 

מדיניות האינטגרציה עוררה התנגדות רבה מצד השכבות הוותיקות 
והמבוססות, ועד היום יש רשויות מקומיות רבות כהן היא לא 

הונהגה (משרד החינוך, 1990 ). יתרה מזאת, האינטגרציה מתרחשת 
רק בחטיבות הביניים ולא, כפי שרבים הציעו בתחילה, בבתי־ספר 
היסודיים. חטיבת הביניים מפגישה בין ילדים שסיימו בתי־ספר 
יסודיים מבודלים ובלתי-שווים ברמתם. המפגש הוא על כן בלתיי 
שוויוני, בהקבצות ובמסלולים נפרדים ולמשך פרק זמן קצר, שכן 
מרבית תלמידי השכונות נושרים בסוף חטיבת הביניים ואינם ממשיכים 
עם חבריהם תלמידי השכונות המבוססות אל החטיבה העליונה. 
המפגש שהאינטגרציה יוצרת בין מזרחים לאשכנזים, למרות שהוא 
מתרחש בגיל 13 , כבר איננו מפגש בין שווים - והאינטגרציה אך 
מגבירה את תחושת אי השוויון(חן, לוי ואדלר, 1978 ; אמיר, 1979 ). 
זהו מפגש בין צעירים הניצבים על מסלולים שונים. לא זו בלבד, אלא 
שכמו המפגש בצבא - עליו נרחיב להלן - גם כאן מדובר במפגש זמני: 
בסוף חטיבת הביניים נפרדות שוב הדרכים. 

"ישראליות" ויהודיות 

הבידול הבין־עדתי והבין־לאומי הוא, כאמור, מקור אחד למעמדה 
המשני של מערכת החינוך הישראלית בכל הנוגע ל״ישראליזציה", 
מקור אחר לכך הוא הפיצול התוך־יהודי בין דתיים לחילוניים. כאץ אין 
אנו מדברים ב״ישראליזציה" בלבד, אלא בעצם האפשרות להבנות 
הגדרה אוניברסלית דיה של "ישראליות". 

בארצות־הברית, מידת ה״אמריקאיות" שבתי-הספר מקנים מצטיינת 
במינימאליות, המאפשרת למגוון גדול של מהגרים לראות את עצמם 
כ״אמריקאים" בתוך זמן קצר. מינימאליות זו מתיישבת היטב, כמובן, 
עם הציפיות של מעסיקים ושל מהגרים כאחד, להשתלבות מהירה בשוק 
עבודה אשר במהלך מרבית המאה ה- 20 היה עשיר, גמיש ופתוח. 

המקבילה הישראלית של הגדרה מינימאלית שכזאת היא אולי 
ה״ישראליות" הנרכשת בבסיס הטירונות בצבא. שם, במהלך חודשים 
ספורים, רוכשים גברים ונשים, מזרחים ואשכנזים, בדואים, צ׳רקסיס 
ודרוזים, כלים מינימאליים המאפשרים להם להשתלב בפעילות הקרבית 
והלא-קרבית של צה״ל; "שפה צבאית", לכידות יחידתית, נורמות של 
"גבריות", וכיו"ב. 

אלא שבישראל יש גם הגדרות אחרות, מקסימליסטיות ומורכבות 
יותר של "ישראליות". הגדרות אלה מעוגנות בפיצול שנוצר במהלך 
המאות ה- 19 וה- 20 בקרב יהודי אירופה, בין דתיים לחילוניים ובין 
דתיים לבין אורתודוקסים. פיצול זה מנע היווצרות של מערכת חינוך 
יהודית אחידה באירופה, ואף ביישוב היהודי כארץ ישראל. פיצול זה 
אף מנע פיתוחה של הגדרה אוניברסליסטית ומקיפה של "ישראליות", 
אשר עשוייה היתה לאפשר לבתי-הספר לעמוד במרכז תהליכי 
ה״ישראליזציה". 

מערכת החינוך הישראלית מפוצלת, על-פי חוק, בין חילוניים, דתיים 
ואורתודוקסים. לידתו הרשמית של הפיצול בעיסקה משנת 1920 , 
בקונגרס הציוני בלונדון, בין ההנהגה הציונית הכללית ובין מפלגת 
"המזרחי". אנשי מפלגת "המזרחי" שאפו להפוך לגורם הפוליטי המרכזי 
בציבור היהודי הדתי והחרדי בארץ ישראל. הם ביקשו להשיג זאת, בין 
השאר, באמצעות השליטה בחינוך הדתי, כולל זה החרדי. תביעתם 
היתה להקים מינהל חינוכי דתי נפרד אך שווה מעמד לזה החילוני, אשר 
יקבל את מימונו באופן ישיר ~ כמו בתי-הספר הציוניים החילוניים - 
מן ההסתדרות הציונית. הפירוש המעשי של התביעה שהציגה "המזרחי" 
בקונגרס לונדון היה "הקמת שתי מערכות חינוך נפרדות במימון 
ההסתדרות הציונית, ושליטה של 'המזרחי׳ על המערכת הדתית" 
(אלבוים־דרור, 1990:305 ). ההנהגה הציונית הכללית, שביקשה לגייס 
לשורותיה את היהדות החרדית, וחישבה שתוכל לעשות זאת באמצעות 
"המזרחי", קיבלה את רוב דרישותיה של "המזרחי". 

כך קמה המערכת המאפיינת את החינוך היהודי בישראל עד היום. 
כידוע, חוק חינוך ממלכתי משנת 1953 הכיר בפיצול בין דתיים 
לחילונים, והתיר לדתיים לקיים, בתוך משרד החינוך, אגף לחינוך 
ממלכתי״דתי, המהווה לכל הדעות משרד חינוך שני ועצמאי כמעט 
לחלוטין ממשרד החינוך הכללי. לצד אגף זה פועל "משרד חינוך" 
קטן יותר, של החינוך העצמאי, המזוהה עם מפלגת "אגודת ישראל". 

ההחלטה משנת 1920 שמה קץ, לדבריה של היסטוריונית החינוך 
רחל אלבוימ-דרור, לנסיונות ממושכים של המורים העברים הראשונים, 
מי שהניחו את היסודות למערכת בתי-הספר העבריים הציוניים בארץ 
ישראל, לחזק את "הבסיס התרבותי החינוכי המשותף של החברה 

היישובית על-ידי יצירת מערכת חינוך משותפת״ (שם: 310 ). הד״ר 
ניסן טורוב, איש ועד החינוך של היישוב הציוני, הציע להעניק למערכת 
החינוך מבנה פלוראליסטי והטרמני, שעיקרו "יסודות משותפים שהם 
בבחינת 'יקוב הדין את ההר׳ לכל בתי־הספר בארץ ישראל" 
(שם: 261 ). מעבר ליסודות משותפים אלה, הציע טורוב לתת חופש 
"לכל מפלגה, קיבוץ ומעמד לגבי קביעת שאר חלקי התוכנית, וזאת 
תוך השגחה מצד הוועד העליון המשותף לכל מערכת החינוך׳. לדבריה 
של אלכויס-דרור, היה בהצעה זאת משוס "מתן אפשרות לכל קבוצה 
לפתח תוכניות הוראה וחינוך משלה, מעבר לתכנית־המינימום 
המשותפת לכל" (שם:שם). ואולם דגם זה לא סיפק את מפלגת 
"המזרחי". "טעות גדולה היא", אמרו אנשי "המזרחי", "לחשוב שאפשר 
לייסד בארץ־ישראל חינוך משותף... כפרינציפ, ׳המזרחי׳ רוצה ששאלת 
החינוך שלה תהיה מסורה לידה״(שם: 278 ). 

מרגע שהוחלט על חלוקה לשתי מערכות נפרדות, גברו "המאמצים 
להדגשת ההבדלים, להקמת חומות ולתחימת תחומים״ (שם: 310 ). 
החינוך היהודי״ציוני בארץ־־ישראל, שעד אז נשאו כל בתי-הספר שלו 
אופי מסורתי, התבדל מעתה לבתי־ספר חילוניים ולבתי־ספר דתיים. 

זהו הרקע ההיסטורי לתפיסה המנחה עד ימינו אלה את מערכת 
החינוך הממלכתית-דתית, יורשתה בת-זמננו את מערכת החינוך של 
"המזרחי": "החברה הדתית מצפה... מטעמים דמוקרטיים, שהחינוך 
הדתי יוחזק על-ידי המדינה, אך תובעת את זכותה לאוטונומיה מלאה 
בענייני חינוך, כאשר גושפנקא ממלכתית תמנע התערבות של החברה 
החילונית בענייניה. מנקודת מבטו של הציבור הדתי, החברה החילונית 
מציגה דגם בלתי־קביל של יהדות המכיל בתוכו יסודות העלולים 
לערער את בסיס הקיום הרוחני היהודי, ובעקבותיו את עתיד העם" 
(שרמר, 1985:350 ). 

ההפרדה בין אורתודוקסים, דתיים וחילוניים נתנה פתח לטיפוח 
של הגדרות שונות של יהודיות ושל ישראליות, ומנעה היווצרות של 
עולם שיח ותכנים המשותף לכלל תלמידי בתי־הספר היהודיים 
בישראל. תלמיד העובר מבית־ ס פר יהודי חילוני לבית־ספר יהודי דתי, 
או לבית־ספר חרדי, עובר מעולם שיח אחד למשנהו. המורים והמורות, 
תכני הלימוד, היחסים בין מורים, תלמידים והורים - כל אלה שונים עד 

מאוד. ספרי הלימוד בתחומים החברתיים וההומאניים מוצאים לאור 
על־ידי כל זרם בנפרד; הסופרים הנלמדים הם סופרים שונים בכל זרם; 
הסמלים התרבותיים - חגים, דמויות, יצירות - הם ייחודיים לכל זרם, 
או שהם מועברים בגירסא המיוחדת לכל זרם. 

המאבק הביץ־זרמי שהתנהל בשנות ה- 50 על נפשות ילדי העולים 
החדשים מארצות ערב, היה בעיקרו מאבק כין חילוניים לדתיים. 
המאבק היה חריף ביותר - הוא הוביל, כאמיר, למשבר ממשלתי 
ולבחירות חדשות - והוא המתיש להנהגה החילונית של המדינה כי 
לא יהיה בכוחה להנהיג חינוך מדינתי כללי שווה לכל נפש. הבחירות 
הולידו עיסקה חדשה, שנתנה תוקף מדינתי לעיסקה משנת 1920 : 
כאמור, הפרדה ממלכתית בין דתיים לחילוניים. הסדר זה הוא ייחודי 
לישראל: בתי-ספר נפרדים של דתיים קיימים בארצות רבות, אך בדרך 
כלל הס מופעלים על־ידי תנועות דתיות, והם אינם נהנים ממימון 
מדינתי, או שהמימון המדינתי מכסה רק חלק מתקציבם. בישראל, 
לעומת זאת, בתי-ספר דתיים - יהודיים - הם בתי־ספר מדינתיים לכל 
דבר, והם ממומנים במלואם על־ידי המדינה. 

הפיצול הרשמי בין בתי-ספר דתיים ללא דתיים לבש משמעות 
מיוחדת מאז שנות הששים, וביתר שאת לאחר מלחמת ששת הימים 
ומלחמת יום כיפור, כאשר הפעילות האידיאולוגית של מערכת החינוך 
הישראלית החלה להתמקד סביב הזהות היהודית. הדורות הראשונים 
של ההתיישבות הציונית התאפיינו בהתנכרות לגולה ובשאיפה לפתח 
קשר תודעתי ישיר בין הציונות ובין הממלכתיות היהודית בארץ 
ישראל בימים שקדמו לחורבן בית שני, תוך כדי "דילוג" על תקופת 
הגלות. כיום, מגמות אלה פינו את מקומם לפעילות אינטנסיבית של 
טיפות הזדהות עם מכלול הרצף ההיסטורי היהודי, כולל תקופת 
הגלות. האתוס הציוני של מרידה בגלות בכלל, ובדור ההורים בפרט, 
ושל פריצה מתוך מה שנתפס כמעגל הסגור של ההיסטוריה היהודית 
הגלותית ויצירה של עולם לאומי וחברתי חדש, פינה את מקומו 
לאתוס של המשכיות היסטורית יהודית. הציונות, שבעיני מחולליה 
נתפסה כנקודת שבר ( 6 ־ 1 סח), מתחילה עתה להיתפס כגילגול נוסף, 
אם כי "אחרון" ו״סופי", של הרצף ההיסטורי היהודי. את מקומה של 
התפיסה הפתוחה, הגמישה והיצירתית של יהודיות כפי שהיא טופחה 

על-ידי דור הראשונים הציוני תפסה גישה מהותנית ( 6556111131151 ) 
ליהודיות. 

יהודיות היא ללא ספק מרכיב אפשרי מרכזי של "ישראליות", 
ואולם, היא איננה יכולה להוביל להגדרה של "ישראליות" שתהיה 
אוניברסליסטית דיה ומעימאלית דיה כדי להחיל תחתיה את כל 
הישראלים, ואפילו לא את כל היהודים הישראלים. כיון שמערכת 
החינוך הישראלית בנוייזז על יסודות של כמה מן הזרמים השונים 
ביהדות, טיפות בית־ספרי של "ישראליות" המבוססת על יהודיות 
מוביל בהכרח להגדרה מורכבת מדי, עמוקה מדי, פרטיקולריסטית 
מדי, אינטימית מדי, מכדי לאפשר לשון משותפת והסכמות בסיסיות 
בין כל הבוגרים היהודים של בתי-הספר הישראלים, ולא כל שכן 
בינם ובין אלה שאינם יהודים. במצב שבו המדינה מממנת זרמי חינוך 
יהודיים נפרדים על פי קריטריון של דתיות, הגדרה המבוססת על 
יהודיות יכולה להוביל רק בכיוון של העמקה וצנטריפוגליות, במקום 
בכיוון של הגדרה מאחידה וצבטריפטלית של ישראליות. 

במלים אחרות, במצב של בידול חינוכי על בסיס דתי, הדגש 
החדש על יהודיות מגביר את המגמה הצנטריפוגלית. ואכן, בבתי־ 
המפר החרדיים יש מגמה של התפצלות על רקע של "חצרות" או על 
רקע עדתי - כך הולכים ומתפשטים מוסדות החינוך של חב״ד, ולצדם 
מוסדות החינוך של "אל המעיין", בבתי־הספר הממלכתיים־דתיים 
ניכרת מגמה גוברת של התתרדות, הלובשת, בין השאר, צורה של 
כיתות "תורניות" בהן מופרדים הבנים מן הבנות. ואילו בבתי-ספר 
ממלכתיים לא דתיים, יש טיפוח של חילוניות ומגמה של התנכרות 
למרכיבים רבים של מורשת יהודית המזוהים עם דתיות. ההפרדה 
במערכת החינוך על בסיס של דתיות מעניקה לגיטימיות לצנטריפו־ 
גליות גם אצל לא-יהודים. כך, למשל, אנו עדים למערכת מוסדות 
חינוך שהוקמה על-ידי התנועה האיסלאמית בישראל. 

אין מדובר כאן בפלורליזם, הצומח מיוזמות ומהתארגנויות בחברה 
האזרחית. המדובר הוא בבידול הנסמך על גושפנקא ממלכתית. 
בתנאים של הסתמכות הולכת וגוברת על הגדרה יהודית של ישראליות, 
בידול זה מעודד, בפועל, מגמות קומונליסטיות - דהיינו, של הסתגרות 
והיפרדות על בסיס של השתייכות עדתית, דתית או לאומית. בית- 

הספר בישראל, במקום שיתרום ליצירתה של חברה אזרחית שלכל 
חבריה בסיס של סמלים ואתוסים משותפים, פועל כגורם המחזק את 
נטיות ההתבדלות הקומונליות, 

הצבא כגורם "מהתך" 

עקב הבידול והפיצול מצאה מערכת החינוך את עצמה מתקשה 
בטיפוח וכיצירה של ערכים ואתוסים "ישראליים", אשר יכולים היו 
לשמש מסד תרבותי ומוקד הזדהות משותפים לכל הזרמים. מעטים 
הם, כאמור, האתוסים המשותפים. אחד מהם, יש לומר, הוא הצבא 
עצמו. צבא וצבאיות הפכו לערך עליון בחינוך תלמידי בתי-הספר 
היהודיים, להוציא את בתי־הספר החרדיים. את מעמדו של הצבא 
במערכת החינוך הגדיר, מיד עם תום מלחמת העצמאות, ד״ר בן- 
יהודה, מי שעמד בראש ועד החינוך של הוועד הלאומי והפך עם 
הקמת המדינה למנכ״ל הראשון של משרד החינוך: "נסתיימה פרשה 
כתוכן החינוך הציוני: ההעפלה, עמדת הגבורה של נקודות 
מבודדות... כל אלה הפכו היום היסטוריה. במקומן בא גורם חדש 
המסעיר את לב ילדינו: הצבא העברי. בעתיד הקרוב, כל שיר של 
פלמ״ח וכל סיפור של חייל, שנכתבו בדם, צריכים להקרא בחיל 
וברעדה על-ידי ילדינו. כי על החינוך שלנו להשיג הזדהות גמורה 
בנפש הילד בין העם ובין הצבא״(הארץ, 4.2.49 ). 

מרכזיותו של צה״ל ושל השירות הצבאי כחווייה מעצבת של 
"ישראליות" מצאה ביטוי, בין השאר, במאמציהם של זרמים 
חינוכיים להשיג עבור חניכיהם מקום של כבוד ב״זרם המרכזי" של 
החיים בישראל. כך, למשל, מצאו מנהיגי המפד״ל את הפתרון של 
"ישיבות ההסדר" כדרך לשלב את חניכיהם בשורות האליטה 
החברתית־צבאית הישראלית, מבלי שייאלצו לנטוש את "אהלה של 
תורה". ה״הסדר" מאפשר לחניכי הישיבות להישאר במסגרת עולמם 
החינוכי המסוגר והמבודל, ובה בעת להוכיח, באמצעות השירות 
הצבאי, את "ישראליותם", ובכך לרכוש חזקה על היוקרה החברתית 
ועל חלק מן התפקידים הממלכתיים השמורים למי שמשרתים בצבא, 
ובעיקר למי שמשרתים בחילות הקרביים. 

דוגמא אחרת של מעמד השירות הצבאי כדרך לרכוש "ישראליות" 

היא זו של "נערי רפול". המדובר בצעירים, מזרחים ברובם המכריע, 
שנשרו ממערכת החינוך, או שלמדו במגמות הנמוכות ביותר שלה. 
מאז שנות ה- 80 נמצאה עבורם דרך להיכלל ב״זרם המרכזי" של 
החברה באמצעות השירות הצבאי, אותו הם עושים במסגרת מה 
שמכונה "מרכז לקידום אוכלוסיות מיוחדות", גם במקרה זה, כמו 
במקרה של תלמידי הישיבות, נזקקת מערכת החינוך לשירות הצבאי 
כדרך להעניק לחניכיה מעמד של "ישראלים" מץ השורה. ההשתייכות 
למערכת החינוך אין בה, כשלעצמה, כדי להקנות מעמד שכזה. 

צה״ל והאתוסים הקשורים בו נמנים ללא ספק על התכנים בעלי 
התחולה הרחבה ביותר במערכת החינוך הישראלית. צה״ל תופס מקום 
מרכזי בשניים מתוך שלושת ימי המועד שהונהגו על-ידי ממשלת 
ישראל, יום העצמאות ויום ירושלים, צה״ל והאתוסים הקשורים בו 
עומדים במרכז "הקונסנסוס הישראלי". יוצאי דופן, מבחינה זאת, הם 
שני מיגזרים, החרדי והערבי. החג המרכזי הקשור לצה״ל, יום 
העצמאות, נחוג כהלכתו בבתי־הספר היהודיים, להוציא את בתי־הספר 
החרדיים, הנוהגים בו כביום לימודים רגיל. ובבתי־הספר הפלסטיניים 
הישראלים מציינים את היום באופן מאולץ, שכן החג היהודי משמש 
תזכורת לאסון הלאומי הפלסטיני. 

כמה גורמים תרמו להפיכתו של צה״ל לבסיס האתוס ה״ישראלי" 
המרכזי. מעל לכל, צה״ל היה למוקד ה"ישראליות" מכירן שהוא 
שימש ככלי מרכזי במימוש ה״פרוייקט הלאומי" הישראלי בתקופת 
הראשית של המדינה. בארצות-הברית, כאמור, מי שקבע את מטרותיה 
של "אמריקה" בסוף המאה ה- 19 ובתחילת המאה ה־ 20 היו בעלי 
ההון שהקימו והרחיבו את הקורפורציות התעשייתיות הגדולות. בית- 
הספר המדינתי הכללי סייע בידם להפוך את מיליוני המהגרים 
מאירופה, ולצדם מאות אלפי מהגרים פנימיים מן הכפר אל העיר, 
לכוח עבודה ממושמע וממושטר (בולס וגינטיס, 1976 : פרק 6 ). 

בישראל של סוף שנות ה־ 40 ותחילת שנות ה- 50 , לעומת זאת, 
המשימה הלאומית הראשונה במעלה היתה ביסוס האחיזה בארץ, 
תחילה במלחמה עם הפלסטינים ועם צבאות של ארצות ערב, ומייד 
לאחר מכן, ביסוס הישגי המלחמה ב- 948 !, אם על-ידי העלאה של 

מאות אלפי יהודים ותפיסה באמצעותם של כל אזורי הארץ, כולל 
השטחים והיישובים שמהם נעקרו הפלסטינים; אם באמצעות עצירתם 
של אלפי עקורים פלסטיניים שביקשו לחזור לכפריהם; ואם באמצעות 
התכוננות ל״סיבוב שני". בכל המשימות הללו, הצבא מילא תפקיד 
מרכזי. 

שלא כמו ארצות־הברית של תחילת המאה, בישראל של שנות 
ה- 50 לא היתה קבוצה מגובשת של בעלי הון שיכולה היתה לדחוף 
בכיוון של פיתוח כלכלי רחב ממדים. מדינת ישראל הוקמה בעקבות 
מלחמה, ולאחר עשרות שנות פעילות ציונית שמטרתה המרכזית 
היתה הקמת מאחז יישובי יהודי בארץ. בשנות הארבעים והחמישים, 
הדמות הלאומית המרכזית היתה בן־גוריון, מי שניהל את ההכנות של 
היישוב היהודי למלחמה נגד הערבים ומי שניצח על המאמץ 
המלחמתי עצמו, ובד בבד השקיע את מרצו בהעלאת מאות אלפי 
שרידי השואה באירופה, ומאוחר יותר בהעלאתם של יהודי ארצות 
ערב - בין השאר כדי לספק צידוק לתביעה הציונית למדינה עצמאית 
בארץ ישראל(ר׳ הכהן, 1994 ). 

פיתוח כלכלי, ובעיקר פיתוח תעשייתי, החלו לתפוס מקום חשוב 
רק בשנות ה- 60 . רק אז התקרבו למרכז הבמה אנשי כלכלה ומשק, 
כפנחס ספיר ולוי אשכול, שהעמידו דגשים חדשים, של פיתות כלכלי, 
בפעילות המדינה. ורק בתום עשור או שניים של יזמות כלכלית 
מדינתית, קמו כישראל גופים כלכליים לא־מדינתיים אשר מסוגלים 
היו להשפיע על קביעתם של יעדים לאומיים, 

הצבא היה גם הכלי המדינתי הראשון שביצע גיוס כללי של 
הישראלים היהודי□ - חדשים וותיקים כאחד. ילדי עולים גילאי בית- 
ספר אשר שהו כמחנות עולים בילו לעתים שנה ואף שנתיים מחוץ 
למסגרת לימודית (סבירסקי, 1990:48 ). לעומת זאת, גילאי צבא 
שבין העולים החדשים גוייסו מייד עם הגיעם ארצה. המפגש הראשון 
בין בני ותיקים ובין בני עולים התרחש במסגרת צה״ל תוך מהלך 
הקרבות ב- 1948 : עולים חדשים שהגיעו ממחנות העקורים בגרמניה 
גוייסו עם רדתם מן האניות והופנו לחזיתות הלחימה. בצבא, שכבר 
במהלך המלחמה ב־ 1948 פורקו בו היחידות התנועתיות - הפלמ״ח, 
האצ״ל והלח״י- לא היו "זרמים" ובדרך כלל אף לא יחידות נפרדות 

של בני ותיקים. מייד לאחר המלחמה הופנו צעירים שזה עתה הגיער 
מתימן, מרומניה ומעיראק ליחידות החי״ר שאיישו את המוצבים 
שהוקמו לאורך הגבולות החדשים. בסיום שירות החובה, הצבא גייס 
את מרבית הגברים, ומספר רב של נשים, לשירות מילואים שנתי 
ממושך. מאוחר יותר התקבע דפוס זה והפך לסימן היכר של צה״ל 
כצבא המבוסס על גיוס חובה כללי, במתכונת תפיסת הגיוס הכללי 
שהתהוותה באירופה בעידן מלחמות העולם. 

יתרה מזאת, בתוקף הנסיבות ההיסטוריות, השירות הצבאי סיפק 
למשרתים בני העדות השונות חוויות קולקטיביות משותפות, בדמותן 
של מלחמות תכופות ושל פעילות קרבית אף בתקופות שבין המלחמות. 
בלשונו של קימרלינג, "היהודי הישראלי חווה חוויה צבאית כחייל 
(קרבי או לא), כהורה של חייל, כהורה שכול או כאלמנת מלחמה, 
כקורא עתון או צופה בטלוויזיה, ומעל לכל כבן השבט היהודי. אם 
קיימת הוויה סוציולוגית משותפת לכל הדורות, לכל העדות, לדתיים 
(כולל אורתודוקסים שבאורתודוקסים) וללא דתיים, לילידי הארץ 
ולמהגרים אליה(מעל ומעבר ל׳דור׳ זה או אחר), לבעלי דעות ימניות 
או שמאליות, למנהיגים ולמונהגים, למשכילים ולהדיוטות, לנשים 
ולגברים - הרי זוהי הוויית המלחמות והצורות השונות והמגוונות של 
השתתפות בשירות הצבאי והביטחוני, סדיר, מילואים וקבע, בגלוי 
ובחשאי, בשגרה ובפתע״(קימרלינג, 1993:124 ). 

הצבא הוא גורם "ממזג" גם מבחינה זאת שהוא מסגרת ביורו־ 
קראטית מורכבת, שבה כל אחד מבעלי התפקידים יכול לחוש שייכות 
לפרוייקט המרכזי של המסגרת, גם כאשר יש הבדלים הירארכיים 
ברורים בין בעל תפקיד אחד למשנהו. את המשפט "במלחמת יום 
הכיפורים הייתי באוגדה של אריק שרון" יכול לומר מכונאי בסדנה 
לשיקום טנקים שישב בעורף וגם מפקד צנחנים שחצה את תעלת 
סואץ. 

אם בית-הספר האמריקאי החדיר במהגרים החדשיס לארצות- 
הברית את הכלים המינימאליים לתפיסת מקום ליד פס הייצור - 
שפה, הרגלי משמעת וסדר, ערכים של הישגיות אישית ומידה סבירה 
של פטריוטיות - הרי שבישראל, הצבא הוא שהחדיר בישראלים 
היהודים החדשים את הערכים המינימאליים להשתתפות בפרוייקט 

הלאומי: שפה, הרגלי משמעת וסדר, נכונות להקרבה למען הכלל - 
ונאמנות להנהגת המדינה. 

בץ־גוריון היה מודע למרכזיותו של צה״ל כתהליך הישראליזציה 
של הישראלים היהודים החדשים. הוא טיפח במודע את תדמיתו של 
הצבא, ואף לחץ להרחיב את הגדרת התפקיד שלו כך שתכלול לא רק 
לחימה אלא גם קליטת עלייה וחינוך. נאום שנשא בץ גוריון לפני 
תלמידי כיתות י״ב בשית מוניס שבתל-אביב, ביוני 1954 , מלמד עד 
כמה מרכזי היה בעיניו מעמדו של הצבא בפרוייקט הלאומי; הנאום 
מלמד גם על הבידול הרב ששרר בבתי-הספר, ועל הציפייה של 
ההנהגה הפוליטית, כי צה״ל הוא שייטול על עצמו את משימת המיזוג: 

"אתם בוגרי בתי־הספר התיכוניים תלכו בקרוב לשרת בצבא. שם 
תיפגשו עם המוני עולים בני גילכם. רבים מהם לא קיבלו החינוך 
שזכיתם בו אתם. בצבא ניתנת לכם הזדמנות ומוצגת לכם התביעה - 
להתמזג עם העולים. איני יודע אם בבית-הספר נאמר לכם מה צפוי 
לכם ומה יידרש מכס בצבא. קודם כל תידרשו, כמובן, להיות מסוגלים 
לשמור על בטחון המדינה ולהיות חיילים מאומנים, ממושמעים ועזי־ 
רוח, אנשי יזמה וגבורה שאינם נרתעים מכל סכנה. אכל צבא הגנה 
לישראל הוא יותר מבית־ספר צבאי. התנאים המיוחדים של התהוות 
המדינה הזאת צוו על צה״ל להיות גם בית-היוצר של אומה אחידה, 
לוחמת ויוצרת, זקופת־קומה ועטורת חזון וגבורה. על הצבא לפרוץ 
כל המחיצות העדתיות והארציות והבדלי המעמדות והמוצא; עליו 
לאחות קרעי השבטים והגלויות. בצבא קיים שוויון גמור. לכל חייל - 
אותם המדים, אותו השכר, אותם התנאים, אבל עליכם לדאוג לכך 
ששוויון זה לא יהיה חיצוני, פורמאלי בלבד, אלא שוויון אמת המתגלה 
בשותפות של ערכים וסיכויים, וכל אשר נתן לכם בית־הספר והעם 
בישראל - עליכם להנחיל כמיטב יכולתכם לחברים לנשק, שלא זכו 
ללמוד בבית״ספר תיכון או שלא יצאו מבית־טובים. בצבא יש לכם 
שליחות נוספת - להתעלות יחד עם המוני הנוער העולה המשרת אתכם 
יחד בצבא. בצבא תתכוננו יחד עם חבריכם מהעולים לבנות במשותף 
המשק והתרבות והחברה בישראל - לאחר שתסיימו שירותכם בצבא" 
(בן־גוריון, 1957 : 213 ־ 212 ). 

נאומו של בן־גוריון הוא בראש ובראשונה פרוגרמה ממלכתית: 
בן־גוריון מציב בפני בוגרי התיכון של אותן שנים - עירוניים, בני 
ותיקים, אשכנזים - משימה של מיזוג, במסגרת הצבא, של הישראלים 
החדשים אל תוך מערכת הערכים והאתוסים של האליטה היישובית. 
צה״ל הוא "בית היוצר" של "אומה אחידה, לוחמת ויוצרת" ושל 
״שותפות של ערכים״. אתוסים וערכים אלה - "כל אשר נתן לכם בית- 
המפר והעם בישראל״ - מקופלים באישיותם של בני הנוער הוותיקים, 
תלמידי כיתות י״ב. בצבא, שם יפגשו לראשונה את בני העולים 
החדשים, מוטלת עליהם המשימה להנחיל את הערכים והאתוסים 
הללו "לחברים לנשק, שלא זכו ללמוד בבית-ספר תיכון או שלא יצאו 
מבית־טוביס". 

נאומו של בן גוריון מציב את קווי היסוד של חלוקת התפקידים 
בין מערכת החינוך ובין הצבא, חלוקה שנותרה על כנה, במידה רבה, 
מאז ועד היום: מערכת החינוך היא מגרשם של "המחיצות העדתיות 
והארציות והבדלי המעמדות והמוצא". בתי-הספר הטובים, התיכוניים, 
הם נחלה של מיעוט. מיעוט זה סופג בכית־הספר את ערכי הלאום - 
"כל אשר נתן לכם בית-הספר והעם בישראל", המיעוט האליטיסטי 
פוגש את "ישראל השנייה" לא בבית־הספר אלא רק בצבא: "אתם", 
אמר בן־גוריון לתלמידי התיכון, "תלכו בקרוב לשרת בצבא. שם 

תיפגשו עם המוני עולים בני גילכם". בצבא, על תלמידי התיכון 

■־ 

המגוייסים לדאוג לכך שהמוני העולים החדשים ייכנסו תחת עולו של 
הפרוייקט הלאומי, לאור הערכים והמטרות של האליטה הציונית. 
שותפות הערכים כמסגרת השירות הצבאי צריכה להיות חזקה עד כדי 
כך שהיא תגבר על המחיצות העדתיות ועל הבדלי המעמדות, 

הנאום נישא פחות משנה לאחר שבן גוריון הצליח להעביר בכנסת 
את חוק החינוך הממלכתי. חוק זה, שבא לבטל את ה״זרמים" בחינוך, 
יכול היה להפוך, כאמור, מנוף להכנסת מימד של שוויוניות ואוניברס- 
ליזם למערכת החינוך הישראלית. במקום זאת, כפי שראינו לעיל, 
הוא רק הסדיר את חלוקת הנחלות החינוכיות בין מפא״י ובין המפד״ל, 
תוך שהוא מותיר מרחב מחיה נכבד גם לאגודת ישראל, 

ביטול הזרמים היה, כידוע, אחד המרכיבים המרכזיים במסגרת 
מסע ה״ממלכתיות״ של בן גוריון - מסע שעיקרו העברת תפקידים 

וסמכויות מץ התנועות הציוניות השונות אל מוסדות המדינה, תוך 
הפיכתם של אלה למקורות הזדהות קולקטיביים בלעדיים, ותוך 
העמדת המדינה כמקור ההשראה והיוזמה בתחומי הפיתוח והיצירה. 
מרכיב מרכזי נוסף כמסע הממלכתיות היה פירוק הפלמ״ת, האצ״ל 
והלח״י, והכפפתם לפיקוד צבאי עליון אחד. יש לומר כי בכל הנוגע 
לצה״ל, בן־גוריון הצליח במסע הממלכתיות שלו יותר מאשר במערכת 
החינוך. את פירוקן של המחתרות הצבאיות הוא חולל עוד במהלך 
המלחמה, למרות ההתנגדות העזה מצד אנשים מתוך מחנהו־הוא 
ומקרב יריביו באופוזיציה הימנית. את הזרמים בחינוך, לעומת זאת, 
הצליח בן גוריון לבטל רק ב־ 1953 , וגם אז היתה הצלחתו חלקית 
בלבד, שכן, כפי שראינו, "חוק חינוך ממלכתי" התקבל רק לאחר 
שהושגה פשרה עם המפר״ל שבמסגרתה הוקם אגף נפרד אחד לחינוך 
דתי במשרד החינוך, ואגף נפרד שני ל״חינוך העצמאי" של אגודת 
ישראל, 

נאומו של כן־גוריון נישא בתקופת השיא של פעולות התגמול, 
פעולות אלה שימשו את הנהגת המדינה כדי להחדיר, במונחיו של יגיל 
לוי, מוקדי הזדהות חדשים, מדינתיים, במקומם של מוקדי ההזדהות 
הישנים, שהיו תנועתיים: באותן שבים, אומר לוי, היתה "דחיקה 
הדרגתית של סטטוס ה׳תלוץ׳, שהיה סטטוס חברתי דומיננטי בתקופת 
היישוב, לטובת הסטטוסים המזוהים עם המדינה ובמרכזם סטטוס 
ה׳לוחם׳...״ (לוי, 1993:84 ), אמנם, סטטוס זה נוצר עוד בשנות ה־ 40 , 
לאחר מאורעות 39 ־ 1936 , ושימש מוקד משיכה לדור הפלמ״ח 
(שפירא, 125 ־ 1984:122 ), ואולם אז הוא היה מעוגן במסגרת תנועתית, 
ואף היה שזור בסטטוס החלוץ. ואילו לאחר קום המדינה ולאחר פירוק 
הפלמ״ח, "הסטטוסים החדשים (קיבלו) דימוי של שוק חופשי, אליו 
נגישים כלל אזרחי המדינה (היהודים), וזאת כסטטוסים המבוססים על 
אובייקטיביות הישגית ולא על קריטריונים שיוכיים. לעומת זאת, 
סטטוס ה׳חלוץ׳ היה שונה בהיותו נגיש, סמלית, לאליטות האשכנזיות 
הטרום־מדינתיות באורח בלעדי״ (לוי, 1993:84 ). תדמית אוניברס־ 
ליסטית זו של צה״ל, יש לומר, עמדה בניגוד לבידול ולפרטיקולריזם 
המודגש של מערכת החינוך. 

צה״ל שיחק תפקיד מרכזי ביצירת הסטטוס המדינתי החדש והאוני־ 
כרסליסטי לכאורה. לוי מודע לכך שגם סטטוס זה היה מיועד בעיקר 
ל״מיטב הנוער״ - אלא שעצם ההגדרה האוניברסליסטית שלו יצרה 
דימוי של נגישות גם לעולים החדשים: "העובדה כי בפועל אותן 
קבוצות דומיננטיות היו נגישות לסטטוסים החברתיים, הץ הטרום- 
מדינתיים והן היישוביים, אף סייעה לשעתק את מבנה העוצמה 
היישובי לעידן המדינה; אן זאת באופן מוסווה ועל כן גם מוסכם 
וככזה המונע את גיבוש מורעותן... של הקבוצות הפריפריאליות 
החסרות נגישות בפועל לסטטוסים החדשים" (שם:שם). במלים 
אחרות, עצם כלליותו של הגיוס ושל השירות הצבאי סייעה להסוות 
את העובדה שתפקידי הפיקוד וההצטיינות בצה״ל שמורים לבני 
הקבוצות הדומיננטיות. 

המאמץ המרוכז להבנות את מעמדו של צ ה "ל כזירה של "מיזוג 
גלויות" ובמנגנון של "היתוך" נשא פרי עד מהרה. עדות לכך ניתן 
למצוא, לדוגמא, בדו״ח של ועדת עציוני לבדיקת אירועי ואדי סליב 
בשנת 1959 . בוועדה זו היה חבר, בין השאר, פרוס׳ ש. נ. אייזנשטאדט, 
בכיר הסוציולוגים הישראלים דאז, עובדה המעניקה משקל יתר 
לאבחנה הבאה של מחברי הדו״ח: "התמונה הכללית המצטיירת... 
היא של בידוד או הרגשת בידוד (של תושבי הוואדי, רובם ככולם 
עולים ממרוקו; ש.ס.) מן החברה הישראלית המושרשת... (דו״ת 
ועדת עציוני, 1959:13 ). ואז הם מוסיפים: "בדיוננו זה מחובתנו לציין 
מוסד אחד, שבמשך כל שלבי חקירתנו נזכר אך ורק לטוב, והוא צבא 
ההגנה לישראל. כל אלה שהעידו על הפליה וקפוח - ויש ביניהם 
שעשו זאת בחריפות רבה - ציינו במפורש שבצה״ל אין מורגשת כל 
הפליה ואין בו צל של קיפוח. בסיפוק רב רושמת הועדה לפניה את 
תרומתו של צה״ל גם במערכת מזוג הגלויות״(שם: 20 ). 

תדמיתו של צה״ל כ״ממזג גלויות" היתה מעוגנת, כאמור, בהיותו 
זירת מפגש. הספר התגנבות יחידים של יהושע קנז מהווה תיעוד 
ספרותי מעניין של המפגש הבין־עדתי בצה״ל של עידן פעולות התגמול. 
המחבר שוזר בסיפור את הרקע של בידול במגורים, בלימודים וכבילויים 
שקדם לשירות הצבאי. גיבור הספר מתוודע במהלך הטירונות לצעיר 
מזרחי ירושלמי בשם אבנר, אשר "קולו וחיתוך דיבורו התנ״כי, עם 

החית הלוחשת והעץ המלעלעת והריש הרועמת דהטעמת העיצורים 
בסופי ההברות העבירו בי צמרמורת של זעם״ (קנז, 1986:43 ). המספר 
מסתקרן לנוכח העובדה שאותו אבנר שורק לו להנאתו יצירה קלאסית 
אירופית. אבנר מספר לו כי למד לאהוב מוסיקה קלאסית בעת שעבד 
כסבל בחנות למוסיקה, וקובל במרירות על "הילדים המתוקים מרחביה 
ומבית הכרם", שלמדו בבתי-ספר נפרדים ולא נהגו לשבת עם צעירים 
כמותו על הברזלים בכיכר ציון, אלא היו הולכים לתנועה או נשארים 
בבית עם ההורים, ״מנגנים מוסיקה קמרית וכל זה״, ומוסיף: "אף פעם 
לא היו לי חברים כאלה״ (שם: 45 ). 

מרכזיותו של המפגש הצבאי עולה גם מראיונות שערכתי עם פעילי 
סטודנטים באוניברסיטת חיפה בשנת 1972 . פעילי סטודנטים אשכנזים 
הודו בראיונות כי הם יודעים מעט מאוד על מזרחים. אחד מהם סיפר 
כי עמד על משמעותם של הפערים החברתיים רק בזמן השירות הצבאי 
שלו, כאשר היה קצין בחטיבת "גזלני" ופיקד על מחלקה שרוב חייליה 
היו מזרחים. היתה לו זאת הפעם הראשונה בחייו שבה נדרש לשאת 
ולתת עם אנשים מרקע חברתי ותרבותי אשר, לדבריו, היו כלתי־ 
מוכרים לו(סבירסקי, 116 ־ 1982:115 ), 

צה״ל וגבולות ה״ישראליות" 

ראינו כי בהגדרתה של ה"ישראליות" ובהנחלתה, הצבא תופס מקום 
מרכזי יותר מבית־הספר. בעוד שמערכת החינוך נבנתה ועוצבה 
מתחילתה בצורה של מקבץ של נחלות מבודלות, ומעולם לא הצליחה 
ליצור מסגרת־על אוניברסלית, הרי הצבא נבנה מתחילתו כ״צבא העם", 
המבוסס על גיוס כללי ועל מסגרת פעולה אחת ויחידה, תוך ביטול 
המסגרות הפרה-צבאיות המפלגתיות-תנועתיות של תקופת היישוב. 
בעוד שהבאים אל מערכת החינוך נכנסים ילד-ילד בשער נפרד, לפי 
השתייכותם הדתית, הלאומית והמעמדית, הרי שהבאים אל הצבא 
נכנסים כולם בשער אחד, הלא הוא שער בסיס הקליטה והמיון. 

אילו ניתץ היה להסתפק בתיאור פלאסטי זה, אפשר היה לעבור 
בנקודה זו לדיון בהשלכות התרבותיות ארוכות־הטווח של היות הצבא 
בישראל הגורם ה״מהתך", ולא בית־הספר. אלא שהתיאור הפלאסטי 

המכליל, הבא להדגיש את ההבדלים בין שני המוסרות, רתוק מלהיות 
ממצה ומדוייק. חלקים נכבדים מן "העם" אינם באי□ כלל בשערי בסיס 
הקליטה והמיון 5 ואלה העוברים את השערים, חווים מייד עם כביסתם 
תהליכים של מיון - כמצויין בשם הבסיס - שבחלקם אינם שונים כלל 
מאלה הנהוגים במערכת החינוך, ובחלקם חמורים אף יותר, בהיותם 
מבוססים על השתייכות מינית ולאומית. ה״ישראליות" המתהווה 
בצבא היא ישראליות גברית, יהודית, אשכנזית ומעמדית. הצבא, בה 
בשעה שהוא אוניברסליסטי יותר מבית-הספר הישראלי, ועל כן תור□ 
יותר ממנו לעיצובה של ה״ישראליות", פועל לצד בית־הספר, ולעתים 
בהמשך ישיר לו, לקיבוע□ של גבולות חברתיים פנים־ישראליים, ותוך 
כדי כך הוא מעצב מידות שונות ואיכויות שונות של "ישראליות". 

הגבול החברתי המרכזי אותו סייע הצבא לעצב הוא גבול הג׳נדר 
(■: 30 >ח £0 ), דהיינו, הגבול החברתי בין נשים לגברים. הדבר בא לידי 
ביטוי, בצורות שונות, לגבי נשים שאינן מגוייסות לצבא ולגבי אלה 
המשרתות בו. 

רק מיעוט מקרב הנשים בישראל משרת בצבא. נשים ערביות - 
מוסלמיות, נוצריות וררוזיות אינן משרתות כלל. בקרב הנשים היהודיות, 
עוד בשנות ה- 70 התברר כי רק כ־ 60% ־ 50% מכל שנתון משרתות; 
השאר קיבלו פטור מנימוקים משפחתיים, דתיים והשכלתיים (בלום 
ובר־יוסף, 1985:61 ). 

אי-שירותן של נשים אלה מוסבר בעיקר על רקע עיסקאות שבץ 
הנהגת המנגנון המדינתי הישראלי ובין ההנהגה הגברית של כמה מן 
העדות הדתיות והלאומיות, העיסקה האחת הושגה ע□ ההנהגה הדתית 
והחרדית הגברית היהודית, והשנייה עם ההנהגה הדתית הגברית 
הדרוזית והבדואית. העיסקה עם הרבנים היהודים הושגה ב־ 952 ג והיא 
מאפשרת פטור מגיוס לנשים המצהירות שהן דתיות. עיסקה זו מנוצלת 
בעיקר על-ידי נשים דתיות חרדיות אשכנזיות, וכן על ידי נשים מזרחיות 
- דתיות, מסורתיות ולא-דתיות כאחד. העיסקה השניה, זו המתקיימת 
עם ההנהגה הגברית הדתית הדרוזית והברואית, מונעת מנשות שתי 
העדות להתגייס; כיון שגיוסם של הדרוזים והברואים הוא על בסים 
התנדבותי, המדובר בהבנה הדדית בין הנהגת המדינה ובין מנהיגי 
הדרוזים לפיה נשים דרוזיות ובדואיות הן "מחוץ לתחום" עבור הצבא, 

על רקע התדמית האוניברסליסטית של צה״ל, ועל רקע היותר חלק 
מן המסלול המובן מאליו עבור חלק גדול מץ הנוער הישראלי, אי* 
השירות של קבוצות גדולות ומוגדרות של נשים מהווה פגיעה באופקי 
האמנציפציה האזרחית שלהן. השירות הצבאי, כמוהו כחובות וזכויות 
מדינתיים אחרים, מהווה, מעצם העובדה שהוא מעמיד - עקרונית - 
נשים על בסיס שווה לזה של גברים, פתח לאמנציפציה, דהיינו, 
להצטרפות רשמית ומלאה לחברה האזרחית. יתרה מזאת, הפונקציה 
האמנציפטורית של הצבא מקיפה ומרחיקת לכת יותר מזו של חובות 
וזכויות אחרים, כדוגמת זכות ההצבעה: השירות הצבאי כרוך ביציאה 
מן הבית, בהתנסויות ובמבחנים אישיים חדשים, בהיחשפות ל״הרפתק־ 
אות" שבעבר היו שמורות בעיקר לגברים, בהתוודעות למגוון גדול של 
אנשים ובלמידה של מיומנויות שונות, יציאתן של נשים לצבא מהווה 
הכרזה פנים־משפחתית וכלל-קהילתית של שוויון - למרות שבצבא 
עצמו, כפי שנראה מייד, אין הנשים נהנות משוויון. כל אלה נמנעים 
מחלק גדול מן הנשים בישראל, עקב ויתור מוסכם מצד המדינה על 
שירותן הצבאי של אלה המשתייכות לקבוצות שמנהיגיהן הגברים 
מבקשים לשמר את כל מרכיביה של הפטריארכיה. 

בשנים המעצבות של ה״ישראליות", נשים אשכנזיות חילוניות, 
בוגרות תיכון עיוני או יוצאות קיבוצים ומושבים, היו "החיילות 
הישראליות" הטיפוסיות: הן חיילות הנח״ל בשירה של נעמי שמר, 
הן המדריכות והן הקצינות. נשות הקבוצות הללו כבשו לעצמן מקום 
בארגונים הלוחמים עוד בתקופת היישוב, בעיקר בשורות הפלמ״ח. 
עד היום, אלה הנשים הרצויות ביותר על-ידי הצבא. 

אחרי 1948 ספגו הנשים הללו מכה מעמדית, כאשר נשללה מהן 
הזכות לשרת בחילות קרביים, ובכך לזכות בתהילה, ביוקרה ובמעמד 
שהגברים זוכים בהן במסגרת השירות. כך היו לנפגעות העיקריות 
מכך שצה״ל תפס מעמד כה מרכזי בפרוייקט הלאומי הישראלי 
וכתוצאה מכך, כלי מרכזי בקביעת הנורמות של "ישראליות". עקב 
חסימתם של התפקידים הקרביים, הופנו נשים ליחידות שירותים, או 
לתפקידי שירותים ביחידות קרביות. ב־ 1976 מצאה ועדת ראש הממשלה 
לשאלת מעמד האשה כי נשים מילאו רק 30% ( 210 מתוך 709 ) מכלל 
התפקידים הפתוחים למתגייסים. 19800 , לאתר שהונהגו שינויים 

בעקבות המלצות הוועדה, הועלה מספר התפקידים הפתוחים בפניהן; 
בכל זאת, 65% מן הנשים המגוייסות שירתו בתפקידים מזכירותיים, 
מינהליים ופקידותיים (בלום, 1993:135 ). למרות ששיעור המתגייסות 
המסווגות כבעלות קב״א של קצונה דהה לדה של המתגייסים (בשנות 
ה- 70 הוא אף עלה על שלהם; ר׳ שם: 136 ), שיעור הקצינות בקרב 
הנשים נמוך יותר. 

אפלייתן של נשים בצבא בולטת במיוחד על רקע העובדה שמערכת 
החינוך - זו היהודית, לפחות - נפתתה בפני נשיח מן העליות הציוניות 
עוד משנותיה הראשונות, בתקופת היישוב. מאו ואילך היו נשים מיוצגות 
בחינוך היסודי והתיכון בשיעורים גבוהים, ואף שווים לאלה של 
הגברים. בשנות ה־סד החל להסתמן שוויון בין־מיני גם בשיעור הייצוג 
באוניברסיטה (שנתון סטטיסטי לישראל, שנים שונות). יתרה מזאת, 
מזה שנים עולות נשים על גברים בשיעורי הצלחה בבחינות הבגרות 
ואף בשיעורי ההצלחה בבחינות הכניסה לאוניברסיטאות(שם:שם). 

והנה, בהגיען לגיל גיוס נכנסות הנשים למעין פסק־זמן במסלול 
הקידום שלהן. בצבא הן נדחקות לשוליים, ביחס לבנים, שכניהם 
מאתמול לספסל הלימודים. דפנה יזרעאלי קובעת בהקשר זה: "הייתי 
מרחיקה לכת וטוענת אף שהצבא, יותר מכל מוסד אחר, תורם לחיזוק 
חוסר השוויון המיני בישראל ולהנצחתו; לא משום שהוא מפלה 
יותר, אלא שבגלל מיקומו הדומיננטי בתרבות ובחברה בישראל, 
השפעתו חשובה יותר מזו של כל מוסד אחר״(יזרעאלי, 1994:5 ). 

דפנה יזרעאלי ממשיכה וקובעת כי "המין הביולוגי הוא הגורם 
המכריע בקריירה של אדם בצה״ל. גברים ונשים מגוייסים על פי 
סטנדרטים שונים, ולתקופות שונות. הם מיועדים ליחידות שונות, 
ונשלחים לתכניות אימונים שונות, איכות התיפקוד שלהם נמדדת 
בקריטריונים שונים, והם מנותבים למסלולי קריירה שונים. הוא והיא 
רואים שבאופן כללי, בכל תחום פעילות בצבא, הגבר הוא שמחליט, 
נותן את הפקודה ומאייש את התפקידים הסמכותיים והמנהיגותיים. 
שניהם רואים שבאופן כללי, בכל תחום פעילות בצבא, אין נשים 
מעורבות בתהליך עשיית ההחלטות. גם סמכותן של הנשים המתפקדות 
בתפקידים בכירים מוגבלת בדרך כלל לעולם נפרד ומיוחד לנשים. 
שניהם יודעים, שאם הוא מוכשר ושאפתן הוא יכול להתקדם מעלה 

בהיררכיה עד לעמדות הגבוהות ביותר. היא יודעת (וגם הוא יודע), 
שללא קשר לכשרונה ולשאפתנותה, ההזדמנויות שלה מוגבלות" 
(יזרעאלי, 1994:6 ). 

מבחינה זאת, השירות הצבאי מהווה קיטוע של תהליך הקידום 
האישי, לפחות זה של בנות המעמד הבינוני האשכנזי. עבור בנים בני 
מעמד זה, השירות הצבאי הפך עם הזמן לשלב מובחן המשולב היטב 
במסלול הקידום האישי, שלב שמהווה, מצד אחד, תקופה של התבגרות 
ו״מבחץ עצמי", ומצד שני, מסלול של צבירת הישגים והשתלבות 
ברשת קשרים חברתיים, הנפרשת, עבור אלה המסיימים את שירותם, 
אל תוך עולם הלימודים והעסקים, ועבור אלה הממשיכים בשירות 
הקבע, אל מסלול הפיקוד הצבאי. 

נשים המשתחררות מן הצבא מצויות בנקודת זינוק נחותה לעומת 
זו של הבנים, בעוד שלפני הגיוס, אין הבדל משמעותי ביניהם. עולם 
התעסוקה, בייחוד בדרגים הניהוליים, מושפע רבות מ״רשת הקשרים" 
של ה״בחורים״ - דהיינו, יוצאי יחידות צבאיות (למחקר על קריירה 
שנייה של קצינים בכירים, ר׳ ממן, 1989 ). לעומת זאת, הרשת החברתית 
של התיכון והאוניברסיטה היא משמעותית פחות - אלא אם כן 
מדובר בקריירה אקדמית בתוך האוניברסיטה עצמה, או במוסדות 
מחקר או בארגונים לא-ממשלתיים, בוגרת אוניברסיטה שהצטיינה 
בלימודים צריכה להתחרות בבוגר אוניברסיטה היכול לציין בקורות- 
חיים שלו גם שירות צבאי ואולי אף פעילות קרבית. "הרחקתן של 
נשים מן הפעילויות המרכזיות של חיי הצבא ומן האתרים בהם מבוצעות 
פעילויות אלה מגבילות באופן קיצוני את הזדמנויותיהן של נשים 
לחשיפה, לחדירה אל ׳רשת הקשרים׳ שהיא כה חיונית למציאת תעסוקה 
לאחר הצבא, לנשיאת הדגל של הערך הלאומי החשוב כל כך - שירות 
קרבי, ולטיפוס אל התפקידים הבכירים המעניקים הכשרה, נסיון והון 
חברתי שערכם רב בשוק האזרחי״ (יזרעאלי, 1993:14 ). במלים אחרות, 
נשים צריכות להתחיל מאפס, בעוד שהבנים מתחילים כשמאחוריהם 
פרק זמן בו "הוכיחו" משהו. 

השירות הצבאי מחזק את ההסללה לפי •! 6 ( 8601 : עבור נשים, זהו 
מסלול של הענקת שירות לגברים, תוך הקרנת המידה הדרושה של 
כניעות וחמימות; עבור גברים, זהו מסלול של ביצוע, פיקוד, שליטה, 

גילוי אומץ וגבורה ומידה ראויה של אלימות. לעומת זאת, המישור 
האינטלקטואלי וההשכלתי, שבו התחרו הנשים בהצלחה בגברים עד 
לצבא, הופך בתקופת הצבא לחסר רלבאנטיות. לאחר הצבא, בהיפגשם 
באוניברסיטה אד במקום העבודה, הנער הוא כבר "גבר", והנערה היא 
כבר ״אשה״. כדבריה של אן בלום: "חייה של החיילת מוגדרים דיים 
כדי לאפשר לה הן לעשות את השירות הלאומי והן לשוב לחברה כשהיא 
מבינה את תפקידה כאשה״ (בלום, 1993:137 ). 

גבול פנימי שני שאותו תורם הצבא לעצב הוא הגבול המעמדי-עדתי. 
הדבר בא לידי ביטוי בולט בדרך בה ממיין הצבא את המתגייסים אליו 
ואת אלה המתקדמים בשורותיו. הצבא הוא מסגרת הירארכית המצטיינת 
בהבדלי סמכות ברורים בין בעלי הדרגות השונים, לא זו בלבד, אלא 
שמתקיים כתוכו גם דירוג של יוקרה וחשיבות מבצעית בין היחידות 
השתות. במהלך השנים, ובעיקר לאחר מלחמת ששת הימים, הוא אף 
פיתח ברבות מן היחידות הקרביות קבוצות "סיור", שמעמדן מיוחס 
וגבוה. כיון שכך, הצבא עיצב מערכת מיון קפדנית, המיועדת לברור 
מקרב המתגייסים את המועמדים ליחידות השונות, ובתוך כל יחידה, 
את אלה המיועדים לסיירת ולפיקוד. מנגנון המיון הצבאי מופעל עוד 
בתקופת שהותם של המתגייסים העתידים בבית-הספר התיכון. מבחינות 
רבות, הוא מהווה המשך למערכת המיון הבית-ספרית, ואף מתבסס 
עליה. במובן זה, ניתן לומר כי הצבא איננו אלא חוליה נוספת בתהליך 
הארוך של התוויית מסלולי קידום מעמדיים. 

למעשה, צה״ל מסתמך על מערכת החינוך ככלי המיון הראשוני 
שלו עצמו. מערכת החינוך, העוסקת התל מגן חובה ועד לכיתה י״ב 
במיון קפדני ושיטתי, מתוך הנחה שרק מיעוט מקרב הבאים בשעריה 
מסוגל או ראוי להגיע לתעודת הבגרות וללימודים גבוהים, מספקת 
לצה״ל את בוגריה כשהם ממויינים ומסווגים לפי רמת השכלה. מערכת 
החינוך מאפשרת לצה״ל לחסוך מעצמו את הצורך לפתח מערכת מיון 
היוצאת מנקודת האפס, דהיינו, כזו הנוהגת כאילו אין לה שום מידע 
קודם על המגוייסים. מיקומו של התייל/ת בדירוג קבוצות האיכות 
(קב״א) נקבעים כצירוף של השכלה ושל מנת מישכל עם הפרופיל 
הרפואי. יתרה מזאת, בבואו למיין את המתגייסים, משתמש הצבא 

באותם כלי מידן הנהוגים בבתייהספר, ובעיקר במבדקים הפסיכו¬ 
מטריים: ברגרי בתי־ספר תיכוניים טובים אינם מתקשים להתבלט בהם, 
ולאשש את מה שהצבא כבר יודע מתוך הנתונים על ההשכלה 
הפורמאלית. 

צה״ל אינו מסתפק במיון סביל, ומפעיל מערכת גיוס פעילה עבור 
חלק מיחידותיו. גייסים של החילות השונים, ובעיקר של היחידות 
המובחרות, פונים ישירות לתלמידי התיכון לפני גיוסם: הגייסים מבקרים 
בראש ובראשונה בבתי-הספר התיכוניים הטובים, ומבקשים למשוך 
אותם איש־איש לחילו. על כך יש להוסיף כי עם חלק מבתי־הספר 
התיכוניים המקצועיים יש לצה״ל הסכמים, לפיהם הבוגרים מגוייסים 
למסלולי שירות קבועים מראש, ביחידות שירותים יוקרתיות פחות. 

השכלה פורמאלית היא מרכיב חשוב גם בתהליך המיון לצורך 
קידום בתוך צה״ל. בתפקידים רבים במסגרת השירות הסדיר, ועוד 
יותר מכך בשירות הקבע, תעודת בגרות היא תנאי קבלה. הדבר בא 
לידי ביטוי בייצוג של בני העדות השונות בדרגי הפיקוד של הצבא, 
במחקר השנתון של הגברים היהודים ילידי 1954 (מטרס, נועם ובר־ 
חיים, 1984 ) נמצא כי שיעור הקצינים בקרב בוגרי צבא האשכנזים 
גדול פי 5 , כמעט, משיעור הקצינים בקרב בוגרי צבא המזרחים. 
החלק הגדול של הבדל זה מוסבר על־ידי ההבדלים בהישגים 
הלימודיים בין שתי הקבוצות: החוקרים מצאו כי "למסלול הלימודים 
בסיום בית־הספר העל-יסודי השפעה מובהקת על הדרגה הצבאית גם 
כאשר מחזיקים את משתני הרקע קבועים... הדרגות הגבוהות ביותר 
צפויות למסיימי המסלול העיוני המלא והמסלול המקצועי לבגרות... 
לעומת זאת, ללומדים במסלול העיוני החלקי ובמסלול המקצועי 
הנמוך צפויות הדרגות הנמוכות... לאלה שלא למדו כלל צפויות 
דרגות נמוכות יותר״(שם: 103-104 ). 

הצבא, למרות המיתוס המציג אותו כ״כור היתוך" וכ״ממזג גלויות", 
משקף למעשה ביתר שאת את המבנה המעמדי, כפי שהוא גובש על־ 
ידי בתי-הספר. "הטובים לטיס", היחידות המובחרות, הסיירות, קורס 
הקצונה - כל אלה מהווים במידה רבה מסלול המשך למסלול הלימודים 
בבתי־הספר המבוססים. יתרה מזאת, יחידות אלה מהוות זירת מפגש 
תוך־מעמדי בין בוגריהן של שלוש מערכות חינוך המבודלות זו מזו 

מבחינה דתית ורעיונית, אך הקרובות זו לזו מבחינה עדתית ומעמדית: 
בתי-הספר התיכוניים העירוניים היוקרתיים, בתי-הספר התיכוניים 
הקיבוציים וישיבות ההסדר. מאז שנות ה- 80 מצטרפים אל שלושת 
אלה גם חלק מקרב בוגרי המגמות העיוניות בבתי־הספר המקיפים 
בשכונות ובעיירות הפיתוח, המבקשים, באמצעות השירות ביחידות 
קרביות, לרכוש לעצמם עוד נקודת־זכות בכרטיס הכניסה לזרם המרכזי 
של החברה הישראלית. 

מערכת החינוך מספקת, אם כן, לצה״ל כלים המאפשרים לו לברור 
את מגוייסיו לפי קריטריונים אוניברסליסטיים לכאורה, בלא שיוטל 
בו החשד של העדפה על רקע עדתי או מעמדי. ואולם העובדה שהוא 
נישען על מנגנוני המיון של מערכת החינוך תורמת רבות לכך שהמיון 
הצה״לי איננו אלא המשך להסללה בחינוך, לכך התכוון ככל הנראה 
הסוציולוג סמי סמוחה בבואו להתייחס לנתונים אודות שיעורם של 
מזרחים בדרגות הצבאיות השונות: הוא קבע כי צה״ל "פועל כנראה 
לשימור הריבוד העדתי ולא כאמצעי לשבירתו״(סמוחה, 1984:19 ). 

במלים אחרות, צה״ל תורם לתחושה של "ישראליות", אך הוא 
עושה זאת מבלי לשבור את ההירארכיה המעמדית, העדתית והלאומית 
המאפיינת את המתגייסים אליו, לא זו כלבד, אלא שתחושת 
ה״ישראליות" שהשירות הצבאי מקנה אולי אף תורמת לשימורה של 
הירארכיה זו, מתוך כך שהיא מעמעמת אותה ומסווה אותה מאחורי 
מעטה של "כולנו באותה הסירה". 

אלא שלשהות הקצרה והקצובה בסירה המשותפת אין המשך, 
קריאתו של בן גוריון לתלמידי התיכון "להתעלות יחד עם המוני הנוער 
העולה המשרת אתכם יחד בצבא" ו״לבנות במשותף המשק והתרבות 
והחברה בישראל - לאחר שתסיימו שירותכם בצבא" היתה ונותרה 
קריאה חלולה. כבר בעת שירות המילואים הראשון מתבלטים ההבדלים 
כין מי שעד לפני זמן קצר היו חברים שווי־מעמד לנשק: יש המבקשים 
דחיית השירות במילואים בשל הבחינות הקרבות באוניברסיטה, ויש 
השמחים לצאת מן השגרה האפרורית של מקום העבודה; יש המתגאים 
להציג את מכוניותיהם החדשות, ויש המשווים ביניהם מתירים של 
מכוניות מיד שניה, או המגיעים בתחבורה ציבורית. 

על ארעיותה של תחושת "כולנו באותה סירה" עמדו כבר חברי 
ועדת החקירה לאירועי ואדי סליב. לאחר שציינו את הערכתם הרבה 
של מורדי הוואדי לצה״ל על היותו מסגרת ללא אפליה וללא קיפוח, 
הוסיפו: "ברם, אליה וקוץ בה, לעתים דווקא ההרגשה המאחדת של 
צעירי העדות השונות המשרתים בצה״ל, דווקא היא עלולה להחריף 
את תחושת הקיפוח והאפליה בפגישתם המחודשת עם המציאות 
האזרחית לאחר תום השרות. נקל לרדת למתרחש בנפשו של צעיר 
משוחרר צ ה "ל הפושט מדיו ומוצא את עצמו שוב בהווי האזרחי כשהוא 
מחוסר מקצוע, מחפש עבודה, ללא דיור הולם וללא יכולת נפשית 
לחזור לסדרי החיים שקדמו לשירותו הצבאי״(ועדת עציוני, 1959:20 ). 
שלושים שנה מאוחר יותר, ב- 1991 , מצא מחקר על משוחררי צה״ל 
כי הסיכוי להיות מובטל ״רב יותר בקרב בני עדות מזרח ( 40% מבני 
עדות מזרח היו מובטלים לעומת 12% אשכנזים)... בוגרי מגמות 
מקצועיות ־ מסמ״ר שעסקו לאחר הצבא במקצוע אותו למדו בתימץ 
נטו אף להיות יותר מובטלים מאשר שאר המשוחררים... (מייזלס, 
1992:62 ). 

גבול פנימי שלישי אשר הצבא תורם לקיבועו הוא הגבול הלאומי. 
המדובר בצעירים ובצעירות הפלסטינים אזרחי ישראל, ששכבת גילאי 
הצבא בקרבם מהווה בשנות ה- 90 כ־ 22% מכלל גילאי הצבא הישר¬ 
אליים. לגבי בני נוער אלה, הצבא הוא המוסד המדינתי השני, לאחר 
בית־הספר, המפריד בינם וכין בני גילם היהודים. הפרדה זאת היא, 
לכאורה, לא פרובלמטית, שכן צה״ל הוא צבא הנלחם בבני עמם ובבני 
לאומם של הצעירים הפלסטינים בישראל, ועל כן אי-השירות הוא 
בבחינת הימנעות ממצב מעורר דילמות. יחד עם זאת, השירות הצבאי 
הוא גם חווייה מעצבת מרכזית עבור בני הנוער הישראלים המשרתים 
בו; בעבור אותו מיעוט מקרב בני הנוער הפלסטינים־ישראלים הבא 
במגע עם בני-גילו היהודים, יש באי-השירות אף משום בסיס לתחושת 
החמצה המצטרפת לתחושת המרחק המעמדי-לאומי מן המרכז החברתי 
הישראלי. 

צעירים פלסטינימ-ישראלים פוגשים בצעירים יהודים בני גילם 
לראשונה בבואם לאוניברסיטה - אלא שכאן מדובר בשכבה דקיקה 

ביותר, שיעור הזכאים לתעודת בגרות בקרב בני 17 הערבים בישראל 
אינו עולה על 16% ־ 15% , ומתוך אלה רבים אינם מצליחים לעבור 
את מבחני הכניסה לאוניברסיטאות. זו השכבה החווה את המידה 
הגדולה ביותר של "ישראליזציה". באשר לאחרים, רבים מהם, ובעיקר 
הנשים, אינם משיגים כמה מן המאפיינים המינימאליים של "ישרא¬ 
ליות": לדוגמא, נשים ערביות כפריות שלא לומדות באוניברסיטה 
מתקשות בשימוש בשפה העברית, בין אם מדובר בנשות הדרוזים או 
הבדואים, אשר, שלא כמו בעליהן או אחיהן, אינן משרתות בצבא, ובין 
אם בנשות פועלים מוסלמים, שלא סיימו תיכון ולא עובדות אצל 
יהודים, כמו בעליהן. 

באשר לאלה מבני המיעוט הערבי אשר בחרו לשרת בצה״ל, שירות 
זה אינו מהווה בהכרח פתח כניסה להשתתפות מלאה ושוות־זכויות 
בחברה האזרחית. הדוגמא המובהקת לכך היא זו של הדרוזים והבדואים. 
הגברים הדרוזים מתגייסים לצה״ל במסגרת שהיהודים אוהבים לכנותה 
בשם "ברית הדמים". תחילה התגייסו הדרוזים ליחידה נפרדת, "היחידה 
הדרוזית", ואולם עם הזמן נפתחו בפניהם יתירות נוספות, בעיקר 
בחיל הרגלים. יחידה נוספת בה משרתים דרוזים רבים, כין השאר 
במסגרת צבא הקבע, היא משמר הגבול: יחידה זו משמשת לדרוזים 
רבים מקום תעסוקה מסורתי. מבחינה זו, ההסדר אליו הגיעו שלטונות 
הצבא עם ראשי העדה הדרוזית מזכיר את הסדרי השירות של קבוצות 
מיעוטים שונות בצבאות הקולוניאליים האירופיים. הדבר נכון גם לגבי 
הבדואים, המספקים מזה שנים לצה״ל שירותים מוגדרים, כדוגמת 
הגששים המתלווים ליחידות החי״ר המפטרלות בגבולות. 

השירות הצבאי הופך את הגברים הדרוזים, ועמם חלק מן הגברים 
הבדואים, ל״ישראלים" שבקרב הערכים בישראל. הגברים דוברים 
עברית ומכירים את אורחות החברה היהודית. הם נוטלים חלק נכבד 
בפעילות הקרבית של הצבא, ומבחינה זאת הם נוגעים בעולם החוויות 
המעצבות של ה״ישראליות", אלא שכל זה אין בו די כדי לשנות את 
מיקומם המעמדי בחברה הישראלית. הדרוזים והבדואים ניצבים 
בתחתית מולם ההישגים הלימודיים בישראל. יתרה מזאת, ההתחככות 
עם הישראלים היהודים בצבא אינה מהווה פתח להתחככות כללית 
עמם: כמו שאר הערבים הישראלים, הם לומדים בכתי־ספר נפרדים, 

הסובלים מרמת תי&קוד נמוכה ביותר, שאינה שונה מדר של בתי-הספר 
הערביים האחרים. רמת התיפקוד הנמוכה תורמת לכך שהמתגייסים 
הדרוזים מתקשים להתחרות בעמיתיה□ היהודים על "המקומות 
הטובים" בצבא. מאידך גיסא, השכלה פורמאלית נמוכה מגבילה את 
הצעירים הדרוזים בחיפושיהם אחר תעסוקה מכובדת בשוק האזרחי, 
דבר המגביר את כרת המשיכה של שירות הקבע ביחידות דוגמת 
משמר הגבול או יחידת הגששים. ה״ישראליות" הגלומה בשירות 
הצבאי אינה מספיקה, אם כן, כדי לחלץ את הגברים הדרוזים והבדואים 
המשרתים בצבא מ״ערביותם": אפשר אף לומר כי במידה והס 
משרתים בצה״ל, הם עושים זאת כ״ערבים", דהיינו, במעמד מוגדר 
ומתוחם היטב. 

צבא "קטן וחכם" 

כשם שבית־הספר האמריקאי חדל זה מזמן לשמש גורם "מהתך" 
כבעבר, כך גם הצבא בישראל הולך ומאבד ממעמדו כמעצב מרכזי 
של "ישראליות" אוניברסליסטית. 

אופיו האוניברסליסטי של צה״ל היה מעוגן בתפיסה שהתגבשה 
בארצות המערב בתקופת מלחמות העולם, הלא היא התפיסה של צבא 
המבוסס של גיוס כללי של כל בני הלאום. כפי שכבר צוייץ, בצה״ל 
האוניברסליזם לא היה כוללני מעולם. יתרה מזאת, עם השנים התרחבו 
הקטיגוריות של אלה הפטורים מגיוס: למשל, תלמידי ישיבות בעלי 
פטור, שבשנות ה- 50 הגיע מספרם לכמה מאות, מונים כיום אלפי 
צעירים יהודים, ומספר הצעירות המצהירות על היותן דתיות התרחב 
גם הוא. הצבא דוחה בתדירות גבוהה צעירים חסרי השכלה או כאלה 
שמוגדרים כבעלי בעיות התנהגותיות. הצבא נוטה להנשיר, אם לשאול 
ביטוי מחיי בית־הספר התיכון, רבים מן המתייצבים בלשכת הגיוס. 
שינוי רב-שנים זה במדיניות הגיוס מסתמך גם על הגידול שחל במחזורי 
המתגייסים. כיום, גם הצעירים מקרב העולים החדשים, שבעבר היו 
מגוייסים לתקופות אימון ארוכות, אם כי קצרות משירות סדיר, 
מגוייסים לתקופות קצרות עוד יותר, ורבים מהם אינם מגוייסים כלל. 

ואולם השינוי הבולט ביותר שחל בשנים האחרונות הוא במעבר 
מן התפיסה של צבא המונים, צבא־העם שהכל מתגייסים לשורותיו, 
לתפיסה של גוף מקצועי מצומצם, הנשען בעיקר על חיילים בעלי רמת 
מיומנות אישית גבוהה המפעילים מערכות טכנולוגיות מתוחכמות, 
ופחות על מאסות של שריון וחיל רגלים. הצבא עבר תהליכי טכנולוגי־ 
זציה מואצים, מאז מלחמת ששת הימים וביתר שאת מאז מלחמת יום 
הכיפורים. בד בבד עובר הצבא גם תהליכים של התייעלות על פי 
קריטריונים כלכליים, כאשר מפקדיו מבקשים להעביר רבים מתפקידי 
השירות בתוכו לקבלנים ולספקים אזרחיים, ותוך כדי כך להשתחרר 
מעולן של יחידות שירותים. 

"צבא קטן וחכם" פירושו צבא מקצועי, ההולך ומאמץ דפוסים של 
גוף כלכלי הפועל בשוק תחרותי, מתחרה בגופים כלכליים על כוח 
עבודה, בורר לו את אנשיו לפי דרגות דיפרנציאליות של כישורים ושכר 
ו״מפטר" את מי שאינו עונה לדרישות. באחרונה קיבלו דברים אלה 
גם ביטוי פומבי, למשל, במאמר שבו קבע אלוף־משנה שמואל גורדון 
כי "שומה על צה״ל להציב לעצמו את היעד האסטרטגי... להפוך 
לצבא עלית. צבא עלית... פירושו... צבא סדיר המגייס לשורותיו רק 
את המועמדים המוכשרים יותר, העשויים לענות על דרישותיו של 
צבא מודרני ומתקדם״(גורדון, 1992:34 ). גורדון אף מקשר בין המיון 
הצבאי ובין המיון במוסרות החינוך: "כדי לטייב את כוח האדם ואת 
היחידות הקרביות ולהופכן לצבא עלית, יש להעלות משמעותית את 
׳ציוני המעבר׳ לגיוס לצה״ל - כפי שפקולטות מסויימות באוניברסיטאות 
מעלות את ציוני המעבר לקבלה אליהן"(שם;שם). 

צבא שכזה רחוק מרחק רב מאותו צבא שבן־גוריון הועיד לו 
תפקיד של מעצב האומה. לכאורה, יכולה שעה זו להיות שעתה 
הגדולה של מערכת החינוך, אשר יכולה עכשיו לנצל את הצטמצמות 
גודלו ותפקידיו של הצבא כדי לתפוס לעצמה מקום מרכזי יותר בעיצוב 
ה״ישראליות" העתידית. אלא שהמגמה לאליטיזם בצבא מתפתחת 
כד בבד עם מגמה אליטיסטית ההולכת וכובשת לה לגיטימציה בתוך 
מערכת החינוך הישראלית. למגמה זו ביטויים רבים: התפשטותם 
המהירה של בתי־ספר "ייחודיים" כדוגמת בתי־הספר "לטבע" ו״לאמנו־ 
יות"; השתרשותו של "החינוך האפור" בשכונות המבוססות; העלאת 


רף הקבלה לאוניברסיטאות מצד אחד, ופתיחתן של מכללות אזוריות 
שתנאי הקבלה אליהן נמוכים יותר, מצד שני; ומגמות ההפרטה 
והמיסחור של בתי-הספר, שסופם להגדיל את משאביהם של בתי-הספר 
המבוססים. בד בבד קונות להם מקום גם טענות כנגד ההשקעות 
הגדולות, כביכול, בתלמידים "טעוני הטיפוח׳/ וקריאות להפנות את 
המשאבים לתכניות ל״מחוננים" ול״מצטיינים". 

שתי המגמות, זו של טיפוח "צבא עלית" וזו של פיתות בתי-ספר 
אליטיסטיים, שלובות זו בזו. השילוב ביניהן מרמז על תחושת בטחון 
גוברת של האליטה הישראלית, המרגישה שבשלב ההיסטורי הנוכחי, 
היא יכולה להשיג את יעדיה תוך התבססות על מעגל פנימי חזק 
ומבוסס של "ישראלים", בלא להזדקק ל״ישראליזציה" כללית ומקיפה 
יותר. נטייה זו ניזונה במידה רבה מן השינוי שחל בהגדרת הפרוייקט 
הלאומי - אל התמקדות בביסוס צבאי ודמוגראפי של האחיזה בארץ, 
ביסוס שהצריך גיוס לאומי כולל ו״ישראליזציה" לאתוס של הקרבה 
וסולידריות, להתמקדות בפיתוח כלכלי המבוסס על גרעין פיננסי־ 
טכנולוגי-תעשייתי "איכותי", תזק דיו כדי לשאת ולתת עם שליטי 
המדינות השכנות על מעמד אזורי הולם, תוך הישענות לעת צרה על 
צבא "קטן וחכם" המסוגל להעניק תחושה של ביטחון בעידן שלאחר 
המלחמה הקרה. 

התפתחות זאת מצביעה, מצד אחד, על הסתגרות מוגברת של האליטה 
הישראלית, ועל הגבהת המחסומים בפני אלה המבקשים לחדור אל 
מרכז המעגל ה״ישראלי". מאידך גיסא, הצטמצמותו התפקידית של 
הצבא מבשרת גם על אפשרויות חדשות, שאינן שליליות בהכרח. 
שכן מרגע שהצבא הופך לפחות אוניכרסליסטי, המונופול שלו על 
הגדרת ה״ישראליות" נחלש, ונפתח פתח להוספת מרכיבים חדשים 
ואולי אף אלטרנטיביים להגדרת ה״ישראליות". דרך פתח זה יוכלו 
להיכנס ולהתבטא קבוצות שעד כה מצאו את עצמן בשולי ההווייה 
ה״ישראלית": נשים, פלסטינים אזרתי ישראל, מזרחים שהתחמקו 
משירות צבאי או שנדחו על-ידי הצבא, או עולים חדשים שאינם 
מגוייסים לצה"ל. 

דגשים חדשים בהגדרת הישראליות ירוצרו גם בקרב האליטה עצמה. 
לדוגמא - המגמה האליטיסטית בהינוך פועלת להרחקתם של חלק 
מבני האליטה ממסלול הקידום הצבאי. התחרות על מקום בפקולטות 
היוקרתיות באוניברסיטאות, אלה הנתפסות כמכטיחות הכנסה גבוהה 
ויוקרה בחיים האזרחיים, גורמת כבר כיום, ככל הנראה, לרבים מקרב 
השכבות המבוססות העירוניות להעדיף שלא ללכת לתפקידי פיקוד, 
אפילו לא במהלך השירות הסדיר. המוטיבציה בשירות הצבאי, שבעבר 
נבעה משיקולים לאומיים, נובעת כיום יותר ויותר משיקולים של 
קידום אישי(מייזלס, 1993 ). על רקע זה מתפתחת כבר היום מגמה של 
הפקת המינימום הנדרש מן הצבא לצורך הקידום האישי, וניצול מיידי 
של מינימום זה לצורך קידום הקריירה האזרחית. לאורך זמן, ייתכן 
והדבר יביא ליצירת מסלולי קידום נבדלים בקרב שכבת האליטה, בנוסח 
המוכר מכמה חברות אירופיות, בהן יש מסורת משפחתית לפיה 
הבנים הגברים פונים בן־בן לקריירה אחרת, לפי כישוריהם: הבן 
המוכשר פונה לעסקי המשפחה - בדרך כלל לאחר הלימודים, הבן 
הפחות מוכשר פונה לפוליטיקה(ובעבר - לכמורה), והבן השלישי פונה 
לקריירה צבאית. 

עם הירידה במרכזיותו של הצבא כמבטא ה״ישראליות", ועם הפיכתו 
לצבא מקצועי ו״מתוחכם", אין להוציא מכלל אפשרות אף את הרחבת 
הגיוס מקרב הפלסטינים אזרחי ישראל, אשר תסתייע בטיפוח אבחנה 
בין יחידות "מתוחכמות" ובין יחידות שיטור ושירותים. הדגם הבסיסי 
למגמה שכזאת מצוי כבר היום, בדמותם של הצעירים הדרוזים 
והבדואים, שהצבא משמש להם ייעוד מקצועי. צה״ל גם רכש נסיון 
רב בהפעלת יחידות של "לא־ישראלים", בין אם מדובר בחיילי צבא 
דרום לבנון ובין אם מדובר באלפי משתפי הפעולה בשטחים הכבושים. 

סיכום 

מערכת החינוך רחוקה היום, אולי אף יותר מאשר בעבר, מלשמש 
מסגרת המעניקה לכל הבאים בשעריה מטען משותף, מקשר ומאחד, 
מערכת החינוך, לא זו בלבד שהיא מבודלת על־פי קווים דתיים, 

לאומיים ועדתיים, אלא שהיא התפתחה גם כמערכת ממיינת ומסווגת, 
המעניקה שירות דיפרנציאלי לקבוצות שונות באוכלוסיה. 

הצבא, שהורתו בתפיסת הגיוס הכללי, ואשר קיבל בראשית דרכו 
מנדט מץ האליטה הפוליטית להנהיל את ערכי הפרוייקט הלאומי לכל 
המתגייסים לשורותיו, אימץ לעצמו עם השנים אתוסים אליטיסטיים 
וסלקטיביים, כשהוא נשען לצורך כך, בין השאר, על סמלים ומנגנונים 
שפותחו במערכת החינוך. 

מבחינה זאת ניתן לומר כי בית־הספר והצבא, שניהם כאחד, 
מהווים, מצד אחד, את בית-היוצר של האליטה הישראלית - ומצד שני 
הם מציבים מסלול מכשולים רצוף עבור ישראלים אחרים, ההולכים 
ונעצרים בתחנות שונות שבדרך. כעת ובעונה אתת, שני הגופים גם 
יחד נוטלים חלק ביצירתה של ישראליות העשוייה מדורים־מדורים, 
שלעתים נושקים זה בזה - למשל, בשוק העבודה, ולעתים אינם נושקים 
כלל, כשרק מנגנונים מסויימים של המדינה - מיסוי, שיטור וכיו״ב - 
מציירים מסגרת-גג כוללת עבור כולם. 

כאמור לעיל, כיום מרגישה האליטה הישראלית בטוחה בעוצמתה, 

עד כדי נכונות לוותר על ישראליזציה כללית ומלאה בנוסח המונוליטי 
הישן. דבר זה, בנוסף על הנטייה להצטמצם במסגרת של מעגל פנימי 
של בוגרי בתי־ספר אליטיסטיים ויחידות צבאיות מובחרות, פותח פתח 
להתגבשות מוקדים חדשים שיתחרו על מקום משלהם בזירת הישרא¬ 
ליות, תוך שאיפה לעצב לא רק את כללי ההיכללות באוניברס החברתי, 
או במה שאנדרסון כינה בשם "הקהילה המדומיינת", אלא גם את חלוקת 
המשאבים הפוליטיים והכלכליים, במידה ותהליכים אלה יתגבשו, 
עשויים להיווצר אפיקים מוסדיים חדשים להגדרת הישראליות. אפיק 
אפשרי אחד הוא הפוליטיקה: כיום, אנו מצויים עדיין בעידן הפוליטיקה 
הממודרת, שבה המפלגות הגדולות מגייסות את תומכיהן מדורים־ 
מדורים - המדור לאשה העובדת, המדור לפועל הדתי, נציג המגזר 
הערבי, נציג עולי צפון אפריקה, וכיו״ב. מידור זה, המעניק "ייצוג" 
כביכול, מאפשר למפלגות לנכס לעצמן את החלק הארי של זירת הדיון 
והמשא ומתן הפוליטי, כשהן מנקזות תוך כדי כך את מרבית האנרגיות 
החברתיות לביסוס וללגיטימציה של המדיניות הנתונה של המנגנון 
המדינתי. 

אפשרות של פוליטיקה אלטרנטיבית טמונה ביכולתן של התארגנויות 
אזרחיות, שכבר כיום ניכרות בפעילותן, לנסח ציפיות חדשות לגבי 
הסדרי ההיכללות באוניברס הישראלי, תוך יצירת איים של דיון פוליטי- 
חברתי אוטונומי משליטת המפלגות. התארגנויות שכאלה יכולות 
להוות בסיס לפוליטיקה של קואליציות חדשות, שתחצינה את הקווים 
המפרידים בין הקבוצות הממודרות, ותחברנה בין ה״מדורים" השונים 
על בסיס מצע המכיר במפורש בשוני ובייחוד של כל אחד מהמרכיבים, 
תוך שהן מבססות את שיתוף הפעולה על ההכרה באינטרסים משותפים. 
התפתחות שכזאת תבשר על ישראליות פלורליסטית יותר, פתוחה יותר, 
שבה השוני והייחוד אינם עוד גורם המקל על מידור, שליטה ומניפו¬¬ 
לציה, אלא מרכיב חיובי במערכת של שותפויות. 

להתקדם באופן אישי ולהתבולל 

על הנהגת ההקבצות בישראל 


מערכות חינוך לובשות צורה ומשנות צורה כתוצאה לא רק של 
שיקולים פדגוגיים, אלא גם של שיקולים פוליטיים ושל התמודדות 
בין אינטרסים - מעמדיים, עדתיים, דתיים, מיניים, לאומיים ואחרים. 
החלטות רבות המוצגות ונתפסות כנובעות משיקולים חינוכיים, 
מושפעות בפועל משיקולים פוליטיים ומאינטרסים קבוצתיים. 

שיטת ההקבצות - חלוקת תלמידי הכיתה למספר קבוצות המוגדרות 
כשונות זו מזו מבחינת ה״רמה״ שלהן - היא דוגמא בולטת לטיבן 
הפוליטי של החלטות המעצבות את מערכת החינוך. לכאורה, מדובר 
בשיטה שמקורה בשיקול פדגוגי: תלוקת הכיתה למספר קבוצות, 
הלומדות כל אחת לפי רמתה היא, אמורה להקל על מלאכתן של 
המורות, כך שהן לא תיאלצנה להתמודד בעת ובעונה אחת עם תלמידים 
הנבדלים זה מזה ביכולת, בקצב למידה וברמת עניין בחומר הנלמד. 
במסגרת כל אתת מקבוצות הרמה, כך הטענה הפדגוגית-כביכול 
הרווחת, יכולה כל אחת משלוש הקבוצות הנפרדות להתקדם בקצב 
פנימי אחיד: בהקבצה הגבוהה יכולה המורה להתקדם בקצב מהיר 
ולהגיע להישגים גבוהים; בהקבצה הנמוכה יכולה המורה לסייע 
לתלמידים המתקשים ולאפשר להם להתקדם, ואולי אף להגיע לרמה 
הנורמטיבית, בלא האיום והתחרות המתמדת מצד התלמידים החזקים, 
ומאידך גיסא, בלא להפריע לחזקים להתקדם בקצב המהיר שלהם; 
ואילו בהקבצה הבינונית יכולה המורה לנהל שיעורים שגרתיים. תיאור 
תמים זה מקובל כיום על רבים, כאילו היו ההקבצות הסדר פדגוגי 
ביסודו, שמטרתו לאפשר פעילות יעילה של המערכת, תוך התחשבות 
בנתונים האישיים של התלמידים, ומתוך כוונה לאפשר לכל אחד 
ואחת למצות את יכולתם במסגרת המתאימה להם. 

בפועל, ההקבצות הן הסדר פוליטי ביסודו, שתכליתו להפריד בין 
תלמידים כדי לתת מענה לבעיות חברתיות-פוליטיות. בהכללה ניתן 
לומר כי ההפרדה בין תלמידים להקבצות, אשר פירושה המעשי הוא 
קידומם של חלק בלבד מן התלמידים, ולא של כולם, היא אתת הדרכים 
הנקוטות בידי מנגנון מדינתי כדי להתחמק מן ההבטחה להעניק חינוך 
איכותי ושווה לכולם, הבטחה הנובעת מעצם מחוייבותה של המדינה 
לפעול על־פי אמות מידה אוניברסליסטיות ולגלות יחס שווה לכל 
האזרחים, ומכאן שגם לכל התלמידים. אילו נעשתה הפרדה זאת 
באופן גלוי, לפי קריטריונים מפורשים של השתייכות מעמדית, עדתית, 
לאומית, דתית או מינית, היא היתה נתפסת כבלתי-צודקת בעליל, ובכך 
היתה חותרת תחת יסודות הלגיטימציה של המדינה. כיון שההפרדה 
מוצגת כאילו היא מתבצעת על פי קריטריון של יכולת, כביכול, וכיון 
שהמברקים למדידת יכולת הם אישיים, ולא קבוצתיים, אין זה פשוט 
לחדור מבעד למעטה הרטוריקה של יכולת אישית ולהבחין כשיקולים 
הפוליטיים העומדים ביסוד ההפרדה. אף לא קל לעמוד על ההשלכות 
מרחיקות-הלכת של ההפרדה על אפשרויות הקידום של הקבוצות 
החברתיות השונות. יתרה מזאת, ההפרדה מתבצעת בתוככי הכיתות, 
כאשר ההודעות על מיקומם של כל ילד וילדה נשלחות באופן אישי 
לבתי ההורים. הללו נוטים לפרש את השיבוץ של בנם או בתם כהישג 

- או כשלון - אישי שלהם-הם, מידה רבה של ריתוק רגשי נדרשת 
מהם כדי לקשור בין ההחלטות האישיות הרבות ולהבחין במשמעויות 
הפוליטיות-חברתיות של השיבוץ בנפרד, כצעד המעמיד קבוצות 
גדולות מאוד של תלמידות ותלמידים, ולא רק את הבן או הבת האישיים 

- על מסלולי קידום שונים ונפרדים זה מזה. 

ההגדרה המדוייקת של הקבוצות - מי תקודם, מי לא - משתנה 
ממקום למקום ומתקופה לתקופה. כפי שנראה בהמשך, בארצות- 
הברית של שנות ה- 20 וה־ 30 של המאה שימשה ההפרדה להקבצות 
לקידומם של האמריקאים הוותיקים, ושל חלק מן המהגרים האירופיים, 
בבתי־הספר המדינתיים בערים התעשייתיות הגדולות. ההפרדה איפשרה 
לחסוך בהשקעה, שבעיני רבים נראתה "מיותרת", בבנים ובבנות של 
חלק גדול מהמהגרים, ובעיקר של אלה שהגיעו מדרום אירופה 

וממזרחה, אשר באותן שנים איישו את קווי הייצור של המפעלים 
התעשייתיים הגדולים. 

בישראל של תחילת שנות ה- 60 , לעומת זאת, ההפרדה להקבצות 
הונהגה כדי לקדם שכבה דקה של תלמידים ותלמידות מזרחים 
בשכונות ובעיירות הפיתוח. השיקולים המיידיים המרכזיים שהינתו 
את האליטה הפוליטית והחינוכית של ישראל בבואה לבחור בהפרדה 
היו שניים: האחד, מה שנתפס כצורף חיוני להעלות במהירות את 
שיעור התלמידים המזרחים המגיעים לתיכון, שמספרם באותן שנים 
היה מזערי, וזאת, בין השאר, כדי להשקיט התמרמרות אשר היה 
תשש כי היא תתפתח לכדי מרי אזרחי רחב היקף, כדוגמת זה של 
ואדי סליב ב- 1959 . השיקול השני היה האפשרות לעצב מנהיגות 
מזרחית שתהיה אמונה על דפוסי החשיבה וההתנהגות של האליטה 
החברתית-פוליטית, ועקב כך תהיה נוחה יותר למימסד ותימנע מהליכה 
בכיוון של התארגנות מזרחית עצמאית. מאוחר יותר, בתחילת שנות 
ה- 70 , כאשר הוקמו חטיבות הביניים ובחלק מהם הונהגה אינטגרציה 
בין־עדתית, שימשו ההקבצות כדי להפריד בין בני העדות השונות 
תחת קורת־הגג האחת של חטיבת הביניים האינטגרטיבית, ובכך למנוע 
פגיעה בקידומם של בני הוותיקים, שהוצבו לרוב בהקפצות הגבוהות. 

בארצות-הברית ובישראל, כאחת, הוקלה מלאכת ההפרדה להקבצות 
על-ידי היתפסות הציבור - באותן שנים בהן אנו מדברים, דהיינו, שנות 
ה־ 20 בארצות-הברית, ושנות ה־ 60 בישראל - לאמונה בסגולותיהם 
של מבדקי היכולת למיניהם (בלום, 1988 ). האמונה בכך שמבדקים 
אלה יכולים לאבחן "יכולת טבעית", או "תורשתית", ואף להבדיל, 
כתוצאה מכך, בין מידות היכולת של בני עמים, עדות וגזעים שונים, 
שימשה כצידוק הולם וחזק ביותר - בהיותו, לכאורה, איפוליטי 
ו״אובייקטיבי" לחלוטין - להפרדה בין ילדים בכלל, ולהפרדה בין בני 
קבוצות חברתיות שונות, בפרט. 

שיטת ההקבצות כפי שהיא מוכרת בארץ מוסדה לראשונה בארצות־ 
הכרית בשנות היסב של המאה. היה זה בסיומה של תקופה שבמהלכה 
קלטה ארצות-הברית מיליוני מהגרים, בעיקר מאירופה על חלקיה 
השונים - מערב היבשת וצפונה, שנחשבו מתקדמים או מתפתחים, 
ומזרח היבשת ודרומה, שנחשבו לא מפותחים, עניים ונחשלים. 

המהגרים נהרו בעיקר למרכזים העירוניים התעשייתיים הגדולים, 
שהיו נתונים בתנופת פיתוח. בערים הגדולות נפגשו המהגרים אלה 
באלה, וגם עם אמריקאים ותיקים, ביניהם אנשי כפר שעקרו אל העיר 
הגדולה כשהם נמשכים אל הזדמנויות התעסוקה החדשות. הגם שבכל 
אחת מן הערים הללו נטו המהגרים להשתכן בשכונות מסויימות, 
ולעתים אף בשכונות טיפוסיות למהגרים בני הארצות השונות, בכל 
זאת ניתן לומר כי מרכזי התעשייה האמריקאיים היו מקום מפגש 
ליוצאי ארצות ותרבויות שונות. מושג "כור ההיתוך" נולד בנסיבות 
אלה, והגם שמעולם לא הכליל בתוכו את כל האמריקאים - יוצאים 
מן הכלל בולטים היו, כמובן, הילידים האמריקאי□ (אינדיאניס) והאפרו־ 
אמריקאים - הוא בכל זאת תיאר מירקם דמוגראפי רב-גוני. בערים 
אלה, אוכלוסיית בתי-הספר הפכה למה שאנשי החינוך קוראים בשם 
"הטרוגנית". 

התיעוש רחב ההיקף, וההגירה הגדולה של כוח עבודה זול, 
הולידו פרולטריון עירוני, שהיה בחלקו הגדול חדש בארץ וזר 
לאורחותיה. בקרב הפרולטריון הזה פרחו תנועות פוליטיות חברתיות 
שדיברו במונחים שלא היו מוכרים לאמריקאים הוותיקים - מונחים 
סוציאליסטיים, אנרכיסטיים ומהפכניים, בד בבד, בקרב האליטה 
האמריקאית פשטו רעיונות הדרוויניזם החברתי, אשר עודדו אבחנה 
חדה בין שכבות וגזעים נבחרים, הראויים להנהיג ולהוביל, ובין 
שכבות וגזעים דחויים, הראויים להיות מועסקים, מונהגים ומובלים. 

בתווך, בין אלה ובין אלה, פרחה בראשית המאה תנועה פוליטית 
חברתית הידועה בכינוי "התנועה הפרוגרסיבית". תנועה זאת, שהיתה 
למעשה זרם פוליטי ורעיוני, יותר מאשר ארגון ממוסד ומאוחד, 
חתרה לרפורמה ליברלית במוסדות החברתיים האמריקאיים, אשר 
תשרש את תופעות-הלוואי הקשות ביותר של התיעוש. הפרוגרסיבי□ 
דיברו על מערכת רווחה מדינתית שתשפר את איכות חייהם של 
פועלי הייצור; על חוקים שיגבילו את צעדיהם של בעלי ההון הגדולים, 
מצד אחד, ויעניקו הגנה לעובדים ולצרכנים, מצד שני; וכן על 
רפורמה בממשל, בעיקר בממשל העירוני, אשר תוציא את השליטה 
מידי קבלני קולות מושחתים, שנבנו מחולשתס של המהגרים, ותעביר 
אותה לידי מוסדות שלטון דמוקרטיים(הופשטטר, 1955 ). 

הפרוגרסיבי□ - רוב□ ככולם לבנים ותיקים ומשכילים מבני המעמד 
הבינוני - פעלו רבות גם בתחום התינוך. הידוע מכל הוגי הדעות 
הפרוגרסיביים בתחום החינוך היה ג׳ון דיואי, שמו נקשר ברפורמה 
הגדולה, שעיקרה היה המעבר מבית-הספר הטיפוסי של המאה ה- 19 , 
שהיה מבוסס על הוראה נוקשה של חומר קאנוני לתלמידים פאסיביים 
שחובתם העיקרית היתה לשנן, לפעילות חינוכית שהעמידה את 
התלמיד/ה במרכו, הפכה את ההוראה לתהליך השתתפותי וחווייתי, 
והחדירה לתכנית הלימודים חומרים ונושאים רלבאנטיים לעולם 
הילד/ה, בעיקר מתוך העולם הפיסי והחברתי הסובב (קרמין, 1961 ), 
אלא שבמקביל לדיואי פעלו פרוגרסיבים אחרים, מוכרים פחות, 
אשר מיקדו את תשומת הלב בשאלות של ניהול וייעול, תוך שהם מנסים 
לאמץ תפיסות שפותחו באותן שנים במשרדים ובאולמות הייצור של 
הקורפורציות התעשייתיות הגדולות. כאמור, התנועה הפרוגרסיבית 
היתה זרם מחשבתי הטרוגני ביותר: לצד אנשים כמו ג׳ון דיואי, שהיה 
סוציאליסט על-פי הגדרתו, נכללו בה אנשי עסקים, מנהלים של קרנות 
קפיטליסטיות ואנשי מימסד שדגלו ב״ממשל תקיך (בולס וגינטיס, 
1976:181 ). אנשים אלה, שהיסטוריון החינוך האמריקאי טייאק מכנה 
אותם בשם "הפרוגרסיבי□ האדמיניסטרטיביים" ( 6 /י 11 גז 181 ו 11 תו 1 > 3 
65 ׳ו! 055 ־ 1 ״ ס : גן ), התבוננו בחרדה על בתי-הספר העירוניים, שהתקשו 
להכיל את המוני התלמידים החדשים, ואשר בה□ ישבו זה לצד זה 
אמריקאים ותיקים לצד מהגרים חדשים שהתקשו בקרוא וכתוב 
באנגלית ולא היו מיודעים לתרבות האמריקאית. אחד הבולטים שבין 
״הפרוגרסיבי□ האדמיניסטרטיביים״ היה אלווד קאברלי ( 0011 ^ £11 
ץ© 1 ־ו 0 נ 1 נ( 011 ), שטען כי בתי־הספר העירוניים צריכים "להיגמל מן הרעיון 
הדמוקרטי עד קיצוניות לפיו כל כני האדם שווים, וכי החברה שלנו 
היא חברה ללא מעמדות". קאברלי קרא להתאים את בתי־הספר 
למבנה החברתי - הבלתי-שוויוני - שהלך והתהווה בערים הגדולות 
(מצוטט אצל טייאק, 1974:188 ). קאברלי ושותפיו לדעה קראו, כשם 
טוהר המידות והמינהל התקין, להוציא את ניהול ענייני החינוך מוועדות 
החינוך השכונתיות או המחוזיות, שהיו מאויישות עד אז על-ידי אזרחים 
מן השורה, ולהעבירן לידי מומחים בעלי ידע בניהול. הללו גילו נכונות 

רבה יותר להחדיר לבתי-הספר נורמות מינהל ונורמות של התמודדות 
עם אוכלוסייה הטרוגנית שהיו נהוגות במפעלים הגדולים(שם: חלק 4 ). 

צ׳ארלס אליוט, נשיא אוניברסיטת הארוורד, ניסח את היעדים של 
ה פרוגרס יבים האדמיניסטרטיביים - ושל המימסד הליברלי האמריקאי 
- בצורה ברורה ביותר: "הגיעה העת", אמר ב- 1908 , "להכיר בעובדות. 
החברה שלנו מחולקת לרבדים. ותמשיך גם בעתיד להיות מחולקת 
לרבדים שהגבולות ביניהם מתמזגים זה בזה, וניתנים בקלות לחצייה 
על־ידי פרטים, אך הם מצטיינים בכל זאת במאפיינים שובים ובצרכים 
חינוכיים שונים... בכל חברה תרבותית יש ארבע שכבות שהן חיוניות 
לחברה, ועד כמה שניתן לראות הן גם נצחיות: שכבה עליונה דקה 
המורכבת מהמעמד המנהל, המנהיג, המוביל - האינטלקטואלים 
מגלי התגליות, הממציאים, המארגנים, המנהלים ועוזריהם הבכירים; 
לאחר מכן, הפועלים המיומנים, שמספרם גדל עם יישומה של 
הטכנולוגיה לתהליך הייצור; שלישית, הסוחרים, אותה שכבה העוסקת 
בקנייה, מכירה והפצה; ולבסוף, שכבה בסיסית ועבה העוסקת בעבודות 
הכית, בחקלאות, בכרייה, בחציבה ובעבודות היער. את בתי־הספר 
יש לארגן מהדש כדי לשרת את כל אחת מן השכבות, כך שכל שכבה 
תקבל את הלימוד ההולם אותה״(מצוטט שם: 129 ), 

על רקע הדברים הללו, ייקל להכין כיצד זה שהתנועה הפרוגר¬ 
סיבית, המקושרת בעיני רבים בעיקר עם התפיסה החינוכית של "הילד 
במרכז", הצמיתה גם סדרה ארוכה של צעדים מינהליים שביסודם 
ההנחה שאי אפשר לקיים בית־ספר שבו כל התלמידיים לומדים יחד, 
זה ליד זה, וכי עבור חלק מהם יש להמציא מסלולי לימוד נפרדים 
וירודים ברמתם. הפרקטיקה החינוכית של הפרוגרסיביזם העניקה 
למערכת החינוך האמריקאית את בחינות המיון, את ההסללה, את 
חטיבת הביניים, את החינוך המקצועי, את הייעוץ החינוכי, את 
השיעורים בכלכלת בית ואת בית-הספר המקיף - שבמסגרתו מתקיימות 
אלו לצד אלו כיתות עיוניות, לתלמידים המוגדרים כ״טובים", וכיתות 
מקצועיות, לתלמידים המוגדרים כ״פחות טובים" (בולס וגינטיס, 
81 ! : 1976 ). 

רעיון ההפרדה של תלמידי הכיתה למספר הקבצות התפשט 
בארצות-הברית בד בבד עם התפשטות השימוש במבדקי מישכל. 

מבדקים אלה, שהוכנסו לראשונה לשימוש ככלי מיון המוני על-ידי 
צבא ארצותיהברית במלחמת העולם הראשונה, זכו במהרה לתפוצה 
רחבה גם במוסדות חינוך. מינהלני חינוך ביקשו להשתמש במבדקים 
כדי להפריד בין תלמידים על-פי יכולת - השם האמריקאי להקבצה הוא 
§ח!ק 011 ז§ ץ 1111 כ 31 . המבחנים שימשו גס לאיתור תלמידים מתקשים 
ו/או מחוננים, וכן להכוון של תלמידים למסלולים השונים בבתי- 
הספר. סקר שערך משרד החינוך האמריקאי ב- 1925 מצא כי ב- 64% 
מתוך 215 ערים שנסקרו נעשה שימוש במבדקים כדי ליצור הקבצות. 
השימוש במבדקים לשם יצירת הקבצות הגיע גם לחטיבות הביניים 
(טייאק, 1974:208 ). סקר שנערך כעבור שנה, ב- 1926 , מצא כי ב- 37 
מתוך 40 ערים בנות 100,000 תושבים ויותר, הונהגו הקבצות בלפחות 
חלק מכיתות בית-הספר היסודי; שיעור ההזדקקות להקבצות בחטיבות 
הביניים היה נמוך אך במעט(שם:שם). 

בעיר דטרויט, למשל, הוקמה "קליניקה פסיכולוגית" עירונית, 
שהזדרזה להרכיב מבדק מישכל לילדי כיתות א/ בספטמבר 1920 
הועבר המבדק ל-ססס, 11 תלמידי כיתות א׳ בעיר, ועל-יסוד התוצאות 
שהתקבלו חולקו הילדים לשלוש קבוצות: x - עשרים האחוזים 
העליונים; צ - ששים האחוזים הבינוניים; ו- 2 - עשרים האחוזים 
הנמוכים. קבוצת 7 למדה, בעקבות זאת, את התכנית הרגילה, קבוצת 
x קיבלה תכנית מועשרת וקבוצה 2 קיבלה תכנית מדוללת(שם: 209 ). 

כך יצא שהרפורמה בחינוך הידועה בשם "פרוגרסיבית" פעלה 
בשני מישורים. במישור האחד, זה המזוהה עם שמו של ג׳ון דיואי, היא 
התמקדה בהעלאת מעמדו של התלמיד בעולם בית-הספר ובקישור 
הדוק יותר בין עולם בית־הספר ובין העולם הסובב. מן המיטב 
שברפורמה הזאת נהנו בעיקר בני המעמד הבינוני הלבן והוותיק, וזאת 
משום שהרעיונות החדשניים הונהגו תחילה בבתי-ספר ניסויים שהוקמו 
על־ידי אנשי חינוך פרוגרסיביים - ביניהם גם ג׳ון דיואי עצמו(קרמין, 
1961:135 ) - ואשר משכו אליהם בעיקר בני אמריקאים ותיקים. 
במישור השני התמקדה הרפורמה הפרוגרסיבית בסדרה של צעדים 
מינהליים־ארגוניים, שהובילו להפרדה שיטתית בין תלמידים, בין 
אלה המיוערים להיות מנהיגים ומובילים, ובין אלה המיועדים לאייש 
את קווי-הייצור במפעלים הגדולים. בהתאם לרוח התקופה, הפרידו 

ההקבצה וההסללה בין לבנים ותיקים ואנגלו־סכסים ובין מהגרים 
מדרום אירופה וממזרחה. 

בהערת אגב נעיר, כי היהודים שהיגרו ממזרח אירופה, ואשר 
רבים מהם עבדו במתפרות הטקסטיל של ערי מזרח ארצות-הברית, 
הצליחו לפלס לבניהם ולבנותיהם דרך להקבצות הגבוהות (ר' טייאק, 
1974:229-255 ), וזאת למרות שראשוני המבדקים הפסיכומטריים 
שהועברו להם בהגיעם לאליס איילנד סיווגו אותם כ״רפי שכל"(בלום, 
1988:77 ). טייאק מייחס את ההצלחה הזאת לעובדה שהיהודים, 
שהגיעו כאשר באמתחתם התנסות בחיים עירוניים ותעשייתיים 
בפולין וברוסיה, ידעו לייחס חשיבות לחינוך המדינתי כאמצעי של 
מוביליות, וניצלו את העדרן של מכסות לאומיות ודתיות בבתי-הספר 
האמריקאיים; בעוד שמהגרים אחרים, כדוגמת האיטלקים, שרובם 
באו מן הכפרים, לא ייחסו לבית־הספר את החשיבות הכלכלית 
והחברתית ההולמת (טייאק, 255 ־ 1974:247 ). 

התכלית הפוליטית והמעמדית של השימוש במבדקים ובהקבצות 
לא נסתרה מעיני הכוחות שפעלו בזירה החברתית האמריקאית. ראשי 
ברית האיגודים המקצועיים של שיקאגו תקפו את המבדקים בחריפות: 
"האם גילו חוק טבע חדש לפיו כל אדם נקשר למעמד מסויים 
בחברה, ואין כל טעם להיאבק בכך?״ (שם; 215 ). גם בתוך התנועה 
הפרוגרסיבית עצמה קמו מתנגדים חריפים הן למבדקי המישכל והן 
להקבצות. בראש המבקרים עמד הפובליציסט ולטר ליפמן, שטען כי 
"קשה להעלות על הדעת הליך מגונה מזה של העמדת ילד מול קבוצה 
של פאזלים, וכעבור שעה אחת שבה הוא מתעסק איתם להודיע לו, 
או להוריו, שהוא שייך להקבצה ג׳״(שם: 214 ). 

ארבעה עשורים מאוחר יותר, בשנות ה־ 60 הראשונות, הוכנסה 
שיטת ההקבצות לישראל. במבט ראשוני נראה כי כמה מן הנסיבות 
שהובילו להחלטה להנהיג הקבצות בישראל היו דומות לאלה ששררו 
בארצות-הברית בשנות ה־ 20 : הגירה המונית; דימויים שליליים בקרב 
רבים מן הוותיקים לגבי חלק מן המהגרים, במיוחד בכל הנוגע לרמת 
"היכולת השכלית" שלהם; העומס הארגוני בו היו נתונים בתי-הספר 
בהם למדו המהגרים; השתרשות של אמונה ציבורית בתקפותם של 
מבדקים למדידת מישכל. 

אך מכמה בחינות אחרות, ישראל של שנות ה־ 60 הראשונות 
היתה שונה מארצות-הברית של שנות ה- 20 , בישראל של אותן שנים 
פעלו עדיין ארגונים פוליטיים חדקים למדי שדגלו, לפחות ברמה 
ההצהרתית, בשוויון חברתי. מפלגת השלטון באותן שנים, מפא״י, 
נהגה עדיין לעשות שימוש ברטוריקה סוציאליסטית. חשוב מכך, בכמה 
מגזרים של מערכת החינוך, ובראש ובראשונה בקיבוצים, שררה עדיין 
פרקטיקה חינוכית אשר לא רק דגלה בשוויון בין התלמיד י ם/ות, אלא 
אף התנגדה להכנסתן של נורמות תחרותיות והישגיות, כדוגמת מבחני 
הבגרות. 

דבר שני, בשנות הששים תיפקדו עדיין רבים מבתי-הספר היסודיים 
בישראל כבתי־ספר "עממיים", במובן המעט־סוציאליסטי של מוסדות 
האמורים להעניק לכל תלמידיהם השכלת יסוד רחבה, בלא קשר 
לשאלה אם ימשיכו בלימודים תיכוניים וגבוהים אם לאו. 

אך ההבדל העיקרי בין ישראל של העשור הראשון והשני לאחר 
הקמת המדינה ובין ארצות-הברית של עידן מלחמת העולם הראשונה 
היה באופי השתלבותם של המהגרים החדשים בחיי הכלכלה ובמערכת 
החינוך. בארצות-הברית, המהגרים התיישבו בערים התעשייתיות 
הגדולות בשכנות לאמריקאים ותיקים, ובשכנות לאמריקאים חדשים 
יוצאי ארצות אירופה השונות. כתוצאה מכך, בני/ות המהגרים למדו 
לצד אמריקאים ותיקים, ואף זה לצד זה. זה היה, כאמור, אתר הבסיסים 
החברתיים להתהוותו של המושג האמריקאי "כור היתוך". 

בישראל, לעומת זאת, נוצרה עד מהרה הפרדה חדה למדי בין 
עולים חדשים ובין ותיקים, כמו גם בין עולים מארצות ערב ובין 
עולים מארצות אירופה; סיסמת "קיבוץ הגלויות" זכתה למידה 
גדולה יותר של מימוש מאשר סיסמת "מיזוג הגלויות". בישראל של 
שנות הי 50 לא היו מרכזים עירוניים גדולים שיכלו לקלוט תוספת של 
מאות אלפי משתכנים חדשים, ואף לא היו מרכזי תעשייה גדולים 
שבהם יכולים היו העולים החדשים למצוא לעצמם תעסוקה, עקב 
כך, כמו גם עקב העובדה שהחלטות בעניין פיתוח כלכלי, קליטה, 
שיכון ובנייה היו מרוכזות בידי הממשלה והסוכנות, ורק מיעוט זעיר 
מקרב העולים היו בעלי הדן במידה כזאת שיכלו לבחור לעצמם את 
מקום המגורים ואת התעסוקה, מצאו את עצמם מרביתם משוכנים 

במקומות אליה□ הופנו, ולא במקומות בהם בתרו. הישראלים 
החדשים של שנות החמישים שוכנו בשכונות וביישובים ערביים 
נטושים, במעברות בשולי הערים שהפכו לשיכונים בשולי הערים, 
כמו גם במושבים חדשים ובעיירות פיתוח חדשות. היהודים שהגיעו 
מארצות אירופה נהנו מאפשרויות רבות יותר לתמרן ולשפר את 
תנאיהם, אם בגלל שליטתם בשפות שהוותיקים ידעו, אם בגלל קשרי□ 
משפחתיים עם ותיקי□ ואם בגלל שהיה להם קל יותר להתמצא 
במערכת הביורוקראטית הישראלית. יהודים שהגיעו מארצות ערב 
התקשו לתמרן. באותם מקרים בהם שוכנו עולי ערב ועולי אירופה זה 
לצד זה, התרחש בתוך שנים ספורות תהליך של היבדלות. בדיון של 
מזכירות מפא״י מיום 17.4.58 תיאר כתריאל סולומון, מי שהיה ממונה 
כמפלגה על עיירות הפיתוח, את תהליך ההיבדלות: ״.. . מרביתם של 
רכוזי העולים בהתיישבות העירונית החדשה הם על טהרת העליה 
החדשה... ערים כמו צפת וטבריה... הולכות ומתרוקנות מן היישוב 
הוותיק ... (סהופכות להיות יותר ויותר ערי עולים... מקומות... כמו 
לוד ורמלה, אשר מיד אחרי מלחמת השחרור, משנעזבו על-ידי 
האוכלוסיה הערבית, התישבו בהן עולים ממזרח אירופה, גם שם אנחנו 
רואים תהליך של עזיבה. המתיישבים הראשונים עוזבים את המקום 
והערים האלה הופכות להיות יותר ויותר ערי עולים שמרבים באים 
מארצות האיסלם״ (ארכיון מפלגת העבודה, תיק 58/24 , עמוד 12 ). 
רק בשנים מאוחרות יותר החלו יהודים מארצות האיסלם לנטוש את 
עיירות הפיתוח ולעבור לערים הגדולות; לרוב, הם מצאו עצמם 
בשכונות ה"דרומיות" של הערים. 

ההיבדלות בשיכון מצאה ביטוי גם בהיבדלות בבתי־הספר. לפי 
הערכה של מי שהיה הסטטיסטיקן הממשלתי, רוברטו בקי, מתוך 
80,000 העולים החדשים שנמנו על תלמידי בתי-הספר היסודיים בשנת 
הלימודים 1951/52 , 60,000 למדו בבתי-ספר שכל תלמידיהם היו 
עולים חדשים, ו- 9,000 נוספים למדו בכיתות נפרדות במסגרת בתי־ 
ספר כלליים קיימים (איזאק, מצוטט אצל באשי, 1985:316 ). אם נצרף 
את שני הסכומים, נמצא כי 86% מכלל התלמידים החדשים למדו 
בנפרד מן התלמידים הוותיקים. סביר להניח כי רובם היו מזרחים 
(סבירסקי, 1990:52 ). 

מספרים אלה אינם כוללים את התלמידים והתלמידות של המיעוט 
הפלסטיני שנותר בישראל לאחר התבוסה של 1948 . תלמידים אלה 
למדו בבתי־ספר נפרדים לחלוטין, ושיטת ההקבצות - כמוה כחידושים 
חינוכיים רבים אחרים, חיוביים ושליליים כאחד - לא כוונה אליהם 
ולא הונהגה בהם. 

לא רק תפרוסתם של הישראלים החדשים היתה שונה מזו של 
האמריקאים החרשים בתחילת המאה, אלא גם הדימוי הקולקטיבי 
של חלק מהם, אלה שבאו מארצות ערב, בעיני הוותיקים. כארצות' 
הברית, מרבית המהגרים שהגיעו בתקופה שבין 1880 ל־ 1920 היו 
אירופים, ולמרות שהם נבדלו זה מזה מבחינת דימוייהם בעיני 
האמריקאים הוותיקים - כאמור, אנגלו־סכסים נבדלו מסלאבים 
ומדרום־אירופיס - הרי שרובם ככולם נהנו ממעמד דימויי גבוה יותר 
מזה של מהגרים מארצות אסיה ואמריקה הלטינית, שלא לומר מן 
השחורים שהובאו בעבר הלא רחוק כעבדים מאפריקה. בישראל, 
למעלה ממחצית העולים שהגיעו עד ל־ 1960 באו מארצות ערב. 
העולם הערבי נתפס על-ידי המימסד הציוני הוותיק לא רק כעולם עויין 
אלא גם כעולם נחשל המצוי מחוץ לחוג התרבות של הציביליזציה 
המערבית (שוחט, 1991 :פרקים 1 ו- 2 ). יהודי ערב הוכללו בעולם 
"חוץ־ציביליזציוני" זה. עוד בתקופה שקדמה להקמת המדינה הם 
סבלו מדימוי ציבורי ואף אקדמי שלילי: עולים שהגיעו לארץ ישראל 
מעירק בשנות ה- 40 תוארו כ״עלייה לא איכותית״(מאיר, 1993:63 ). 
קרל פרנקנשטיין, שבשנות ה- 50 הפך לבר-סמכא בענייני החינוך של 
יהודי ערב, כתב עוד ב- 1947 כי "יהודי המזרח נחשלים הם, אינם 
מוכשרים עוד להבין את התכנים והערכים של תרבות המערב אלא 
בדרך החיקוי והקליטה הפסיבית... ואינם מסוגלים להצטרף עדיין 
באופן פרודוקטיבי לכיוון בו משתדל רוב האוכלוסיה היהודית לבנות 
את חייו״ (פרנקנשטיין, 1947:144 ). דעות קדומות קולקטיביות אלה 
השפיעו רבות, לאחר הקמת המדינה, על מעמדם של יהודי ערב בעיני 
הוותיקים. בשנת 1950 אמר דוד בן־גוריון לפורום הפיקוד הבכיר של 
צה״ל כי "חלק גדול של העולים באים אלינו ללא ידיעת אלפא־ביתא, 
ללא סימן של חינוך יהודי או אנושי״(בן־גוריון, 1964:34 ). על רקע 
זה, הנכונות שגילו ותיקים לכך שילדיהם ישבו לצר ילדיהם של חדשים 

על ספסל הלימודים היתה אולי מועטה יותר מזו שגילו אמריקאים 
ותיקים ביחס לאמריקאים חדשים יוצאי אירופה בראשית המאה. 

המערכת הישראלית אליה הוכנס רעיון ההקבצות היתה שונה, אם 
כן, מזו האמריקאית של שנות ה־ 20 של המאה. בארצות־הברית, 
ההגירה הגדולה יצרה כיתות הטרוגניות, שההקבצות הונהגו בהן כדי 
להשיג מידה של הומוגניות - על-פי רמות, שבפועל קיבלו ביטוי 
מעמדי ותרבותי. בישראל, לעומת זאת - וכפי שגראה מכאן ואילך - 
הונהגו ההקבצות באותם בתי-ספר שבהם רוב התלמידים היו מזרחים, 
מתוך מטרה ליצור הטרוגניות מעמדית בתוך כיתות שהיו הומוגניות 
מבחינה עדתית. 

ברקע ההחלטה להנהיג הקבצות בישראל עמד תהליך ההבנייה 
של מבנה מעמדי חדש. אל היישוב הציוני מלפני 1948 , שרובו היה 
אשכנזי, נוספו עתה קבוצות גדולות וחדשות - העולים היהודים, 
שבהם רוב של יהודים מארצות ערב, והפלסטינים שנותרו בתחומי 
ישראל. האליטה של היישוב הוותיק ניצבה בראש מנגנון מדינתי, 
אשר, בסיוע חיצוני, התעצם והתרחב, וקלט אל תוכו רכים מן 
הוותיקים (רוזנפלד וכרמי, 1979 ). מנגנון זה יזם מדיניות פיתוח 
חדשה, ששמה את הדגש, במקום על התיישבות חקלאית, על תיעוש 
ועל שירותים נלווים. תיעוש זה היה כרוך, מחד גיסא, בפרולטריזציה 
של יהודי ערב, ומאידך גיסא באקדמיזציה ופרוססיונליזציה של בני 
ובנות האשכנזים הוותיקים (סבירסקי, 1981 ). הפלסטינים, שלא נכללו 
כלל בתכניות הפיתוח, צריכים היו להסתפק בחדירה לענפי שירותים 
שנוצרו בעקבות התיעוש והצמיחה הכלכלית הכללית. 

תכניות הפיתוח הואצו, בין השאר, בגלל האבטלה הכברה 
ששררה בשנות ה״ 50 , במיוחד בריכוזי העולים מארצות ערב. בעיירות 
הפיתוח, במעברות ובשכונות העוני העירוניות היתה התמרמרות 
רבה, שלוותה בתחושות קיפוח עדתיות. התמרמרות זו באה לידי ביטוי 
בקיץ 1959 בהתקוממות של מאות אנשים בוואדי סליב שבחיפה. 
מנהיגי המתקוממים יצרו מסגרת פוליטית חדשה, "איגוד עולי צפון 
אפריקה", שעוררה הדים של תמיכה בריכוזי עולים ברחבי הארץ 
(דהאן־כלב, 1992 ). הדגל השחור שהניפו מתקוממי ואדי סליב היה 
מסר שנקלט היטב אצל מנהיגי המדינה. 

על רקע זה בלט עד מאוד כשלונה של מערכת החינוך ביישובי 
העולים. תזכיר שהגיש החוקר משה ססילנסקי לשר החינוך ב- 956 ! 
ציין כי כרבע מתלמידי כיתות א׳ ביישובי העולים נשארים כיתה. 
בכיתות הגבוהות יותר נתגלו שיעורי נשירה גבוהים: בכיתה ח׳, רק 
שליש מהתלמידים היו מזרחים, למרות ששיעור המזרחים בקרב 
קבוצת גיל זו עמד אז על 52% . בכיתה י״ב, רק 7.8% מן התלמידים 
היו מזרחים; באוניברסיטה העברית עמד שיעורם על 5% , ובטכניון - 
על 3.6% {סמילנסקי, 138 : 1957 ). 

ראשי השלטון, ובעיקר אנשי המפלגה השלטת דאז, מפא״י, היו 
מודאגים מן ההשלכות הפוליטיות של כשלונה של מערכת החינוך. 
כבר שנה אחת קודם להתקוממות ואדי סליב תהה שר החינוך דאז, 
זלמן ארן, שהיה מראשי מפא״י, אם "משרתת מערכת החינוך שלנו 
את תכליתה של מדינת ישראל" והתייחס באופן ישיר לקיומה של 
״בעייה עדתית״ בחינוך (מצוטט אצל צוקר, 1985:200 ). לדברי החוקר 
מיכאל חן, "...מנהיגי הציבור וקברניטי החינוך (החלו לחשוש) 
שמא הפער התרבותי והעדתי בין המנהיגות האשכנזית לבין הציבור 
המזרחי, יביא לידי כך ש׳ישראל השניה/ זו שאינה נהנית משירותי 
החינוך העל-ימודי העיוני והגבוה באותה מידה שהציבור המבוסס 
נהנה ממנה, תדחה את מנהיגותה המסורתית של התנועה הציונית 
שמקורה באירופה״ (חן, 1983:393 ; ר׳ גם לוי, 1987:109 ). ב־ 1961 , 
כאשר מונה אבא אבן לשר החינוך, הוא הכריז כי "העלאת רמתם של 
בני עדות המזרח היא התשובה במשימותיו של מפעל החינוך"(מצוטט 
אצל צוקר, 1985:200 ). 

כיצד מעלים "את רמתם של בני עדות המזרח"? האפשרות 
הראשונה העולה על הדעת היא ריכוז של משאבים אנושיים, ארגוניים 
וכספיים כדי לשפר במאמץ אינטנסיבי ומקיף את בתי-הספר במושבי 
העולים, בשכונות ובעיירות הפיתוח. בתייספר אלה, כפי שנראה 
בהמשך, תיפקדו ברמה נמוכה ביותר, ומכאן גם רמת ההישגים 
הנמוכה של תלמידיהם: הם סבלו ממחסור במבנים הולמים ומשיעור 
גבוה של מורות ומורים בלתי-מוסמכים, שרובם ככולם גרו מחוץ 
ליישוב. על כך נוספו גם קשיי תקשורת בשפה העברית אצל חלק מן 
המורים, וכעיקר אצל התלמידים וההורים, וכן אי-התאמה של רבים 

מן התכנים הלימודיים שהיו נהוגים בבתי-הספר הוותיקים לעולמם 
התרבותי של העולים (סבירסקי, 1990 : פרק 3 ). 

קברניטי החינוך, במידה והם שקלו ריכוז משאבים אנושיים 
וכספיים בקנה המידה הנדרש, בוודאי חשו שמדובר כמשימה בלתי 
אפשרית. הקליטה של המוני הישראלים החדשים היתה משימה 
ענקית גס בלא ההתמקדות בילדי היהודים שבאו מארצות ערב: תוך 
עשר שנים גדלה מערכת החינוך פי חמישה, מכ-ססס, 100 תלמידים 
ב- 1948 לכ-ססס, 500 ב־ 1957 (עדיאל, 1970:9 ). עצם האספקה של 
מבנים הולמים בכל היישובים והשכונות דרשה משאבי ענק, במושגים 
של אותם ימים. "זכורים לנו", כתב שרגא עדיאל ב־ 1970 , "הברונים, 
הצריפונים והעצים המצלים, ששימשו אכסניות ראשונות לבתי-הספר 
היסודיים ביישובי העולים" <שם: 0 !). באמצע שנות הששים דיבר 
עדיין שר החינוך, זלמן ארן, על השלמת הצרכים בחדרי לימוד ובציוד 
בלשון עתיד. ישראל, שלא כמו ארצות-הברית של תקופת מלחמת 
העולם הראשונה, לא היתה מעצמה כלכלית עולמית. למדינה לא היו 
משאבים עצמיים לייזום פעולות פיתוח רחבות. פעולות פיתוח גדולות 
החלו רק לאחר שהתקבל סיוע חיצוני - מממשלת ארצות־הברית, 
מכספי השילומים מגרמניה ומתרומות של יהודים. יתרה מזאת, חלק 
גדול מן התקציב הלאומי הוקדש לבטחון. 

גיוס מורות ומורים בכמות מספקת וברמת הכשרה הולמת היה גם 
הוא משימה קשה. גידולו המהיר של סגל ההוראה, מ־ 5,000 מורים 
ל- 20,000 בתום העשור הראשון (שם:שם), הצריך את הכשרתם 
החפוזה של אלפי אנשים. הסמינרים לא עמדו בלחץ, ובמשך שנים 
הם סיפקו מורות ומורים שהוכשרו בקורסים מזורזים. "הודות ל׳מורים 
מאולתרים׳ אלה״, כתב עדיאל, ״״. זכו רבבות התלמידים העולים, 
שיוגדרו מאוחר יותר כתלמידים טעוני טיפוח, למורים ולמחנכים 
במולדתם החדשה. מאידך גיסא נקלטו באותו זמן ׳מורים׳ לא 
מעטים, שאין מקומם בעבודת חינוך"(שם:שם), שכר המורים ירד, 
באותן שנים, ביחס לשכר שגברים בעלי השכלה מקבילה יכלו לקבל 
בתעסוקות אחרות. יוקרת המקצוע, שבתקופת היישוב, עת הוא נחשב 
לעיסוק חלוצי, היתה גבוהה, ירדה באותן שנים, בין השאר כתוצאה 
מהכנסתם למעגל ההוראה של צעירים וצעירות בלתי-מיומנים 

במידה מספקת. אבו יכולים לקבל תמובה מוחשית של המצב מתוך 
דברים שאמר מנהל בית־ספר באיזור המרכז בפני שר החינוך, זלמן 
ארן. המנהל, ניסני שמו, סיפר על הקושי לגייס גברים להוראה: "יש 
לי מורה צעיר שהוא מחנך שתי כיתות. הוא התחיל את עבודתו 
במוסדנו ועתה הוא עומד לסיים את העבודה. הוא הודיע לפני שבוע 
שהוא הולך. ׳לאן?/ שאלתיו. ׳יש לי הצעה יותר טובה׳, הוא ענה. 
הוא לא יהיה מורה. הוא יעבוד במקום אחר ויקבל 200 לירות יותר 
מאשר כהוראה. עכשיו, לך ודבר, בתקופה חמרנית כזאת אשר אנחנו 
כולנו'עבדים׳ לה, לך ואמור למורה רווק צעיר, אשר עתידו לפניו, 
אל תעזוב את עבודת ההוראה, כי לא תמצא סיפוק בעבודה אחרת!" 
ובהמשך: "חייבים אנו לא לתת שבתי-הספר יהפכו לבתי-ספר שרק 
מורות עובדות בהם״ (ישיבת ועד החינוך, 15.6.64 , ג״ה, גל/ 1409 , 
עמ׳ 8 ). נשים, מצדן, לא רצו ללכת ליישובי העולים, שבכמה מהם, 
בהיותם רחוקים, הן נדרשו ללון. באותו דיון סיפרה מפקחת בשם 
לאה גיתון־מרגלית: "שולחים למרחקים חברה צעירה, אל סוג 
אנשים שהיא איתם אינה מוצאת לשון, ואין לה שום אפשרות של מגע 
תרבותי איתם... למקומות כאלה יש לשלוח זוגות...״(שם: 17 ). 

בתנאים שכאלה, האופציה של אספקת הוראה איכותית ותכנית 
לימודים הולמת במבנים הולמים לכל התלמידות והתלמידים החדשים 
לא נתפסה, ככל הנראה, כמעשית. האופציה של הפרדה בין מיעוט של 
תלמידים טובים ובין רוב של תלמידים טובים פחות, וריכוז 
המאמצים בקידום המיעוט, נראתה ריאלית יותר. 

אלא שעל כך יש להוסיף כי בתום העשור הראשון ל״עלייה 
ההמונית", הספיקה להשתרש בקרב המימסד החינוכי בישראל הדעה 
לפיה את ההישגים הנמוכים של התלמידים המזרחים ניתן לייחס לאו 
דווקא לרמתם הנמוכה של שירותי החינוך שהוצעו להם, אלא 
ליכולת הלימודית הנמוכה, כביכול, של התלמידים עצמם. במישור 
האקדמי, למשל, באו הדברים לידי ביטוי מעל דפי כתב העת "מגמות", 
שפירסם באותן שנים, בגליון אחר גליון, מאמרים מלומדים שביקשו 
להתמודד עם מה שהוגדר כקשיים לימודיים של הצעירים יוצאי 
ארצות ערב. עורך בתב העת בשנות ה- 50 היה קרל פרנקנשטיין, 
שפיתח עוד בשנות הארבעים, כפי שראינו, הסברים שביסודם הנחה 

בדבר יכולתם האינטלקטואלית הנמוכה, כביכול, של הערבים, ובכללם 
יהודי ארצות ערב. שמות ספריו של פרנקנשסיין מלמדים על תכניהם: 
שחרור החשיבה מכבליה: שיקום האינטליגנציה של מתבגרים טעוני 
טיפוח ( 1972 ), או הם חושבים מחדש: פרקים בתורה ההוראה 
המשקמת ( 1981 ). מאמריו של פרנקנשטייץ הוכרזו באותן שנים 
כקריאת חובה, לא רק לסטודנטים אלא אף למקבלי החלטות במשרד 
החינוך (ר׳ להלן). 

ב- 1954 הקים משרד החינוך, בשיתוף עם האוניברסיטה העברית, 

את בית־הספר האוניברסיטאי לחינוך הראשון בישראל, והמרצים 
בבית-ספר זה השתתפו באופן פעיל בגיבוש מדיניות החינוך ביישובי 
העולים, ובעיקר בפיתוח התפיסה לפיה התלמידים המזרחים זקוקים 
ל״טיפוח". המדיניות שהבדילה "תלמידים טעוני טיפוח" מתלמידים 
רגילים, דהיינו, הוותיקים, שעוצבה בשנות ה־ 60 הראשונות, נולדה 
מתוך שיתוף פעולה הדוק בין אנשי בית-הספר לחינוך באוניברסיטה 
העברית ובין משרד החינוך. עד היום פועל במסגרת בית־ספר זה "המכון 
לחקר הטיפוח בחינוך", היוזם, מיישם ומבקר תכניות לימודיות 
המיועדות לילדים המסווגים כ״טעוני טיפוח", 

מושג־מה על הדעה שרווחה באותן שנים לגבי יכולתם הלימודית 
של ״טעוני הטיפוח״ - תלמידים אשר, לפי ההגדרה הרשמית שנהגה 
עד 1994 , הם בנים לאב ממוצא אסיה או אפריקה, שהשכלתו נמוכה 
והעומד בראש משפחה מרובת ילדים (ר׳ אלגרבלי, 1974 ; משרד 
החינוך, 1994 ), ניתן לקבל מדף הנחיה שהפיק משרד החינוך בשנת 
1964 עבור מורות בכיתות א' כבתי-ספר שהוגדרו כבתייספר לתלמידים 
"טעוני טיפוח". הדף מובא כאן במלואו, כדי להעניק תחושה של 
המושגים שרווחו בקרב אנשי חינוך באותן שנים; 
״ אל המורה בכיתה א׳ • 

"זה עתה קיבלת תלמידים לכיתה א׳ אשר בחלקם ביקרו בגן הילדים 
ובחלקם הגיעו ישר מבתי הוריהם לביה״ס ללא הכנה מוקדמת. את 
יודעת שהם ברובם ילדי עולים הבאים מסביבה תרבותית נחשלת... 
הבה נראה מה הם הגורמים לקשיים: 
גורמי הקשיים בלימודים: 
1 . חוסר בשלות לקראת לימוד הקריאה. 

2 . חוסר הנעה (מוטיבציה) מספקת לקראת לימוד הקריאה. 

3 . תוסר יכולת לעמוד בפני כשלונות. 

4 . חוסר הרגלי חינוך יסודיים. 

5 . מחסור במושגי לשון בסיסיים, המשמשים לנו יסוד להקניית 
ידיעות ולהרחבתם, והקיימים בספרי הלימוד שלנו. 

חוסר הבשלות: 

במה מתבטא תוסר הבשלות: 

1 . התפתחות פיסיולוגית בלתי שלמה בשטח השליטה המוטורית, 
השמיעה והראיה. 

2 . חוסר היכולת(או הקושי) לקלוט כמבט את התמונה כשטח מאונך 
ולהעבירה לשטח מאוזן(העתקה נכונה מן הלוח לדף). 

3 . הוסר קואורדינציה בין העין ליד... 

4 . חוסר יכולת להבחין, מבחינה חזותית, בין צורות שונות וגדלים 
שונים. 

5 . הקושי לעבור מתפיסה תלת־מימדית(מוצר שלם) לדו-מימדית... 

6 . חוסר יכולת להבחין, מבחינה אקוסטית, בין צלצול מלים דומות 
או שונות. 

7 . גיל שכלי נמוך מהגיל הכרונולוגי. 

8 . חוסר יכולת להבין או לעקוב אחרי הוראות פשוטות. 

9 . חוסר יכולת לבטא עצמו ומחשבתו בבהירות ובפשטות. 

10 . חוסר נסיון עם עצמים ופעילויות (חיות-בית, צעצועים, כלים) 
שעליהם הוא ישמע, ילמד ויקרא בבית-הספר..׳.' (משרד החינוך, 1964 ). 

על רקע דעות ועמדות שכאלה, יכול היה המימסד החינוכי של שנות 
ה- 60 , במשרד החינוך, ברשויות המקומיות, באוניברסיטאות ובסמינרים 
למורים, לחבור עם תפיסות שהתהוו בקרב המימסד הוואספי - לבן, 
אנגלו-סכסי, פרוטסטנטי - של ארצות-הברית בשנות ה־ 20 , ואשר 
הרקע שלהן היה רחוק ושונה כל כך מן המסורת האידיאולוגית של 
תנועת העבודה, ששלטה באותם ימים ביד רמה במנגנון המדינה. 

הצעד המעשי הראשון לקראת הנהגת ההפרדה להקבצות במערכת 
החינוך הישראלית ננקט ב- 1963 , במסגרת ניסוי נרחב שנערך כעיר 
באר שבע - עיר שמרבית אוכלוסייתה היתה מזרחית - בהנהגתו של 
אריה סימון, מי שהיה מנהל מחוז הדרום של משרד החינוך. במסגרת 

הניסוי רוכזו 5-7 כיתות ז׳ מקבילות, שמתוכן הורכבו הקבצרת בין־ 
בית-ספריות במקצועות אנגלית, עברית ומתימטיקה. מספר ההקבצות 
היה כמספר הכיתות המקבילות - 5-7 . הניסוי הוגדר באופן כללי 
כהצלחה; הלקחים המרכזיים שהופקו ממנו היו צימצום מספר 
ההקבצות, מ- 5-7 לשלוש בלבד, והגבלתן למסגרת של בית־ספר 
אחד, במקום ריכוז ילדים של מספר בתי-ספר להקבצה אחת (ירון, 
1970:72 }. 

ניסוי באר שבע ידוע כניסוי ראשון בישראל של שיטת ההקבצות. 
ואולם קדם לו ניסוי אתר, המוכר בשם "ל״מ-ל״ר". ניסוי זה נערך 
ב־ 1960 , והוא כוון, לדברי אברהם ירון, מי שתיעד את התפתחות 
שיטת ההקבצות, ״לרמה הטובה בלבד״ (שם: 71 ). הניסוי, שהתפרש 
על־פני 4 שנים בכ- 70 בתי־ספר, התמקד במקצוע המתמטיקה. 
המטרה היתה לנסות להעלות את רמת הלימודים במתמטיקה בכיתות 
ז׳־ח/ התלמידים חולקו לשתי רמות: הרמה הגבוהה יותר למדה לפי 
תוכנית מיוחדת (לימוד מוגבר), ואילו הרמה הנמוכה יותר למדה לפי 
התוכנית הרגילה (לימוד רגיל; ומכאן שם הניסוי: ל״מ-ל״ר). 

ניסוי הל״מ-ל״ר הוא עדות לחיפוש הקדחתני באותן שנים אתר 
ארגון דיפרנציאלי של הלימודים. הוא מלמד גם על קיומן של שתי 
תפיסות שונות אשר הנחו את המחפשים. מצד אחד, היו מי שחיפשו 
דרכים לבודד את התלמידים ה״טובים" ולהעניק להם הוראה טובה 
ומתוגברת. מצד שני, היו מי שראו כבעייה מרכזית של המערכת את 
התלמידים ה״חלשים", וביקשו להתמודד עמה בדרך של הענקת 
טיפול ייחודי ונפרד. הראשונים כונו על-ידי שרגא עדיאל בשם 
"אליטימטים". דוברם המובהק ביותר, אולי, הוא עקיבא ארנסט 
סימון, שדיבר בגלוי על הצורך כטיפוחה של "אליטה משרתת" 
שתהיה מורכבת מאינטלקטואלים (ר׳ להלן). אליטיסטים אלה פעלו 
עוד בתקופת היישוב להעלאת רמתו של החינוך התיכון ולהקמתם 
של מסלולים מיוחדים להכנתם של המועמדים ללימודים גבוהים, 
בעיקר במסגרת של גימנסיות <ריגר, 1940:212 ; בנטואיץ, הארץ, 
1.3.65 ; עדיאל, 1970:145 ). בשנת 1968 זכו אליטיסטים אלה סוף- 
סוף בנצחונם הגדול, כאשר הממשלה, בניצוחו של שר החינוך דאז, 
זלמן ארן, אישרה את תכנית הרפורמה בחינוך. הרפורמה יצרה את 

חטיבות הביניים, שתפקידם המרכזי היה להעניק שש שנות לימוד 
תיכוני, באמצעות מורים בעלי השכלה אקדמית, לתלמידי התיכון - 
שבאותן שנים היו ברובם הגדול אשכנזים בני השכונות המבוססות 
בישראל(סבירסקי, 1990 :פרק 6 ; לוי, 1987 ). 

את המחנה השני ניתן לכנות בשם "חסידי הטיפוח". דוברם המובהק 
היה באותן שנים משה סמילנסקי, שפיתח תפיסה שלמה של תינוך 
מפצה, המבוסס על צעדים מיוחדים המיועדים לחלק החלש של 
האוכלוסיה (ר׳ סבירסקי, 1990 :פרק 5 ). במסגרת זאת פותח המנגנון 
הגדול של תכניות מיוחדות לתלמידים שהוגדרו כ״טעוני טיפוח", 
החל מספרים וחומרי לימודי מיוחדים, דרך תכניות טיפוח לגיל הרך 
כדוגמת "האתג״ר" ו״הט״ף", וכלה בתכניות העשרה ותיגבור למיניהן, 
אם במסגרת בתי-הספר עצמם ואם במסגרת של מוסרות חוץ־בית- 
ספריים כדוגמת המתנ״סים. 

פירוק הכיתה להקבצות, יש לציין, הוא שיטה המפגישה את שתי 
התפיסות. מצד אחד, השיטה מאפשרת לקבץ בנפרד את התלמידים 
"הטובים" ולהעניק להם חינוך הראוי לאליטה, על-ידי העמדה 
לרשותם של מיטב המשאבים של בית-הספר. ניסוי הל״מ-ל״ר היה, 
כאמור, צעד בכיוון זה. היסטוריון ההקבצות, אברהם ירון, כתב כי 
לניסוי זה "היו תוצאות חשובות. הוכח שניתן להעלות את רמת 
הלימודים במתמטיקה לפחות בחלק של אוכלוסיית התלמידים". מצד 
שני, שיטת ההקבצות מאפשרת לבודד את התלמידים "החלשים" 
ולהעניק להם מגוון של תכניות ואמצעים המיועדים למי שמוגדרים 
כ"טעמי טיפוח". אברהם ירון, בהמשך ישיר לדברים שלעיל על ניסוי 
הל״מ-ל״ר, כתב בעניין זה כי "."הניסוי, עם כל חשיבותו, לא נגע 
כלל בבעיה שהתחילה להעסיק את ציבור המחנכים בישראל באותן 
השנים, בעיית ׳טעוני הסיפוח , ״(ירון, 1 ד: 1970 ). 

באופן רשמי הונהגה ההפרדה להקבצות לראשונה באמצע שנת 
הלימודים 1964 . באותה שנה הונהגה ההפרדה ב־ 170 בתי-ספר, בסך 
כולל של 470 כיתות. בתוך 4 שנים הורחבה השיטה ל- 2,390 כיתות 
כ־ 512 בתי־ספר (שם:שם). ההקבצות הונהגו כבתי-הספר כשכונות 
ובעיירות הפיתוח: בשלוש השנים הראשונות, כותב אברהם ירון, 
"היתה ההקבצה מיועדת בעיקרה לבתי-ספר שהוג דרו כ׳טעוני 

טיפוח/ לאחר שבתי-ספר אלה הגיעו ל׳נקודת רוויה׳, הוחלט לאפשר 
הנהגת הקבצה גם בבתי-הספר שאינם טעוני טיפוח, אולם שיש בהם 
ילדים ׳טעוני טיפוח׳" (שם:שם). ההשלכות של ההפרדה היו שונות 
בכל אחד משני המקרים, כמובן: בבתי-ספר הומוגניים מזרחיים, 
ההפרדה להקבצות נועדה ליצור שכבה מזרחית מקומית מצליחה; 
בבתי-ספר אינטגרטיביים, ההקבצה שימשה להפרדה בין מזרחים 
לאשכנזים, 

האיש אשר ניצח על הנהגת ההקבצות היה זלמן ארץ, שר החינוך 
בשנים 1960 ־ 1955 ו־ 1963-1969 . את ארן ניתן להגדיר כמעצבו של 
החינוך המדינתי הרב־מסלולי בישראל, תוך שהוא מביא לקצה את 
מערכת החינוך היישובית, שעדיין המשיכה לשמש כמודל בעשור 
הראשון לאחר הקמת המדינה. המערכת היישובית היתה מבוססת על 
חינוך עממי לכל, על-פי תכנית אחידה, שתאמה את מאווייהם של 
העולים הציונים מאירופה. לצד זה פעלה מערכת מצומצמת של חינוך 
תיכוני, אשר באותן שנים נחשב כנורמטיבי רק בקרב מיעוט עירוני. 
כוח האדם האקדמי, כמידה והיה נחוץ, סופק בתקופת היישוב בשפע 
על־ידי גלי העלייה. ארן שינה כל זאת: הוא הניח את היסודות 
למערכת חינוך המכוונת לספק את הצרכים של מנגנון מדינתי ההולך 
וגדל ושל משק המבוסס לא רק על חקלאות, כבתקופת היישוב, אלא 
גם על תעשייה. לשם כך הוא יצר מסגרות להכשרת כוח אדם בעל 
מיומנויות השכלתיות גבוהות, ולצד זה מסגרות היכולות לספק את 
הצורך הגדל בכוח אדם שמיומנויותיו נמוכות מאלה שנחשבו 
כנורמטיביות בתקופת היישוב. ארן צימצם את החינוך העממי המשותף 
לכל, משמונה לשש שנים. לעומת זאת הוא האריך את החינוך 
התיכון, שעמד עד אז על ארבע שנים, לשש שנים, ודרש שהמורים 
בחטיבות הביניים יהיו בעלי השכלה אקדמית, כדי שיוכלו לעמוד 
במשימת ההכשרה של האליטה הניהולית והטכנולוגית של ישראל. 
במקביל, הוא יצר מסגרות חינוכיות תיכוניות המיועדות להכשרת 
עובדים ופקידים בדרגות הנמוכות יותר: בתי־ספר מקצועיים, כתי-ספר 
מקיפים שחלק מן המגמות בהם הן מקצועיות, מסגרות ל״תלמידים 
טעוני טיפוח״, הקבצות והסללות. במלים אחרות - ארן יצר מערכת 
חינוך המבוססת על מסלולים נפרדים. 

הגישה הדיפרנציאלית שארץ אימץ השתלבה היטב עם מדיניות 
הפיתוח הכלכלי החדשה שהוביל חברו להנהגת מפא״י, פנחס ספיר. 
לאתר שנים רבות שבהן שלטה בכיפה האמונה בקדימותם של 
ההתיישבות ושל פיתות החקלאות, הוביל ספיר את ההנהגה הפוליטית 
והכלכלית בכיוון של הענקת קדימות להשקעה בתיעוש, תפנית זו 
נידונה, מצד אחד, מן התחושה שהפיתוח החקלאי הגיע לרוויה, ומצד 
שני, מן ההנחה כי העולים מארצות ערב, ששיעור האבטלה בקרבם 
היה גבוה ביותר בכל מהלך העשור, יכולים לשמש תשתית הולמת 
של כוח עבודה לתעשייה, ובעיקר למפעלים עתירי עבודה. בשנת 
1957 הכין ספיר תכנית פיתוח תעשייתי שהיתה מבוססת על תחזית של 
עלייה מארצות צפון אפריקה, ועל העסקתם של העולים שכבר שוכנו 
בעיירות הפיתוח. התכנית קראה להכשרה אקדמית של סגל מינהלי 
והנדסי, מצד אחד, ולהכשרה מקצועית של כוח העבודה המיועד 
להפעלת פסי-הייצור, מצד שני(משרד המסחר והתעשייה, 1957 ). 

המשותף לארן ולספיר הוא ששניהם הובילו את המאמץ לחולל 
שינוי בדפוסי החשיבה והפעולה שהיו נהוגים אז, לאור השינוי 
הדמוגראפי שחל בישראל, והם גם ידעו לתרגם צורך זה לשפת 
המעשה הפוליטי. בעוד שרבים כקרב אנשי המשק בתנועת העבודה 
המשיכו לטעון בעד עליונותה של החקלאות כבסיס לכלכלה הישראלית 
וכמסגרת לקליטת העלייה, סבר ספיר כי הגידול באוכלוסייה הישראלית 
מחייב שינוי בכיוון של תיעוש, הן משום שעתה, עם כוח אדם גדול 
יותר, יש שוק מתרחב למוצרים תעשייתיים מקומיים, והן משום 
שהחקלאות אינה מסוגלת עוד להעסיק את כל העולים. ארן, מצדו, 
יצא מתוך ההנחה שהנורמות של מערכת החינוך היישובית אינן ישימות 
עוד במערכת שגדלה והתרחבה עד מאוד, כאשר רבים מן הוותיקים 
מבקשים לברוח קדימה, אל עכר חינוך תיכון ולימודים אקדמיים, 
ואילו העולים החדשים מתקשים, בתנאים הנתונים, להגיע לרמה 
הנורמטיבית. 

ספיר וארן היו שותפים גם להגדרה החברתית של הדרך החדשה. 
ספיר ביסס את מדיניות הפיתוח החדשה שלו על ההנחה שיהודי ערב 
בכלל, ויהודי צפון אפריקה - שהיוו בסוף שנות ה־ 50 את עיקר 
עתודת העלייה - בפרט, אינם מועמדים ליזמות כלכלית, וכי תרומתם 

העיקרית יכולה להיות כפועלי ייצור במפעלים תעשייתיים עתירי־ 
עבודה. על רקע האבטלה הממושכת בעיירות הפיתוח, יכול היה 
ספיר להציג את מדיניותו כמעשה של "יצירת מקומות עבודה", ועל 
כן כצעד גדול קדימה וכשיפור ממשי בתנאי החיים של תושביהן. ארן, 
מצידו, אימץ את ההגדרות שרווחו בקרב אנשי חינוך רבים, לפיהן 
נוצרו בישראל, אם לשאול את המונחים אשר השתגרו עם השנים 
בצה״ל, "קבוצות איכות" שונות, שאי אפשר להחיל עליהן נורמות 
שוות של הישגיות לימודית. על כן היה מוכן לנטוש את השאיפה 
המסורתית לחינוך שוויוני לכל ופנה בכיוון של הפרדה בין תלמידים 
ושל הענקת חינוך שונה לכל אחד מן המסלולים. ההגדרות בהן 
השתמש ספיר בכל הקשור לצרכי כוח העבודה השתלבו היטב עם 
האבחנה של המימסד החינוכי, תחת הנהגתו של ארן, בין קבוצות 
איכות שונות במישור הלימודי. את מקומה של מדיניות פיתוח 
המתבססת על ההנחה שכל האוכלוסייה משתייכת לקבוצת איכות 
אחת, וכל חבריה יכולים למלא את מכלול התפקידים, תפסה עתה 
מדיניות שהנחת היסוד שלה היא שהאוכלוסייה מורכבת מקבוצות 
איכות שונות, שכל אחת מהן מסוגלת וראוייה למלא רק חלק ממכלול 
התפקידים - מי את תפקידי הניהול ומי את תפקידי הייצור, 

ספיר זכה לתהילה בקרב בני דורו להנהגה הודות למדיניות הפיתוח 
שלו, אשר הקימה כמעט יש מאין את התשתית התעשייתית של 
ישראל, ואשר תוך כדי כך יצרה את הצורך באקדמיזציה ובפרופסיונלי- 
זציה של בני ובנות הוותיקים ואף העניקה להן לגיטימציה. הסיפורים 
על התחבולות בהן השתמש ספיר כדי לפתות בעלי הון יהודיים לבוא 
ולהשקיע במפעלים בעיירות הפיתוח הפכו לחלק בלתי נפרד מן 
המיתוסים של בניית האומה הישראלית. זלמן ארן היה "בולדוזר" לא 
פחות מספיר: הוא ידע לגייס משאבים ולרתום למדיניותו מוסדות 
ואנשים, והוביל מאבק עיקש להנהגת הרפורמה בחינוך, מול התנגדות 
עיקשת לא פחות של הסתדרות המורים ושל פעילים שמאליים במפלגתו. 
ואולם מהלכים בתחום החינוך זוכים להדים תקשורתיים חלשים 
מאלה של מהלכים כלכליים, ועל כן שמו של ארן אינו נקשר בתודעה 
הציבורית בישראל כמעצב מדיניות וכבונה מערכות, בדומה לספיר. 

ארן התמנה לראשונה לשר חינוך בשבת 955 ). ב- 1960 התפטר 
לאחר שהממשלה לא אישרה את הצעתו להעניק הכרה בפועל לארגון 
המורים העל״יסודיים, שביקש לפרוש מהסתדרות המורים ולהשיג 
תנאי שכר משופרים לחבריו. ארן חזר למשרד החינוך בי 1963 , כאשר 
שותפו לדרך בתוך מפא״י, לוי אשכול, הרכיב את הממשלה. עתה, 
כאשר הוא בוטח בתמיכתם של אשכול ושל ספיר, הוא פעל להנהגת 
הרפורמות החינוכיות הגדולות שלו: הרפורמה בחינוך התיכון, מצד 
אחד, והנהגת המסלולים הנפרדים, לבבי הוותיקים ול״טעוני הטיפות". 
ההקבצות היו מרכיב מרכזי במסלולים הנפרדים. 

בתום השנה הראשונה להנהגת ההקבצות קיים ארן שתי סדרות של 
דיונים, במטרה ללמוד על התגובה הציבורית ועל התגובה המקצועית 
למדיניות החדשה. הסדרה האחת התקיימה במסגרת ועד החינוך, גוף 
מייעץ לשר החינוך שהוקם בתוקף חוק חינוך ממלכתי משנת 1953 
ואשר מונה על-ידי שר החינוך באישור הממשלה. הוועד, שנבחר 
אחת לארבע שנים, היה מורכב מכששים עד שמונים חברים, מהם 
חברי כנסת, נציגי רשויות מקומיות, אנשי חינוך, אנשי ציבור, עובדי 
המשרד ונציגי הסתדרות המורים (שנתון הממשלה, 1958:205 ). הוועד 
הורכב על־פי מפתח מפלגתי. הדיון הראשון בוועד החינוך התקיים 
ב- 11.5.64 . הדיון השני, שהיה גם הדיון המסכם, נערך חודש לאחר 
מכן, ב־ 15.6.64 , בהשתתפות השר. 

במקביל השתתף השר גם בשני כינוסים של מנהלי בתי-ספר ומורים. 
הכנס הראשון נערך בתל־אביב, ככל הנראה בחודש אפריל 1964 
(תאריך הדיון לא מצויין בפרוטוקול המצוי בגנזך המדינה) והשתתפו 
בו מנהלים ומורים ממחוז המרכז. הכנס השני נערך בחיפה, ב־ 4.6.64 , 
והשתתפו בו אנשי חינוך ממחוז חיפה והצפון. 

מנהלי בתי-הספר והמורים העניקו לארן את מלוא תמיכתם בהנהגת 
ההקבצות. ארן עצמו סיפר לבאי כנם המנהלים והמורים השני, 
שנערך בחיפה, כי בסיום הכנס בתל־אביב, שבו השתתפו כ־ 200 מנהלים 
ומורים, הוא ביקש לערוך הצבעה: "מי בעד הקבצה, מי נגד. כמעט 
כולם היו בעד, נגד לא היה אף אחד, היו כמה מפקפקים" (כנס מחוז 
חיפה והצפון, 4.6.64 , ג״ה, גל/ 1409 , עט׳ 31 ). 

איננו יודעים האס האנשים שהשתתפו באותם כנסים ייצגו את 
התחושות של כלל ציבור המחנכים שהתנסה באותה שנה בהוראה 
בהקבצות, או שמא היתה זו קבוצה שנבררה היטב על־ידי מארגני 
הכינוסים. מכל מקום, בולטת העובדה שאף אחד מן הדוברים לא הביע 
הסתייגות חזקה ומנומקת מן המדיניות החדשה, דבריה של הגב׳ חיה, 
מורה מנוה עובד שליד פוריה, מייצגים את רוח הדברים של מרבית 
הדוברים: "אני מלמדת בישוב עולים, ואני מברכת את הרגע שניתנה 
לנו היכולת ללמד בשתי קבוצות. משום שאם קודם ראיתי קהל של 
ילדים, אני רואה עכשיו ילד, ואני רואה כאן ילד וילד, ואני יכולה 
לדבר אתו... אצלנו זה מתבטא בצורה כזאת, שאנחנו יושבים בצורת 
שולחן עגול, כל הילדים מסביב, איש אל רעהו, מדברים, בוחנים, 
שואלים - זה בקבוצה המתקדמת, בקבוצה החלשה יותר יש להם 
אפשרות לשאול את המורה, ואם ילד היה בינוני, הרי בקבוצה החלשה 
הוא, אפשר לומר, מתקדם. הוא אומר את הדברים בצורה בטוחה... 
עצם העובדה שחלקו את הילדים ונתנו להם אפשרות להתקדם 
בצורה כזאת בשתי הקבוצות יחד - זוהי ברכה, והלוואי והיינו יכולים 
לחלק גם את הכיתות האחרות, להתחיל אפילו בכיתה ד׳, ה׳, 
ולהתחיל כבר מן היסוד, לאפשר לילדים החלשים להתקדם, לאפשר 
לילדים הטובים להתקדם עוד יותר - ובזה אנחנו נגיע פעם לרמה 
טובה״(שם: 25 ), 

ככלל, המנהלות והמורות מיעטו להתייחס לשאלות חברתיות, 
מוסריות או פוליטיות הכרוכות בהפרדה בין ילדים לפי רמת יכולת. 
במקום זאת הן התמקדו בבעיות ארגוניות ולוגיסטיות הדורשות, 
לדעתן, טיפול, כדי שאפשר יהיה ליישם את ההפרדה להקבצות ביתר 
יעילות. בעיות אלה אינן עומדות, אמנם, במרכזו של מאמר זה, אולם 
מן הראוי לציין אותן בקצרה; עיון קצר זה יעזור לנו להבין כיצד 
התגלגלה מדיניות ההפרדה לכדי כך, שהסיכויים להעניק תיגבור 
וחיזוק לקבוצות החלשות הפכו לקלושים ביותר, וכיצד נהייתה 
ההפרדה, במקום זאת, לשיטה של הסללה, אשר בה, מרגע שתלמיד 
נכנס להקבצה נמוכה, סיכוייו להגיע להקבצה גבוהה הצטמצמו עד 
מאוד. כבר בשנות ה־ 70 מצא אחד המחקרים הראשונים שנערכו 
בסוגייה זאת - המחקר נערך בחטיבות הביניים - כי שיעור העוברים 

מהקבצה להקבצה היה נמוך ביותר: 1% עד 3% (דרררן רמיליץ, 
1979:396 ). 

הבעיה הארגונית הראשונה שהועלתה על-ידי המורים והמנהלים 
היתה העדר מורי□ במספר מספיק לכל אחת מן ההקבצות. הגב׳ אלון, 
מחנכת שדיברה בכנס מחנכי מחוז חיפה והצפון, ציינה לדוגמא את 
בעיית המורים לאנגלית: "בביה״ס בקושי ישנו מורה לאנגלית אחד, 
וגם הוא לא תמיד מורה, אלא, לעתים קרובות, מישהו היודע אנגלית 
מהארצות האנגלו-סכסיות ואיננו מורה" (כנס מחוז חיפה והצפון, 
4.6.64 , ג״ה, גל/ 1409 , עמ ׳ 2 ). אותה דוברת ציינה גם את הבעייה 
השנייה, המחסור בחדרים: "צריכים שלושה חדרים... [אחד לכל 
הקבצה; ש.ס.] - ואין חדרים. אני עומדת בשנה הבאה בפני הבעיה 
הפשוטה: אם תתווסף לנו עוד כיתה - אץ לי בכלל מקום לאן 
להכניס את הכיתה הנוספת של ההקבצה. כי כיום נשאר תדר אחד, 
שהוא משמש לטבע, לספריה... והוא משמש גם להסרטה וגם 
להקבצה״(שם: 3 ). 

בעייה שלישית, ואולי החשובה ביותר, היתה שאלת ההקצאה של 
המורות להקבצות השונות. אמר מנהל בית-ספר מקרית שמונה: "אם 
אנחנו נותנים את המחנכת או את המורה הטובה לקבוצה המתקדמת, 
ומצד שני לקבוצה החלשה מורה שרצתה להשלים את משרתה, נניח 
להוסיף עוד 6 שעות [כדי להשלים למשרה מלאה] - ספק הדבר אם 
כל התכנית תצליח... (שם: 16 ). 

הצירוף של שלושת הנקודות הללו נותן תמונה עגומה למדי באשר 
לדרך בה יושמה שיטת ההקבצות, לפחות בשנים הראשונות: ההקבצה 
הגבוהה קיבלה את המורה הטובה כיותר, שהיתה במקרים רבים גם 
המחנכת, וכן את חדר הכיתה. ההקבצה הנמוכה, לעומת זאת, קיבלה 
את המורה הפחות מנוסה ובעלת המעמד הנמוך יותר, ונאלצה לנדוד 
מחדר לתדר, או להסתפק בכל שטח של בית־הספר שהיה פנוי במקרה. 
בתנאים שכאלה, לא היה להקבצה הנמוכה כל סיכוי להתמודד עם 
ההקבצה הגבוהה. 

שניים־שלושה מבין המנהלים והמורות עמדו גם על ההשלכה 
החברתית-פוליטית המרכזית של ההפרדה להקבצות: "אם", אמר 
אותו מנהל בית-ספר מקרית שמונה, "הרכב התלמידים הוא כזה שע״י 

חלוקת הכיתה לשלוש או לשתי קבוצות תיווצר גם חלוקה עדתית - 
צריך לוותר על ההקבצה״ (שם: 16 ). 

הטעון החזק ביותר שהועלה על-ידי המנהלים והמורים בעד השיטה 
החדשה היה שבמסגרת ההקבצה הנמוכה, התלמידים החלשים בטוחים 
עתה דיים להשתתף. פנינה ארד, מבית-הספר על-שם הס בפתח תקוה, 
ניסחה זאת כך: "בקבוצה החלשה יש תלמידים שהם תלמידיי זו 
השנה השלישית, ויש ביניהם ילדים שלא פצו פה במשך שנתיים 
וחצי, או למעלה משנתיים שאני עובדת איתס, והילדים האלה, 
בכיתה החלשה שלהם, התחילו להשתתף, התחילו לכתוב, התחילו 
לשאול." ואולם ארד מיהרה לסייג את דבריה: "אבל, בל נשלה את 
עצמנו שההשתתפות שלהם עומדת ברמה גבוהה או הכתיבה שלהם 
עומדת ברמה גבוהה... על כל פנים, אני רואה זאת כהתקדמות רבה 
מאוד...״(כנס מחוז המרכז, ללא תאריך, ג״ה, גל/ 1409 , עמ׳ 10 ). 

לעומת זאת, הטענה החזקה ביותר נגד ההקבצות שהועלתה בכינוסי 
המורים והמנהלים - על־ידי מיעוט מקרב הדוברים - היתה התווית 
השלילית שהדביקה ההפרדה לתלמידי ההקבצות הנמוכות. סיפר מורה: 
"התלמידים מהקבוצה החלשה בימים הראשונים חיכו לצלצול. רק 
המורה יצאה, מיד נמצאו תלמידים זריזים שהלכו אל הלוח ומחקו את 
כל מה שהיה כתוב על הלוח. הסיבה פשוטה: הם לא רצו שהתלמידים 
מהקבוצה המתקדמת יראו מה שהם למדו בקבוצה שלהם..." (כנס 
מחוז חיפה והצפון, 4.6.64 , ג״ה, גל/ 1409 , עמ ׳ 15 ). תיאור קצר זה 
מאפשר לנו לשער את שהתרחש בלבם של מאות ואלפי התלמידות 
והתלמידים אשר הופרדו באותם ימים מחבריהם לכיתה והופנו להקבצה 
הנמוכה, מנגד, אנו יכולים לשער את רגשות הגאווה וההתנשאות 
שהתעוררו אצל אלה אשר הופנו להקבצה הגבוהה, 

המנהלים והמורות העלו גם שאלה מעשית מעניינת ביותר: באיזו 
דירוג של ציונים יש להשתמש כאשר באים להעריך את עבודות 
התלמידים בהקבצות השונות? מורה מעיירת־הפיתוח מעלות סיפר: 
"לקראת סיום השליש השני התלבטנו אם לתת ציונים יחסיים לקבוצה, 
ואז יצאו תלמידי הקבוצה המתקדמת נפסדים, ואילו אם לא ניתן 
ציונים יחסיים, אלא אובייקטיביים, יקבלו כל ילדי הקבוצה החלשה 
ציון 4 או 5 . פתרנו את הבעיה הזאת כך, שהחלטנו לתלמידי הקבוצה 

הטובה לתת ציונים החל מ- 7 עד 9 , לתלמידי הקבוצה החלשה מ- 4 עד 
6 , והקבוצה הבינונית את ציוני הביניים, בלי להגיע לקצוות״(שם: 22 ). 

שרגא עדיאל, מנהל "המרכז למוסדות חינוך טעוני טיפוח", מי 
ששימש כמשנה למנכ״ל המשרד וכיד ימינו של השר בהנחת היסודות 
למסלול המיועד לתלמידים מזרחים, מיהר לתקן את המורה ממעלות 
ולהכריז על העמדה אשר תנחה להבא את מערכת החינוך בעניין 
הציונים לתלמידי ההקבצות השונות: "אתם תקבלו הנחיות עוד 
השבוע... ההנחיה שתינתן לא תהיה ברוח הדברים שהשמיע החבר 
ממעלות. ההנחיה היא שיש לתת ציון בהתאם להישגי□ של הקבוצה. 
כי אחרת הרי אנחנו מערערים את כל הבטחון של הילד. הטוב 
בקבוצה החלשה קיבל ... ׳טוב׳ וקיבל ׳כמעט טוב מאוד' וקיבל ׳טוב 
מאוד׳ ופתאום אנחנו נגביל אותו במיטת סדום של ציונים ונאמר 
שהוא יכול לקבל רק 6 ־ 4 ? ההנחה היא שיינתן ציון יחסי, אבל יירשם 
בסוגריים מהי הרמה, ויירשם ׳טוב מאוד׳ ובסוגריים: ׳רמה ג" או "טוב 
מאוד״ ברמה א״' (שם: 30-31 ). 

כאמור, ארן יצא מעודד משני הכינוסים של המנהלים והמורים. 
המסר שקיבל מאנשים אלה, רובם ככולם אשכנזים ותיקים, היה 
שמדיניות ההפרדה להקבצות, לא זו בלבד שהיא מקלה על עבודתם, 
אלא שהיא אף מיטיבה עם התלמידים המזרחים. 

בוועד החינוך היו הדיונים מורכבים יותר, ופחות חד״משמעיים 
בכל הנוגע לתמיכה במדיניות שר החינוך. כאמור, ועד החינוך הורכב 
על-פי מפתח מפלגתי: על שורותיו נמנו, בין השאר, רות הקטין 
ממפא״י, אמה תלמי ממפ״ם, משה אונא מן המפד״ל, הרב קלמן כתנא 
מאגודת ישראל, שושנה פרסיץ מן הציונים הכלליים, אסתר רזיאל־ 
נאור מחרות. לצדם שימשו בוועד החינוך גם אנשי אוניברסיטה, 
וביניהם הפרופ׳ סיני אוקו, ד״ר אורציון ברתנא, ד״ר א. קצנלבוגן, 
פרופ׳ חיים חנני, ד״ר אלכסנדרה פוליאקוב-מייבד. כמו כן נמנו על 
הוועד כמה מראשי משרד החינוך: ד״ר ברוך בן יהודה, מי שהיה 
המנכ״ל הראשון של משרד החינוך; שרגא עדיאל, מנהל המרכז 
לטיפוח, ויעקב שריד, מנכ״ל המשרד. רובם המכריע של חברי הוועד 
היו אשכנזים ותיקים בארץ. אם לשפוט על״פי השמות המוזכרים 
בפרוטוקול של הישיבות, היו בו שלושה חברים מזרחים או ספרדים: 

ההיסטוריון יליד אלג׳יריה ד״ר נתץ א. שוראקי, איש מפא״י אשר 
שימש בשנות הששים כסגן ראש העירייה בירושלים וכיועץ ראש 
הממשלה לענייני קליטת עליה ; א. אלמליח, איש רשימת הספרדים 
לכנסות הראשונות; והמחנכת לאה גיחוץ־מרגלית (שהעידה על עצמה 
במהלך הדיון כי היא מזרחית). היו בוועד החינוך גס שלושת חברים 
ערבים: סמי בישארה, ד״ר חמד סעב וסלים תופיק. שמותיהם לא 
מופיעים בין הדוברים בשני הכינוסים הנדונים. 

בעוד שהדברים בכנסים של המנהלים והמורים נגעו בעיקר בצדדים 
הארגוניים והלוגיסטיים של המעבר להקבצות, הדיונים בוועד החינוך 
הצטיינו בהתייחסות רבה יותר למשמעויות הפוליטיות והחברתיות 
של המדיניות החדשה. אולם לפני שנפנה לדברים אלה, מן הראוי לציין 
כי היו בין חברי ועד החינוך שהעלו הצעות אלטרנטיבית לדו של השר. 
אלטרנטיבות אלה ראויות לציון, ולו מן הטעם הפשוט שבמבט לאחור, 
כאשר המודעות למגוון הגדול של הפרטים הכרוכים בהחלטה בעלת 
משמעות ארוכת טווח הולכת ופגה, יש נטייה לראות את הדברים 
כאילו "לא היתה ברירה". הדברים שלהלן מראים בבירור כי היו 
אלטרנטיבות לשיטת ההקבצות, וכי היו אנשים שהיו מודעים להן. 
כך, למשל, שאלה חוה רצון מדוע אץ מנסים להקטין את הכיתות 
ביישובי העולים: "אני יודעת שזה יעלה קצת יותר כסף, ונצטרך 
להוסיף קצת יותר מורים וקצת יותר שעות, ולתת מורים טובים, ולתת 
גם שם את האמצעים הנוספים. הייתי רוצה שנעמיד את עצמנו 
באתגר הזה כדי לראות מה משתי השיטות האלה יתן תוצאה טובה 
ועמוקה יותר. אני מרשה לעצמי לשער שהדרך השניה" (ישיבת ועד 
החינוך, 11.5.64 , ג״ה, גל/ 1409 , עמ ׳ 19 ). הצטרפה אליה רחל צברי, 
שטענה: "מדוע, צד בצד עם ההקבצה, לא יהיה ניסוי של קבוצות, 
כיתות קטנות שיקבלו תוספת של שעות לימוד, תוספת של מדריכים 
או אנשים מנחים, תוספת של חומרי לימוד ואמצעי לימוד...?" 
(ישיבת ועד החינוך, 15.6.64 , ג״ה, גל/ 1409 , עמ׳ 6 ). ייתכן ולו נוסו 
אלטרנטיבות אלה, היו אנשי חינוך משתכנעים כי אין מדובר בהבדלי 
איכות בין קבוצות שונות, אלא בצורך בהשקעה דיפרנציאלית - ומערכת 
החינוך היתה נמנעת מהקמתם של מסלולים נפרדים. 

נחזור עתה לטיעונים הפוליטיים והחברתיים שהועלו כמהלך שני 
הדיונים בוועד החינוך שיוחדו לנושא ההקבצות. יש בטיעונים אלה 
כדי ללמד אותנו על הרקע הפוליטי-חברתי והאידיאולוגי של המפנה 
במדיניות משרד החינוך. 

כאמור, הדברים אותם שמע זלמן ארן מפי חברים בוועד החינוך 
היו נעימים פחות מאלה ששמע בכנסי המורים והמנהלים. בוועד החינוך 
הושמעו דברי ביקורת, שחלקם פורסם גם מעל במות ציבוריות אחרות, 
כולל התקשורת. הדים לעוצמתה של ביקורת זו אפשר לשמוע בפנייה 
נרגשת של זלמן ארן אל המנהלים והמורים שהשתתפו בכינוס 
בחיפה, לתמוך בו ובמדיניותו בפומבי, השר, ששבע נחת מדברי המורים, 
החמיא להם על גישתם המעשית והעניינית, והנגיד אותה לזאת של 
מתנגדיו, אותם כינה "תיאורטיקנים" הכותבים בשפה "מצוחצחת" 
והנוקטים בגישה "רקובה": "בתוך ציבור המורים, העוסק בזה, העניץ 
מסתדר [מדיניות ההקבצות מתקבלת יפה; ש.ס.]. ההתקפות בעתונות 
נמשכות... תיאורטיקנים כותבים. ואני בקשתי, גם בכנס הקודם 
[הכוונה לכנס המורים בתל-אביב; ש.ס.]... שתכתבו על הענין הזה. 
ל׳הד החינוך׳, לעתונות - ל׳דכר׳, ל׳הארץ׳, ל׳למרחב׳, ל׳על המשמר׳, 
ל׳חרווד, ל׳הצופה׳. תכתבו על הענין הזה,.. זה [הביקורת של 
המתנגדים; ש.ס.] לא ישפיע עלינו, זה רק מעצבן. זה לא ישפיע על 
המעשה. אנחנו נעשה את שלנו, אבל למה העצבנות הזאת ובלבול 
המוחות. אז אני מבקש מכם שתתיחסו לזה. תכתבו בפומבי. תכתבו 
כל אחד כאשר יעלה על רוחו. מפני ש... ברוב המקרים כותבים על 
זה אנשים, אשר לפעמים אתה קורא, זה כתוב בעברית, ולעתים 
בעברית מאד מצוחצחת, לפעמים בעברית כזאת שאינני יכול לתפוש 
מהו... כל כך היא יפה. אבל, ביסוד, הגישה היא רקובה, ואינם לוקחים 
בחשבון שאנחנו לאחר 15 שנה, נסינו 15 שנה, ונסינו כבר כל מיני 
דברים... נאחזנו עכשו באיזה דבר שיש בו הסיכוי היותר חשוב, 
והלוואי והיינו עושים את זה לפני 10 שנים..."(כנס מחוז חיפה והצפון, 
4.6.64 , ג״ה, גל/ 1409 , עט׳ 34 ). 

הדבר הראשון המתברר מתוך דיוני ועד החינוך הוא שלמדיניות 
ההקבצות היתה אוכלוסיית יעד ברורה: המזרחים. השר זלמן ארן אמר 
זאת במלים ברורות: "כאשר חזרתי לפני שנה למשרד החינוך, הדבר 

הראשון שביקשתי היו תוצאות סקר תשב"ג. מצאתי שם דבר מעניין 
מאוד, ששימח את לבי: מספר הילדים מבני עדות המזרח שגמרו את 
בית-הספר היסודי משתווה למספר הילדים ממוצא אירופי. אלה 
ואלה - מספר 18,000 . זו עליה. אבל כשהתחלתי לנתח את מעמדם של 
התלמידים האלה, ההישגים הלימודיים, חשכו עיניי. היד לי אשליות 
שבמשך הזמן הזה, על יסוד מה שנעשה לפי 5 , 6 , 7 שבים תהיינה 
כבר ב- 1963 תוצאות אחרות. ואמנם יש תוצאות מקצת שונות, אבל 
אין זו מהפכה. ואז - אני מדליף סודות מן החדר - אז התיישבנו על 
הבעייה הזאת... ואחד הדברים שהחלטנו עליהם היה - למצות את 
נסיון באר שבע [דהיינו, שיטת ההקבצות; ש.ס.]..." (ישיבת ועד 
החינוך, 15.6.64 , ג״ה, גל/ 1409 , עמ׳ 23 ). שרגא עדיאל, מראשי 
מקדמיה של שיטת ההקבצות, אמר את אותם דברים עצמם, אלא 
שבגירסא טכנית יותר: "הטיפול בילד טעון הטיפוח או בבתי־ספר 
טעוני טיפוח הביא אותנו - במקצב מזורז ביותר - לידי גישה דיפרנ¬ 
ציאלית במרבית תחומי החינוך׳(ישיבת ועד החינוך, 11.5.64 , ג״ה, 
גל/ 1409 ,עמ׳ 4 ). 

הדיונים של ועד החינוך מאפשרים לנו גם לערוך מיפוי, ולו חלקי, 

של העמדות הפוליסיות־חברתיות שהתגבשו סביב שאלת ההפרדה 
להקבצות. התמיכה במדיניות ההפרדה באה מצד קואליציה מעניינת 
ביותר: בראש המרכיב האחד של קואליציה זו עמר השר, זלמן ארן, 
איש מנגנון מפא״י, יוצא מזרח אירופה, איש העלייה השלישית, חבר 
בחוג הפנימי השליט של מפא״י, ה"טרויקה" המפורסמת, שכללה, 
מלבדו, גם את גולדה מאיר ואת פנחס ספיר, ואשר פעלה לצידו של 
לוי אשכול בהתמודדותו מול בן־גוריון ומול אנשי רפ״י - משה דיין 
ושמעון פרס - בשנות ה־ 60 הראשונות. לצדו של השר עמדו מספר 
פקידים בכירים, גם הם אנשי מפא״י ותיקים, ובראשם יעקב שריד, מי 
שהיה מנכ״ל המשרד, ויוסף גדיש, מנהל אגף במשרד. 

המרכיב השני של הקואליציה שתמכה בהפרדה היה חבורה של 
אנשי חינוך ופוליטיקה מקרב עולי גרמניה, ובראשם עקיבא ארנסט 
סימון, שרגא עדיאל ומשה אונא. חבורה זאת השעינה את טיעוניה, 
בין השאר, על כתביו של יוצא גרמניה אחר, קרל פרנקנשטיין. את 
התיבה "חבורה" אני מציין בהיסוס רב, ואין בה כדי לרמז על פעילות 

מתואמת ורצופה להשגת יעד משותף מוגדר. כמה מן האנשים אכן 
היו קשורים זה לזה: א״ע סימון וקרל פרנקנשטייץ היו מקורבים זה 
לזה ושיתפו פעולה במערכת של כתב העת "מגמות"; סימון אף כתב 
בהרחבה ובאהדה על עמדותיו של פרנקנשטיין(סימון, 1951 ו- 1966 ). 
ניירות עמדה של משרד החינוך, שבחלקם יצאו ממשרדו של שרגא 
עדיאל, הפנו את המחנכים למאמריו של קרל פרנקנשטיין, כדי לרכוש 
הבנה בבעיותיהם של תלמידים "טעוני סיפוח" (ר׳ למשל "הנחיות 
למחברי ספרי לימוד בעברית לכיתות ו׳־ח׳ בבתי״ס טעוני טיפוח", 
ג״ה, גל/ 765 נ). א״ע סימון ושרגא עדיאל היו, ככל שעולה מן הפרוטו¬ 
קול של הדיון, במגע זה עם זה במסגרת הטיפול בשאלת התלמידים 
המזרחים. היחיר שאין לי לגביו כל מידע בהקשר זה הוא משה אונא, 
ח״כ מן המפד״ל; ואולם אונא שימש בשנות החמישים כיו״ר המועצה 
לחינוך ממלכתי־דתי במשרד החינוך, וכתוקף תפקידו זה סביר להניח 
שהיה לו מגע כלשהו עם לפחות חלק משלושת האחרים, עקב זהות 
הנושאים שהעסיקו את כולם. 

אולם גם אם לא התקיים כל תיאום בין ה״ייקים" שלנו, הרי שדבר 
אחד בכל זאת היה משותף לכולם, והוא רקע של התנסות אישית 
במערכת חינוך מדינתית אליטיסטית שהפרידה בבירור בין מועמדים 
לחברות במעמד האינטלקטואלי והפרופסיונאלי ובין מועמדים לחברות 
במעמד הפקידים והפועלים - הלא היא מערכת החינוך הגרמנית. כל 
הארבעה היו חניכי גימנסיות גרמניות, אשר שימשו כמכינות אוניברסי¬ 
טאיות. המדיניות השוויונית והאוניברסליסטית שאיפיינה את מערכת 
החינוך היישובית בארץ ישראל, ובמיוחד את זו של תנועת העבודה, 
היתה זרה להם במידה רבה, המעבר לשיטה דו-מסלולית נראה להם 
בוודאי כצעד מובן מאליו; שרגא עדיאל מספר כיצד התרחש המעבר 
מתפיסה שוויונית לתפיסה דיפרנציאלית - אותה הוא כינה שוויונית 
יותר: "לקחי העשור הראשון וראיית המציאות החינוכית-הסוציאלית 
המשתנה בשנות החמישים טפחו על פנינו, והעמידו בספק את האמון 
הבלתי-מעורער כעקרון ׳השוויון בחינוך, השוויון הפורמאלי, שאינו 
לעיתים קרובות, אלא אי-שוויון למעשה״ (עדיאל, 1970:12 ). מבין 
הארבעה, הבוטה ביותר היה א״ע סימון, שקרא לטיפוחן של אליטות 
חברתיות שונות ומגוונות. בראש כולן תעמוד העילית האינטלקטואלית־ 

המוסרית, שתשמש בבחינת "עילית משרתת"; "חינוכה-הכשרתה של 
עילית משרתת הוא תפקידו העיקרי של בית־הספר העיוני" (מצוטט 
אצל ח), 1985:382 ). 

עוד בשנות הארבעים השמיעו משכילים שעלו מגרמניה טיעונים 
בזכות מעבר לשיטת הגימנסיות הגרמנית, שעיקרה 6 שנות חינוך יסודי 
ו- 6 שנות חינוך תיכון, בניגוד לשיטה של 8 כיתות בית-ספר עממי 
ו־ 4 שנות תיכון. יזמים חינוכיים מקרב עולי גרמניה אף הקימו גימנסיות 
עבור בני העולים, וביניהן גימנסיה "בן יהודה"(לימים "שלווה") בתל־ 
אביב ובית־הספר ״חוגים״ בחיפה(גלבר, 1990:293 ). 

זלמן ארן אמור היה להיות, על פי השתייכותו האידיאולוגית 
הרשמית, יריב של "הייקים" בהיותו מייצג מובהק של מנגנון מפא״י, 
אמור היה לתמוך בהמשך קיומו של חינוך "עממי" שוויוני ואוניברס־ 
ליסטי, ולהתנגד לרעיונות בנוסח הפרדה בין תלמידי גימנסיה ובין 
תלמידים של כתי־ספר ל"עם". אלא שארן, לא זו כלבד שלא התנגד, 
אלא אף היה, כפי שראינו לעיל, הכוח המניע מאחורי הרפורמה 
המסלילה בחינוך, שהונהגה ב- 1968 . ארן, מבחינה זאת, היה דוברה 
של האליטה הציונית היישובית, המזרח-אירופית במוצאה, שמצאה 
עצמה ע□ הקמת המדינה בעמדת הניווט של מנגנון שלטוני חדש, 
ואשר חשה בצורך להכשיר קאדרים ניהוליים הולמים. כעוד שבתקופת 
היישוב הדגישה האליטה של תנועת העבודה את ערכי ההגשמה 
ההתיישבותית החלוצית, הרי שעתה היא החלה מדגישה את ערך 
התרומה למנגנונים הממלכתיים, וכפועל יוצא מכך, כין השאר, את 
חשיבות ההשכלה הפורמאלית ככלי המעניק את ההכשרה הדרושה 
לכך. 

הקואליציה של מצדדי ההפרדה להקבצות התייצבה מול חבורה 
של אנשי שמאל של תנועת העבודה. בלטה בהעדרותה נציגות מגובשת 
של היהודים יוצאי ערב, שעשוייה היתה להתריע על ההשלכות של 
מדיניות ההפרדה להקבצות על הקהילות של יוצאי ערב ועל סיכויי 
ילדיהן להגיע בהמוניהם להישגים לימודיים נאותים. אלא שנציגות 
שכזאת לא היתה בקיים באותן שנים. גם בדיונים על הרפורמה 
בחינוך, שהתקיימו מספר שנים לאחר מכן, לא נטלה חלק נציגות 
מגובשת של מזרחים; למעשה, לבד מנציגות של אקדמאים מזרחים 

חברי מפא״י, לא היה שום גוף מזרחי אחר שהשתתף כאותו דיון(דוד 
לוי, 1987 : 72 ־ 71 ), 

באשר לשמאל של תנועת העבודה, הוא היה נתון באותן שנים 
בתהליך מואץ של היחלשות והצטמצמות, לאחר עשור ומעלה של 
מאבק כושל כמדיניות ה״ממלכתית" של בן גוריון, ובמדיניות הפיתוח 
שאיפשרה את עלייתו של מה שרוזנפלד וכרמי כינו בשם "המעמד 
הבינוני יציר המדינה״ (רוזנפלד וכרמי, 1979 ). לשמאל של תנועת 
העבודה לא היתה עוד אחיזה ממשית במערכת החינוך, להוציא בתי- 
הספר הקיבוציים. "זרם העובדים" בחינוך פורק עשר שנים לפני הדיון 
בוועד החינוך. יתרה מזאת, זרם זה, גם טרם פירוקו, לא רכש אחיזה 
ממשית בבתי־ספר ביישובי העולים: בעוד שהזרם הממלכתי-דתי, 
שהיה מזוהה עם המפד״ל, הקים ביישובי העולים בתי-ספר רבים, 
שהיו מזוהים בצורה ברורה עם המפד״ל, השמאל לא השכיל להקים 
בתי-ספר שיהיו מזוהים איתו. בתי-הספר הלא-דתיים שהוקמו בשכונות 
ובעיירות הפיתוח היו ״ממלכתיים״ - דהיינו, ללא זיהוי מפלגתי ברור, 
ובוודאי לא עם השמאל; במידה והיה זיהוי, היה זה עם מפא״י, 
מפלגת השלטון, שהספיקה להתרחק כבר משותפותיה השמאליות. 
כיון שכך, ההתנגדות המרכזית שיכלו אנשי השמאל בוועד החינוך 
להציב היתה כמישור הרעיוני. ובמישור זה, כפי שנראה להלן, נתפסו 
דבריהם כהרים קלושים של עולם האתמול, שאין לו עור, לכאורה, 
רלבנטיות רבה בעולם המודרני התוסס והמשתנה במהירות. 

את נס ההתנגדות למדיניות של ארן ושל שותפיו ה״ייקים" בוועד 
החינוך נשא מרדכי סגל, איש תנועת אחדות העבודה, מי שהיה מנהל 
סמינר הקיבוצים בתל-אביב וחבר קיבוץ גבעת חיים מאוחד. הצטרפו 
אליו שניים: יהודה מסינגר, חבר קיבוץ גם הוא, ויוסף שפירא, איש 
חינוך שעלה מארצות־הברית. שלום לוין, מי שהתפרסם כמה שנים 
מאוחר יותר כמזכ״ל מיליטנטי של הסתדרות המורים בתקופת המאבק 
נגד הרפורמה בחינוך התיכון, הביע דברי הסתייגות, אך לא התנגדות 
של ממש; כאשר הצביע על מחקרים אמריקאיים שהעלו ספקות לגבי 
שיטת ההקבצות, אמר: "אני מביא את זה מפני שלי אין גישה 
עקרונית השוללת את זאת לחלוטין״ (ישיבת ועד החינוך, 11.5.64 , 
ג״ה, גל/ 1409 , עט׳ 20 ). 

המתנגדים הקיבוצניקים דיברו, כאמור, במונחים של עקרונות 
חברתיים כלליים. שני גורמים החלישו במידה רבה את עוצמת 
טיעוניהם: האחד, בתי-הספר הקיבוציים היו קטבים, יחסית לאלה 
העירוניים, ולכן יכלו להרשות לעצמם שלא לפצל את הכיתה להקבצות 
ולהעניק יחס אישי לתלמידיהם המתקשים. טיעון זה הועלה נגד סגל 
על״ידי כמה מץ הדוברים. הגורם השני - הקיבוצים קלטו אך מעטים 
מקרב העולים מארצות ערב, ועל כן לא היו צריכים להתמודד עם בעיות 
איתם התמודדו בתי־הספר בעיירות הפיתוח ובשכונות העירוניות. סגל 
ומסינגר אכן מיעטו להתייחס באופן ישיר למושא המרכזי של המדיניות 
החדשה - התלמידים המזרחים. מדבריו של סגל אף עולה כי הוא היה 
שותף להערכה הנמוכה של רבים מן המשתתפים באשר ליכולתם של 
המזרחים "להרים את עצמם", כדבריו. במקום זאת, עמדו סגל 
ומסינגר על דמות החברה שתצמח ממערכת חינוכית הבנוייה על 
הפרדה להקבצות. 

סגל תקף את ההקבצה כמסגרת שאין לה "שום אטריבוטים 
(מאפיינים) של התחברות אמיתית אנושית, של חכרה אמיתית אנושית, 
של תא חברתי... הסימנים הם בפירוש חיצוניים וטכניים, טסטולוגיים." 
(שם: 15 ). "אם אנחנו מכניסים את הפרינציפ התחרותי אזי החברה 
(הנוצרת) היא בעיקר נערכת על פי הפרינציפ התחרותי. התרעומת 
שלי היא על כך שאנחנו כאן מדגישים הדגש היטב, יותר מאשר לפני 
כן, את הפרינציפ התחרותי. מדוע אנחנו חייבים להציב סולם עם שלבים, 
אשר באופן בולט מאוד, יום יום, יראו את מי שעומד על שלב תחתון או 
על שלב עליון?״(שם: 16 ). 

ההפרדה המוצעת, אמר סגל, מוצגת כהפררה על בסיס של הישגים 
לימודיים, אבל אין ספק שהיא תהפוך להיות הפרדה על בסיס מעמדי 
ועדתי: "ואם באנגליה זאת הפרדה רק לפי שכבה סוציאלית, לפי 
מעמדות, הרי אצלנו זאת תהיה הפרדה גם כזאת וגם, נוסף על כך, 
עדתית, ואיש אינו מכחיש זאת ואיש איננו סבור שזה אחרת... בקרית 
שמונה... ראיתי גם בלי הקבצה את הנטיה האריסטוקרטית ממילא 
של הותיקים להפרד ולהתגדר, לעומת העולים מקרוב באו... דוחפים 
בכיוון זה של שעבוד החינוך לבעיה הזאת של מיון החניכים בהתאם 
למקומם המיועד להם במשק ובחברה לאחר מכן. והסכנה קיימת לא 

רק במשטר זה... חינוך אשר רוצה להחלץ ככל האפשר מן הלחץ 
הזה - של הבה תן לי את כל החניכים ממויינים ומתועדים ובחונים, 
אם אפשר להגיד כך, ומסווגים, בכדי שאדע אח״כ איפה לשים כל אחד, 
שחלילה לא יתערבבו, צריך להתלץ מץ הלחץ הזה וצריך לשים את 
הדגש על פיתוח האישיות באשר היא, ועל פיתוח התא החברתי באשר 
הוא. והרביזיה הגואלת החדשה מתעלמת הץ מזה והן מזה"(שם:שם). 

סגל אף ציטט מחקרים שנערכו בחו״ל אשר הוכיחו, כדבריו, כי 
"תחילה שמו את החלשים בזרם החלש משום שה□ חלשים, ובצאתם 
מץ הזרם החלש הם נעשו יותר חלשים". הוא הסיק מכך כי "ההקבצה, 
ההומוגניות, נעשתה אחראית לפער אינטלקטואלי גדל, גם שכלי וגם 
השכלתי״(שם: 17 ). 

יהודה מסינגר, איש קיבוץ, קבל נגד הנטייה המריטוקראטית של 
יוזמי ההקבצות, דהיינו, הנטייה להעמיד בראש הסולם החברתי את 
בעלי ההישגים הלימודיים: "שומעים אנו בזמן האחרון יותר ויותר 
נימה של זלזול ב׳שוויונות׳ בתחום החינוך וראוי העניין לדיון יסודי... 
בנינו שמו כבר את הציונות במרכאות. המפי מוריהם ומנהיגיהם ילמדו 
שגם לשוויון ראויות המדכאות? ולמה חותרים אלה נגד ׳שוויוניות׳ 
בתחום הרוח? לשלטון האינטליגנציה? האם כל מאבקם הממושך 
של דורות לביטול זכויות יתר עשוי להשיג בסופו של דבר רק החלפת 
סוג אחד בשני? במקום בעלי רכוש, צבע עור לבן או תעודת לידה 
מסויימת יבואו אלה המסוגלים לעמוד במבחנים ולהשיג הישגים 
לימודיים? אינני בטוח ששליטתם תנעם יותר..," (ישיבת וער החינוך, 
15.6.64 , ג״ה, גל/ 1409 , עט׳ 26 ). 

יוסף שפירא, העולה מארצות-הברית, העמיד במרכז דבריו את 
הנטייה המדאיגה, לדבריו, של האשכנזים להתבדלות עדתית. ההקבצה, 
כך משתמע מטיעוניו, איננה אלא מסגרת שתאפשר להורים האשכנזים 
לשמור על הפרדה בין בניהם ובנותיהם ובין הבנים והבנות של המזרחים, 
הוא סיפר על שכונה שבשמה לא נקב, שהיתה ככל הנראה שכונה 
קואופרטיבית של "אנשים שיש להם קשרים חזקים מאוד", כדבריו, 
לתנועת העבודה, שתושביה התנגדו לפירוק הקואופרטיב מפחד שמא 
חברי הקואופרטיב, מרגע שיעמדו ברשות עצמם, ימכרו את דירותיהם 
למזרחים. "אם כל אחד יהיה חופשי למכור את דירתו, עלול הוא 

למכור גם למי שהשכונה אינה רוצה בו. ומיהו זה שהשכונה אינה רוצה 
בו? מי שיש לו הרבה ילדים. בשכונה מעט ילדים ואם תבוא משפחה 
עם הרבה ילדים, יהיה יותר רעש, פחות נקיון - זוהי גזירה שאין הציבור 
יכול לעמוד בה. אך עיקר הרע הוא בזה, שהילדים הללו יכנסו לבית- 
הספר וזה ממש ׳אסון׳ - הילדים ׳שלנו׳ יצרכו ללמוד יחד עם הילדים 
׳שלהם׳.״ (שם; 13 ). שפירא השווה את התנהגות האשכנזים כאותה 
שכונה לזו של יהודים אמירים בארצות-הברית, המתנגדים להכנסת 
כושים לשכונות שלהם. "ובכן, חברים, אני מודאג מאוד, אני מוכן 
לקבל דברי חברים, ש׳ההקבצה׳ עונה בענין ההוראה... אך זהו רק 
צד אחד של המטבע. הצד החברתי אינו נותן לי מנוחה..."(שם:שם). 

סגל, מסינגר ושפירא ייצגו בעמדותיהם הנחרצות אך מיעוט מקרב 
חברי ועד החינוך. רבים מחבריהם לוועד הביעו הסתייגויות מן 
ההפרדה להקבצות, אך לא התנגדות מפורשת. מבחינה זאת, שימש 
ועד החינוך פורום נוסף אשר העניק לגיטימציה מעשית למדיניות של 
ארן. 

אלא שארן, כך נראה, כלל לא המתין לאישורו של הוועד. הוא הגיע 
לדיון השני והכריז כי שיטת ההקבצות תונהג בהרחבה, ואף בכיתות 
נמוכות יותר: "בשיטת ההקבצה שאיפתנו היא להגיע במינימום של זמן 
למקסימום של כיתות, ובדרך זו נלך״(שם: 5 ). 

ארן תקף ישירות את המסתייגים, וכעיקר את הבולט שבהם, מרדכי 
סגל: "יש לי תרעומת קשה עליך, דווקא מפני שאתה פדגוג. במרה 
ששמעתי אותך ומקצת חבריך על נושא זה - ותסלחו לי מאוד אם 
אגיד לכם, כי לדעתי העמדות שלכם בעניין זה תלושות לחלוטין מן 
המציאות המרה מאוד שבה אנחנו חיים בענייני חינוך״(שם; 21 ). 

ארן בישר למתנגדים שכנגד החוקרים המעלים ספקות ביחס 
להקבצות, הוא יכול להציב מחקרים המספקים להן תימוכין: "קראתי 
את הפרוטוקול של הישיבה הקודמת וראיתי שחבר אחד [כוונתו, 
ככל הנראה, למרדכי סגל או לשלום לוין; ש.ס.] הסתמך על מה שקרא 
בספר זה ובספר אחר. מה שאנחנו עושים - גם לו יש סימוכין בספר, 
בספר של קוננט, הנחשב אחד המהפכנים הגדולים בחינוך האמריקני: 
הוא ממליץ בפירוש על אותו מעשה ממש שאנחנו עושים עכשיו" 
(שם: 3 ). 

הסתמכות זר של ארץ על קוננט היא מעניינת. ג׳יימס קוננט שימש, 

ביץ השנים 1933 ל- 1953 , נשיא של אוניברסיטת הארווארד, בית החינוך 
האקדמי של האליטה של ארה״ב. במלחמת העולם השנייה הוא שימש 
כאחד מראשי הביוץ האמריקאי, וייעץ לנשיא רוזוולט בתחומים שונים, 
כולל בתחומים הנוגעים להבטחת מעמדה של ארצות-הברית כמעצמת- 
על לאתר המלחמה, בייחוד בתהום הטכנולוגיה והמדע; מאוחר יותר 
שימש נציב עליון ובהמשך שגריר של ארצות-הברית בגרמניה. תיאורו 
כ״מהסכך׳ על־ידי איש תנועת העבודה הישראלית מעיד על אחת 
משתיים: או על אי-יריעה של הפרטים הנ״ל, או על שינוי יסודי במושאי 
ההזדהות של הנהגת תנועת העבודה. 

לאחר שקבע ברורות באיזו ספרות מחקרית הוא מצדד, עבר ארן 
לערעור מעמדם של החוקרים כעלי הביקורת כשכבה חברתית. 
בהתייחסו לדבריו המתונים מאוד של מזכיר הסתדרות המורים, שלום 
לוין, אשר הסתמך, כמו מרדכי סגל, על מחקרים מחו״ל, אמר: ",..מובן 
שצריך ללמוד על הנעשה בתו״ל, אבל במדה שנמצאתי למד מתוך 
הספרים שאני קראתי, ניתן למצוא בספרות זו לגבי הענין המדובר, 
כמו ברוב ענייני החינוך, דבר והיפוכו״(שם: 3 ). 

עתה עבר ארן לשימוש בטקטיקה שהיתה חביבה על ראשי תנועת 
העבודה, לאמור, ההנגדה בין "אנשי מעשה" ובין "מומחים׳/ תוך 
הפגנת העדפה ברורה לאלה הראשונים. במקרה שלפנינו, "אנשי 
המעשה" היו המנהלים והמורים, בעוד ש״המומחים" היו האקדמאים 
ואנשי הרעיונות שבקרב ועד החינוך: "מותר לי להגיד שבעניין ההקבצה 
נתגלתה כמעט תהום כין העוסקים בה למעשה לבין אלה שדנים עליה 
מבחינה עיונית״ (שם: 4 ). המעניין הוא שארן מצא לנכון לערער על 
מעמדם של המומחים, ולהסתמך על זו של "אנשי המעשה", דווקא 
בנקודה המרכזית של הביקורת נגד ההקבצות - ההשלכות החברתיות 
שלה: "איש בכינוסים [של המנהלים והמורים; ש.ס.] לא אמר (שאין 
בעיות); אנחנו [הכוונה לראשי המשרד, ש.ס.] איננו אומרים זאת. יש 
בעיות של חדרי לימוד נוספים, יש בעיות של מורים, יש בעיות של 
תכניות הלימודים ושל ספרי עזר. אך פחות מכל דובר בכינוסים אלה 
- ואני שמעתי עשרות דוברים - על העניין שמעסיק אותנו כאן, לפי 
הפרוטוקול של הישיבה הקודמת - על החשש של הפרדה חברותית" 

(שם: 4 ). ארן היה ככל הנראה רגיש לביקורת זו על ההקבצות, רכחר 
להתחזק מכך שהמורים והמנהלים לא העלו את הבעייה, כמקום להשיב 
באופן ענייני למבקריו בתוך ועד החינוך. 

ואולם ארץ בחר שלא להסתמך רק על עוצמת הטיעונים שלו, ובבואו 
להתייצב אל מול אנשי ועד החינוך הוא הפעיל את מלוא משקלו 
הפוליטי. המסר שלו היה חד וחלק; המצב החברתי מחייב מדיניות 
חדשה, המורים והמנהלים אומרים שהשיטה פועלת, ומשרד החינוך 
מתכוון לרוץ קדימה עם השיטה. "זה [הביקורת הציבורית; ש. ס.] לא 
ישפיע עלינו, זה רק מעצבן. זה לא ישפיע על המעשה. אנחנו נעשה 
את שלנו..." 

מי שנטל על עצמו את עיקר עבודת הצידוק של מדיניות ההקבצות 
היה עקיבא אתסט סימון, סימון, פרופסור לחינוך, שלימים זכה בפרס 
ישראל לחינוך, הגיע לישראל מברלין ב־ 1928 . הוא היה מקורב 
למרטין בובר ופעל לצידו באגודת "ברית שלום", שדגלה במדינה דו־ 
לאומית. הוא אף ערך את בטאון התנועה, בעיות היום. בתקופה 
שלאחר מלחמת ששת הימים היה פעיל בתנועות שמחו נגד הכיבוש, 
ביניהן של״י(שטרן, 1980 ). ואולם, מעל לכל נודע כאיש רוח ומוסר 

- בניגוד לאדן, שנודע בעוצמתו הפוליטית. 

כמו ארן, גם סימון פתח במתקפה ישירה על המתנגד העיקרי, 
מרדכי סגל. הוא ביקש מסגל כי "ישתדל להשתחרר בבירור זה מאידיאו־ 
לוגיזציה פוליטית יתירה״(ישיבת ועד החינוך, 15.6.64 , ג״ה, גל/ 1409 , 
עמ ז 18 ). כהערה זאת ביקש ככל הנראה סימון להעמיד את עצמו - 
ואת ארן - במישור נעלה ו"טהור" מזה של סגל. לאמיתו של דבר, אימוץ 
מדיניות ההקבצות היתה צעד שקשה להעלות על הדעת פוליטי ממנו 

- במובן זה שעתידות היו להיות לו השלכות מרחיקות לכת על סיכויי 
הקידום של מרבית התלמידים המזרחים. קל היה לעמוד על פוליטיותו 
של הצעד אילו נטלה חלק בדיון נציגות מגובשת של מזרחים, אשר 
היתה מציגה את ההפרדה להקבצות במערומיה, כשיטה הבאה 
להכניס פירוד בין מזרחים לבין עצמם, או, בערים הגדולות, להפריד בין 
אשכנזים ובין מזרחים - כפי שתיאר זאת יוסף שפירא. ואולם בהעדר 
נציגות שכזאת, יכול היה סימון לטעון כנגד פוליטיקה במובן של 
התגוששות בין־מפלגתית - ולהציג את סגל כמי שמעלה טיעונים 

הלקוחים מעולם ההתגוששות בין מפא״י ובין יריבותיה משמאל - 
במקום שיתמודד עם המשמעות הפוליטית-מעמדית של מדיניות ההקב¬ 
צות. תוך כדי כך הוא הצליח להעמיד את ארן ואת עצמו כמי שמצויים 
מעל ה מק ח והממכר הבין-מפלגתי ה שיגרתי, וטרודים בקידומה של 
מדיניות בעלת חשיבות לאומית וחברתית א־פוליטית ועל״פוליטית. 

אלא שהמימד הפוליטי-קולקטיבי היה בכל זאת שזור בכל מלה 
מדבריו של סימון. סימון הוא זה אשר ניסח בצורה ברורה ביותר את 
היעד המרכזי של מדיניות ההקבצות: לטפח, בקרב אוכלוסיית התלמי¬ 
דים והתלמידות המזרחים, שכבה קטנה, אשר, מצד אחד, תשמש 
כהנהגה לעדה, ומצד שני, תשמש ראייה להצלחת מערכת החינוך 
הישראלי, ותשקיט מחאות על קיפוח של כלל העדה. 

כזכור, שתי תופעות בעלות השלכות פוליטיות מרחיקות לכת עמדו 
ברקע הדיון: האחת, אי-הגעתם של מרבית התלמידים המזרחים 
לתיכון ולאוניברסיטה, ונשירתם של רבים עוד קודם לכן; השנייה, 
המרי של ואדי סליב ב- 1959 , מרי שהתפרש כמעשה של ערעור על 
מעמדה של הנהגת המדינה, וכרמז לאפשרות של התארגנות קולקטיבית 
מזרחית עצמאית. המרי של ואדי סליב הצטייר בעיני רבים כפעולה 
של צעירים לא מתורבתים ואלימים המאיימים לשכור את כללי המשחק 
(דהאן־כלב, 1992 ). הם הוצגו כבריונים אלימים, חסרי חינוך ושלוחי 
רסן. המנהיגים הועמדו למשפט והושמו בכלא, כשהם זוכים במהלך 
המשפט ליחס של פושעים פליליים - ולא של מנהיגי□ של תנועת מרי 
פוליטית. 

הזעזוע שגרמו המנהיגים הצעירים של ואדי סליב למימסד הפוליטי 
והתרבותי הישראלי עמד ככל הנראה ברקע דבריו של פרופסור סימון 
לפני ועד החינוך. "הרכה יהיה תלוי", הוא אמר, "בהכרעה מי ומי יהיו 
המנהיגים של אחינו העולים בדור הבא. יכול להיווצר על נקלה טיפוס 
מנהיג שכוח רצונו עולה על השכלתו ועל עיכוביו(הכוונה לעכבותיו; 
ש.ס.) המוסריים. לעומת זאת ניתן לחנך טיפוס אדם אחר, המצטיין 
במאזן בריא בין השכלה טובה, מצפון מפותח וכוח רצון" (ישיבת 
ועד החינוך, 15.6.64 , ג״ה, גל/ 1409 , עמ ׳ 19 ). 

העיר חיפה, שבה פרץ המרי של ואדי סליב, ייצגה נאמנה את תמונת 
הבידול במגורים, וכתוצאה מכך בחינוך, בין מזרחים לאשכנזים. 

המזרחים שזה מקרוב באו גרו בעיר התחתית, בשכונות הפלסטיניות 
הנטושות, שואדי סליב היתה אחת מהן. הם למדו בבתי־ספר נפרדים, 
ולא באו במפגש עם בני גילם האשכנזים הוותיקים. אחד מחברי ועד 
החינוך, משה רינות, מי שהיה מאוחר יותר מנהל מחלקת החינוך 
בעיריית חיפה, הצביע על ההבדל באיכות החינוך בין בתי־ הספר בעיר 
התחתית ובין אלה שעל ההר ככעייה מרכזית, ואף הציע להקים בתי־ 
ספר על-אזוריים בהם ילמדו זה לצד זה תלמידי הכיתות הגבוהות, ז׳ 
וח׳ - רעיון שיושם מאוחר יותר במסגרת מה שקרוי "אינטגרציה"; 
"אם אנחנו לוקחים שתי כיתות בואדי סליב ועושים הקבצה אין בכך 
פתרון״, אמר <שם; 11 ). 

אלא שארן, עדיאל וסימון חתרו, כאמור, בדיוק לכך - ליצירת 
הקבצה גבוהה בואדי סליב ובשכונות דומות לה ברחבי הארץ, שתאפשר 
להצמיח אליטה מקומית משכילה, יחסית, וקרובה בערכיה לאלה של 
האליטה השלטת. בעוד שארן ביקש למצוא מענה לאתגר הפוליטי 
שהציבו בפני חבריו להנהגת מפא״י מנהיגי ואדי סליב, סימון ראה את 
מדיניות ההקבצות כחלק אינטגרלי של תפיסתו את מערכת החינוך, 
כמסגרת שתפקידה המרכזי הוא עיצובה של האליטה החברתית. 
ההקבצה, אמר סימון, מאפשרת "את ביצועו של אחד התפקידים 
החינוכיים החשובים.,. והוא; יצירתן של עליתות־הצטיינות שונות 
באותה כיתה ממש. למשל, ילדים שאינם מתקדמים בקצב מהיר 
בשלושת המקצועות של ההקבצה או בשניים אי באחד מהם, עשויים 
בכל זאת להצטיין משאר חבריהם בכמה פעולות משותפות, אם 
כשירה או בציור...״(שם; 18 ). אך הוא מיהר והבהיר: "במבנה החברה 
המודרנית תהיה בכל זאת העליתה האינטלקטואלית-מקצועית בחינת 
עליתת-העליתות, עלינו לשאוף לכך, שתהיה גם בעלת רמה מוסרית 
ואזרחית גבוהה"(שם:שם). 

סימון, שירע כי הוא ניצב בפני אנשים שחלקם דגלו עדיין בתפיסות 
חברתיות שוויוניות, השתמש בעמדת הסמכות האינטלקטואלית שלו 
כדי להציג את דבריו כאילו הם חלק ממוסכמה חדשה ההולכת וחובקת 
את כל העולם: "..,תהיה זו רומנטיקה מסוכנת", אמר בהתכוונו לסגל 
ולמסיבגר, "להניח שאנחנו בארצנו הקטנה נהווה לאורך ימים יוצא 
מן הכלל מן המבנה הנוצר והולך בכל ארצות תבל ובכל משטרי 

המדינות, מסין ומברית המועצות מזה, עד ארה״ב מזה" (שם:שם). 
עוד קודם לכן אמר שותפו של סימון לדעה, שרגא עדיאל, לחברי ועד 
החינוך כי "אנחנו אחת ממערכות החינוך המעטות בעולם שעדיין 
שומרת על מדיניות של הקבצה הטרוגנית [דהיינו, אי הפרדה להקבצות; 
ש.ס.] לאורך כל שמונה שנות הלימוד, מ-א׳ ועד ח״׳(שם: 3 ), 

סימון הציג את ההפרדה להקבצות, ובעקבות כך לאליטות וללא־ 
אליטות, לא רק כתפיסה חינוכית מודרנית, אלא גם כמעשה של היענות 
לדחפים אישיים של התלמידים עצמם. הוא תיאר את המתרחש בבתי" 
הספר בשכונות ובעיירות הפיתות במונחים דרוויניסטיים מובהקים: 
"הילדים הללו רוצים לעלות בחברה, והם יודעים לפחות בחלקם 
שעלייה זאת תלויה בהישגי לימודים. לעתים אף בוער בהם אגואיזם 
חזק, כמו אצל כולנו, ויש שהוא מגיע לידי קנאה ושנאה לגבי ילדי 
הוותיקים... התכנית הזאת [ההקבצה; ש.ס.] היא צעד חשוב בכיוון 
הנכון, ואם תצליח, תווסת ותכוון את השאיפות האגואיסטיות הללו, 
לעלות עליה פרטית ולהתבולל בתוך היישוב ש׳הגיע/ יהיה הוא 
אשכנזי או ספרדי..." סימון סיים את התיאור בהעלאה נוספת של רוח 
הרפאים של ואדי סליב: ההקבצות, אמר, יוכלו להכניס את השאיפות 
האגואיסטיות הללו "אל מסלול קונסטרוקטיבי תחת דסטרוקטיבי" 
(שם: 19 * 18 ). 

אל נוכח "מציאות" חברתית זו שבה החזקים הם השורדים, ביקש 
סימון להציג את סגל ואת מסינגר לא כפי שבוודאי ראו את עצמם, 
דהיינו, כמייצגים של עמדות חברתיות נאורות, אלא כמייצגי□ של 
ריאקציה חברתית: "אין לך כיום במדינת ישראל דבר ריאקציונרי יותר 
(למעשה, לא להלכה)", אמר, "מאשר לעכב את עלייתם האינטלקטו¬ 
אלית והמקצועית של אותם ילדים וצעירים הראויים לכך בין העולים 
החדשים... ״(שם: 18 ). 

סימון אף מצא לנכון לכלול בדבריו סיפור אישי מבית הוריו 
שבברלין. את הסיפור הזה ניתן לקרוא כאלגוריה למצב החברתי שעמד 
ברקע הדיון, ביוצאו נגד חברים בוועד החינוך שטענו כי ההקבצה היא 
שיטה הבאה להקל על ההוראה, אך היא מאיימת על החינוך, אמר 
סימון: "אני מטיל ספק בתוקפה של ההפרדה הרווחת בין חינוך 
והוראה... זוכרני, למשל, את אחד האירועים בבית אבא שחינכו אותי. 

היו אצלנו אורחים רבים שהסבו מסביב לשולחן. העוזרת הוותיקה, שמה 
היה גרטרוד, או בלשון הימי□ ההם ׳המשרתת׳, [ובלשון שוות החמישים 
- "עוזרת"; העוזרות בשנות ה- 50 היו ברובן מזרחיות; ש.ס.] נכנסה 
לתדר האוכל המרווח וטס גדול ומלא בידיה. אך רגלה מעדה לרגע 
קט, וכל הכלים נפלו ארצה וחלקם נשבר. אמא ז״ל גילתה סימנים שלא 
העידו על שמחה דווקא, אך אבא ז״ל [שבימים כתיקונם בוודאי לא 
נגע בכלים ולא נכנס למטבח; ש.ס.] קם ועזר לבחורה המסכנה, 
שהסמיקה כולה, באיסוף הכלים והשברים. זה היה חינוך ללא הוראה 
וחינוך יעיל מאוד" (ש□:שם). 

וכדי שלא להותיר ספק באשר לדעתו של סימון על מעמד□ של 
הילדים המזרחים, הוא הוסיף: "כולנו אינטלקטואלים, ולפיכך חלק 
מאיתנו עוסק באותו ספורט אינטלקטואלי מובהק, המכונה אנטי- 
אינטלקטואליזם (צחוק). ספורט זה נמנה באמת בין התחביבים של 
אנשים משכילים. ברם, איננו מנת חלקם של הילדים שבהם אנחנו 
דנים. הם, לצערי, עוד רחוקים מאוד מרמת השכלה בה יוכלו 
להרשות לעצמם לעסוק בספורט מעודן זה" (שם:שם). 

נקודה מעניינת אחרונה בדבריו של סימון נוגעת לעמדתו ביחס 
לערבים אזרחי ישראל. כידוע, בתי־הספר הערביים בישראל נמצאו 
באותן שנים, וכמידה רכה עד היום, בשוליים המרוחקים של מערכת 
החינוך הישראלית. מרבית הרפורמות והחידושים שהונהגו על-ידי 
משרד החינוך ועל־ידי יזמים אחרים לא יועדו למגזר הערבי. ההגדרה 
של "תלמידים טעוני טיפוח" התייחסה במפורש במשך שנים אך ורק 
ליהודים יוצאי ארצות ערב (ר׳ משרד החינוך, 1994 ). סימון, פעיל 
ב"ברית שלום", יצא בוועד החינוך נגד נוהג זה, והביע עמדה חריגה, 
כאשר תבע לכלול במדיניות ההקבצה גם את הערבים: "אסור לנו 
כמדינה דמוקרטית וכבני העם היהודי, היודע את טעמו המר של 
מיעוט, שלא להכניס אותם עשרה אחוזים של אוכלוסייתנו לכל תכנית 
חינוכית שאנחנו חושבים אותה לטובה לשאר הילדים" (ישיבת ועד 
החינוך, 15.6.64 , ג״ה, גל/ 1409 , עמ ׳ 19 ). 

התבטאות קצרה זו מקפלת בתוכה מידה גדולה של שניות, שאיפיינה 
במהלך השנים את עמדותיהם של רבים מן האינטלקטואלים הליב¬ 
ראליים הישראליים, המזוהים באופן קולקטיבי כ״שמאל". סימון 

דרש לכלול את הערבים במדיניות החינוך הממשלתית, בהיותם 
אזרחים של המדינה. מבחינה זאת, נקט בעמדה חריגה, שלא נמצאו לה 
שותפים - אף לא אחד - בדיונים של ועד החינוך. באותן שנים היו 
הערבים נתונים עדיין לממשל צבאי ונחשבו ציבור עויין לכל דבר. גם 
כיום, לאחר 30 שנה, יהודים רבים אינם רואים את הישראלים הערבים 
כאזרחים שווי זכויות; לדוגמא, ממשלתו של רבץ מותקפת השכם 
והערב על כך שהיא נסמכת על רוב חוסם של "ערבים", כאילו אין מדובר 
באזרחי□ לכל דבר. 

מצד שני, סימון הציע לכלול את הערבים במעמד דומה לזה של 
המזרחים; לא כמועמדים להצטרפות מאסיבית אל האליטה האינטלק¬ 
טואלית, אלא כציבור אשר רובו הגדול אינו מסוגל כלל להגיע למעמד 
שכזה, ואשר על כן יש לאפשר לחלק ממנו לטפס למעלה, כדי שיוכל 
לשמש כהנהגה מתורבתת היכולה ליטול חלק במשחק על-פי 
הכללים הנקבעים על-ידי אנשים כאק וכסימון. 

דבריו של סימון בזכות הנהגת ההקבצות התקבלו בברכה ובהסכמה 
על-ידי זלמן ארן. שר החינוך, אשר לרגל עיסוקיו נאלץ לעזוב את 
הדיון בתום דבריו של סימון, התחיל את הסיכום שלו בהבעת תודה 
לפרופסור סימון, "אשר בדרכו שלו אמר דברים אשר אני תמים רעים 
ותמים לב איתם" <שם; 21 ). 

ארן, סימון ושותפיהם לדעה הודרכו בראש ובראשונה על־ידי 
הרצוץ לשמר ולבסס את מעמדו הרם של המסלול הלימודי ה״טוב", 
זה שתחילתו בבית-ספר יסודי של ילדי ותיקים והמשכו בבית-ספר 
תיכון. ההקבצות איפשרו למערכת החינוך המדינתית להימנע מחלוקה 
מחדש של משאבים חינוכיים, במעין טריפת קלפים מחודשת הנעשית 
כאשר מצטרף לשולחן שחקן חדש. ההקבצות איפשרו למיעוט של 
מזרחים לקבל שירות חינוכי טוב יותר, ובדרך זאת להתקדם - ולהוכיח 
כביכול תוך כדי התקדמותם כי המערכת פתוחה לכל, וכי הדבר היחיד 
המבדיל בין הצלחה לכשלון הוא ההשקעה האישית והנתונים האישיים 
- ולא העובדה שהמשאבים החינוכיים מחולקים בצורה בלתי־שוויונית. 
מבחינה זאת, ההקבצות לא היו צער בודד: הפנימיות של האגודה 
לקידום החינוך, אשר שלפו, בעבר ואף כיום, צעירים וצעירות משכונות 
ומעיירות פיתוח שאץ בהן בתי־ ספר תיכוניים עיוניים והעבירו אותם 

ללמוד בתנאי פנימייה כבתי־ ספר מבוססים כערים הגדולות, משמשות 
מטרה דומה. 

זו דרכה של אליטה, שהיא קובעת את המדיניות שלה ושל המנגנונים 
המדינתיים בהם היא שולטת כשהיא מונחית על-ידי שיקולים תועלתניים 
משלה. מדיניות ההקבצות פגעה במזרחים - אך זה בוודאי לא היה 
השיקול המנחה של מקבלי ההחלטות. רבים נוטים לראות בניתוחים 
מן הסוג שנעשה במאמר זה הצבעה על קיומה של קונספירציה, ובמקרה 
זה, קשר של אשכנזים נגד מזרחים, ולא היא: תפיסת של קונספירציה 
מצמצמת מכלול של מדיניות לכדי פעולה מתואמת של מספר אישים 
או של קבוצה, המונעים על-ידי רצון להרע לאחרים. הפועל היוצא 
של ניתוח קונספירטיבי הוא שעל מנת לשנות את המדיניות, די בסילוקם 
של קושרי הקשר. ואילו כאן ראינו שמדובר במדיניות שאמנם היו לה 
מובילים, אך היא נשענה על תמיכה גלוייה של מאות ואולי אלפי 
מחנכים ומחנכות, שראו בה פתרון הולם למצוקת המפגש שלהם עם 
ילדי היהודים שהגיעו מארצות ערב, ועל דעה קדומה תרבותית שהלכה 
והשתרשה בקרב ציבור הוותיקים, בדבר קיומם של הבדלי איכות בין 
ילדיהם־הם ובין ילדי השכונות ועיירות הפיתוח. המדיניות החדשה 
אף זכתה לתמיכתם הפעילה של אלה אשר דאגו דאגה כנה לגורלם של 
ה"חלשים", אך לא הבחינו בעוצמה מספקת כי ההפרדה של תלמידים 
להקבצות, גם אם יש בה עקרונית כדי לסייע, בהינתן המשאבים, 
לתלמידי ההקבצה הנמוכה, נוטה לפתח דינמיקה חברתית משל עצמה, 
המקבעת את התיוגים ושומטת את השטיח מתחת לכל נסיון להעלות 
את כולם להקבצה הגבוהה. 

את ההפרדה להקבצות ראוי להציב גם על הרקע הכללי יותר של 
התערערות המבנה הקהילתי וההנהגה הקהילתית בקרב יהודי ערב, 
בהם עסקנו במאמר הראשון בספר זה. סימון, כזכור, ביקש לווסת ולכוון 
את השאיפות של תלמידי ההקבצות הגבוהות בעיירות הפיתוח כך 
שהם יצליחו "לעלות עליה פרטית", דהיינו, להתקדם באופן אישי, 
"ולהתבולל בתוך היישוב ש׳הגיע"׳. צריך לבדוק כנפרד באיזו מידה 
הצליחה יומרה זו לעצב שכבה מזרחית ״ראוייה״ ומתבוללת; אך אין 
ספק כי הדגש החדש על הישגיות אישית, שסופה היכללות כקטיגוריה 

נעלה יותר, תוך התנתקות משאר הכיתה - ואולי אף השכובה והקהילה 
- היה שלב נוסף בתהליך מתמשך של התפרקות קהילתית, 

בשעה שחברי ועד החינוך באו לרוץ במדיניות ההקבצות, היה כבר 
חלק גדול מץ המימסד הישראלי הוותיק שותף לתפיסה בדבר התחלקותה 
של אוכלוסיית התלמידים לקבוצות איכות שונות, ואף אימץ תפיסות 
חברתיות אנטי־שוויוניות, מבחינה זאת, היתה בו נכונות לאמץ גישות 
דומות לאלה שרווחו בקרב הוואספים האמריקאים בתחילת המאה 
העשרים, ח״כ אונא, ה״ייקה" איש המפר״ל, נתן ביטוי ברור לכך, 
במהלך דיון על החינוך לילדי□ ״טעוני טיפות״, שהתקיים 18.3.630 , 
כשנה קודם לדיון בשאלת ההקבצות. אונא, מראשי הקיבוץ הדתי, 
חבר קיבוץ שדה אליהו, היה גם הוא, כמו עקיבא ארנסט סימון, קרל 
פרנקנשטיין ושרגא עדיאל, יליד גרמניה. כגרמניה הוא סיים את בית 
המדרש לרבנים על-שם הילדסהיימר בברלין. כישראל הפך להיות 
חלק מקבוצת הפעילים ה״ייקים" של המפד״ל, כמוהו כיוסף בורג, 
מי שהיה שר הפנים בממשלת ישראל. אונא היה יושב ראש המועצה 
לחינוך ממלכתי דתי במשרד החינוך, ובין השנים 1956 ו- 1958 שימש 
גם כסגן שר החינוך. 

"מי שהוא סבור" אמר אונא, "שהתחלנו ללכת בדרך של התאמת 
תכנית לצרכי התלמידים והשתחרתו מן האליל של השוויון הפורמלי, 
אינו אלא טועה. עדיין הוא מרקד בתוכנו, הוא רק לבש צורה חדשה 
ואיני בטוח אם הצורה החדשה אינה מסוכנת יותר מהצורה הישנה. 
השאלה מהן מטרות החינוך שנציג לעצמנו, לתלמידים השונים. נזרקה 
סיסמא: חינוך תיכון ובהמשך חינוך אקדמאי לכל ילד בישראל. לא 
היה ברור מה הכוונה של הסיסמה הלכה למעשה, אבל תשוב מה 
משמעותה הציבורית, מה השפעתה על הדור הצעיר, כיצד תובן הסיסמה 
הזאת אצל הדור הצעיר. נדמה לי שהסיסמה תוכן כך שכל אחד יכול 
להגיע לחינוך תיכון וגבוה וכל אחד מגיע לו שיוענק לו חינוך זה. 
אנחנו יודעים שהאחוז של אלה שיכולים להגיע לחינוך תיכון ולחינוך 
גבוה אינו גבוה ביותר. בארצות התרבות האחוז לא מגיע ליותר 
מ־ 30% ־ 25% , אבל לא הרוב, בוודאי לא כולם. אם כן מה תהיה 
התוצאה מזה שהצעירים לא יכולים להגיע? אם ינסו ללכת בדרך זאת, 

ויראו שאינם יכולים להגיע אז תהיה להם אכזבה והם יכנסד למצב 
יאוש." 

כאן התערב בדברים מר אברהם אלמליח, בן העדה הספרדית 
הירושלמית, תבר ברשימת הספרדים לכנסות הראשונות, ומאוחר יותר 
איש מפא״י: ״מדוע״, שאל, ״יראו שלא יוכלו להגיע ?״ 

ח ״כ א ת א: "אתה יודע שהאנשים שונים בטיבם ובשכלם, יש עובדה 
בעולם כולו שרק חלק מסוים של בני אדם יכול להגיע... תוצאה 
ראשונה תהיה יאוש. תוצאה שניה: שכל אותם מקצועות שאינם 
שונים... ואינם פחות חשוכים, ייראו בעיני הציבור כמקצועות פחותי 
ערך, נחותי דרגה, ומי שייכנס למקצועות אלה ייראה כלא-יוצלת... 
אינני חושב שתוצאה זו רצויה, לא רק מבחינת האדם אלא מבחינת 
הצרכים של המדינה. יש לנו צורך גדול בחקלאים... בבעלי מקצוע...״ 
(ישיבת ועד החינוך, 18.3.63 , ג״ה, גל/ 1765 ). 

דבריו של אונא, שהיה איש האליטה האשכנזית הציונית-דתית 
הישראלית, אינם אלא הד ק-זמננו לדבריו משנת 1908 של צ׳ארלס 
אליוט, נשיא אוניברסיטת הארווארד, שהיה איש האליטה הלבנה, 
פרוטסטאנטית ואנגלו״סכסית האמריקאית. 

האינטליגנציה בגד החשיבה הביקורתית בישראל" 


מזה למעלה מעשור שנים אחוזה ישראל בולמוס של דירוג מדרייק 
ומדוקדק של כל אשה ואיש. דומה שאין עוד מקום בעולם בו טורחים 
עד כדי כך להפריד בין אנשים, החל בגיל הרך ביותר, ולשבצם בדרגות 
שונות של הסולם החברתי. 

ספק אם יש עוד רבים בקרבנו המאמינים באמונה שלמה באותה 
הנחת־יסוד הנלמדת בבתי־הספר, לאמור, שכל בני-האדם נולדים 
שווים. מה שברור הוא שזמן קצר לאחר היוולדם מוכנסים הישראלים 
הצעירים למירוץ, וכי בתוך שנים לא רבות, בתחילת העשור השני 
לחייהם, הס כבר ניצבים על מסלולים שונים המובילים להזדמנויות 
שונות בהמשך חייהם: מי בכיתה למחוננים ומי בכיתה ללא מחוננים; 
מי בבית-ספר ל״טעוני טיפוח״ ומי בבית-ספר למטופחים; מי בהקבצה 
א׳ ומי בהקבצות ב׳ וג׳; מי בבית־ספר עיוני ומי בבית-ספר מקצועי; 
מי במקצועי יוקרתי ומי כמקצועי המוביל ישירות לעבודות של קו־ 
ייצור; מי בעיוני יוקרתי ומי במגמה העיונית בתוך בית-ספר מקיף; 
מי באוניברסיטה ומי במכללה אזורית; וכן הלאה והלאה. 

וכל זאת בשמה של האינטליגנציה ותוך שימוש בסולם המדידה 
שלה. אותה אינטליגנציה עצמה שטופחה על־ידי הוגי־דעות גזעניים 
שביקשו להוכיח באופן מדעי כי האדם הלבן מצוי בשלב גבוה יותר 
של האבולוציה האנושית משאר הגזעים; ואותו סולם מדידה שבאחד 
מהניסויים הראשונים בו העלה כי היהודים חינם גזע נחות ו״רפה 
שכל". 

בדומה לכסף, ובמקביל לו, הפכה בארץ האינטליגנציה כלי 
לבידול בין אנשים. ממש כשם שהשלט "שיכון צמרת" או "שכונת 
וילות" משמש כדי לציין כי אלה השוכנים שם "שווים יותר" משוכני 
שיכונים סתם - גם אם השניים מצויים משני צידיו של כביש אחד 


• המאמר פורסם לראשונה בעיתון אפיקים, גליון פט. אוגוסט 1987 

ויחיד - כך הקביעה "ילד מחונך׳ או "ילדה עם איייקיו גברה" באה 
לציין כי הללו ״שווים יותר״ - גם אם הם בסך הכל ממשיכים ללמוד 
באותה מסגרת ואת אותו חומר לימודים עצמו. 

קשה היום לשכנע אנשים בארץ שמבחני אינטליגנציה אינם 
משמשים מטרה חברתית חשובה כלשהי, פרט ליצירת בידול ביץ 
אנשים - ולהצדקתו. אנשים טוענים שהמבחנים יעילים: שאם נקדים 
ונגלה את האינטליגנטים נדע להציבם במסלול ההתפתחות הנכון, כך 
שיגיעו למוקדי קבלת ההחלטות בחברה. הם טוענים שכך נמנע מאנשים 
״בינוניים״ להגיע לשם, וכך תפיק החברה מעצמה את המירב - 
ובמהירות. 

לך וספר להם שבורגנים אנגלים פתחו במהפכה התעשייתית בלא 
שפסיכולוג כלשהו יאשר להם תחילה, כי הם אכן בעלי איי-קיו גבוה; 
ושהפריזאים שעלו על הבסטיליה בקוראם לשוויון, לחירות ולאחווה 
לא שובצו בצעירותם בהקבצה א׳ בחטיבת ביניים עיונית. 

מובן שישראל אינה בודדה בעניין זה. גם באירופה ובארצות- 
הברית עושים אלה העומדים בראש הסולם שימוש תועלתני ביותר 
באינטליגנציה. אך דומה שאצלנו ההזדקקות למבחנים גדולה 
במיוחד - אם משום שאין הפרדה רשמית ומוצהרת בין בתי-ספר 
לילדי פועלים ובין בתי-ספר של בני העילית, כמו באנגליה; אם משום 
שקשה - עדיין - להיכנס לאוניברסיטה טובה בתמורה לתרומה נדיבה, 
כמו בארצות־הברית; ואם משום שהמערכת הפוליטית אינה חסומה 
לחלוטין - עדיין - בפני טוענים־לכתר חדשים, כמו בכרית המועצות, 

דובריה של האינטליגנציה ותומכיה אינם טרודים בשאלה של 
התפתחות חברתית - במהפכה תעשייתית חדשה או בשיפור המשטר 
המדיני-החברתי; כל שהם מעוניינים בו בביצור ובהבטחה של מעמדם 
- הם וילדיהם - במדרגה הגבוהה ביותר של הסולם החברתי. 

ואין כאינטליגנציה כלי לשימור המצב הקיים. שכן האינטליגנציה, 
המתקשרת אצל כולנו עם יכולת חשיבה, איננה אלא ביטוי אחד, 
ומוגבל, של יכולת החשיבה האנושית. מבחני האינטליגנציה אינם 
מודדים, וגם אינם מסוגלים למדוד, יכולת חשיבה ויצירה כמלוא 
ביטוייה. 

האינטליגנציה, כל כולה איננה אלא שיקוף של חלקים מוגדרים 
ביותר של היצירה האנושית הקיימת ברגע מסויים, כפי שהיא מוצגת 
ומנוסחת, לצורכי מיון ובידול, עליירי בעלי אמצעי הייצור וכלי הניסוח. 
מבדקי האינטליגנציה אינם אלא כללי משחק המוגדרים מנקודת המבט 
של מי שעומד במרומי הסולם החברתי ומבקש למיין את אלה הנמצאים 
מתחתיו. מבחני הבנת הנקרא מבוססים על השפה "העילית", שפת 
השכבה ה״משכילה״; לעולם לא תמצא בהם מלים הלקוחות מן השפה 
ה״נתותה", שפת "הרחוב" הצורות והצירופים אותם מתבקשים 
הנבחנים להרכיב חינם צורות וצירופים הנפוצים בסביבה התרבותית 
של השכבה העליונה. התרגילים החשבוניים מבוססים על החישובים 
הנערכים הלכה למעשה באותם חוגים אשר בורכו בכמויות המאפשרות 
בכלל חישובים. 

מבחינה זו עומדת האינטליגנציה בניגוד לחשיבה המשוחררת, 
הביקורתית. ההשיבה הביקורתית אינה מוגבלת לגבולות הקיים. היא 
רואה את הקיים כאפשרות אחת בלבד מכל מה שיכול להיות קיים. 
מבחינתה, הקיים, במידה והוא מתקשח בעמדותיו, יכול אף לשמש 
כמגבלה וכמכשול לכל מה שיכול להיות קיים, אך איננו עוד בקיים. 

האינטליגנציה, בהיתקלה בחשיבה ביקורתית - דהיינו, בביטוי או 
בייצוג של דבר שעדיין אינו בקיים - אינה מסוגלת כלל להכיר בו. כל 
שהיא מסוגלת לעשות הוא לבטל אותו, לפסול אותו כלא־אינטליגנטי, 
כיון שאינו נכלל באחת הקטיגוריות המוכרות לה, כחלק מן הקיים. 
האינטליגנציה מכלילה בתוכה את הביקורתי ואת החדש רק אם וכאשר 
הוא מצליח להפוך לחלק מן הקיים - דהיינו, רק לאחר שהתמסר והוכר 
על-ידי מי שיש ביכולתו להעניק הכרה. 

האינטליגנטים שלנו הם אנשים היודעים למצוא את דרכם היטב 
במבוך החברה הקיימת. אין הם בהכרח אנשים המסוגלים להוציא 
אותנו מן המבוך. 

האינטליגנטים שלנו הם אנשים שאינם מסוגלים לדעת אם אנו 
דורכים במקום אם לאו. שכן הם למדו להכיר רק מקום אחד. 

האינטליגנטים שלנו הם אנשים היודעים שמדי פעם רצוי להפסיק 
את ההתרוצצות במבוך כדי "למלא את הבטריות". אבל אם עתק 

אותם מן הבטריות שהמשפחה ומערכת החינוך החדירו לתוכם 
ימצאו עצמם אובדי עצות, 

מבחני האינטליגנציה מעניקים חיזוק לכל מי שמוכן לחזור באוזני 
הבוחן על הקיים והמוכר. הם מציבים בעמדות הבכירות אנשים 
שאופקיהם מוגבלים. הם מקדמים את מי שיודע בדיוק מה עליו 
לעשות כדי להתקדם. 

האינטליגנציה היא תעודת ההסכמה של הדור השני למהפכה, זה 
שנולד אל תוך הקיים ואינו מכיר דבר פרט לקיים. הדור הראשון, כאמור, 
לו הועמד בפני מבחן אינטליגנציה, היה אולי נכשל - ומסתגר לו 
בבושת-פנים בפינה החשוכה של הקבצה ג׳, או במשרה כנועה, מבלי 
לחרש דבר. 

האינטליגנציה היא גם תעודת ההסמכה של הדור השני לטיפוס 
במעלה הסולם החברתי - זה שהוריו למדו בדרך הקשה, ולעתים תוך 
השפלה אישית, את "כללי המשחק", ומיהרו להעבירם לצאצאיהם, 
כדי להבטיח שידעו להחזיק במיקומם החדש. בין אלה נמצא, כמובן, 
את תומכיה הנלהבים ביותר של האינטליגנציה - וגם כמה ממתנגדיה 
החריפים ביותר של החשיבה הביקורתית. בידי הבוחנים משמשים 
הללו "הוכחה ניצחת" לכך שהאינטליגנציה הינה מכשיר "אובייקטיבי" 
לחלוטין, המסוגל להבחין באותו מיעוט הראוי לטפס ולהצטרף אל 
אלה העומדים למעלה. מיעוט זה משמש אותם כדי לטעון שהמברקים 
אינם מפלים בין מעמד אחד למשנהו; "עובדה", הם אומרים, "מי 
שמוכשר-מצליח". 

האינטליגנציה איננה, כלל וכלל, ערובה להתקדמות ולפיתוח. 

האינטליגנטים אינם יודעים טוב יותר מאחרים כיצד לקדם את 
החברה, הם רק יודעים טוב מאחרים כיצד לקדם את עצמם בתוך 
החברה הקיימת. 

אם אבו מעוניינים בקידום החברה - וכוונתי, יהא הדבר ברור, 
לקידום כל תלקי החברה - אנו צריכים לפתוח את הדלתות בפני 
החשיבה הביקורתית. 

את החשיבה הביקורתית אי אפשר לקדם במודע, כשם שמקדמים 
את האינטליגנציה. לקדם אפשר רק את המוכר, את הידוע, את הממוסד, 
ואילו המחשבה החופשית, הביקורתית, בוחנת את מה שאינו ידוע. וראי 

שאיננו יכולים להרכיב לשם כך צוות של פסיכולוגים שינסחו שאלות; 
שהרי הפסיכולוגים יודעים לשאול רק על אודות דברים הידועים להם 
עצמם. 

אם אנו חפצים בקידום החברה, עלינו להפסיק את השימוש 
במבדקים. המבדקים בוררים בעבורנו לא את אלה היודעים לחשוב סוב, 
אלא את אלה היודעים לחשוב כפי שמישהו החליט שעליהם לחשוב. 
המבדקים הם בבחינת גדר חשמלית המשוכה סביב למחנה החברתי. 
הם מגדירים את גבולות המוכר - ובעת ובעונה אחת משמשים להרתעה 
של מי שרוצה לחקור את מה שמצוי מעבר להם, דהיינו, של מי שמעלה 
על דעתו לעשות צעד "לא אינטליגנטי". 

אם נסיר את המבדקים יקטן הצורך להיזהר. ואולי נגדיל את הסיכוי 
של העלאת אפשרויות חדשות, 

לפני זמן מה פירסם אחד העיתונים ידיעה המספרת שבני קיבוצים 
ניחונו באינטליגנציה גבוהה מזו של קבוצות אחרות באוכלוסיה. 
הפירסום נועד ככל הנראה לשמש מחמאה פומבית, ואין ספק שכך אכן 
התפרש הדבר על־ידי רוכ-רוכם של הקוראים. 

הייתי נותן להם, בעיניים עצומות, לנהל את המפעלים האזוריים, 

ואף להתגייס ליחידות מובחרות בצבא. 

לא הייתי הולך להקים איתם דבר-מה חדש. תנועה קיבוצית, 
למשל. 

ץק 00 191131 □ 


שלמה סבירסקי, המחבר של לא נחשלים אלא מנרחשלים 
( 1981 ), קמפוס, חברה ומדינה ( 1982 ), וחינוך בישראל: 
מחוז המסלולים הנפרדים ( 1990 ), מציג בקובץ זרעים של 
אי־שוויון שלוש מסות חדשות: 

. "העלאה המונית: על בואם של יהודי עיראק בשנות ה־ 50 " 

י ^ 

• "בית-הספר, הצבא והבניית ה׳ישראליווד" 

• "להתקדם באופן אישי ולהתבולל: על הנהגת ההקבצות 
בישראל" 

